
Evanghelia şi Apostolul zilei 





Evanghelia 





32. Oricine va mărturisi pentru Mine înaintea oamenilor, mărturisi-voi şi Eu 
pentru el înaintea Tatălui Meu, care este în ceruri. 

33. Iar de cel ce se va lepăda de Mine înaintea oamenilor şi Eu Mă voi 
lepăda de el înaintea Tatălui Meu, care este în ceruri. 

34. Nu socotiți că am venit să aduc pace pe pământ; n-am venit Să aduc pace, 
ci sabie. 

35. Căci am venit să despart pe fiu de tatăl său, pe fiică de mama sa, pe noră 
de soacra sa. 
36. Și duşmanii omului (vor fi) casnicii lui. 


1. Sfârşind lisus de dat aceste învățături celor doisprezece ucenici ai Săi, a 
trecut de acolo ca să înveţe şi să propovăduiască mai departe prin cetăţile lor. 


Apostol 





16. Căci Pavel hotărâse să treacă pe apă pe lângă Efes, ca să nu i se întârzie 
în Asia, pentru că se grăbea să fie, dacă i-ar fi cu putinţă, la Ierusalim, de 
ziua Cincizecimii. 

17. Şi trimițând din Milet la Efes, a chemat la sine pe preoții Bisericii. 

18. Şi când ei au venit la el, le-a zis: Voi ştiţi cum m-am purtat cu voi, în toată 
vremea, din ziua cea dintâi, când am venit în Asia, 


28. Drept aceea, luaţi aminte de voi înşivă şi de toată turma, întru care Duhul 
Sfânt v-a pus pe voi episcopi, ca să păstraţi Biserica lui Dumnezeu, pe care a 
câştigat-o cu însuşi sângele Său. 

29. Căci eu ştiu aceasta, că după plecarea mea vor intra, între voi, lupi 
îngrozitori, care nu vor cruța turma. 

30. Și dintre voi înşivă se vor ridica bărbaţi, grăind învățături răstălmăcite, ca 
să tragă pe ucenici după ei. 

31. Drept aceea, privegheaţi, aducându-vă aminte că, timp de trei ani, n-am 
încetat noaptea şi ziua să vă îndemn, cu lacrimi, pe fiecare dintre voi. 

32. Și acum vă încredinţez lui Dumnezeu şi cuvântului harului Său, cel ce 
poate să vă zidească şi să vă dea moştenire între toţi cei sfinţiți. 

33. Argint, sau aur, sau haină, n-am poftit de la nimeni; 

34, Voi înşivă ştiţi că mâinile acestea au lucrat pentru trebuinţele mele şi ale 
celor ce erau cu mine. 

35. Toate vi le-am arătat, căci ostenindu-vă astfel, trebuie să ajutaţi pe cei 
slabi şi să vă aduceţi aminte de cuvintele Domnului lisus, căci EI a zis: Mai 
fericit este a da decât a lua. 

36. (Și după ce a spus acestea, plecându-şi genunchii, s-a rugat împreună cu 
toți aceştia. 

In această lună (august), ziua întâia, scoaterea cinstitelor lemne ale cinstitei 
şi de viaţă făcătoarei Cruci, şi pomenirea Sfinţilor şapte mucenici Macabei 
şi a maicii lor Solomoni şi a dascălului lor Eleazar (Minei) 





La Vecernie 


La Doamne strigat-am... punem Stihirile pe 6, şi cântăm Stihirile podobnice ale 
cinstitei Cruci 3, şi ale Sfinţilor 3. 


Stihirile Sfintei Cruci, glasul al 4-lea : 
Podobie: Ca pe un viteaz... 


Ca pe o păzitoare de obşte, ca pe un izvor de sfinţenie, cinstita Cruce să o 
sărutăm; pentru că potoleşte patimile, şi alină bolile, şi mântuieşte pe cei ne- 
putincioşi de toate durerile, revărsând pâraiele minunilor mai mult decât adâncul 
mării, celor ce cu credinţă se închină şi cinstesc chipul ei. 


Noi oamenii cei ce umblăm ca pe mare prin valurile vieţii, şi ne înviforăm de 
furtuna patimilor, cu credinţă să alergăm la cinstitul lemn ca la o corabie de 
mântuire, şi va alina valurile, şi vânturile, şi va înceta patimile, şi să alergăm cu 
bucurie la limanul mântuirii cel fără de valuri. 


Mai mult decât soarele a strălucit prea cinstita Cruce, revărsând minunile ca pe 
nişte raze, şi tămăduirile ca pe nişte fulgere, să ne apropiem oamenii cei ce sun- 
tem ţinuţi totdeauna întru întunericul celor cumplite, şi să primim darul tămă- 

duirilor cel dătător de lumină, pe Dumnezeu cel ce S-a pironit cu trupul pe dân- 
sa slăvindu-L. 


Alte Stihiri ale mucenicilor, glasul 1: 
Podobie: Prea lăudaţilor mucenici... 


Pe turnul legii cel înălțat pe şapte stâlpi, tirania nu l-a clintit, pentru că cei de 
prea bun neam tineri, şi de un sânge, dându-și trupul la tăietori, vitejeşte au 
suferit turbarea gonaciului cea dobitocească, ca nişte păzitori aşezământurilor 
lui Moise. 


Cei prea bine credincioşi şi viteji tineri, împreună cu maica lor cea cugetătoare 
de Dumnezeu, cu adevărat înălțându-şi mintea mai presus decât cele văzute, li s- 
au tăiat mădularele trupului, fiind întăriți de prea mari nădejdi care acum au 
câştigat, odihnindu-se în sânurile lui Avraam strămoşul lor. 


Eleazar cel prea sfinţit şi tinerii cei prea înţelepţi împreună cu maica lor cea de 
Dumnezeu gânditoare, într-armându-se tare pe sineşi cu vitejia sufletului, şi în- 
vingându-şi mânia, cu tărie alergau împotriva luptătorului, pentru buna credinţă 
şi pentru paza legii celei părinteşti. 


Slavă..., glasul al 8-lea, a lui loan monahul 


Sfinții Macabei, tiranului au grăit: Nouă, o, Antiohe! Împărat unul este Dumne- 
zeu de la care suntem şi la care ne întoarcem, altă lume ne aşteaptă pe noi, mai 
înaltă decât aceasta ce se vede şi mai stătătoare, şi patria noastră este lerusa- 
limul cel tare şi nepieritor, şi prăznuirea noastră este vieţuirea cea cu îngerii. 
Doamne pentru rugăciunile lor, miluieşte-ne şi ne mântuieșşte pe noi. 


Și acum..., a Crucii, iar a lui loan monahul 


Pe care de demult Moise mai-nainte închipuindu-o întru sine, pe Amalic sur- 
pând l-a biruit, şi David psalmistul strigând, a poruncit aşternutului picioarelor 
Tale, să se închine. Astăzi păcătoşii ne închinăm cinstitei Crucii Tale, Hristoase 
Dumnezeule; cu buze nevrednice, pe Tine, cela ce ai îngăduit a Te pironi pe 
dânsa lăudându-Te, strisăm către Tine: Doamne, împreună cu tâlharul, Împă- 
răției Tale învredniceşte-ne pe noi. 


La Stihoavnă 


Stihirile cinstitei Cruci, glasul al 4-lea: 

Podobie: Cela ce de sus eşti chemat... 


Astăzi dumnezeiască mulţimea credincioşilor se bucură, căci Crucea cerească 
luminează marginile. Cerul luminează lumină neapropiată, străluceşte văzduhul, 
şi faţa pământului se împodobeşte. Biserica lui Hristos cântă dumnezeieşti cân- 
tări, se cucereşte cinstind dumnezeiasca şi prea minunata Cruce, ceea ce de sus 
pe ea o păzeşte; cu a căreia putere întărindu-ne, să ne apropiem de Stăpânul 
strigând, ca să împace lumea şi să lumineze sufletele noastre. 


Stih: Înălțaţi pe Domnul Dumnezeul nostru, şi vă închinaţi aşternutului picioa- 
relor Lui că Sfânt este. 


Să se veselească făptura şi să sălteze, căci astăzi Crucea din Cer a strălucit mar- 
ginile luminând cele pământeşti şi arătând împreunate pe cele neîmpreunate. 
Astăzi oamenii se bucură împreună cu cetele îngerilor; căci peretele cel ce prin 
mijloc despărţea, ridicându-l Crucea, pe toate întru una arătat le-a împreunat; 
pentru că strălucind mai presus decât soarele, toată zidirea o veseleşte cu darul, 
şi străluceşte şi mântuieşte pe cei ce cu credinţă o cinstesc pe ea. 


Stih: lar Dumnezeu, Împăratul nostru mai înainte de veac a făcut mântuire în 
mijlocul pământului. 


Dumnezeiasca Cruce, care va să se arate lumii la sfârşit, ca un cinstit sceptru al 
Împăratului Hristos, mai presus de razele soarelui, iată luminează arătat mar- 
ginile; aceasta a întors din iad neamul omenesc, iadul cumplit l-a robit, pe vrăj- 
maşul a surpat, mândriile dracilor cu totul le-a pierdut; iar acum mai înainte 
luminează Învierea Mântuitorului, şi mântuieşte pe cei ce strigă, ca să împace 
lumea, şi să lumineze sufletele noastre. 


Slavă... a Sfinților glasul al 8-lea 


A lui Cosma monahul: Sufletele drepţilor sunt în mâna Domnului, precum 
Avraam, Isaac, lacov şi strămoşii cei mai înainte de lege, şi moşii Macabeilor, 
cei ce bine se laudă acum de noi. Că aceşti cu suflet răbdători, nepoți lui 
Avraam fiind, au râvnit credinţei lui Avraam moşului lor, şi până la moarte s-au 
nevoit pentru buna credință. Că în buna credinţă crescând şi după lege pătimind, 
păgânătatea urâtului Antioh au defăimat. Și nimica mai mult nesocotind din cele 
din viaţa aceasta de acum, pentru cea veşnică toate le-au făgăduit lui Dumnezeu 
sufletul, bărbăția, simţirea, trupul, tinereţile şi răsplătirile celor ce i-au crescut în 
curăţie. O, rădăcină bine credincioasă, din care aţi răsărit voi Macabei! O, maică 
sfântă, care ai născut numărul deopotrivă cu numărul săptămânii. Deci vă rugăm 
pe voi Macabei, cu maica voastră Solomoni, şi cu înțeleptul preot Eleazar, când 
veţi sta înaintea lui Hristos Dumnezeu, pentru care v-aţi ostenit, ca să luaţi de la 

dânsul rodurile ostenelilor voastre, faceți întinsă rugăciune pentru omenire; că 
face câte voieşte, şi plineşte voile voastre celor ce vă temeţi de Dânsul. 


Şi acum..., a Crucii iar a aceluiași 


Glasul proorocului Tău Moise, Dumnezeule s-a plinit, cela ce zice: Vedea-veţi 
Viaţa voastră spânzurată înaintea ochilor voştri. Astăzi Crucea se înalţă şi lumea 
din înşelăciune se izbăveşte. Astăzi Învierea lui Hristos înnoieşte, şi marginile 
pământului se bucură, în chimvale ca David cântare ţie aducând şi zicând: 
Lucrat-ai mântuire în mijlocul pământului Dumnezeule, Crucea şi Învierea, prin 
care ne-ai mântuit pe noi Bunule, lubitorule de oameni, Atotputernice Doamne, 
slavă Ție. 


Tropar, glasul 1: Pentru durerile sfinţilor care pentru Tine au pătimit, fu Mi- 
lostiv Doamne; şi toate durerile noastre le vindecă, lubitorule de oameni, rugă- 
mu-ne Ţic. 


Slavă..., Și acum..., asemenea 


Mântuieşte Doamne poporul Tău, şi binecuvântează moştenirea Ta, biruinţă 
poporului nostru asupra celor potrivnici dăruieşte, şi cu Crucea Ta păzeşte pe 
poporul Tău. 


Vezi: Că mai-nainte de toacă, intră preotul în altar, şi pune cinstita Cruce pe 
jertfelnic, şi după otpustul Vecerniei, preotul şi diaconul se îmbracă în veşminte, 
şi diaconul cădeşte cinstita Cruce şi zice: Binecuvântează Stăpâne, Preotul: 
Binecuvântat este Dumnezeul nostru... Şi zicem: Sfinte Dumnezeule... şi după 
Tatăl nostru... Troparul Crucii, Slavă..., Şi acum..., Condacul; şi luând preotul 
Crucea cu discul în cap, şi înălţându-o o pune pe Sfânta Masă în locul Evan- 
gheliei, iar Evanghelia la loc mai sus, şi arde înainte-i lumină toată noaptea. 


La Utrenie 


La Dumnezeu este Domnul..., Troparul Crucii de 2 ori, Slavă... al sfinţilor, Şi 
acum... iar al Crucii. 


După întâia Catismă. Sedealna, glasului al 8-lea: 
Podobie: Înviat-ai din morţi... 


În mijlocul Edenului lemnul a înflorit moartea, iar mijlocul pământului, lemnul 
a odrăslit viaţa; căci gustând din cel dintâi, nestricăcioşi fiind, ne-am făcut stri- 

căcioşi; iar câştigând pe cel al doilea, ne-am desfătat cu nestricăciunea, căci prin 
Cruce, Dumnezeu mântuieşte neamul omenesc. 


Slavă..., Și acum..., aceeaşi 
După a două Catismă, Sedealna, glasul al 8-lea: 


Podobie: Porunca cea cu taină luând-o întru cunoştinţă, cel fără de trup, în casa 
lui losif degrab a stătut înainte, zicând celei ce nu ştia de nuntă: Cel ce a plecat 
cu pogorârea cerurile încape, fără schimbare, tot întru tine. Pe care şi văzându-L 
în pântecele Tău, luând chip de rob, mă spăimântez a striga către tine: Bucură- 
te, Mireasă, pururea Fecioară. 


În Rai oarecând prin lemn vrăjmaşul m-a golit, prin a căruia gustare, a adus 
înlăuntru omorârea; iar lemnul Crucii aducând oamenilor haina vieţii, s-a înfipt 
pe pământ, şi lumea întreagă s-a umplut de bucurie; pe care văzându-l închinat, 
popoarele prin credinţă, cu un glas să strigăm lui Dumnezeu: Plină este de slavă 
casa Ta. 


Slavă..., Și acum... aceiaşi 


Canonul - unul din Octoih, cu Irmosul pe 4; altul al Crucii pe 6, şi al Sfinților pe 
4. 


Canonul cinstitei Cruci 
facerea lui losif 
Cântarea 1 


Irmos: Pe Faraon cel ce se purta în căruţă, l-a cufundat toiagul lui Moise, cel ce 
a făcut minuni oarecând, în chipul Crucii lovind, şi despărţind marea, şi pe Israil 
fugătorul, mergătorul cel pedestru l-a mântuit, pe cel ce cânta cântare lui 
Dumnezeu. 


Crucii Domnului celei de viaţă făcătoare, astăzi toţi să ne închinăm cu minte 
curată şi cu gând bine credincios; că este pusă înainte, dăruind celor ce vin la 
dânsa sfințire şi mântuire, strălucire, slavă şi milă. 


Crucea cea de viaţă dăruitoare, fiind pusă înainte, şi văzută fiind, raze de dar 
luminoase revarsă; să venim şi să luăm luminare de veselie, mântuire şi iertare, 
laudă Domnului aducând. 


Ar dr Ar Ar dr Ar dr dr dr Ar Ar Ar dr dr dr Ar dr Ar Ar Ar dr Ar A 


XX IP IP PI E IE 2 30 IE E 0 30 3 ID E E 3 EP IE 3 E XX 


Die De De De De De Dr De dr De fe dr dr dr de de dr de dr de de dr dr dr d 


XP XP IP IP 37 3 3 2 e 30 3 E 2 30 5 2 2 0 IP 3 E E IE 30 E 0 0 E E XX 


Străină vedere! Cinstita Cruce se pune înainte celor ce o văd, şi ca un izvor 
izvorăşte sufleteşti daruri, şi potoleşte păcatele, şi bolile dezleagă, şi gândurile 
întăreşte, ale celor ce se închină ei curat. 


Toiagul cel ce a tăiat marea, închipuia biruinţa Crucii, prin care noi cu credință 
fără de înecare înotăm, prin apa vieţii cea nestătătoare, şi din toate curgerile 
păcatului scăpăm, şi de dumnezeiasca linişte ne umplem. 
A Născătoarei 
Când 'Te-am născut Fiule negrăit, de dureri am scăpat, şi cum acum toată mă 
umplu de dureri, că Te văd spânzurând pe lemn ca un făcător de rele; pe Tine 
cel ce ai spânzurat pământul fără ţinere, grăit-a cea Preasfântă, plângând. 
Alt Canon, al mucenicilor 
facere a lui Andrei Criteanul 


Cântarea 1 


Irmos: Cântare de biruinţă să cântăm toţi lui Dumnezeu, cel ce a făcut minu- 
nate minuni cu braţ înalt şi a mântuit pe Israel, că S-a prea slăvit. 


Prea înţelepţi tineri cei ce ați păzit după lege poruncile lui Moise, morţii lui 
Hristos râvnind cu bună credinţă, rugaţi-vă pururea să ne mântuiască pe noi pe 
toţi. 


Cine a văzut, cine a auzit? Ce fel de nevoinţă tare au arătat păzitorii legii, fiii 
Solomoniei, pătimind cu un suflet şi cu un cuget. 


Unul pe altul îndemnându-se, aşa au strigat: După lege să pătimim, şi de bună 
voie să murim, pentru predaniile părintești; Sfinţii şapte tineri ai cinstitei Solo- 
moni. 


Ruşinatu-s-a tiranul, să stăm bărbăteşte, neputincioase s-au făcut muncile; veliar 
s-a biruit, focul s-a stins, deci nici unul să nu mai stea afară de luptă, fraților. 


Nouă, o, Antiohe! Lupta ne este pentru părinteştile obiceiuri, tinerii au strigat în 
privelişte goi fiind; pentru care mai bine a muri decât a trăi am ales. 


Trupurile cu unghii de fier croindu-li-se în privelişte, au strigat păzitorii legii: 
Nouă, Antiohe, dulci ne sunt durerile şi focul pentru viaţa tuturor. 

Slavă... 


Pe Treimea să o slăvim întru Unime, Fiinţa cea pururea veşnică, cea nedespăr- 
țită, şi cu un Scaun, şi întocmai puternică: pe Tatăl cel fără început, pe Fiul, şi 
pe Duhul Sfânt. 


Și acum..., a Născătoarei 


Strugurul cel copt în pântecele tău negrăit odrăslind, viță de viaţă purtătoare 
Bisericii lui Hristos te-ai arătat Maica lui Dumnezeu, pe toţi veselindu-i. 


Catavasie: Crucea însemnând Moise în drept cu toiagul Marea Roşie o a des- 
părțit, lui Israil celui ce pedestru o a trecut; iar de-a curmeziş aceeaşi lovindu-o 
a împreunat împotriva carelor lui Faraon, deasupra scriind nebiruita armă. Pen- 
tru aceea lui Hristos să-i cântăm, Dumnezeului nostru că S-a proslăvit. 


Canonul cinstitei Cruci 
Cântarea a 3-a 


Irmos: Cela ce ai întărit dintru început cerurile întru pricepere, şi pământul pe 
ape l-ai întemeiat, pe piatra poruncilor Tale, Hristoase, mă întăreşte; că nu este 
sfânt afară de Tine, unule lubitorule de oameni. 


Crucea cea dătătoare de toate bunătăţile se vede închinată, şi toată făptura prăz- 
nuieşte cu bucurie, luminată fund cu darul Dumnezeului nostru celui ce de 
bunăvoie S-a înălţat pe dânsa. 


Luminaţi fiind cu lumina razelor Crucii cei ce nădăjduim într-însa, de obşte din 
întunericul păcatelor scăpăm şi strigăm: Luminarea tuturor Indurate Doamne, 
slavă Ţie. 


Cu cântări te slăvim Cruce şi te cuprindem, cu credinţă rugându-ne cu puterea ta 
scoate-ne din cursele vrăjmaşului, şi ne îndreptează la limanul mântuirii, pe noi 
pe toți cei ce te lăudăm pe tine. 


A Născătoarei 
Viaţa pe Cruce omorâtă văzându-o, şi nesuferind durerea pântecelui, s-a tânguit 


Fecioara cea curată, strigând: Vai mie, Fiul meu! Ce Ţi-a făcut Ţie adunarea 
celor fărădelege? 

Alt Canon, al mucenicilor 
Cântarea a 3-a 


Irmos: Piatra pe care nu au băgat-o în seamă ziditorii, aceasta s-a făcut în capul 
unghiului: de la Domnul s-a făcut această lucrare şi este minunată în ochii 
noştri. 


Tineri, care cu sfinţenie aţi odrăslit, şi împreună aţi crescut. Tineri, care după 
lege v-aţi învăţat de la Eleazar, după lege aţi pătimit şi sfaturile lui Antioh toate 
în pământ le-aţi călcat. 


Grăbeşte tirane, strigat-au nepoţii lui Avraam, fă cele ce voieşti, şi te mânie cât 
de mult, noi poruncilor tale nicidecum supunându-ne, rănile muncilor mai 
vârtos cu dragoste dumnezeiască le vom purta. 


Nimenea astăzi să nu se lipsească de această luptă bună, nimenea să nu se 
vâneze de cel fără de minte, înţelept este şarpele; unul pe altul s-au îndemnat fiii 
Solomoniei, nimenea din noi să nu se facă mâncare lui. 


Veniţi păzitorii legii împreună să ne rănim, veniţi să stăm vitejeşte, tinerii au 
strigat, unul pe altul îndemnându-se spre lupte cu bună credinţă; pe care şi noi 
cu dragoste, să-i urmăm. 


Slavă... 

O Fiinţă a lui Dumnezeu să o slăvim credincioşii, o Stăpânie, o Impărăţie, o 
Dumnezeire, unindu-o fără amestecare, şi despărțindu-o cu bună credinţă în Trei 
Ipostasuri. 

Și acum..., a Născătoarei 

Rug nears mai-nainte te-ai cunoscut în muntele Sinai, şi munte dumnezeiesc 
Daniil te-a arătat, din care S-a tăiat fără tăiere de mână Cel netăiat, Hristos, 
Piatra vieţii, unul Fiul cel ce este din tine de Dumnezeu Născătoare. 

Catavasie: Toiagul spre închipuirea Tainei se primeşte; căci cu odrăslire a ales 
preot, iar Bisericii celei mai înainte neroditoare, acum a înflorit lemnul Crucii, 


spre putere şi spre întărire. 


Condacul Sfinţilor, glasul al 2-lea: 

Podobie: Cele de sus căutând de tot necazul ne izbăvim, de Dumnezeu Născă- 
toare. 


Stâlpii înţelepciunii lui Dumnezeu, cei şapte cu numărul, şi sfeşnicele dumne- 
zeieştii lumini, cei cu şapte luminări, Macabei prea înţelepţi, cei ce sunteţi mai- 
nainte de mucenici, prea mari mucenici, cu care împreună la Dumnezeul tuturor 
cereţi, să mântuiască pe cei ce vă laudă pe voi. 


Icos: Laudă cu căldură Sioane pe Dumnezeul tău, că a întărit cu adevărat în- 
cuietorile porţilor tale, şi pe fiii tăi i-a binecuvântat. Că aceştia, ca o oaste de 
biruinţă purtătoare, ca o tabără cu adevărat vitează, şi înțelepțeşte întărită, împo- 
triva meşteşugirilor celor rău credincioşi, cu dumnezeiască înţelepciune au stă- 
tut, şi împreună, cununile cerescului Sion de biruință au luat, şi înaintea 
Dumnezeiescului Scaun stau, pentru cei credincioşi neîncetat rugându-se, cereţi 
să se mântuiască cei ce vă laudă pe voi. 


Sedealna Sfinţilor, glasul al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte 
lumea. Pentru aceasta, te rog pe tine, Preasfântă Fecioară, să mă izbăveşti de 
greşeli, când va fi să stau înaintea feţei Ziditorului meu, Stăpână Fecioară cu- 
rată, atunci să-mi dăruieşti ajutorul tău, că pe tine te am nădejde cu, robul tău. 


Întru buna credinţă crescând tinerii înţelepţi, muceniceşte aţi ruşinat vitejeşte 
îngrozirile tiranului, ca nişte apărători ai legii; şi Părintelui următori fiind 
sfinților cu maica voastră cea de Dumnezeu înţelepţită, de bunăvoie aţi pătimit. 
Pentru aceasta şi cu moartea viaţa cerească cumpărând cu adevărat, în veci vă 
bucuraţi, Macabei cei cu suflet răbdător. Rugaţi-vă lui Hristos Dumnezeu, 
iertare de greşale să dăruiască, celor ce cinstesc cu dragoste sfântă pomenirea 
voastră. 


Slavă..., Și acum..., 
Sedealna Crucii, glasul al 6-lea: 
Podobie: Puterile îngereşti... 


Crucea Ta, Doamne, s-a sfinţit, că într-însa se fac vindecări celor neputincioşi 
în păcate; pentru care la Tine cădem, miluieşte-ne pe noi. 


Canonul cinstitei Cruci 

Cântarea a 4-a 


Irmos: Tu eşti tăria mea Doamne, Tu şi puterea mea, Tu Dumnezeul meu, Tu 
bucuria mea; Cela ce nu ai lăsat Sânurile Părinteşti, şi a noastră sărăcie o ai 
cercetat. Pentru aceasta cu proorocul Avacum strig către Tine: Slavă puterii 
Tale, lubitorule de oameni. 


Acoperământul cel tare şi îndreptarea oamenilor, arma cea nebiruită a credinţei, 
Crucea cea de mântuire, iată se vede pusă înainte, şi inimile tuturor celor ce vin 
cu credinţă le sfinţeşte, şi le luminează cu darul. 


Păzitoarea cea mare a binecredincioşilor fiind pusă în mijloc, Cela ce eşti mai 
Bun decât toate, cinstita Cruce în mijlocul pământului, pe care Te-ai înălţat de 
bunăvoia Ta, lumea sfinţeşte cu închinarea ei, şi goneşte taberele drăceşti. 


Legile Tale Doamne eu cel nepriceput nepăzindu-le, voi să mă osândesc când 
vei veni din cer să judeci lucrurile oamenilor. Pentru aceasta strig către Tine: Cu 
puterea Crucii Tale întorcându-mă, mântuieşte-mă, dându-mi lacrimi de po- 
căinţă. 


Cerul împreună cu tot pământul se veseleşte: proorocii, mucenicii, apostolii, 
sufletele drepţilor cu bucurie se veselesc acum, văzând lemnul cel dătător de 
viaţă pus în mijloc, care mântuieşte pe toţi, şi sfinţeşte cu darul pe cei cre- 
dincioşi. 

A Născătoarei 

Din pântece fecioresc Te-am născut pe Tine, Fiule, şi văzându-Te acum pe lemn 
spânzurat, nu mă pricep, şi nu pot cuprinde înălțimea tainei, şi adâncul jude- 


căţilor Tale celor multe, cea prea curată a strigat, pe care cu glasuri fără tăcere, 
ca pe o Maică a lui Dumnezeu o fericim. 


Alt Canon, al mucenicilor 
Cântarea a 4-a 
Irmos: Cu duhul văzând mai înainte, proorocule Avacum, Intruparea Cuvân- 
tului, propovăduit-ai strigând: când se vor apropia anii, Te vei cunoaşte, când va 
veni vremea Te vei arăta. Slavă puterii Tale, Doamne! 
Veseleşte-te Eleazare, văzând pe sfinţii tăi ucenici astăzi pătimind cu bună cre- 


dință, pentru poruncile şi legile părinteşti, şi nebunia lui Antioh gonitorul, cu 
cuvinte înțelepte biruindu-o. 

Bucură-te, Solomoni văzând şapte ramuri ale tale împreună înverzind cu ro- 
durile legii; din care culegând Biserica cea fără prihană, pe noi moştenitorii 
slujbei darului ne hrăneşte în toate zilele ca o maică. 


Săltaţi patriarhi, bateţi cu mâinile, văzând pe păzitorii legii, cu bună credință 
pătimind pentru slujba cea după lege, şi ispitindu-se prin toate bătăile, ca să nu 
se înstrăineze de predaniile părinteşti. 


Dănţuiţi apărătorii cei tari ai legii, şi împreună prăznuiţi cu mucenicii lui Hri- 
stos, ca cei ce ați pătimit pentru lege mai-nainte de aceştia, şi cu dânşii 
împreună vă lăudaţi după lege luminat de toată Biserica lui Hristos. 


Slavă... 


Treimea întru Unime să o slăvim credincioşii, cu guri fără tăcere, strigând către 
Dânsa: Treime, ceea ce întru Unime eşti închinată, şi în Treimea feţelor lăudată, 
slavă Ţie, cinste şi închinăciune. 


Și acum..., a Născătoarei 


Lăudămu-te pe tine, Fecioară, dumnezeiască Mireasă cinstită, ca pe o Născă- 
toare de Dumnezeu, şi zid al credincioşilor; că tu ai ridicat firea cea căzută, şi ai 
înnoit chipul lui Adam, tu una născând pe Dumnezeu cel ce este de-a pururea. 


Catavasie: Auzit-am, Doamne, taina iconomiei Tale, înţeles-am lucrurile Tale 
şi am prea slăvit Dumnezeirea Ta. 


Canonul cinstitei Cruci 


Cântarea a 5-a 


Irmos: Pentru ce m-ai lepădat de la faţa Ta, Cela ce eşti lumină neapusă; şi m-a 
acoperit întunericul cel străin pe mine ticălosul; ci mă întoarce, şi la lumina 
poruncilor Tale îndreptează căile mele, rogu-mă. 


Strigaţi neamuri, lăudaţi şi săltaţi seminţii, şi cântaţi Dumnezeului nostru celui 
ce a dat Crucea reazem neclintit. Pentru a căreia punere înainte acum toţi cre- 
dincioşii ne bucurăm, ca cei ce ne îndulcim printr-însa de bunătăţi. 


Toate oştile cele înţelegătoare te cuprind pe tine Cruce prea sfântă, şi noi 
oamenii cu buze de tină atingându-ne de tine astăzi, luăm cu dragoste sfinţenie 
şi binecuvântare, slăvind pe Cel ce S-a pironit pe tine. 

Patimile sufletului meu cele vremelnice vindecă-le Indurate Doamne, şi ca un 
prea închinător al cinstitei Crucii Tale mă păzeşte; ca cu puterea ei toată smin- 
teala să o gonesc, şi fără patimă despre cele rele să rămân. 


A Născătoarei 


Pe Cruce văzând pe Cel ce S-a născut din tine mai presus de minte pentru 
bunătate, cea ce eşti cu totul fără prihană, te-ai tulburat la cele dinlăuntru, şi ai 
zis: Vai mie dumnezeiescule Fiu, cum rabzi durere pentru toți, închinu-mă 
milostivirii Tale, Doamne. 


Alt Canon, al mucenicilor 
Cântarea a 5-a 


Irmos: Pacea Ta dă-ne-o nouă, Fiule a lui Dumnezeu, că afară de Tine pe alt 
Dumnezeu nu ştim şi numele Tău numim, că eşti Dumnezeu al celor vii şi al 
celor morţi. 


Să râvnim iubitori de Hristos celor şapte tineri, pe care Moise după lege i-a 
crescut nouă, şi Eleazar i-a învăţat în legea părintească prin bine credincioasa 
buna obişnuinţă. 


“Nu gândi Antiohe gonitorule al credincioşilor, că focul tău cel aprins ne va 
îngrozi; spre acestea taie, junghie ca un prea fărădelege, fă încă ce voieşti”, 
tinerii au strigat. 


După lege să pătimim, strigau tinerii, mucenicii cei tari ai lui Hristos, îndem- 
nându-se unul pe altul, să nu călcăm poruncile lui Moise, pentru mâncările cele 
spurcate. 


Slavă... 

Treime prea fără de început, împreună veşnică, cea întocmai cu Scaunul: Părinte 
şi Fiule şi Duhule Sfinte, Unime Sfântă în trei Feţe, pe cei din Adam, care Te 
lăudăm pe Tine cu credinţă, mântuieşte-i. 

Și acum..., a Născătoarei 

Hristoase, cela ce însuţi eşti Milosârd, împacă-ne pe noi, că pe Tine te roagă 


prea curata Maica Ta, cu sfinții pătimitori pentru bunele aşezământuri părinteşti, 
şi legea lui Moise. 

Catavasie: O, de trei ori fericite lemn, pe care a fost răstignit Hristos, Împăratul 

şi Domnul prin care a căzut cel ce a înşelat cu lemnul, înşelat fiind de Cel ce a 

fost pironit pe tine cu trupul, de Dumnezeu, care dă pace sufletelor noastre. 
Canonul cinstitei Cruci 

Cântarea a 6-a 

Irmos: Curăţeşte-mă Mântuitorule, că multe sunt fărădelegile mele, şi mă ridică 

dintru adâncul răutăților,rogu-mă. Căci către Tine am strigat, şi mă auzi Dumne- 


zeul mântuirii mele. 


Crucea înfingându-se în pământ, cădere dracilor s-a făcut, care acum văzându-o 
noi pusă înainte cu prea mărire, şi sărutându-o, din căderile păcatului ne sculăm. 


Lăudându-te pe Tine, Dumnezeu, Împăratul şi Domnul, cuprindem acum cu 
bucurie Crucea Ta, care o ai dat nouă zid nesfărâmat, şi din nevoi ne mântuim. 


Mari daruri dându-ne nouă tuturor Crucea Domnului, se vede pusă înainte; să ne 
apropiem oamenilor, ca luminare inimii şi sufletului să luăm. 


A Născătoarei 
Intăreşte-ne pe noi, Preacurată ca să postim de la toată răutatea, şi ca să ne 
oprim de la fapte rele şi viclene; dă-ne nouă putere pururea, cea ce eşti folo- 
sitoarea tuturor oamenilor. 

Alt Canon, al mucenicilor 


Cântarea a 6-a 


Irmos: Pe proorocul Iona l-ai mântuit din chit, lubitorule de oameni şi pe mine 
scoate-mă din adâncul păcatelor, rogu-mă ţie. 


Înţelepciunea lui Dumnezeu şi-a zidit casă, şi o a înălțat pe ea pe şapte stâlpi 
cuvântători, mai-nainte însemnând pe tinerii aceştia ca pe nişte păzitori ai legii. 


Înţeleapta Solomoni şapte fii a născut, pe care i-a crescut bine Eleazar înţe- 
leptul, şi i-a încununat dumnezeiescul dar, ca pe cei ce tare au pătimit. 


Ce te zăboveşti judecătorule, zicea lanţul cel cu şapte împletiri către Antioh, în 
mijlocul celor rele, munceşte cu osârdie, junghie, fă încă cele ce voieşti. 

Mai-nainte a pătimit părintele, împreună am pătimit şi noi fiii, urmează 
împreună cu noi şi maica, judecătorule, şi să fie alăturare lângă fu, şi cinstită 
mângâiere. 


Măcar că trupurile noastre vrei să le mistuieşti cu foc, ceata celor şapte fraţi a 
strigat cu îndrăzneală, Antiohe, crede că nicicum măcar pe unul din noi nu vei 
birui. 


Slavă... 


Tatălui şi Fiului şi Duhului celui Drept, întru o Dumnezeire să ne închinăm cu 
credinţă, strigând: Treime Sfântă mântuieşte lumea Ta. 


Și acum..., a Născătoarei 


Cum ai născut Fiu pe Cel ce nu l-a semănat Tatăl? Cum ai rămas Curată după 
naştere precum eşti ? Dumnezeu ştie, cel ce face toate precum voieşte. 


Catavasie: În pântecele fiarei celei din apă, lona, palmele întinzându-şi în chi- 
pul Crucii, mântuitoarea patimă mai înainte a închipuit-o vădit, de unde, a treia 
zi ieşind, Învierea cea mai presus de lume a însemnat, a lui Hristos Dumnezeu, 
cel ce a fost Răstignit cu trupul şi cu Învierea cea de a treia zi lumea a luminat. 


Condacul cinstitei Cruci, însuşi Podobia: Cela ce Te-ai înălțat pe Cruce de 
bunăvoie, poporului Tău celui nou numit cu numele Tău, îndurările Tale dă- 
ruieşte-i Hristoase Dumnezeule, veseleşte cu puterea Ta pe credincioşii condu- 
cătorii noştri, dăruindu-le lor biruinţă asupra potrivnicilor, având ajutorul tău 
armă de pace, nebiruită biruinţă. 


Icos: Cela ce până la al treilea Cer a fost răpit în Rai, şi a auzit cuvinte nespuse 
şi dumnezeieşti, care nu este slobod cu limbi omeneşti a le grăi, ce scrie către 
Galateni; ca nişte râvnitori ai Scripturilor aţi citit şi aţi cunoscut. Mie, a zis, să 
nu-mi fie a mă lăuda, fără numai în Crucea Domnului, pe care pătimind a omo- 
rât patimile. Deci aceasta şi noi cu tărie să o ţinem, Crucea Domnului, lauda 
tuturor, că ne este nouă de mântuire lemnul acesta, armă de pace, nebiruită 
biruinţă. 


Sinaxar 
In ziua dintâi, pomenirea Sfinţilor şapte mucenici Macabei: Avim, Antonie, 


Gurie, Eleazar, Evsevona Ahim, şi Marcel; a maicii lor Solomoni şi a 
dascălului lor Eleazar. 

Stih: Înainte de Hristos, Eleazar cel întâi focul a răbdat, 

Şi celorlalți, urme de nevoinţă înainte le-au aşezat. 

Am pe alta şi mai înainte de Tecla întâi nevoitoare, 

Pe Solomoni, care mai înainte de Hristos a răbdat a focului topire, 
Desfacerea încheieturilor, focul şi roata, 

Au tras şeptimea fuior către maica ceea ce era a opta. 

Întru întâia zi a lui august Solomoni, 

Cu şapte fii ai ei în foc se săvârşi. 


Aceştia au fost pe vremea lui Antioh feciorul lui Seleuc, care robind tot neamul 
evreilor, şi silindu-i ca să se lepede de obiceiurile lor cele părintești, şi să 
mănânce cărnuri de porc, nu se supuseră tiranului, urmând şi păzind legile cele 
părinteşti, bătrânul Eleazar care era dascăl legii şi tâlcuitor, şi cei şapte tineri ce 
erau învăţaţi de dânsul. 


Deci adică legând pe bătrânul cu mâinile îndărăt a fost bătut tare, şi primind pe 
nări oarecare zemuri iuți și puturoase; şi băgându-l în foc, şi făcând rugăciune 
ca să se arate sângele lui şi moartea lui mântuire tot neamului lui, a răposat. 


Apoi pe vitejii tineri câte unul aducându-i la tiran, pe care era mai mare de 
vârstă înainte, şi muncindu-i cu măiestrii de munci şi cumplite deznodături, şi 
cu roate, şi cu ţepi de fier ascuţite şi cu foc, cu care îi cercă tiranul pe fiecare 
dintr-înşii, şi nevrând a se lepăda de obiceiurile lor cele părinteşti, schimbând pe 
puitorul de lege Dumnezeu, cu această viață trecătoare, şi murind în munci, şi 
arătând că gândul este domn şi stăpân patimilor, au fost încununaţi cu cununile 
răbdării. 


Cu care şi maica lor Solomoni, dacă văzu că s-au săvârşit, neîngăduind să se 
atingă mână de om de dânsa, se aruncă pe sine în focul cel aprins, şi aşa şi-a dat 
sufletul la Dumnezeu. 


Tot în această zi, pomenirea Sfinţilor nouă mucenici ce au mărturisit în Per- 
ga Pamfiliei: Leontie, Attu, Alexandru, Chindeu, Mhisiteu, Chiriac, Mineu, 
Cătun şi Evcteu. 


Stih: Din Pamfilia nouă la sabie s-au dat. 
Care pe aceiaşi ceată de mucenici au căutat. 


Aceştia au fost în vremile împăratului Dioclețian şi ale ighemonului Flavian, la 
Perga Panmfiliei, fiind creştini de la moşii lor. Însă Mineu era teslar, iar ceilalţi 
plugari. Deci având toți un gând, şi bun sfat sfătuindu-se, se duseră la lupta 
muceniciei, socotind toate deşarte ale lumii. Sosind la capiştea Artemidei, într- 
o noapte stricară toţi idolii câţi erau acolo. Pentru care lucru au fost prinşi, şi 

aducându-se la întrebare au fost bătuţi rău, şi arşi pe coaste, şi strujiți cu unghii 
de fier pe trup până la os, şi-i arseră la subțiori cu făclii, şi le scoaseră ochii cu 
țepuşe, şi-i băgară în temniţă, poruncind tiranul să nu le dea nici mâncare, nici 
băutură, nici altă căutare să aibă. De aceea peste scurtă vreme au fost daţi la 
fiare ca să-i mănânce, care cu blândeţe veniră la ei, şi nu le stricară nimic. 


ŞI mirându-se toți pentru aceasta, şi strigând: Mare este Dumnezeul creştinilor, 
îndată se pogort la pământ tunete şi fulgere cu ploi grele, amestecate cu grin- 
dine, cu care se auzi şi glas dumnezeiesc, unde chemă pe sfinți, care auzindu-l 
se bucurară, şi atunci cu porunca ighemonului li se tăiară capetele, şi aşa s-a 
plinit mucenicia lor. 


Tot în această zi, Sfântul Papa cel tânăr în sac băgat şi legat la gură şi în 
mare aruncat S-a săvârşit. 


Stih: Sacul a cuprins pe Papa care legat fiind l-a cufundat, 
In a râului repejune, şi pe Papa lângă Dumnezeu l-a aşezat. 


Tot în această zi, Sfântul mucenic Eleazar, arzându-i capul cu foc s-a să- 
vârşit. 


Stih: Eleazar prin a capului ardere, 
A trecut covârşitor râurile cele de suflet vătămătoare. 


Tot în această zi, Sfântul mucenic Chiric, care de sabie s-a săvârşit. 


Stih: Zicând gelatul, de vei jertfi tăiat nu vei fi, 
Chiric plecându-şi capul a zis, nu voi jertfi. 


Tot în această zi, Sfântul mucenic Teodor care de sabie s-a săvârşit. 


Stih: Teodor de dumnezeiască dragoste fiind aprins, 
De doritele bunătăţi, prin sabie a fost cuprins. 


Tot în această zi, Sfântul mucenic Polieuct, care în gunoi îngropat s-a Ssă- 
vârşit. 


Stih: lov avea gunoiul spre pat de şezut, 
Iar Polieuct l-a avut spre a fi muncit. 


Tot în această zi, Sfinţii mucenici Mini, Mineu şi ceilalți, la Viglentie, aproa- 
pe de poarta de Tetrapilu Halcu. 

Stih: Mini împreună locuitor pe Mineu având, 
Locuieşte acum acolo unde nime nicicum s-ar fi aflând. 


Cu ale lor sfinte rugăciuni, Doamne miluieşte-ne, şi ne mântuieşte pe noi, Amin, 


Canonul cinstitei Cruci 


Cântarea a 7-a 


Irmos: De pogorârea lui Dumnezeu focul s-a ruşinat în Babilon oarecând. 
Pentru aceasta tinerii în cuptor cu bucuros picior, ca într-o grădină verde săltând 
au cântat: Bine eşti cuvântat, Dumnezeul părinţilor noştri. 


Cel mai presus decât vremile, sub vreme trup purtând S-a arătat, şi patimile 
noastre cele de peste ani le vindecă pentru bunătate, şi la trup împreună şi la 
suflet, cu dumnezeiască Crucea Sa ne sfinţeşte pe noi. 


Lăudăm, mărim, ne închinăm, şi slăvim puterea Ta, Doamne, că ne-ai dat nouă 
robilor Tăi dumnezeiasca Cruce, desfătare neîmpuţinată, şi păzitoare sufletelor 
şi trupurilor noastre. 


Să nu mă arăţi Doamne, în ziua întrebării osândit pentru cele rele, nici să mă 
lepezi de la faţa Ta ruşinat; ci Te milostiveşte şi mă mântuieşte cu cinstită 
Crucea Ta ca un Preabun. 
Inchipuit-a darul tău Cruce; Moise, îndulcind cu lemnul apele cele prea amare; 
pentru că ne-am mântuit de amărăciunea celor rele cu puterea ta. Pentru aceasta 
îndulceşte-ne pe noi, cei ce te sărutăm acum întru umilinţa sufletului. 
A Născătoarei 
Strâmtorarea minţii mele lărgeşte-o Stăpână cu rugăciunea ta, ceea ce ai strâm- 
tat toate meşteşugirile luptătorului; şi prin calea cea strâmtă, mă povăţuieşte a 
merge la desfătarea vieţii, Maica lui Dumnezeu. 

Alt Canon, al mucenicilor 


Cântarea a 7-a 


Irmos: Cuptorul, Mântuitorule, se răcorea, iar tinerii dănţuind, cântau: Bine- 
cuvântat eşti Doamne, Dumnezeul părinților noştri. 

Râvnitorii legii părinteşti şi păzitorii legii cei nemişcaţi, cei cu un suflet, pe un 
Dumnezeu cu prea bună credinţă au mărturisit, în Trei Ipostasuri unindu-L după 
buna învăţătură, şi despărțindu-L cu dreaptă credinţă. 


Ce te zăboveşti tirane încă ? Strigat-au mucenicii către înşelătorul judecător; pe 
un Dumnezeu noi mărturisim, şi patrie avem Ierusalimul cel de sus, care ne-a 
crescut pe noi. 


Nu vom mânca cele necurate, zis-au, nu vom jertfi, genunchile nu le vom pleca 
la pământ, pe un Dumnezeu noi pururea mărturisim, şi de Dânsul ne temem, de 
la care ne-am făcut, şi către care mergem. 


Slavă... 


Cântare Treimii să cântăm slăvind: pe Tatăl cel fără început şi pe Fiul şi pe 
Duhul cel drept, o Fiinţă singură, pe care întreit să o lăudăm, Sfânt, Sfânt, Sfânt, 
strigând. 


Și acum..., a Născătoarei 


Bucură-te, zidul tuturor şi bucuria, prea lăudată; bucură-te, nădejdea marginilor; 
bucură-te, podoaba oamenilor şi frumuseţea îngerilor Preacurată, că tu, pe unul 
Dumnezeu cu trup L-ai născut. 


Catavasie: Nebuna poruncă a tiranului celui păgân, pe popoare le-a tulburat, 
suflând cu îngrozire şi cu hulă urâtă lui Dumnezeu, însă pe cei trei tineri nu i-a 
înfricoşat mânia cea de fiară, nici focul cel mistuitor; ci cu duh de rouă aducător 
ce împotrivă răsuna, împreună cu focul fiind, cântau: Prea lăudate Dumnezeul 
părinților şi al nostru, bine eşti cuvântat. 


Canonul cinstitei Cruci 
Cântarea a 8-a 


Irmos: De şapte ori cuptorul, muncitorul haldeilor, l-a ars nebuneşte, cin- 
stitorilor de Dumnezeu, iar văzându-i pe aceştia cu putere mai bună mântuiţi, 
Făcătorului şi Mântuitorului, a strigat: Tineri bine Îl cuvântaţi, preoţi lăudaţi-L, 
noroade prea înălţaţi-L întru toți vecii. 


Cu lemnul a tras oarecând din râu securea, dumnezeiescul Elisei, mai-nainte în- 
semnându-te de departe pe tine Cruce prea cinstită, că din adâncul înşelăciunii 
prin tine, la credinţa cea adevărată scoţându-ne, ne-am învrednicit a vedea ziua 
de astăzi, şi cu credinţă a ne închina întru toţi vecii. 

Mai-nainte te-a însemnat de demult, pe tine Cruce prea cinstită prea arătat, întru 
binecuvântări lacov, iar noi în legea darului învrednicindu-ne a te vedea, cu 
credinţă neîndoită ne apropiem toţi, şi cântăm, din destul binecuvântare luând, şi 
lumină şi mântuire, şi dezlegare de greşale. 


Albind cu fapte îmbunătățite să ne apropiem, cu bucurie, lui Hristos strigând: 
Preabunule Stăpâne, cu înălţarea dumnezeieştii Tale Cruci, înalță cornul nostru, 
al norodului Tău celui numit cu numele Tău, ca să lăudăm cu credinţă, şi în pace 
adâncă puterea Ta întru toţi vecii. 


Slavă... 


Firea cea întocmai fiitoare, cea împreună fără început, împreună veşnică, îm- 
preună pe Scaun şezătoare, singură prin Sine şi despărțită în Feţe: pe Tatăl cel 
nenăscut, pe Fiul şi pe Duhul Sfânt, Fiinţa cea nefăcută, şi Dumnezeirea, toţi 
lăudând să cântăm: Preoţi binecuvântaţi, noroade prea înălţaţi pe EI în veci. 


A Născătoarei 


Acum ca pe un Miel fără răutate văzându-Te spânzurat şi de cei fărădelege pe 
Cruce pironit, Fiul meu cel fără început, cu tânguiri mă rup şi cu dureri ca o 
Maică mă cuprind, cea prea curată a strigat; pe care cu glasuri fără tăcere o 
lăudăm cu dumnezeiesc gând, întru toţi vecii. 


Alt Canon, al mucenicilor 
Cântarea a 8-a 


Irmos: Cel ce ai întărit din început cerurile cu cuvântul Tău cel atotputernic, 
Mântuitorule Doamne şi cu Duhul cel atoate lucrător şi dumnezeiesc, toată 
puterea lor, întăreşte-mă pe piatra cea neclintită a mărturisirii Tale. 


Păzitorii legii după obiceiurile părinteşti, vestitorii aşezământului lui Moise, ca 
nişte şapte luminători în lume arătându-se, cu razele chinurilor pe noi ne lumi- 
nează, făclule cele înţelegătoare. 


Pentru legea lui Dumnezeu vitejeşte stând, şi sfaturile lui Antioh scuipându-le, 
cu îndrăzneală au strigat: Pe noi Antiohe, nici fiarele, nici săbule, nici focul, nici 
bătăile nicicum nu ne vor despărți de Dumnezeu. 


Cei ce au împodobit scaunul lui Moise, şi părinteştile legi le-au păzit, ca nişte 
şapte stele, în lume luminând, încă şi stelele, planetele le-au întunecat cu raza 
bunătăţilor, prin credinţă strălucind. 

Odraslele Solomoniei celei bine credincioase, şi creşterile credinciosului Elea- 
zar cei şapte luminători, ca nişte făclii în sfeşnicul legii luminând arătat, s-au 
pus în cortul lui Dumnezeu. 


Binecuvântăm pe Tatăl, pe Fiul şi pe Sfântul Duh, Domnul. 


Slavă Tatălui şi Fiului şi Sfântului Duh, Dumnezeirii celei în trei Feţe, care întru 
Unimea firii în Ipostasuri, Se laudă de toată făptura întru toţi vecii. 


Și acum..., a Născătoarei 


Vistierie bunei voinţei Tatălui, sălăşluire venirii Fiului, şi cinstit locaş Sfântului 
Duh te-ai arătat Marie, arătarea Treimii întru tine închipuind. 


Catavasie: 


Să lăudăm, să binecuvântăm şi să ne închinăm Domnului, cântându-l şi prea 
înlăţându-L pe Dânsul în toți vecii. 


Binecuvântaţi, tineri, cei întocmai cu numărul Treimii, pe Făcătorul Dumnezeu, 
Părintele; lăudaţi pe Cuvântul cel ce S-a pogorât şi focul în rouă l-a prefăcut şi 
prea înălţaţi pe Duhul cel Preasfânt, care dă viaţă tuturor în toți vecii. 


Canonul cinstitei Cruci 


Cântarea a 9-a 


Irmos: Spăimânta-tu-s-a de aceasta Cerul şi marginile pământului s-au minunat, 
că Dumnezeu s-a arătat oamenilor trupeşte, şi pântecele tău s-a făcut mai des- 
fătat decât cerurile. Pentru aceea pe tine Născătoare de Dumnezeu, începă- 
toriile cetelor îngereşti şi omeneşti te slăvim. 


Vindecat-ai Preabunule a mea sfărâmare, pe Cruce fiind pătruns cu cuie oare- 
când, la picioare şi la mâini, Impărate a toate şi în coastă fiind împuns, cu oţet 
adăpat şi cu fiere, veselia tuturor, slava şi mântuirea cea veşnică. 


Frumoasă eşti mai presus decât safirul şi decât aurul, şi luminoasă ca soarele 
dumnezeiască Cruce, fiind pusă adică şi cu locul cuprinsă, şi de puterile cele 
înţelegătoare, totdeauna înconjurată luminos şi cu razele dumnezeieştii puteri, 
luminând plinirile lumi. 

Crucea este limanul celor înviforaţi şi povăţuitoare şi întărire celor rătăciţi, slavă 
lui Hristos, puterea apostolilor şi a proorocilor, tăria pătimitorilor, scăparea 
tuturor oamenilor; pe aceasta văzându-o în mijlocul tuturor înainte pusă, cu 
bună cucernicie o sărutăm. 


Când vei vrea să vii pe pământ să judeci lumea care o ai zidit, Doamne, oștile 
Tale cele îngereşti mergând înainte, şi Crucea strălucind mai mult decât razele 
soarelui, cu puterea ei milostiveşte-Te, şi mă mântuieşte pe mine cel ce am 
greşit mai mult decât toţi oamenii. 


A Născătoarei 


Fără stricăciune Te-am născut din pântece, pe Tine care Tatăl mai înainte de 
veci Te-a născut, şi cum pătimeşti ? Oamenii Te rup Fiule şi coasta îți împung 
cu sulița, şi mâinile şi picioarele îți pironesc fără omenie; cea Preacurată a stri- 
gat, pe care după vrednicie o slăvim. 


Alt Canon, al mucenicilor 
Cântarea a 9-a 


Irmos: Pe norul cel purtător de lumină întru care Stăpânul tuturor, cel fără de 
început, S-a pogorât din cer ca ploaia peste lână şi S-a întrupat pentru noi, 
făcându-Se om, să o mărim toţi ca pe o curată Maică a Dumnezeului nostru. 


Cei ce au crescut după lege şi pentru lege au murit, ucenicii lui Eleazar şi fiii 
Solomoniei şi râvnitorii lui Moise, răniți fiind au strigat: Antiohe, de ce zăbo- 
veşti, ce aştepţi ? De cei nu faci cele ce voieşti asupra noastră. 


Mai marii ispravnici ai legii, tare defăimând nebunia lui Antioh, cu munci s-au 
chinuit; îmbărbătându-se pe sine şi unul pe altul îndemnând, şi grăbindu-se ca să 
apuce dureri şi munci şi să moară pentru viaţă. 


Ca o biruitoare oarecare şi bărbată şi vitează, Solomoni pe fiu săi junghiaţi 
văzându-i nu s-a slăbit la suflet, ci a strigat: Auzi Antiohe, pune-mă şi pe mine 
lângă fiii mei, măcar cu totul de ar fi bucurie despre vrăjmaşi. 


O vitejie femeiască! O înălțime a bunului neam, care sfinţindu-şi lui Dumnezeu 
pentru lege adunarea cea cu şapte stâlpi a fiilor săi, cu osârdie a stătut bărbă- 
teşte, şi s-a dat pe sine muncilor, ca să se alăture acum cu fiii săi cei omorâţi. 

Tinerii cei ce ţin chipul săptămânii celei de şapte zile, poftind să-şi agonisească 
cu moartea viaţă, îngrozirilor gonitorului vitejeşte au stătut împotrivă, şi au ruşi- 
nat cu cinstea legii, meşteşugurile lui cele spurcate. 


Pe aceşti mai aleşi ai legii, pe care Eleazar crescându-i pildă bună 1-a lăsat, pe 
sine însuşi aducându-se împreună cu rănile sfinților, cu mărire să-i cinstim, ca 
pe cei ce se roagă să dea lumii pace şi nouă curăţire. 


Pe cei ce săvârşesc pomenirea sfințitelor voastre chinuri, sfinților tineri ai legii 
lui Dumnezeu, cu rugăciunile voastre mântuiţi-i de toată boala şi de stricăciune, 
dăruindu-le prin chinuirea voastră aceasta, pace şi scăpare de rele. 


Slavă... 


Pe Tatăl lumina laud, pe Fiul lumina slăvesc şi Duhului luminii mă închin. 
Sfintei "Treimi în trei Feţe şi unei Dumnezeiri, Stăpâniei celei pururea fiitoare 
fără de sfârşit, care a adus toate din ce nu au fost. 


Și acum..., a Născătoarei 


Cum de ai născut Fecioară? Cum a fost din sâni lapte? Cum a fost fără tată din 
tine, şi fără mamă sus? Celui ce este Unul-Născut din Tatăl, Născătoare te-ai 
făcut, hrănind cu sân pe Hrănitorul lumii, cum ? Precum a ştiut şi precum bine a 
voit EI însuşi. 


Catavasie: Rai de Taină eşti, Născătoare de Dumnezeu, care ai odrăslit nelucrat 

pe Hristos, de care lemnul Crucii cel de viaţă purtător, pe pământ a fost sădit, 

pentru aceasta, acum înălţat fiind şi închinându-ne Lui, pe tine te mărim. 
Luminânda 

Să lăudăm pe Macabeii cei minunaţi, pe fiii lui Eleazar şi fii Solomoniei; că 


aceştia au surpat întărâtările balaurului începătorul răutăţii, şi pentru cinstea 
legii s-au făcut purtători de cununi. 


Slavă..., Și acum... 
Crucea este păzitoare a toată lumea, Crucea podoaba Bisericii, Crucea stăpânia 
împăraţilor, Crucea întărirea credincioşilor, Crucea slavă îngerilor şi dracilor 


rană. 


La Laude 

Stihirile pe 6, glasul al 4-lea: 
Podobie: Ca pe un viteaz... 


Cu glasuri să strigăm, cu cântări să lăudăm, cinstita Crucea sărutând şi către 
dânsa să strigăm: Cruce prea fericită, sfinţeşte sufletele şi trupurile noastre, cu 
puterea ta; şi de toată vătămarea celor potrivnici, păzeşte nevătămaţi, pe cei ce 
se închină ţie cu bună credinţă. 


Apropiindu-vă scoateţi ape nedeşertate, care ies din darul Crucii, că iată vedeţi 
Sfântul Lemn pus înainte, izvorul darurilor, cel adăpat cu sângele şi cu apa Stă- 
pânului tuturor, celui ce S-a ridicat pe dânsa de bunăvoie, şi pe pământeni i-a 
înălţat. 


Întărirea Bisericii, luminarea călugărilor, lauda preoţilor şi mântuirea, tu eşti 
Cruce prea cinstită. Pentru aceasta închinându-ne ţie, ne luminăm la inimă şi la 
suflet, astăzi cu dumnezeiescul dar al Celui ce S-a pironit pe tine, şi puterea 
celui înşelător a surpat şi blestemul a pierdut. 


Alte Stihiri, ale Sfinților, glasul 1: 
Însuşi glasul. 


Maica cea mult-pătimitoare, spre lupte chemându-şi pe fiii săi, a zis: Urmaţi lui 
Avraam, ca să vă împărtăşiți junghierii lui Isaac; iar ei o au primit când i-a 
îndreptat, şi o au urmat când i-a învăţat, unul altuia văzând chinurile muncilor. 
Pentru ale căror rugăciuni Doamne miluieşte-ne pe noi. 


Glasul al 4-lea: Şapte stâlpi aleşi, dintru o piatră cuvântătoare tăiaţi fiind, au 
arătat turnul legii neclintit; pentru care binevoieşte Mântuitorule, a se păzi în 
pace sufletele noastre. 


Glasul al S-lea: Păzitorii legii, şi fiii Solomoniei, în privelişte pătimind către 
Antioh au strigat: Noi o Antiohe, pentru legile părinteşti răbdăm, şi nu ne va 
despărți pe noi nici focul, nici sabia, nici fiarele, nici rănile; ci împreună vom 
muri cu maica bătrână şi cu părintele învățătorul vieţuind, şi împreună bucu- 
rându-ne în vecii nesfârşiţi. 


Slavă..., glasul al 4-lea 


Asupra războiului ce s-a adunat împotriva Macabeilor veniţi să vedem credin- 
cioşilor vitejie, că tiranul împărat cel ce stăpânea toate neamurile, s-a stăpânit de 

bătrânul, şi de şapte tineri şi de o femeie. Pentru ale căror rugăciuni Dumne- 
zeule miluieşte-ne pe noi. 


Și acum..., a Crucii, asemenea 


Doamne, cela ce ai ajutat prea blândului David să supună pe cel de altă semin- 
ție, credinciosului poporului nostru ajută-i, şi cu arma Crucii surpă pe vrăjmaşii 
noştri; arată Îndurate spre noi, milele Tale cele de demult; şi să cunoască cu 
adevărat că Tu eşti Dumnezeu, şi întru Tine nădăjduindu-ne biruim, rugându-se 
după obicei prea curata Maica Ta, să ne dăruiască nouă mare milă. 


Slavoslovia cea mare. 


Iar preotul fiind îmbrăcat întru toate veşmintele preoţeşti intră cu cădelnița către 
Sfânta Masă, mergând înaintea lui diaconul cu făclia, şi cădeşte sfânta masă şi 
cinstita Cruce şi aşa luând cinstita Cruce cu Discul pe cap şi ieşind din Altar 
prin uşile despre miazănoapte, merg înaintea lui cu două sfeşnice şi cu 
cădelniţa, şi merge înaintea Uşilor celor Împărăteşti, şi stând aşteaptă sfârşitul 
lui Sfinte Dumnezeule... şi sfârşindu-se zice preotul: Înţelepciune drepţi. Şi 
cântăreții. Cântă Troparul: Mântuieşte Doamne poporul Tău... de 3 ori. Şi aşa 
vine preotul, purtând pe cap cinstita Cruce înaintea Sfintei uşi Împărăteşti către 
analog, şi pune pe dânsul cinstita Cruce, şi face trei metanii cinstitei Cruci 
cântând cu glas lin: 


Crucii Tale ne închinăm Stăpâne, şi Sfântă Invierea Ta Slăvim. 


Și stranele aceeaşi cântă cu glas mare, de 3 ori. După aceea sărută cinstita 
Cruce, şi iarăşi face o metanie, şi se închină şi fraţii câte doi, după rânduiala lor. 


Şi noi cântăm Stihirile glasul al 2-lea: 


Veniţi credincioşii să ne închinăm lemnului celui de viață făcător, pe care 
Hristos, Împăratul slavei de bunăvoie mâinile întinzându-şi, ne-a înălțat la 
fericirea cea dintâi, pe care mai dinainte vrăjmaşul prin dulceaţă amăgindu-ne, 
goniţi de la Dumnezeu ne-a făcut. Veniţi credincioşilor lemnului să ne închi- 
năm, prin care ne-am învrednicit a sfărâma capetele nevăzuţilor vrăjmaşi. Veniţi 
toate moştenirile neamurilor, Crucea Domnului cu cântări să o cinstim: bucură- 
te, Cruce mântuirea cea desăvârşită a lui Adam celui căzut; întru tine prea 
înălţatul nostru popor se laudă; că cu puterea ta poporul israelitenesc a fost 
supus. Pe tine acum cu frică creştinii sărutându-te, pe Dumnezeu cel ce S-a 
pironit pe tine Îl slăvim grăind: Doamne cel ce Te-ai răstignit pe dânsa, 
miluieşte-ne pe noi, ca un Bun şi de oameni lubitor. 

Glasul al S-lea: Văzându-Te toată făptura răstignit pe Cruce gol, pe Tine Făcă- 
torul şi Ziditorul tuturor, s-a schimbat de frică şi s-a tânguit, şi soarele şi-a oprit 
lumina, şi pământul s-a clintit, şi pietrele s-au despicat, şi catapeteasma tem- 
plului s-a rupt, morții din mormânturi s-au sculat, şi puterile îngereşti s-au 
spăimântat, zicând: O, minune! Judecătorul se judecă, şi pătimeşte voind pentru 
mântuirea şi înnoirea lumii. 


Glasul al 8-lea: Astăzi Stăpânul făpturii, şi Domnul slavei pe Cruce S-a pironit 
şi în coastă S-a împuns, fiere şi oţet a gustat dulceaţa Bisericii, cu cunună de 
spini S-a încununat Cel ce acoperă Cerul cu nori; cu haină de ocară S-a îmbră- 
cat, şi peste obraz S-a bătut cu mână de ţărână, Cel ce a zidit pe om cu mâna. Pe 
spate S-a bătut Cel ce îmbracă Cerul cu nori; scuipări şi răni a luat, şi ocări şi 
pumni, şi toate le-a răbdat pentru mine cel osândit Mântuitorul meu şi Dumne- 
zeu, ca să mântuiască lumea de înşelăciune ca un Milostiv. 


Slavă..., Și acum..., glasul al 8-lea 


Astăzi Cel neapropiat după Fiinţă, mie apropiat S-a făcut, şi a pătimit patimi Cel 
ce m-a mântuit pe mine din patimi, Cel ce dă lumină orbilor, din buzele celor 
fărădelege S-a scuipat, şi şi-a dat spatele spre răni pentru cei robiţi. Pe care cea 
curată şi Maica Lui pe Cruce văzându-L, cu durere a zis: Vai mie Fiul meu căci 
ai făcut aceasta? Cel mai împodobit cu frumuseţea mai mult decât toţi oamenii, 
fără suflare şi fără podoabă Te arăţi, neavând chip nici frumuseţe. Vai mie 
lumina mea, nu pot să Te văd pe Tine adormit, la cele dinlăuntru mă rănesc, şi 
cumplită sabie prin inima mea trece. Laud patimile Tale, închinu-mă milostivirii 
Tale, îndelung-Răbdătorule, Doamne slavă ie. 


După aceasta Ectenia. Miluieşte-ne pe noi Dumnezeule... Şi: Să plinim rugă- 
ciunile noastre. Şi Otpustul. 


La ceasul întâi Troparul Crucii. Slavă..., al Sfinţilor, Şi acum..., A Născătoare, 
ceasurilor. După Sfinte Dumnezeule... Condacul Crucii, şi Otpustul deplin. 
Asemenea şi la celelalte ceasuri, Condacele, numai schimbându-le. 


Vezi: Intru această zi întâi a lui August, la mânăstiri şi biserici cu popor se să- 
vârşeşte sfințirea apei cea mică înaintea Liturghiei. 


La Liturghie 


Fericirile, din Canonul Crucii Cântarea a 3-a, pe 4, şi ale Sfinților Cântarea a 6- 
a, pe 4 După Vohod, Troparul Crucii şi al mucenicilor; Slavă.... Condacul 
mucenicilor, Şi acum..., al Crucii, Sfinte Dumnezeule... Prochimenul Crucii, 
glasul al 6-lea: Mântuieşte Doamne poporul Tău... Stih : Către Tine voi striga 

Dumnezeul meu... Altul al mucenicilor: Sfinților care sunt pe pământul Lui, 
minunate a făcut Domnul toate voile Sale întru dânşii... Stih: Mai-nainte 
vedeam pe Domnul înaintea mea... 


Apostolul Crucii către Corinteni: Fraților, cuvântul Crucii... Şi al Sfinţilor, către 
Evrei : Fraților, sfinții toţi prin credinţă au biruit împărăţii... Aliluia, glasul al 4- 
lea: Adu-ţi aminte de adunarea pe cere o ai câştigat din început... Stih: lar 
Dumnezeu, Împăratul nostru mai-nainte de veac a lucrat mântuirea... Şi al 
sfinților: Strigat-au drepţii şi Domnul i-a auzit pe dânşii... 


Evanghelia Crucii, de la loan: În vremea aceea, sfat au făcut arhiereii şi bătrânii 
poporului asupra lui lisus... Şi a sfinţilor, de la Matei: Zis-a Domnul, tot cela ce 
Mă va mărturisi pe Mine înaintea oamenilor... 


Chinonicul: Însemnatu-s-a peste noi lumina feţei Tale Doamne... Altul al 
Sfinților: Bucuraţi-vă drepţilor întru Domnul... lar ale rândului le citim mai- 
nainte, 


Vezi: Că de se va întâmpla întâia zi a lui August Duminică, Sâmbătă seara la 
Vecernia cea mică, Stihirile învierii şi ale Născătoarei de Dumnezeu după 
obicei. La Vecernia cea mare: Fericit bărbatul... Catisma toată. La Doamne 
strigat-am: Stihirile învierii 3, şi Anatolicească 1, şi ale Crucii 3, şi ale 
mucenicilor 3. Slavă..., a Crucii, Şi acum..., A Născătoarei glasului. La Lutie, 
Stihira hramului şi ale mucenicilor cele de la Laude : Slavă..., a mucenicilor. Şi 
acum..., a Născătoarei. La Stihoavnă Stihirile învierii. Slavă..., a mucenicilor, Şi 
acum...; a Crucii. La binecuvântarea pâinilor, Troparul : Născătoare de 
Dumnezeu Fecioară... de 2 ori şi a Crucii odată, şi celelalte. 


Vezi: lar unde nu este priveghere, după: Acum slobozeşte... Sfinte Dumnezeule 
şi Tatăl nostru...... Troparul învierii. Slavă..., a Sfinţilor, Şi acum..., a Crucii, şi 
Otpustul. La După cinare, după Cade-se să te fericim... şi Sfinte 
Dumnezeule... Condacul Crucii. 


La Utrenie, la Dumnezeu este Domnul... Troparul învierii de 2 ori, Slavă..., al 
Mucenicilor, Şi acum..., al Crucii. Canonul învierii cu Irmosul pe 4. Şi al 
Născătoarei de Dumnezeu pe 2, şi al Crucii pe 4, şi al Mucenicilor pe 4. 
Catavasie: Crucea însemnând... după Cântarea a 3-a, Condacul Mucenicilor şi 
Icosul şi Sedealna de 2 ori. Slavă..., Şi acum..., a Crucii. După Cântarea a, 6-a, 
Condacul Crucii şi Icosul, după Cântarea a 9-a, Luminânda învierii, Slavă..., a 
Mucenicilor, Şi acum..., a Crucii. 


La Laude Stihirile Învierii, 4, şi ale Crucii cu cea de la Slavă... 4, cu Stihurile 
lor: Inălţaţi pe Domnul Dumnezeul nostru... Stih: lar Dumnezeu, Împăratul 

nostru... Slavă..., Stihira Evangheliei: Şi acum...: Prea binecuvântată eşti... 
Slavoslovia mare. Troparul învierii numai, şi se face închinăciunea Crucii şi 
sfințirea apei şi cealaltă slujbă, precum s-a zis mai sus. 


La Liturghie: Fericirile învierii pe 4, ale Crucii, Cântarea a 3-a, pe 4. Şi a 
Mucenicilor Cântarea a 6-a pe 4. După Vohod. Troparul Învierii şi al Crucii şi al 
Mucenicilor. După aceea Condacul Învierii, Slavă..., al Mucenicilor, Şi acum..., 
al Crucii. Prochimen, Apostolul, Aliluia şi Evanghelia rândului şi ale Crucii, şi 
ale Mucenicilor. 

Canon de rugăciune la praznicul scoaterii Sfintei Cruci 





Tropar la praznicul scoaterii Sfintei Cruci, glasul 1: Mântuieşte, Doamne, po- 
porul Tău şi binecuvântează moştenirea Ta. Biruinţă binecredincioşilor creştini 
asupra celui protivnic dăruieşte şi cu Crucea Ta păzeşte pe poporul Tău. 


Cântarea 1, glasul al 8-lea 


Irmos: Pe Faraon cel purtat în car, l-a cufundat toiagul lui Moise, cel ce a făcut 
minuni oarecând, în chipul Crucii lovind şi despărțind marea; şi pe Israel cel ce 
fugea l-a arătat mergător pedestru, pe cel ce cânta cântare lui Dumnezeu. 


Stih: Crucii Tale ne închinăm, Stăpâne şi Sfântă Invierea Ta o lăudăm şi o 
Slăvim. 


Sfintei Cruci a Domnului celei de viaţă făcătoare, astăzi toţi să ne închinăm cu 
minte curată şi cu gând binecredincios. Că este pusă înainte, dăruind celor ce se 
apropie de ea sfințire şi mântuire, strălucire, slavă şi milă. 


Stih: Crucii Tale ne închinăm, Stăpâne şi Sfântă Invierea Ta o lăudăm şi o 
Slăvim. 


Crucea cea de viaţă dăruitoare, pusă înainte şi văzută fiind, revarsă raze de dar 
luminoase. Să venim, dar şi să luăm luminare de veselie, mântuire şi iertare, 
laudă Domnului aducând. 

Stih: Crucii Tale ne închinăm, Stăpâne şi Sfântă Invierea Ta o lăudăm şi o 
Slăvim. 


Străină vedere! Cinstita Cruce se pune înainte celor ce o văd şi ca un izvor izvo- 
răşte daruri sufleteşti şi şterge păcatele, dezleagă bolile şi întăreşte gândurile ce- 
lor ce se închină ei în chip curat. 


Stih: Crucii Tale ne închinăm, Stăpâne şi Sfântă Invierea Ta o lăudăm şi o 
Slăvim. 


Toiagul cel ce a tăiat marea închipuia biruinţa Crucii, prin care noi, cu credință 
fără de înecare, înotăm prin apa vieţii celei nestătătoare şi scăpăm din toate cur- 
gerile păcatului şi de dumnezeiasca linişte ne umplem. 


Stih: Preasfântă Născătoare de Dumnezeu, miluieşte-ne pe noi. 


Când Te-am născut, Fiule, în chip de negrăit, de dureri am scăpat; dar acum 
toată mă umplu de dureri, căci Te văd spânzurând pe lemn ca un făcător de rele, 
pe Tine, Cel ce ai spânzurat pământul fără susținere, a grăit cea Preasfântă, 
plângând. 


Cântarea a 3-a 


Irmos: Cel ce ai întărit din început cerurile cu pricepere şi pământul pe ape l-ai 
întemeiat, pe piatra poruncilor Tale, Hristoase, mă întăreşte. Că nu este Sfânt 
afară de Tine, Unule, lubitorule de oameni. 


Stih: Crucii Tale ne închinăm, Stăpâne şi Sfântă Invierea Ta o lăudăm şi o 
Slăvim. 


Crucea cea dătătoare de toate bunătăţile se vede închinată şi toată făptura prăz- 
nuieşte cu bucurie, luminată fiind cu darul Dumnezeului nostru, cel ce de bună- 
voie S-a înălțat pe ea. 


Stih: Crucii Tale ne închinăm, Stăpâne şi Sfântă Invierea Ta o lăudăm şi o 
Slăvim. 


Luminaţi fund cu lumina razelor Sfintei Cruci cei ce nădăjduim într-însa, 
împreună scăpăm din întunericul păcatelor şi grăim: Luminarea tuturor, Indurate 
Doamne, slavă Ţic. 


Stih: Crucii Tale ne închinăm, Stăpâne şi Sfântă Invierea Ta o lăudăm şi o 
Slăvim. 

Cu cântări te slăvim Sfântă Cruce şi te cuprindem, cu credinţă rugându-ne ca să 
ne scoţi cu puterea ta din cursele vrăjmaşului şi să ne îndreptezi la limanul mân- 
tuirii, pe noi, pe toţi cei ce te lăudăm pe tine. 


Stih: Preasfântă Născătoare de Dumnezeu, miluieşte-ne pe noi. 


Viaţa pe Cruce omorâtă văzând-o şi nesuferind durerea pântecelui, s-a tânguit 
Fecioara cea curată, strigând: vai mie, Fiul meu! Ce Ţi-a făcut Ție adunarea 
celor fără de lege? 


Cântarea a 4-a 


Irmos: Tu eşti Tăria mea, Doamne; Tu şi Puterea mea; Tu, Dumnezeul meu; 
Tu, Bucuria mea, Cel ce nu ai părăsit sânurile părinteşti şi ai cercetat a noastră 
sărăcie. Pentru aceasta, cu proorocul Avacum strig către Tine: Slavă puterii Ta- 
le, Iubitorule de oameni. 


Stih: Crucii Tale ne închinăm, Stăpâne şi Sfântă Invierea Ta o lăudăm şi o 
Slăvim. 


Acoperământul cel tare şi îndreptarea oamenilor, arma cea nebiruită a credinţei, 
Crucea cea de mântuire, iată se vede pusă înainte şi inimile tuturor celor ce vin 
cu credinţă le sfinţeşte şi le luminează cu darul. 


Stih: Crucii Tale ne închinăm, Stăpâne şi Sfântă Invierea Ta o lăudăm şi o 
Slăvim. 


Păzitoarea cea mare a drepteredincioşilor este pusă în mijloc. In mijlocul 
pământului, cinstita Cruce, pe care ai fost înălțat de bunăvoia Ta, Doamne, 
sfinţeşte lumea cu închinarea ei şi goneşte taberele demonice. 


Stih: Crucii Tale ne închinăm, Stăpâne și Sfântă Invierea Ta o lăudăm şi o 
Slăvim. 


Legile Tale, Doamne, nepăzindu-le eu, cel nepriceput, am Să fiu osândit când 
vei veni din cer să judeci faptele oamenilor. Pentru aceasta, grăim către Tine: 
cu puterea Sfintei Crucii Tale întorcându-mă, mântuieşte-mă, dându-mi la- 
crimi de pocăință. 


Stih: Crucii Tale ne închinăm, Stăpâne şi Sfântă Invierea Ta o lăudăm şi o 
Slăvim. 

Cerul împreună cu tot pământul se veseleşte: proorocii, mucenicii, apostolii, 
sufletele drepţilor cu bucurie se veselesc acum, văzând pus în mijloc Sfânta 
Cruce, dătătoare de viaţă, care mântuieşte pe toți şi sfinţeşte cu darul pe cei cre- 
dincioşi. 


Stih: Preasfântă Născătoare de Dumnezeu, miluieşte-ne pe noi. 


Din pântece fecioresc Te-am născut pe Tine, Fiule; dar, văzându-Te acum pe 
lemn spânzurat, nu mă pricep şi nu pot cuprinde înălțimea tainei şi adâncul ju- 
decăţilor Tale celor multe, a strigat cea Preacurată, pe care, cu glasuri fără înce- 
tare, ca pe o Maică a lui Dumnezeu, o fericim. 


Cântarea a 5-a 


Irmos: Pentru ce m-ai lepădat de la faţa Ta, Cel ce eşti Lumină neapusă şi m-a 
acoperit întunericul cel străin pe mine, ticălosul? Ci, Te rog, întoarce-mă şi la 
lumina poruncilor Tale îndreptează căile mele. 


Stih: Crucii Tale ne închinăm, Stăpâne şi Sfântă Invierea Ta o lăudăm şi o 
Slăvim. 


Strigaţi, neamuri, lăudaţi şi săltaţi, seminţii şi cântaţi Dumnezeului nostru, cel ce 
a dat Sfânta Cruce reazem neclintit. Pentru a cărei punere înainte, acum toţi cre- 
dincioşii ne bucurăm, ca unii care ne îndulcim printr-însa de bunătăţi. 


Stih: Crucii Tale ne închinăm, Stăpâne şi Sfântă Invierea Ta o lăudăm şi o 
Slăvim. 


Toate oştile cele înţelegătoare te cuprind pe tine, Sfântă Cruce Preasfântă şi noi, 
oamenii, cu buze de tină atingându-ne de tine astăzi, luăm sfinţenie şi bine- 
cuvântare, slăvind pe Cel ce a fost pironit pe tine. 


Stih: Crucii Tale ne închinăm, Stăpâne şi Sfântă Invierea Ta o lăudăm şi o 
Slăvim. 


Patimile sufletului meu cele vremelnice vindecă-le, Indurate Doamne şi ca pe 
un închinător al cinstitei Crucii Tale mă păzeşte. Ca prin puterea ei să gonesc 
toată sminteala şi fără patimă să rămân departe de cele rele. 


Stih: Preasfântă Născătoare de Dumnezeu, miluieşte-ne pe noi. 


Pe Cruce văzând pe Cel ce din bunătate S-a născut din tine mai presus de minte, 
Ceea ce eşti cu totul fără prihană, te-ai tulburat la cele dinlăuntru şi ai zis: vai 

mie, Dumnezeiescule Fiu, cum rabzi durere pentru toţi? Mă închin milostivirii 
Tale, Doamne. 


Cântarea a 6-a 


Irmos: Curăţeşte-mă, Mântuitorule, că multe sunt fărădelegile mele şi te rog 
ridică-mă din adâncul răutăţilor, căci la Tine am alergat şi mă auzi, Dumnezeul 
mântuirii mele. 


Stih: Crucii Tale ne închinăm, Stăpâne şi Sfântă Invierea Ta o lăudăm şi o 
Slăvim. 


Sfânta Cruce, înfingându-se în pământ, cădere pentru demoni s-a făcut. Pe 
aceea, acum văzând-o noi pusă înainte cu prea mărire şi sărutând-o, din căderile 
păcatului ne ridicăm. 


Stih: Crucii Tale ne închinăm, Stăpâne şi Sfântă Invierea Ta o lăudăm şi o 
Slăvim. 


Lăudându-Te pe Tine, Dumnezeu Împăratul şi Domnul, cuprindem acum cu 
bucurie Sfântă Crucea Ta, pe care ai dat-o nouă zid nesfărâmat şi din nevoi ne 
mântuim. 


Stih: Crucii Tale ne închinăm, Stăpâne şi Sfântă Invierea Ta o lăudăm şi o 
Slăvim. 


Mari daruri dându-ne nouă tuturor, Sfântă Crucea Domnului se arată pusă 
înainte; să ne apropiem, credincioşilor, ca să luăm luminare inimii şi sufletului. 


Stih: Preasfântă Născătoare de Dumnezeu, miluieşte-ne pe noi. 

Întăreşte-ne pe noi, Preacurată, ca să fim lipsiţi de toată răutatea şi ca să ne 
oprim de la fapte cele rele şi viclene. Dă-ne nouă putere pururea, Ceea ce eşti 
folositoarea tuturor credincioşilor. 

Condac, glasul al 4-lea: 

Podobie: Cel ce Te-ai înălţat... 

Cel ce Te-ai înălțat pe Cruce de bunăvoie, poporului Tău celui nou numit cu 
numele “Tău, îndurările Tale dăruieşte-i, Hristoase Dumnezeule; veseleşte cu 


puterea Ta pe cei binecredincioşi, dăruindu-le biruinţă asupra celui protivnic, 
având ajutorul Tău armă de pace, nebiruită biruinţă. 

Cântarea a 7-a 


Irmos: De pogorârea lui Dumnezeu focul s-a ruşinat în Babilon oarecând: pen- 
tru aceasta, tinerii în cuptor, cu bucurie, ca într-o grădină verde săltând, au cân- 
tat: Binecuvântat eşti, Dumnezeul părinţilor noştri. 


Stih: Crucii Tale ne închinăm, Stăpâne şi Sfântă Invierea Ta o lăudăm şi o 
Slăvim. 


Cel mai presus decât vremurile, sub vreme S-a arătat, trup purtând şi patimile 
noastre cele de peste ani le vindecă prin bunătate şi cu dumnezeiască Crucea Sa 
ne sfinţeşte pe noi şi la trup şi la suflet. 


Stih: Crucii Tale ne închinăm, Stăpâne şi Sfântă Invierea Ta o lăudăm şi o 
Slăvim. 


Lăudăm, mărim, ne închinăm şi slăvim puterea Ta, Doamne, că ne-ai dat nouă, 
robilor Tăi dumnezeiasca Cruce, desfătare neîmpuţinată şi păzitoare sufletelor şi 
trupurilor noastre. 


Stih: Crucii Tale ne închinăm, Stăpâne şi Sfântă Invierea Ta o lăudăm şi o 
Slăvim. 


Să nu mă arăţi, Doamne, în ziua întrebării osândit pentru cele rele, nici să mă 
lepezi de la faţa Ta ruşinat, ci Te milostiveşte şi mă mântuieşte cu cinstită Cru- 
cea Ta, ca un Preabun. 


Stih: Crucii Tale ne închinăm, Stăpâne şi Sfântă Invierea Ta o lăudăm şi o 
Slăvim. 


Moise, îndulcind cu lemnul apele cele amare, închipuit-a darul tău, Sfântă 
Cruce; iar noi ne-am mântuit de amărăciunea celor rele, cu puterea ta. Pentru 
aceasta, îndulceşte-ne pe noi, cei ce te sărutăm acum întru umilinţa sufletului. 
Stih: Preasfântă Născătoare de Dumnezeu, miluieşte-ne pe noi. 

Strâmtorarea minţii mele lărgeşte-o, Stăpână, cu rugăciunea ta, ceea ce ai 
strâmtorat toate meşteşugirile luptătorului împotrivă; şi pe calea cea strâmtă mă 


povăţuieşte a merge la desfătarea vieţii, Maica lui Dumnezeu. 


Cântarea a 8-a 


Ar dr Ar Ar dr dr Ar dr dr Ar Ar Ar dr dr dr Ar dr Ar Ar Ar dr Ar A 


e XP IP IP PI e E 30 IE E 0 30 3 ID E E 3 E IP IE E XX 


Sie De De De De De Dr De dr de fe fr dr dr de de dr dr dr de de dr dr dr d 


XP XP IP IP 37 3 3 2 e 30 IE E 2 30 5 2 2 0 3 3 E E IP 3 E 0 E e XX 


Irmos: Chinuitorul haldeilor a ars nebuneşte, de şapte ori, cuptorul, pentru 
cinstitorii de Dumnezeu; dar, văzându-i pe aceştia de o putere mai mare mân- 
tuiți, Făcătorului şi Mântuitorului a strigat: tineri, binecuvântaţi-L; preoţi, lău- 
dați-L; popoare, prea înălţaţi-L întru toți vecii. 


Stih: Crucii Tale ne închinăm, Stăpâne şi Sfântă Invierea Ta o lăudăm şi o 
Slăvim. 


Cu lemnul a tras oarecând din râu securea dumnezeiescului Elisei, mai înainte 
însemnându-te de departe pe tine, Sfântă Cruce prea cinstită; căci, din adâncul 
înşelăciunii prin tine la credinţa cea adevărată scoțându-ne, ne-a învrednicit a 
vedea ziua de astăzi şi cu credinţă a ne închina ţie întru toţi vecii. 


Stih: Crucii Tale ne închinăm, Stăpâne şi Sfântă Invierea Ta o lăudăm şi o 
Slăvim. 


Mai înainte te-a însemnat în chip vădit de demult, pe tine, Sfântă Cruce prea 
cinstită, în timpul binecuvântării, lacov; iar noi, în legea darului învrednicindu- 
ne a te vedea, cu credinţă neîndoită ne apropiem toţi şi cântăm, luând din destul 
binecuvântare, lumină, mântuire şi dezlegare de greşeli. 


Stih: Crucii Tale ne închinăm, Stăpâne şi Sfântă Invierea Ta o lăudăm şi o 
Slăvim. 


Curăţiţi fund prin fapte bune să ne apropiem, cu bucurie lui Hristos grăind: 
Preabunule Stăpâne, cu înălțarea dumnezeieştii Tale Cruci, înalță fruntea popo- 
rului Tău celui nou, numit cu numele Tău, ca să lăudăm cu credinţă şi în pace 
puterea Ta cea mare întru toţi vecii. 


Stih: Preasfântă Treime, Dumnezeul nostru, Slavă Ţie. 


Firea cea întocmai fiitoare, cea împreună fără început, împreună Veşnică, 
împreună pe Scaun Şezătoare, Singură prin Sine şi Despărțită în Feţe, pe Tatăl 
cel Nenăscut şi pe Fiul şi pe Duhul Sfânt, Fiinţa cea nefăcută şi Dumnezeirea, 
toţi, lăudând-O, să cântăm: preoţi, binecuvântaţi-L; popoare, prea înălțaţi-L pe 
EI în veci. 


Stih: Preasfântă Născătoare de Dumnezeu, miluieşte-ne pe noi. 


Acum, ca pe un miel fără răutate văzându-Te spânzurat şi de cei fără de lege pe 
Cruce pironit, cea Preacurată a strigat: Fiul meu cel fără de început, cu tânguiri 
mă rup şi de dureri ca o maică sunt cuprinsă. Pe aceea fără încetare să o lăudăm 
cu dumnezeiesc gând, întru toţi vecii. 

Cântarea a 9-a 


Irmos: Spăimântatu-s-a de aceasta cerul şi marginile pământului s-au minunat, 
că Dumnezeu S-a arătat oamenilor trupeşte şi pântecele tău s-a arătat mai des- 
fătat decât cerurile. Pentru aceea, pe tine, Născătoare de Dumnezeu, începăto- 
riile cetelor îngereşti şi omeneşti te mărim. 


Stih: Crucii Tale ne închinăm, Stăpâne şi Sfântă Invierea Ta o lăudăm şi o 
Slăvim. 


Vindecat-ai, Preabunule, a mea sfărâmare, pe Cruce fiind pătruns cu cuie oare- 
când, la picioare şi la mâini, Impărate a toate şi în coastă fiind împuns, cu oţet şi 
cu fiere adăpat, veselia tuturor, slava şi mântuirea cea veşnică. 


Stih: Crucii Tale ne închinăm, Stăpâne şi Sfântă Invierea Ta o lăudăm şi o 
Slăvim. 


Frumoasă eşti mai presus decât safirul şi decât aurul şi luminoasă ca soarele, 
dumnezeiască Cruce; fiind pusă înainte şi de puterile cele înţelegătoare tot- 
deauna înconjurată luminos, cu razele dumnezeieştii puteri, luminezi marginile 
lumii. 


Stih: Crucii Tale ne închinăm, Stăpâne şi Sfântă Invierea Ta o lăudăm şi o 
Slăvim. 


Sfânta Cruce este limanul celor înviforaţi şi povăţuitoarea şi întărirea celor rătă- 
ciţi; slava lui Hristos, puterea apostolilor şi a proorocilor; Tăria pătimitorilor, 
scăparea tuturor oamenilor. Pe aceasta, văzând-o în mijlocul tuturor pusă înain- 
te, cu bună cucernicie o sărutăm. 


Stih: Crucii Tale ne închinăm, Stăpâne şi Sfântă Invierea Ta o lăudăm şi o 
Slăvim. 


Când vei veni pe pământ să judeci lumea pe care ai zidit-o, Doamne, oştile Tale 
cele îngereşti mergând înainte, Sfânta Cruce va străluci mai mult decât razele 
soarelui. Cu puterea ei milostiveşte-Te şi mă mântuieşte pe mine, cel ce am 
greşit mai mult decât toți oamenii. 


Stih: Preasfântă Născătoare de Dumnezeu, miluieşte-ne pe noi. 


Fără stricăciune Te-am născut din pântece, pe Tine, pe care Tatăl, mai înainte de 
veci, Te-a născut, dar cum pătimeşti acum: oamenii Te rup, Fiule, coasta îţi 

împung, cu sulița şi mâinile şi picioarele îţi pironesc fără omenie, a strigat cea 
Preacurată, pe care după vrednicie o mărim. 

Sedelna, glasul al 6-lea. Podobie: Puterile îngereşti... 


Sfântă Crucea Ta, Doamne, s-a sfinţit, că într-însa se fac vindecări celor nepu- 
tincioşi în păcate. Pentru aceea la Tine cădem: miluieşte-ne pe noi. 

Canon de rugăciune către Sfinţii 7 fraţi Macabei: Avim, Antonie, Gurie, 
Eleazar, Evsevona, Ahim şi Marcel, mama lor Solomoni şi dascălul lor 
Eleazar 





Troparul Sfinţilor 7 fraţi Macabei, al mamei lor Solomoni şi al dascălului lor 
Eleazar, glasul 1: Pentru durerile sfinților, care pentru Tine au pătimit, fu Mi- 
lostiv Doamne şi toate durerile noastre le vindecă, Ilubitorule de oameni, rugă- 
mu-ne Ţic. 


Cântarea 1 

minuni cu braţ înalt şi a mântuit pe Israel, că S-a prea slăvit. 

Stih: Sfinţilor mucenici, rugaţi-vă lui Dumnezeu pentru noi. 

Prea înţelepţi tineri, cei ce aţi păzit după Lege poruncile lui Moise, morţii lui 
Hristos râvnind cu dreaptă credinţă, rugaţi-vă pururea să ne mântuiască pe noi 


pe toţi. 


Stih: Sfinţilor mucenici, rugaţi-vă lui Dumnezeu pentru noi. 

Cine a văzut, cine a auzit ce fel de nevoinţă tare au arătat păzitorii Legii, fiii 
Solomoniei, cu un suflet şi cu un cuget pătimind? 


Stih: Sfinţilor mucenici, rugaţi-vă lui Dumnezeu pentru noi. 

Unul pe altul îndemnându-se, aşa au strigat, sfinții şapte tineri ai cinstitei 
Solomoni: după Lege să pătimim şi de bunăvoie să murim, pentru predaniile 
părinteşti. 

Stih: Sfinţilor mucenici, rugaţi-vă lui Dumnezeu pentru noi. 

Ruşinatu-s-a, tiranul! Să stăm bărbăteşte! Neputincioase s-au făcut chinurile! 
Veliar a fost biruit şi focul s-a stins! Deci, nici unul să nu mai stea afară de 
luptă, fraților. 


Stih: Sfinţilor mucenici, rugaţi-vă lui Dumnezeu pentru noi. 


Pentru noi, o, Antioh, chinul este pentru părinteştile obiceiuri, au strigat tinerii 
în chip văzut, goi fiind; pentru aceea, am ales mai bine a muri decât a trăi. 


Stih: Sfinţilor mucenici, rugaţi-vă lui Dumnezeu pentru noi. 


Trupurile cu unghii de fier sfâşiindu-li-se în chip văzut, au strigat păzitorii 
Legii: pentru noi, Antioh, dulci sunt durerile şi focul pentru Viaţa tuturor. 


Slavă Tatălui şi Fiului şi Sfântului Duh. 


Sfânta Treime să o slăvim în Unime; Fiinţa cea pururea Veşnică, cea Nede- 
spărțită şi cu un Scaun şi întocmai Puternică; pe Tatăl Cel fără început şi pe Fiul 
şi pe Duhul Sfânt. 


Şi acum şi pururea şi în vecii vecilor. Amin (a Născătoarei). 


Strugurele Cel copt în pântecele tău în chip de negrăit odrăslind, Viţă de viaţă 
purtătoare Bisericii lui Hristos te-ai arătat, Maica lui Dumnezeu, pe toţi vese- 
lindu-i. 


Catavasie: Cruce însemnând Moise cu toiagul, Marea Roşie a despărțit-o lui 
Israel, celui ce pedestru a trecut-o; iar, de-a curmezişul lovind-o, a împreunat-o 
împotriva carelor lui Faraon, deasupra scriind nebiruita armă. Pentru aceea, lui 
Hristos să-l cântăm, Dumnezeului nostru, că S-a prea slăvit. 


Cântarea a 3-a 

Irmos: Piatra pe care nu au băgat-o în seamă ziditorii, aceasta s-a făcut în capul 
unghiului: de la Domnul s-a făcut această lucrare şi este minunată în ochii 
noştri. 


Stih: Sfinţilor mucenici, rugaţi-vă lui Dumnezeu pentru noi. 


Tineri, care cu sfinţenie aţi odrăslit şi împreună aţi crescut, tineri care după Lege 
v-aţi învăţat de la Eleazar, după Lege aţi pătimit şi sfaturile lui Antioh toate le- 
aţi călcat la pământ. 


Stih: Sfinţilor mucenici, rugaţi-vă lui Dumnezeu pentru noi. 


Grăbeşte, tirane au strigat nepoţii lui Avraam: fă cele ce voieşti şi te mânie cât 
de mult, căci noi poruncilor tale nicidecum nu ne vom supune, ci mai vârtos 
rănile chinurilor cu dragoste dumnezeiască le vom purta. 


Stih: Sfinţilor mucenici, rugaţi-vă lui Dumnezeu pentru noi. 


Nimeni astăzi să nu se lipsească de această luptă bună, nimeni să nu fie vânat de 
cel fără de minte, căci înţelept este şarpele, nimeni dintre noi să nu se facă 
mâncare lui, se îndemnau unul pe altul fiii Solomoniei. 


Stih: Sfinţilor mucenici, rugaţi-vă lui Dumnezeu pentru noi. 


Veniţi, păzitorii Legii, împreună să ne rănim, veniţi să stăm vitejeşte, au strigat 
tinerii, unul pe altul îndemnându-se cu dreapta credinţă spre chinuri, pe aceştia 
şi noi cu dragoste să-i urmăm. 


Slavă Tatălui şi Fiului şi Sfântului Duh. 


O Fiinţă a lui Dumnezeu să slăvim credincioşii, o Stăpânie, o Impărăţie, o 
Dumnezeire, unind-o fără amestecare şi despărțind-o cu dreaptă credinţă în Trei 
Ipostasuri. 


Şi acum şi pururea şi în vecii vecilor. Amin (a Născătoarei). 


Rug nears mai înainte te-ai făcut cunoscută în Muntele Sinai şi munte dumne- 
zeiesc Daniel te-a arătat, din care s-a tăiat fără tăiere de mână Cel netăiat, 
Hristos, Piatra vieţii, Unul, Fiul Cel ce este din tine, de Dumnezeu Născătoare. 


Catavasie: Toiagul spre închipuirea Tainei se primeşte; căci cu odrăslire a ales 
preot, iar Bisericii celei mai înainte neroditoare, acum a înflorit lemnul Crucii, 
spre putere şi spre întărire. 

Cântarea a 4-a 


Irmos: Cu duhul văzând mai înainte, proorocule Avacum, Intruparea Cuvân- 
tului, propovăduit-ai strigând: când se vor apropia anii, Te vei cunoaşte, când va 
veni vremea Te vei arăta. Slavă puterii Tale, Doamne! 


Stih: Sfinţilor mucenici, rugaţi-vă lui Dumnezeu pentru noi. 


Veseleşte-te, Eleazar, văzând pe sfinţii tăi ucenici astăzi pătimind cu dreaptă 
credinţă pentru poruncile şi legile părinteşti şi nebunia lui Antioh chinuitorul cu 
cuvinte înțelepte biruind-o. 


Stih: Sfinţilor mucenici, rugaţi-vă lui Dumnezeu pentru noi. 


Bucură-te, Solomoni, văzând cele şapte ramuri ale tale împreună înverzind cu 
rodurile Legii, din care Biserica cea fără prihană culegând, pe noi, moştenitorii 
slujbei Darului, ne hrăneşte în toate zilele ca o maică. 


Stih: Sfinţilor mucenici, rugaţi-vă lui Dumnezeu pentru noi. 


Săltaţi, patriarhi, bateţi din palme, văzând pe păzitorii Legii, cu dreaptă credință 
pătimind pentru slujba cea după Lege şi fiind ispitiţi prin tot felul de chinuri, ca 
să nu se înstrăineze de predaniile părinteşti. 


Stih: Sfinţilor mucenici, rugaţi-vă lui Dumnezeu pentru noi. 


Dănţuiţi, apărătorii cei tari ai Legii şi împreună prăznuiți cu mucenicii lui 
Hristos, ca unii care aţi pătimit pentru Lege mai înainte de aceştia, de aceea cu 
dânşii împreună sunteţi lăudaţi după lege în chip luminat de toată Biserica lui 
Hristos. 


Slavă Tatălui şi Fiului şi Sfântului Duh. 

Treimea în Unime să o slăvim credincioşii, fără încetare grăind către Dânsa: 
Treime, ceea ce în Unime eşti Inchinată şi în Treimea Feţelor lăudată, slavă, 
cinste şi închinăciune Ţic. 

Şi acum şi pururea şi în vecii vecilor. Amin (a Născătoarei). 

Lăudămu-te pe tine, Fecioară, Dumnezeiască Mireasă cinstită, ca pe o Năs- 


cătoare de Dumnezeu şi zid al credincioşilor, că tu ai ridicat firea cea căzută şi 
ai înnoit chipul lui Adam, născând pe Dumnezeu, cel ce este de-a pururea. 

Catavasie: Auzit-am, Doamne, taina iconomiei Tale, înţeles-am lucrurile Tale 
şi am prea slăvit Dumnezeirea Ta. 


Cântarea a 5-a 


Irmos: Pacea Ta dă-ne-o nouă, Fiule a lui Dumnezeu, că afară de Tine pe alt 
Dumnezeu nu ştim şi numele Tău numim, că eşti Dumnezeu al celor vii şi al 
celor morți. 


Stih: Sfinţilor mucenici, rugaţi-vă lui Dumnezeu pentru noi. 


Să râvnim, iubitorilor de Hristos, celor şapte tineri, pe care Moise după Lege i-a 
crescut pentru noi şi Eleazar 1-a învăţat în Legea părintească prin bine- 
credincioasa obişnuinţă. 


Stih: Sfinţilor mucenici, rugaţi-vă lui Dumnezeu pentru noi. 


Nu gândi, Antioh, chinuitorule al credincioşilor, că focul tău cel aprins ne va 
îngrozi; ci taie, junghie, ca un fărădelege şi fă încă tot ce voieşti, au strigat 
tinerii. 


Stih: Sfinţilor mucenici, rugaţi-vă lui Dumnezeu pentru noi. 
După Lege să pătimim, strigau tinerii, mucenicii cei tari ai lui Hristos, în- 


demnându-se unul pe altul; să nu călcăm poruncile lui Moise, pentru mân- 
cărurile cele spurcate. 


Slavă Tatălui şi Fiului şi Sfântului Duh. 


Treime fără de început, împreună Vecuitoare, cea întocmai cu Scaunul: Părinte 
şi Fiule şi Duhule Sfinte, Unime Sfântă în Trei Feţe, pe cei din Adam, care Te 
laudă pe Tine cu credinţă, mântuieşte-i. 


Şi acum şi pururea şi în vecii vecilor. Amin (a Născătoarei). 


Hristoase, cel ce Însuţi eşti Milosârd, împacă-ne pe noi, că pe Tine Te roagă 
prea curată Maica Ta, cu sfinţii pătimitori, pentru bunele predanii părintești şi 
pentru Legea lui Moise. 


Catavasie: O, de trei ori fericite lemn, pe care a fost răstignit Hristos, Împăratul 
şi Domnul prin care a căzut cel ce a înşelat cu lemnul, înşelat fiind de Cel ce a 
fost pironit pe tine cu trupul, de Dumnezeu, care dă pace sufletelor noastre. 

Cântarea a 6-a 


Irmos: Pe proorocul Iona l-ai mântuit din chit, lubitorule de oameni şi pe mine 
scoate-mă din adâncul păcatelor, rogu-mă ţie. 


Stih: Sfinţilor mucenici, rugaţi-vă lui Dumnezeu pentru noi. 


Inţelepciunea lui Dumnezeu şi-a zidit casă şi a înălţat-o pe şapte stâlpi cuvân- 
tători, mai înainte însemnând pe tinerii aceştia ca pe nişte păzitori ai Legii. 


Stih: Sfinţilor mucenici, rugaţi-vă lui Dumnezeu pentru noi. 


Înţeleapta Solomoni a născut şapte fii, pe care i-a crescut bine Eleazar înțeleptul 
şi i-a încununat dumnezeiescul dar, ca pe cei ce au pătimit mult. 


Stih: Sfinţilor mucenici, rugaţi-vă lui Dumnezeu pentru noi. 


Ce zăboveşti, judecătorule, zicea lanţul cel cu şapte împletiri către Antioh, în 
mijlocul celor rele, chinuieşte cu osârdie, junghie şi fă încă toate cele ce voieşti. 


Stih: Sfinţilor mucenici, rugaţi-vă lui Dumnezeu pentru noi. 

Mai înainte a pătimit părintele, împreună am pătimit şi noi, fu, urmează 
împreună cu noi şi maica, judecătorule, ca să fie alăturare şi cinstită mângâiere 
lângă fu. 

Stih: Sfinţilor mucenici, rugaţi-vă lui Dumnezeu pentru noi. 

Măcar că trupurile noastre vrei să le mistuieşti cu foc, Antioh, a strigat cu 
îndrăzneală ceata celor şapte fraţi, crede că nicidecum nu vei birui măcar pe 
unul din noi. 


Slavă Tatălui şi Fiului şi Sfântului Duh. 


Tatălui şi Fiului şi Duhului celui Drept, întru o Dumnezeire să ne închinăm cu 
credinţă, strigând: Treime Sfântă, mântuieşte lumea Ta. 


Şi acum şi pururea şi în vecii vecilor. Amin (a Născătoarei). 


Cum ai născut Fiu pe Cel ce nu L-a semănat tată? Cum ai rămas Curată după 
naştere precum eşti? Dumnezeu ştie, Cel ce face toate precum voiește. 

Catavasie: În pântecele fiarei celei din apă, Iona, palmele întinzându-și în 
chipul Crucii, mântuitoarea patimă mai înainte a închipuit-o vădit, de unde, a 
treia zi ieşind, Învierea cea mai presus de lume a însemnat, a lui Hristos 
Dumnezeu, Cel ce a fost Răstignit cu trupul şi cu Învierea cea de a treia zi 
lumea a luminat. 


Condac, glasul al 2-lea: 


Podobie: Cele de sus căutând de tot necazul ne izbăvim, de Dumnezeu Năs- 
cătoare. 


Stâlpii înţelepciunii lui Dumnezeu, cei şapte cu numărul şi sfeşnicele dumne- 
zeieştii Lumini, cei cu şapte luminări, fraţi Macabei prea înţelepţi, cei ce sunteţi 
mai înainte de mucenici prea mari mucenici, cu aceia împreună la Dumnezeul 
tuturor cereţi să mântuiască pe cei ce vă laudă pe voi. 


Cântarea a 7-a 


Irmos: Cuptorul, Mântuitorule, se răcorea, iar tinerii dănţuind, cântau: Bine- 
cuvântat eşti Doamne, Dumnezeul părinților noştri. 


Stih: Sfinţilor mucenici, rugaţi-vă lui Dumnezeu pentru noi. 

Râvnitorii Legii părinteşti şi păzitorii neclintiți ai Legii, cu un suflet, pe un 
Dumnezeu cu dreaptă credință au mărturisit în Trei Ipostasuri, unindu-L după 
buna învăţătură şi despărţindu-L cu dreaptă credinţă. 

Stih: Sfinţilor mucenici, rugaţi-vă lui Dumnezeu pentru noi. 

Pentru ce zăboveşti tirane încă, au strigat mucenicii către înşelătorul judecător? 
Noi mărturisim un Dumnezeu şi patrie avem Ierusalimul cel de sus, care ne-a 
crescut pe noi. 

Stih: Sfinţilor mucenici, rugaţi-vă lui Dumnezeu pentru noi. 

Nu vom mânca cele necurate, au zis, nu vom jertfi şi genunchii nu-i vom pleca 
la pământ, noi pururea mărturisim un Dumnezeu şi ne temem de Dânsul, de care 


am fost făcuţi şi către care mergem. 


Slavă Tatălui şi Fiului şi Sfântului Duh. 

Cântare Treimii să cântăm, slăvind pe Tatăl Cel fără început şi pe Fiul şi pe 
Duhul cel Drept, o Fiinţă Singură, pe care întreit O lăudăm, strigând: Sfânt, 
Sfânt, Sfânt. 


Şi acum şi pururea şi în vecii vecilor. Amin (a Născătoarei). 


Bucură-te, zidul tuturor şi bucurie prea lăudată. Bucură-te, nădejdea margi- 
nilor; Bucură-te, podoaba oamenilor şi frumuseţea îngerilor, Preacurată, că tu, 
pe Unul Dumnezeu cu trup L-ai născut. 


Catavasie: Nebuna poruncă a tiranului celui păgân, pe popoare le-a tulburat, 
suflând cu îngrozire şi cu hulă urâtă lui Dumnezeu, însă pe cei trei tineri nu i-a 
înfricoşat mânia cea de fiară, nici focul cel mistuitor; ci cu duh de rouă aducător 
ce împotrivă răsuna, împreună cu focul fiind, cântau: Prea lăudate Dumnezeul 
părinţilor şi al nostru, bine eşti cuvântat. 


Cântarea a 8-a 

Irmos: Cel ce ai întărit din început cerurile cu cuvântul Tău cel atotputernic, 
Mântuitorule Doamne şi cu Duhul cel atoate lucrător şi dumnezeiesc, toată 
puterea lor, întăreşte-mă pe piatra cea neclintită a mărturisirii Tale. 

Stih: Sfinţilor mucenici, rugaţi-vă lui Dumnezeu pentru noi. 

Păzitori ai Legii după obiceiurile părinteşti, vestitori ai aşezământului lui Moise, 
ca nişte şapte luminători în lume arătându-se, cu razele chinuirilor pe noi ne 
luminează, făcliile cele înţelegătoare. 

Stih: Sfinţilor mucenici, rugaţi-vă lui Dumnezeu pentru noi. 

Pentru Legea lui Dumnezeu vitejeşte stând şi sfaturile lui Antioh dispreţuindu- 
le, cu îndrăzneală au strigat: pe noi, Antioh, nici fiarele, nici săbiile, nici focul, 
nici bătăile nu ne vor despărţi de Dumnezeu. 

Stih: Sfinţilor mucenici, rugaţi-vă lui Dumnezeu pentru noi. 

Cei ce au împodobit scaunul lui Moise şi au păzit părinteştile Legi, ca nişte 
şapte stele în lume luminând, cu raza virtuţilor, prin credinţă strălucind, au 


întunecat şi stelele şi planetele. 


Stih: Sfinţilor mucenici, rugaţi-vă lui Dumnezeu pentru noi. 

Odraslele Solomoniei celei binecredincioase şi creşterile credinciosului Eleazar, 
cei şapte luminători, ca nişte făclii în sfeşnicul Legii luminând, au fost puse în 
cortul lui Dumnezeu. 


Binecuvântăm pe Tatăl, pe Fiul şi pe Sfântul Duh, Domnul. 


Slavă Tatălui şi Fiului şi Sfântului Duh, Dumnezeirii celei în Trei Feţe, care în 
Unimea Firii în Ipostasuri este lăudată de toată făptura întru toți vecii. 


Şi acum şi pururea şi în vecii vecilor. Amin (a Născătoarei). 


Vistierie a bunăvoinţei Tatălui, sălăşluire a venirii Fiului şi cinstit locaş al 
Sfântului Duh te-ai arătat, Marie, arătarea Treimii în tine închipuind. 


Catavasie: 


Să lăudăm, să binecuvântăm şi să ne închinăm Domnului, cântându-I şi prea 
înălțându-L pe Dânsul în toţi vecii. 


Binecuvântaţi, tineri, cei întocmai cu numărul Treimii, pe Făcătorul Dumnezeu, 
Părintele; lăudaţi pe Cuvântul cel ce S-a pogorât şi focul în rouă l-a prefăcut şi 
prea înălţaţi pe Duhul cel Preasfânt, care dă viaţă tuturor în toți vecii. 

Cântarea a 9-a 

Irmos: Pe norul cel purtător de lumină întru care Stăpânul tuturor, cel fără de 
început, S-a pogorât din cer ca ploaia peste lână şi S-a întrupat pentru noi, 
făcându-Se om, să o mărim toţi ca pe o curată Maică a Dumnezeului nostru. 
Stih: Sfinţilor mucenici, rugaţi-vă lui Dumnezeu pentru noi. 

Cei ce au crescut după Lege şi au murit după Lege, ucenicii lui Eleazar şi fiii 
Solomoniei şi râvnitorii lui Moise, răniți fiind, au strigat: Antioh, pentru ce 
zăboveşti, ce aştepţi de nu faci cele ce voieşti împotriva noastră? 

Stih: Sfinţilor mucenici, rugaţi-vă lui Dumnezeu pentru noi. 

Mai marii ispravnici ai Legii, tare defăimând nebunia lui Antioh au fost supuşi 
la chinuri, dar s-au îmbărbătat unul pe altul, îndemnându-se şi grăbindu-se ca să 


apuce dureri şi chinuri şi să moară pentru Viaţă. 


Stih: Sfinţilor mucenici, rugaţi-vă lui Dumnezeu pentru noi. 

Ca o biruitoare oarecare bărbată şi vitează, Solomoni, pe fiii săi junghiați văzân- 
du-i, nu s-a slăbit la suflet, ci a strigat: auzi, Antioh, pune-mă şi pe mine lângă 
fiii mei, ca să fie bucurie deplină pentru vrăjmaşi. 


Stih: Sfinţilor mucenici, rugaţi-vă lui Dumnezeu pentru noi. 


O, vitejie femeiască, o, înălțime a bunului neam, care sfințindu-şi lui Dumnezeu 
pentru Lege comoara cea cu şapte stâlpi a fiilor săi, cu osârdie a stat bărbăteşte 
şi s-a dat pe sine la chinuire, ca să se alăture acum fiilor săi celor omorâţi. 


Stih: Sfinţilor mucenici, rugaţi-vă lui Dumnezeu pentru noi. 


Tinerii, cei cu numărul zilelor săptămânii cele de şapte zile, dorind să-şi ago- 
nisească viaţa cu moartea, au stat vitejeşte împotriva îngrozirilor chinuitorului şi 
au ruşinat cu cinstirea Legii meşteşugurile lui cele spurcate. 


Stih: Sfinţilor mucenici, rugaţi-vă lui Dumnezeu pentru noi. 


Pe aceşti aleşi ai Legii, pe care Eleazar crescându-i, pildă bună le-a lăsat, pe 
sine însuşi aducându-se împreună cu rănile sfinţilor, cu mărire să-i cinstim, 
ca pe cei ce se roagă să se dea lumii pace şi nouă curăţire de păcate. 


Stih: Sfinţilor mucenici, rugaţi-vă lui Dumnezeu pentru noi. 


Pe cei ce săvârşesc pomenirea sfințitelor voastre chinuri, sfinților tineri ai Legii 
lui Dumnezeu, cu rugăciunile voastre mântuiţi-i de toată boala şi de stricăciune, 
dăruindu-le, prin chinuirea voastră, pace şi scăpare de rele. 


Slavă Tatălui şi Fiului şi Sfântului Duh. 


Pe Tatăl-Lumina laud, pe Fiul-Lumina slăvesc şi Duhului Luminii mă închin. 
Sfintei Treimi în Trei Feţe şi într-o Dumnezeire, Stăpâniei celei pururea Fiitoare 
fără de sfârşit, care a făcut toate din nimic. 


Şi acum şi pururea şi în vecii vecilor. Amin (a Născătoarei). 


Cum de ai născut, Fecioară? Cum de ai alăptat? Cum din tine a fost fără tată pe 
pământ şi fără de mamă în cer, Cel ce este Unul-Născut din Tatăl? Cum te-ai 
făcut Născătoare de Dumnezeu, hrănind cu lapte pe hrănitorul lumii? Precum a 
ştiut şi precum a binevoit EI Însuşi. 

Catavasie: Rai de Taină eşti, Născătoare de Dumnezeu, care ai odrăslit nelucrat 
pe Hristos, de care lemnul Crucii cel de viaţă purtător, pe pământ a fost sădit, 
pentru aceasta, acum înălțat fiind şi închinându-ne Lui, pe tine te mărim. 


Sedelna, glasul al 8-lea. Podobie: Pe Înţelepciunea şi Cuvântul în pântecele tău 
zămislind fără ardere, Maica lui Dumnezeu, în chip de negrăit ai născut pe Cel 
ce a făcut toate şi în braţele tale ai avut pe Cel ce ţine toate şi la sân ai hrănit pe 
Cel ce hrăneşte lumea. Pentru aceasta, te rog pe tine, Preasfântă Fecioară, să mă 
izbăveşti de greşeli, când va fi să stau înaintea feţei Ziditorului meu, Stăpână 
Fecioară curată, atunci să-mi dăruieşti ajutorul tău, că pe tine te am nădejde cu, 
robul tău. 


În dreapta credință crescând, tineri înţelepţi, muceniceşte aţi ruşinat vitejeşte 
îngrozirile tiranului, ca nişte apărători ai Legii. Şi părintelui următori fiind, 
sfinților, cu maica voastră cea de Dumnezeu înţelepţită, de bunăvoie aţi pătimit. 
Pentru aceasta şi cu moartea viaţa cerească cumpărând cu adevărat, în veci vă 
bucuraţi, frați Macabei, cei cu suflet răbdător. Rugaţi-vă lui Hristos Dumnezeu 
să dăruiască iertare de greşeli celor ce cinstesc cu dragoste sfântă pomenirea 
voastră. 

Condacul Sfinţilor 7 fraţi Macabei, al mamei lor Solomoni şi al dascălului lor 
Eleazar: Stâlpu înţelepciunii lui Dumnezeu, cei şapte cu numărul şi sfeşnicele 
dumnezeieştii Lumini, cei cu şapte luminări, fraţi Macabei prea înţelepţi, cei ce 
sunteți mai înainte de mucenici prea mari mucenici. Cu aceia împreună la Dum- 
nezeul tuturor cereţi să mântuiască pe cei ce vă laudă pe voi. 


Troparul Sfinţilor 7 fraţi Macabei, al mamei lor Solomoni şi al dascălului lor 
Eleazar: Pentru durerile sfinților, care pentru Tine au pătimit, fii Milostiv Doa- 
mne şi toate durerile noastre le vindecă, lubitorule de oameni, rugămu-ne Ție. 


(Video) Troparul Scoaterii Sfintei Cruci - Interpret: Oulia Simeria 
https://doxologia.ro/tropare/video-scoaterea-sfintei-cruci-tropar 





Sinaxar - Sfinții 7 frați mucenici Macabei - | august: 
https://www.trinitas.tv/sfintii-7-frati-mucenici-macabei-1-august/ 

Cartea întâi a macabeilor 





Capitolul 1 - Alexandru şi Diadohii. Antioh Epifan şi elenismul în Israel. 
Jefuirea templului. Pătrunderea păgânismului. 


1. După ce s-a luptat Alexandru Macedon, fiul lui Filip, care a ieşit din ţara 
Chitim şi a bătut pe Darie, regele Perşilor şi al Mezilor, a domnit în locul lui, 
fiind cel dintâi împărat de neam grecesc. 

2. Şi a făcut războaie multe, a biruit multe cetăţi şi a nimicit pe regii pământului. 
3. Şi a trecut până la marginile pământului, a luat prăzi de la neamuri multe şi a 
fost supus pământul înaintea lui. 

4. Şi s-a înălţat şi s-a ridicat inima lui şi a adunat putere şi oştire foarte tare. 

5. Şi a stăpânit ţări şi neamuri şi tirani şi i-au fost lui birnici. 

6. Şi după aceasta a căzut la pat şi a înţeles că i se apropie moartea. 

7. Atunci a chemat slugile sale cele cinstite, care erau cu sine, crescuţi din 
tinereţe, şi le-a împărțit regatul său, încă fiind viu. 

8. Şi a domnit Alexandru timp de doisprezece ani, şi a murit. 

9. Şi au stăpânit slugile lui fiecare la locul său. 

10. Şi au pus toţi steme după ce a murit el, şi fiii lor după dânşii ani mulţi, şi s- 
au înmulțit răutățile pe pământ. 

11. Şi a ieşit din aceştia o rădăcină păcătoasă, Antioh Epifan, feciorul regelui 
Antioh, care fusese la Roma zălog, şi a stăpânit în anul o sută treizeci şi şapte al 
domniei Grecilor. 

12. În zilele acelea au ieşit din Israel fii fără de lege şi au îndemnat pe mulţi 
zicând: 

13. Să mergem şi să facem legătură cu neamurile cele dimprejurul nostru, că, de 
când ne-am despărţit de ele, s-au abătut asupră-ne multe răutăți. 

14. Şi cuvântul a plăcut înaintea ochilor lor. 

15. Şi s-au înflăcărat unii din popor şi s-au dus la rege ca să le dea putere să 
trăiască după datina păgânilor. 

16. Şi au zidit şcoală în Ierusalim după legile neamurilor. 

17. Şi nu s-au tăiat împrejur, s-au depărtat de legea cea sfântă, s-au împreunat cu 
neamurile şi s-au vândut a face rău. 

18. lar când Antioh şi-a întărit bine domnia, el a gândit să robească Egiptul, ca 
să domnească peste amândouă ţările. 

19. Şi a intrat în Egipt cu oştire puternică, cu care şi cu elefanţi şi cu călăreți şi 
ou corăbii multe. 

20. Şi s-a războit cu Ptolomeu, regele Egiptului. Ptolomeu însă a fugit din faţa 
lui, şi au căzut mulţi răniți. 

21. Şi a cuprins cetăţile cele tari ale Egiptului şi a luat o bogată pradă din Egipt. 
22. Şi s-a întors Antioh după ce a bătut Egiptul în anul o sută patruzeci şi trei. 
23. ŞI s-a suit împotriva lui Israel şi a Ierusalimului, cu popor mult, a intrat în 
templu Domnului cu mândrie, a luat jertfelnicul cel de aur şi sfeşnicul luminii şi 
toate vasele lui, masa punerii înainte, căuşele, năstrapele, cădelniţele cele de 
aur, catapeteasma, precum şi cununiile şi podoaba cea de aur, care erau pe 
fruntea templului Domnului, şi le-a sfărâmat pe toate. 

24. A luat apoi argintul şi aurul şi vasele cele de preţ şi vistieriile cele ascunse, 
pe care le-a aflat; şi luându-le pe toate, s-a dus în ţara sa. 

25. Şi a făcut ucidere de oameni şi a grăit cu trufie mare. 

26. Şi a fost plângere mare în Israel şi în tot locul. 

27. Şi au suspinat căpeteniile şi bătrânii, fecioarele şi tinerii au slăbit, şi 
frumuseţea femeilor s-a schimbat. 

28. Tot mirele a izbucnit în plâns şi mireasa care şedea în cămară a fost în jale. 
29. Şi s-a cutremurat pământul din pricina celor care locuiau pe el şi toată casa 
lui lacov s-a îmbrăcat cu ocară. 

30. Şi după doi ani de zile a trimis regele pe cel mai mare peste biruri în cetăţile 
ludei şi acesta a venit în lerusalim cu mulţime mare. 

31. Şi a grăit cu vicleşug către dânşii cuvinte de pace, iar ei l-au crezut. 

32. Şi a căzut asupra cetăţii fără de veste, a lovit-o cu rană mare şi a pierdut 
popor mult din Israel. 

33. Şi au prădat cetatea şi au ars-o cu foc şi au surpat casele şi zidurile ei 
primprejur. 

34. Şi au robit femei şi prunci şi vite au luat. 

35. Apoi au întărit cetatea lui David cu zid mare şi tare şi cu turnuri tari, să le fie 
spre apărare. 

36. Şi au pus acolo neam păcătos, bărbaţi fără de lege, şi s-au întărit într-însa. 
37. Şi au pus arme şi hrană şi, adunând prăzile Ierusalimului, le-au strâns acolo. 
38. Şi a fost acea întăritură ca o cursă împotriva sfântului locaş şi ca un duşman 
rău pentru Israel pururea. 

39. ŞI au vărsat sânge nevinovat în jurul celor sfinte şi au pângărit altarul. 

40. Şi din pricina lor au fugit cei care locuiau în cetatea Ierusalimului, şi s-a 
făcut locaş străinilor, şi străină fiilor săi, şi pruncii ei au părăsit-o. 

41. Sfântul locaş s-a pustiit ca pustiul, praznicele ei s-au întors în jale, zilele ei 
de odihnă întru batjocură, cinstea ei întru defăimare. 

42. Mărirea ei a trecut întru necinste şi înălțimea ei s-a întors în plângere. 

43. Şi a scris regele Antioh la toată împărăţia sa să fie toţi un popor şi să 
părăsească fiecare legea sa. 

44. Şi au primit toate neamurile cuvântul regelui. 

45. Şi mulţi din Israel au primit slujirea cerută de el şi au jertfit idolilor şi n-au 
păzit ziua de odihnă. 

46. Şi a trimis regele cărți prin mâinile solilor în Ierusalim şi în cetăţile ludei, 
poruncind să umble după legile cele străine de ţară 

47. Şi să oprească arderile de tot şi jertfa şi turnarea sfântă; 

48. Şi să pângărească zilele de odihnă şi sărbătorile; 

49. De asemenea şi locul sfânt şi pe cei sfinţi; 

50. Să zidească jertfelnice şi capişti şi casă de idoli şi să aducă jertfă cărnuri de 
porc şi vite necurate; 

51. Şi să-şi lase pe fui săi netăiaţi împrejur şi să pângărească sufletele lor cu 
toată necurăţia şi întinarea, ca să uite legea şi să schimbe toate îndreptările; 

52. lar care nu va face după cuvântul regelui să moară. 

53. După toate cuvintele acestea, a scris la toată împărăţia sa şi a pus 
supraveghetori peste tot poporul. 

54. Şi a poruncit cetăților ludei să jertfească din cetate în cetate. 

55. Şi s-au adunat la ei mulţi din popor, toți care au părăsit legea Domnului şi au 
făcut rele pe pământ. 

56. Şi au silit pe Israel întru ascunzişuri să-şi caute scăparea. 

57. lar în ziua a cincisprezecea a lunii Chislev, în anul o sută patruzeci şi cinci, 
au ridicat urâciunea pustiirii pe altarul lui Dumnezeu şi în cetățile ludei de jur 
împrejur au zidit capişti. 

58. Şi tămâiau înaintea uşilor caselor şi în uliţe. 

59. Şi cărţile legii, pe care le-au aflat, le-au ars cu foc, stricându-le de tot. 

60. Şi oriunde se afla la cineva cartea legii şi oricine ţinea legea, acela din 
porunca regelui era omorât. 

61. Cu puterea sa făcea aşa în fiecare lună Israeliţilor care se aflau în cetăți. 

62. Şi în douăzeci şi cinci ale lunii, au jertfit pe jertfelnicul care era deasupra 
altarului. 

63. Şi pe femeile care-şi tăiaseră împrejur pe fiii lor, le-au omorât după poruncă. 
64. Şi pe prunci i-au spânzurat de grumajii lor şi casele lor le-au prădat şi pe cei 
care i-au tăiat împrejur i-au omorât. 

65. lar mulţi din Israel s-au întărit şi au pus legământ întru sine, ca să nu 
mănânce necurat. 

66. Şi mai bine au voit a muri, decât a se pângări cu mâncăruri necurate şi a 
călca legea cea sfântă; pentru aceea au primit moartea. 

67. Şi mare urgie a venit peste Israel. 

Capitolul 2 - Matatia şi fiii săi. Plângerea lui Matatia. Începutul răscoalei. 
Matatia şi fiii săi fug în pustie. Primele lupte. Matatia rânduieşte 
împotrivirea. 

Ultimele cuvinte şi moartea lui Matatia. 


1. În zilele acelea s-a sculat Matatia, fiul lui Ioan al lui Simeon preotul, din fiii 
lui loiarib de la Ierusalim şi a şezut în Modein. 

2. Şi avea el cinci feciori: pe lonan, care era poreclit Gadis, 

3. Pe Simon, care se numea şi Tasi, 

4. Pe Iuda, care se numea Macabeul, 

5. Pe Eleazar, care se numea Avaran, 

6. Pe Ionatan, care se numea Apfus. 

7. Şi văzând blasfemuile care se făceau în luda şi în Ierusalim, 

8. A zis: "Vai mie! Pentru ce m-am născut a vedea zdrobirea poporului meu şi 
zdrobirea cetăţii celei sfinte şi a şedea acolo, când s-a dat în mâinile 
vrăjmaşilor? 

9. Cele sfinte sunt în mâinile străinilor, iar templul Domnului a ajuns ca un 
bărbat fără de cinste. 

10. Vasele măririi lui s-au dus în robie, pruncii lui mor în uliţă, tinerii lui au fost 
ucişi cu sabia vrăjmaşului. 

11. Care neam n-a moştenit împărăţia lui şi n-a stăpânit prăzile lui? 

12. Toată podoaba lui s-a luat; în loc de slobod, s-a făcut rob. 

13. Şi iată templul nostru şi frumuseţea noastră şi mărirea noastră s-au pustiit şi 
le-au pângărit pe ele neamurile. 

14. Pentru ce să mai trăim?" Şi şi-au rupt Matatia şi fiii săi hainele şi s-au 
îmbrăcat cu saci şi au plâns. 

15. Şi au venit cei trimişi de la rege, care sileau pe cei din cetatea Modein să 
părăsească pe Dumnezeu şi să jertfească. 

16. Şi mulți din Israel au mers la ei; iar Matatia şi fiii lui s-au adunat acolo. 

17. Şi răspunzând cei de la rege, au zis lui Matatia: Căpetenie mare eşti şi mărit 
în cetate şi întărit cu fiu şi fraţi. 

18. Acum dar vino întâi şi fă porunca regelui, precum au făcut toate neamurile 
şi bărbaţii lui Iuda, cei care au rămas în lerusalim, şi vei fi tu şi casa ta dintre 
prietenii regelui, şi tu şi fiii tăi vă veţi mări cu argint şi cu aur şi cu daruri multe. 
19. Şi răspunzând Matatia, a zis cu glas mare: Chiar dacă toate neamurile din 
cuprinsul stăpânirii regelui vor asculta de el şi poruncile lui şi se vor depărta 
fiecare de la închinarea părinţilor lor, 

20. Totuşi eu şi feciorii şi frații mei vom umbla întru așezământul legii 
părinţilor noştri. 

21. Milostiv fie nouă Dumnezeu, ca să nu lăsăm legea şi îndreptările Lui. 

22. De cuvintele regelui nu vom asculta, ca să nesocotim slujba noastră. 

23. Şi după ce a încetat a grăi cuvintele acestea, a venit un bărbat evreu înaintea 
tuturor să jertfească în capiştea cea din Modein, după porunca regelui. 

24. Şi a văzut Matatia şi s-a aprins de râvnă şi i s-au cutremurat rărunchii şi, 
dând drumul dreptei sale mânii, a alergat şi l-a junghiat pe jertfelnic. 

25. Şi pe omul regelui, care silea să jertfească, l-a omorât în aceeaşi vreme şi 
jertfelnicul I-a stricat. 

26. Şi s-a aprins de râvna legii, precum a făcut Finees lui Zimri, feciorul lui 
Salu. 

27. Şi a strigat tare Matatia în cetate, zicând: Tot cel care are râvna legii şi se 
ține de legământ să vină după mine. 

28. ŞI au fugit el şi fiii lui în munţi şi au lăsat toate câte au avut în cetate. 

29. Atunci s-au coborât mulţi, căutând dreptate şi judecată în pustiu, 

30. Să şadă acolo ei şi fiii lor şi femeile şi vitele lor, pentru că s-au înmulţit 
peste ei răutăţile. 

31. Şi s-a spus oamenilor regelui şi ostaşilor, care erau în Ierusalim, în cetatea 
lui David, că s-au dus oamenii care nu ţin porunca regelui în locuri ascunse în 
pustiu. 

32. Şi au alergat după ei mulți şi, ajungându-i, au tăbărât asupra lui cu război în 
ziua de odihnă; 

33. Şi au zis către ei: Ajungă-vă până acum! leşiţi şi faceţi după cuvântul regelui 
ŞI veţi trăl. 

34. lar ei au zis: Nu vom ieşi, nici nu vom face după cuvântul regelui, ca să 
nesocotim ziua de odihnă; 

35. Şi au pornit asupra lor cu război. 

36. Dar ei nu le-au răspuns, nici piatră n-au aruncat asupra lor, nici n-au astupat 
ascunzişurile, zicând: 

37. Să murim toţi întru nevinovăția noastră şi vor mărturisi pentru noi cerul şi 
pământul că fără de judecată ne ucidețţi. 

38. Şi s-au sculat cu război asupra lor în ziua de odihnă şi au murit ei şi femeile 
lor, ca la o mie de suflete. 

39. Şi a aflat Matatia şi prietenii lui şi au plâns mult pentru ei. 

40. Şi a zis fiecare către aproapele său: De vom face toți cum au făcut frații 
noştri şi nu vom porni război împotriva neamurilor acestora pentru sufletele şi 
legea noastră, curând ne vor pierde de pe pământ. 

41. Şi s-au sfătuit în ziua aceea, zicând: Împotriva oricărui om care va veni cu 
război împotriva noastră să luptăm şi în ziua de odihnă şi să nu murim toţi, 
precum au murit fraţii noştri în ascunzişuri. 

42. Atunci s-a strâns la ei adunarea Asideilor, oameni vârtoşi din Israel şi care 
păzeau legea. 

43. ŞI toţi cei care fugeau de rele s-au adăugat la ei şi li s-au făcut spre întărire. 
44. Şi au adunat oştire şi au bătut pe cei păcătoşi cu mânia lor şi pe bărbaţii cei 
fără de lege cu urgia lor şi cei rămaşi au fugit la neamuri ca să scape. 

45. Şi i-au încurajat Matatia şi prietenii lui şi le-au stricat jertfelnicele. 

46. Şi au tăiat împrejur pe pruncii câţi au aflat în hotarele lui Israel. 

47. Şi au gonit pe fiii trufiei şi s-a sporit lucrul în mâinile lor. 

48. Şi au scos legea din mâinile neamurilor, din mâinile regilor şi au pus stavilă 
păcătosului. 

49. Şi s-au apropiat zilele lui Matatia să moară şi a zis fiilor săi: Acum s-au 
întărit trufia şi certarea şi vremea sfârşitului şi urgia mâniei. 

50. Acum dar, fiilor, râvnitori fiți legii şi dați sufletele voastre pentru legătura 
părinţilor noştri. 

51. Aduceţi-vă aminte de lucrurile părinţilor noştri, pe care le-au făcut întru 
veacurile lor şi veţi lua mărire şi nume veşnic. 

52. Avraam, oare, nu când era ispitit s-a arătat credincios şi 1 s-a socotit spre 
dreptate? 

53. losif în vremea necazului său a păzit porunca şi s-a făcut conducător 
Egiptului. 

54. Finees, tatăl nostru, ardea de râvnă pentru Dumnezeu şi a luat legătura 
preoţiei celei veşnice. 

55. losua, plinind cuvântul, s-a făcut judecător în Israel. 

56. Caleb, pentru că a mărturisit în adunare, a luat moştenirea pământului. 

57. David cu mila Lui a moştenit scaunul domniei în veacul veacului. 

58. Ilie, arzând de râvna legii, a fost ridicat la cer. 

59. Anania, Azaria şi Misail, crezând, s-au izbăvit de para focului. 

60. Daniel întru nevinovăția sa a scăpat din gurile leilor. 

61. Şi aşa socotiți întru fiecare neam şi neam, că toţi cei care nădăjduiesc într- 
Însul nu vor slăbi. 

62. Şi de cuvintele omului păcătos să nu vă temeţi, că mărirea lui este gunoi şi 
Viermi. 

63. Astăzi se înalță şi mâine nu va mai fi, căci s-a întors în ţărâna sa şi planurile 
lui au pierit. 

64. Drept aceea voi, fiilor, întăriţi-vă şi vă îmbărbătaţi în lege, că într-însa vă 
veţi mări. 

65. Şi iată Simeon, fratele vostru, ştiu că este om de sfat; de el să ascultați în 
toate zilele, el vă va fi tată. 

66. Şi luda Macabeul, care este cu putere tare din tinereţile sale, acesta va fi 
căpetenie oştirii, ca să faceţi război asupra popoarelor. 

67. Şi voi aduceţi la voi pe toţi cei care iubesc legea şi răzbunaţi poporul vostru, 
68. Răsplătiți păgânilor pentru tot ce ne-au făcut, şi luaţi aminte la poruncile 
legii. 

69. Şi i-a binecuvântat pe ei şi s-a adăugat la părinţii săi şi a murit în anul o sută 
patruzeci şi şase. 

70. Şi l-au îngropat fiii lui în mormintele părinţilor săi în Modein şi l-a plâns tot 
Israelul cu plângere mare. 

Capitolul 3 - Lauda lui luda Macabeul; primele biruinţe ale acestuia 
împotriva lui Apoloniu şi Siron. Lisias, numit Să cârmuiască Siria şi să-i 
zdrobească pe Israeliţi. Nicanor şi Gorgias în ludeea. Pregătiri din partea 
Israeliţilor. 


1. Şi s-a sculat Iuda, care s-a chemat Macabeul, fiul lui, în locul lui. 

2. Şi ajutându-l toţi fraţii lui şi toţi câţi se lipiseră de tatăl lui, au pornit războiul 
pentru Israel cu veselie. 

3. Şi a răspândit faima poporului său şi s-a îmbrăcat cu zaua ca un uriaş şi s-a 
încins cu armele cele de război şi a pornit luptele, apărând tabăra cu sabie. 

4. Şi s-a asemănat leului în lucrurile sale şi ca un pui de leu răcnind la vânat. 

5. Şi a gonit pe cei fără de lege, certându-i şi pe cei care tulburau pe poporul său 
1-a ars cu foc. 

6. Şi s-au tras toţi cei fără de lege de frica lor şi toți lucrătorii fărădelegii 
împreună s-au tulburat şi a sporit mântuirea în mâna lui. 

7. Şi a amărât împărați mulţi şi a veselit pe Iacov cu faptele sale şi până în veac 
pomenirea lui întru binecuvântare. 

8. ŞI, trecând prin cetăţile lui luda, a pierdut pe cei nelegiuiţi din ele şi a abătut 
mânia de la Israel. 

9. Şi s-a vestit până la marginile pământului şi a adunat pe cei care piereau. 

10. Şi a adunat Apoloniu neamuri şi de la Samaria putere mare, ca să facă război 
împotriva lui Israel. 

11. Şi a prins de veste Iuda şi a ieşit înaintea lui şi l-a bătut şi l-a omorât şi mulţi 
au căzut răniţi, iar ceilalţi au fugit. 

12. Şi au luat prăzile lor şi sabia lui Apoloniu a luat-o Iuda şi cu aceea a făcut 
război în toate zilele. 

13. Şi auzind Siron, mai-marele puterii Siriei, că a strâns luda cu sine adunare şi 
ceata credincioşilor şi a celor care ies la război, a zis: 

14. Îmi voi face nume şi mă voi mări întru domnie şi voi bate pe Iuda şi pe cei 
care sunt cu el şi pe cei care nu ascultă de cuvântul regelui. 

15. Şi a purces împreună cu tabăra păgânilor cea tare, care venise să-i ajute să 
facă izbândă împotriva fiilor lui Israel. 

16. Şi când s-a apropiat de suişul Bethoronului, a ieşit luda înaintea lui cu 
puţini. 

17. Şi văzând că vine oştirea în întâmpinarea lor, au zis către luda: Oare noi, 
puţini, vom putea să ne războim cu atâta mulțime? Căci am slăbit ajunând 
astăzi. 

18. Şi a zis luda: Lesne este să închizi pe mulţi în mâinile celor puţini şi nu este 
osebire înaintea Dumnezeului cerului dacă mântuirea vine prin mulţi sau prin 
puţini. 

19. Că nu în mulțimea oştirii stă biruinţa războiului, ci din cer este puterea. 

20. Aceia vin asupra noastră cu semeţie multă şi cu fărădelege, ca să ne piardă 
pe noi şi pe femeile noastre şi pe fiii noştri şi ca să ne prade; 

21. lar noi ne războim pentru sufletele noastre şi pentru legile noastre. 

22. Însuşi Domnul îi va zdrobi sub ochii noştri; voi să nu vă temeţi de ei. 

23. Şi după ce a încetat a grăi, au sărit asupra lor fără de veste, iar Siron şi 
oştirea lui au fost zdrobiţi înaintea lui. 

24. Şi i-au urmărit pe povârnişul Bethoronului până la câmp şi au căzut dintre ei 
ca vreo opt sute de bărbaţi, iar ceilalţi au fugit la Filisteni. 

25. Şi a început să intre frica de luda şi de fraţii lui şi spaima între neamurile 
cele dimprejurul lor. 

26. Şi a ajuns până la rege numele lui şi de războaiele lui luda vorbeau toate 
neamurile. 

27. lar după ce a auzit regele Antioh cuvintele acestea, s-a mâniat şi, trimițând, 
a adunat toate oştirile împărăției sale, o armată foarte mare. 

28. Şi deschizând vistieria sa, a dat plata ostaşilor lui pe un an şi le-a poruncit 
într-un an să fie gata la poruncă. 

29. lar dacă a văzut că s-a sfârşit argintul din vistierii şi birurile ţării sunt puţine 
pentru vrajba şi rana ce a făcut pe pământ, strigând legile care au fost din zilele 
cele dintâi, 

30. S-a temut ca nu cumva să nu aibă şi a doua oară cheltuieli şi daruri, ca 
acelea pe care le dăduse mai înainte cu mână largă, întrecând cu dărnicia pe toţi 
cei care au fost mai înainte de el. 

31. Şi se îndoia cu sufletul său foarte şi s-a sfătuit să meargă în Persia, să ia 
dăjdule ţărilor şi să adune argint mult. 

32. Şi a lăsat pe Lisias, om cu vază şi de neam regesc, mai mare peste lucrurile 
regelui, de la râul Eufratului până la hotarele Egiptului. 

33. Şi să crească pe Antioh, fiul lui, până ce se va întoarce el. 

34. Şi i-a dat jumătate din oştire şi elefanţi şi i-a dat porunci despre toate 
lucrările, care avea în gând, şi mai ales despre locuitorii ludeii şi ai 
Ierusalimului, 

35. Ca să trimită asupra lor oştire să zdrobească şi să nimicească tăria lui Israel 
şi rămăşița Ierusalimului şi să piardă pomenirea lor din acest loc 

36. Şi să aşeze oameni de alt neam în toate hotarele lor şi să le dea cu sorți 
pământul lor. 

37. lar regele a luat cealaltă jumătate de oştire, care rămăsese, şi s-a sculat din 
Antiohia, cetatea stăpânirii sale, în anul o sută patruzeci şi şapte. 

38. ŞI a trecut apa Eufratului şi mergea prin ţările cele de sus. Şi a ales Lisias pe 
Ptolomeu, fiul lui Dorimene, şi pe Nicanor şi pe Gorgias, bărbaţi tari dintre 
prietenii regelui, 

39. ŞI a trimis cu ei patruzeci de mii de pedestraşi şi şapte mii de călăreţi, ca să 
vină în ţara ludeii şi să o strice de tot, după cuvântul regelui. 

40. ŞI s-au sculat cu toată puterea lor şi au venit şi au tăbărât aproape de Emaus 
în câmpie. 

41. ŞI au auzit neguţătorii ţării numele lor şi au luat argint şi aur mult şi slugi şi 
au venit la tabără, ca să ia pe fui lui Israel robi. 

42. Şi s-a adăugat la el puterea Siriei şi a pământului celor de alt neam. 

43. Şi a văzut luda şi frații lui că s-au înmulțit răutățile şi că oştirile au tăbărât în 
hotarele lor şi au înţeles cuvintele regelui care poruncise nimicirea poporului. 
44. Şi a zis fiecare către aproapele său: Să ridicăm surparea poporului nostru şi 
să facem război pentru el şi pentru cele sfinte. 

45. Şi s-a strâns adunarea, ca să fie gata la război şi să se roage şi să ceară mila 
şi îndurările Domnului. 

46. Şi Ierusalimul era locuit ca un pustiu; nu avea cine să intre şi să iasă dintre 
cei născuţi ai lui şi locul sfânt era călcat şi fiii celor de neam străin erau la 
marginea cetăţii şi acolo era sălaşul neamurilor, şi s-a luat bucuria de la Iacov şi 
s-au sfârşit fluierul şi alăuta. 

47. Şi s-au adunat şi au venit la Miţpa, în preajma Ierusalimului, că locul 
rugăciunii lui Israel mai înainte era la Miţpa. 

48. Şi au postit în ziua aceea şi s-au îmbrăcat cu saci şi cenuşă au pus pe 
capetele lor şi şi-au rupt hainele. 

49. Şi au deschis cărțile legii, în care neamurile căutau să găsească potriviri cu 
idolii lor. 

50. Şi au adus hainele preoţeşti şi pârga şi zeciuielile şi au pus înainte pe 
nazireii cei care împliniseră zilele lor. 

51. Şi au strigat cu glas mare la cer, zicând: Ce vom face acestora şi unde îi vom 
duce? 

53. Şi iată neamurile s-au adunat asupra noastră ca să ne piardă pe noi; Tu ştii 
cele ce gândesc ei asupra noastră. 

54. Cum vom putea sta împotriva lor, de nu ne vei ajuta Tu? Şi au trâmbiţat cu 
trâmbiţele şi au strigat cu glas mare. 

55. Şi după aceasta a pus luda povăţuitori poporului peste mii şi peste sute şi 
peste cincizeci şi peste zece. 

56. Şi a zis celor care zideau case şi celor care îşi logodiseră femei şi sădiseră 
vii şi celor fricoşi, să se întoarcă fiecare la casa lui, după lege. 

57. Şi a purces oastea şi a tăbărât la miazăzi de Emaus. 

58. Şi a zis Iuda: Încingeţi-vă şi vă faceţi fii tari şi fiţi gata pentru dimineaţă, ca 
să porniţi război împotriva neamurilor acestora care s-au adunat împotriva 
noastră, ca să ne piardă pe noi şi templul nostru. 

59. Că mai bine este să murim în război, decât să vedem răutăţile aduse 
neamului nostru şi sfintelor. 

60. lar precum va fi voia în cer aşa să fie. 

Capitolul 4 - Bătălia de la Emaus. Înfrângerea lui Lisias. Curăţirea templului 
şi Sfinţirea noului jertfelnic. Sărbătoarea sfințirii. 


1. Şi a luat Gorgias cinci mii de pedestraşi şi o mie de călăreți aleşi şi oastea a 
pornit noaptea, 

2. Ca să năvălească asupra taberei Evreilor şi să-i lovească fără de veste. Şi 
paznicii din cetate îi erau călăuze. 

3. Şi auzind Iuda, s-a sculat el şi cei puternici, ca să lovească oştirea regelui cea 
din Emaus. 

4. Că încă era risipită oştirea din tabără. 

5. Şi a venit Gorgias la tabăra ludei noaptea şi pe nimeni n-a aflat şi i-a căutat în 
munți, că zicea: fug aceştia de noi. 

6. Şi odată cu ziua s-a ivit luda în câmp cu trei mii de bărbaţi, însă platoşe şi 
săbii n-aveau, precum le era voia. 

7. Şi au văzut tabăra neamurilor tare şi înarmată şi călărime împrejurul ei şi 
aceştia învăţaţi la război. 

8. Şi a zis luda bărbaţilor care erau cu el: "Nu vă temeţi de mulțimea lor şi de 
năvălirea lor nu vă înfricoşaţi. 

9. Aduceţi-vă aminte cum au fost izbăviţi părinţii noştri la Marea Roşie, când i-a 
gonit Faraon cu putere multă. 

10. Şi acum să strigăm la cer, că doar se va milostivi spre noi, îşi va aduce 
aminte de legătura părinţilor noştri şi va zdrobi oştirea aceasta astăzi înaintea 
noastră. 

11. Şi vor cunoaşte toate neamurile că este mântuitor şi izbăvitor pentru Israel". 
12. Şi au ridicat cei de alt neam ochii şi i-au văzut venind înainte şi au ieşit din 
tabără la război. 

13. Şi au trâmbiţat cei care erau cu luda şi s-au lovit şi s-au surpat neamurile şi 
au fugit la câmp; iar cei din urmă toţi au căzut de sabie. 

14. Şi i-au gonit până la Ghezer şi până la câmpiile Edomului şi ale Azotului şi 
ale lamniei. 

15. Şi au căzut din aceia ca la trei mii de bărbaţi. 

16. Şi s-a întors luda şi oştirea lui după izgonirea lor. 

17. Şi a zis către popor: Să nu râvniţi prăzile, că războiul este în preajma noastră 
şi Gorgias şi oştirea lui se află în munte aproape de noi; 

18. Ci împotriviţi-vă acum cu tărie vrăjmaşilor noştri şi le faceţi război şi după 
aceea le veţi lua prăzile cu îndrăzneală. 

19. Şi pe când grăia luda aceasta, s-a ivit o parte de oaste ieşind din munte. 

20. Şi a văzut înfrângerea şi cum cei care erau cu luda au aprins tabăra, că 
fumul care se vedea arăta ce s-a făcut. 

21. Şi văzând ei acestea, s-au înfricoşat foarte, şi văzând tabăra lui Iuda la câmp 
gata de război, 

22. Au fugit toţi în ţara Filistenilor. 

23. Şi s-a întors luda să prade tabăra; şi a luat aur mult şi argint şi iachint şi 
porfiră şi avuţie mare. 

24. Şi întorcându-se, a lăudat şi a binecuvântat pe Dumnezeul cerului, că este 
bun, că în veac este mila Lui. 

25. Şi s-a făcut mântuire lui Israel în ziua aceea. 

26. lar câţi au scăpat din cei de alt neam, mergând, au spus lui Lisias toate câte 
s-au întâmplat. 

27. lar el, auzind, s-a tulburat şi s-a mâhnit, că nu s-a făcut pentru Israel cele ce 
a voit el şi nu s-a întâmplat cele ce i-a poruncit regele. 

28. lar în anul viitor a gătit Lisias şaizeci de mii de pedestrași aleşi şi cinci mii 
de călăreţi, ca să bată Ierusalimul. 

29. Şi au venit în Edom şi au tăbărât la Betţur, şi a ieşit înaintea lor Iuda cu zece 
mii de bărbaţi. 

30. Şi văzând tabăra lor tare, s-au rugat zicând: "Bine eşti cuvântat, Mântuitorul 
lui Israel, Cel care ai zdrobit pornirea celui puternic prin mâna robului Tău 
David şi ai dat tabăra Filistenilor în mâinile lui lonatan, fiul lui Saul, şi a 
purtătorului de arme. 

31. Închide tabăra aceasta în mâna poporului Tău Israel şi să se ruşineze cu 
pedestrimea şi cu călărimea lor. 

32. Dă-le spaimă şi topeşte îndrăznirea puterii lor şi să tremure de zdrobirea lor. 
33. Doboară-i cu sabia celor care Te iubesc şi să Te laude pe Tine cu cântări toți 
cei care ştiu numele Tău!" 

34. Şi s-au lovit unii cu alţii, şi au căzut din tabăra lui Lisias ca la vreo cinci mii 
de oameni sub ochii ludeilor. 

35. Şi văzând Lisias înfrângerea ce s-a făcut taberei sale şi îndrăznirea lui luda 
şi că sunt gata sau a trăi, sau a muri vitejeşte, s-a dus la Antiohia şi a adunat 
străini şi, înmulțind oştirea cea făcută, socotea iarăşi să vină în ludeca. 

36. Şi a zis luda şi fraţii lui: lată-i nimiciţi pe vrăjmaşii noştri. Să ne suim să 
curățăm sanctuarul şi să-l înnoim. 

37. Şi s-a adunat toată oştirea şi s-a suit în muntele Sionului. 

38. Şi a văzut locul sfânt pustiit, jertfelnicul pângărit, porțile arse şi în curţi 
răsărite tufe, ca într-o pădure sau ca într-un munte, şi locuinţele surpate. 

39. ŞI şi-au rupt hainele, s-au tânguit cu tânguire mare, şi-au pus cenuşă pe cap 
40. Şi au căzut cu faţa la pământ şi au trâmbiţat cu trâmbiţele şi au strigat la cer. 
41. Atunci a rânduit luda bărbaţi, ca să hărţuiască pe cei din cetate până ce va 
curăți templul. 

42. Şi a ales preoţi fără de prihană, credincioşi legii lui Dumnezeu. 

43. Şi au curăţit sfintele şi au dus pietrele necurăţiei la loc necurat. 

44. Şi s-au sfătuit pentru jertfelnicul arderii de tot cel pângărit, ce vor face cu el. 
45. Şi le-a venit sfat bun, ca să-l strice, ca nu cumva să le fie spre ocară, că l-au 
pângărit neamurile; şi au stricat jertfelnicul. 

46. Şi au dus pietrele în muntele templului, în loc bun, până va veni proorocul, 
Ga să răspundă pentru ele. 

47. Şi au luat pietre întregi după lege şi au zidit un jertfelnic nou, ca şi cel mai 
dinainte. 

48. ŞI au zidit templul şi cele dinlăuntrul templului şi curțile. 

49. Şi au făcut vase sfinte noi şi au băgat sfeşnicul şi jertfelnicul arderilor de tot 
şi al tămâierilor şi masa, în templul Domnului. 

50. Şi au tămâiat pe jertfelnic şi au aprins lumânările cele de pe sfeşnic şi 
luminau în templul Domnului. 

51. Şi au pus pe masă pâini şi au întins vălul catapetesmei şi au săvârşit toate 
lucrurile ce aveau de făcut. 

52. Şi au mâncat dimineaţa în douăzeci şi cinci de zile ale lunii a noua, care este 
luna Chislev a anului o sută patruzeci şi opt. 

53. Şi au adus jertfă după lege pe jertfelnicul arderilor de tot cel nou, pe care îl 
făcuseră. 

54. Pe vremea şi în ziua în care l-au pângărit pe el neamurile, intru aceea s-a 
înnoit cu cântări şi cu alăute şi cu harpe şi cu chimvale. 

55. Şi a căzut tot poporul cu faţa la pământ şi s-a închinat şi a binecuvântat pe 
Dumnezeul Cerului, Cel care 1-a ajutat. 

56. Şi au făcut înnoirea jertfelnicului în opt zile şi au adus arderi de tot cu 
veselie şi au jertfit jertfă de pace şi de laudă. 

57. Şi au împodobit faţa templului Domnului cu cununi de aur şi cu paveze şi au 
înnoit porțile şi chiliile şi le-au pus uşi. 

58. Şi s-a făcut veselie mare întru popor şi s-a şters ocara neamurilor. 

59. Şi au rânduit luda şi fraţii lui şi toată adunarea lui Israel, ca să se ţină zilele 
înnoirii jertfelnicului în vremurile sale din an în an în opt zile, de la douăzeci şi 
cinci ale lunii Chislev, cu veselie şi cu bucurie. 

60. Şi au zidit în vremea aceea muntele Sionului împrejur cu zid înalt şi cu 
turnuri tari, ca nu cumva neamurile să le calce, cum făcuseră mai înainte. 

61. Şi au rânduit acolo oştire să-l păzească. Apoi au întărit cu pază cetatea 
Betţur, ca să aibă poporul întărire dinspre Edom. 

Capitolul 5 - Alte biruinţe ale lui luda Macabeul: luptele din Idumeea, Beon, 
Amon, Galileea, Galaad, lamnia, din nou 
în Idumeea şi împotriva Filistenilor. 


1. Şi dacă au auzit neamurile din jur că s-a zidit jertfelnicul şi s-a înnoit 
sfinţenia ca şi mai înainte, s-au mâniat foarte, 

2. Şi s-au sfătuit ca să piardă neamul lui Iacov, pe cei care erau între ei, şi au 
început a-i omori şi a-i pierde. 

3. Şi a pornit război luda împotriva fulor lui Edom, în ţinutul Acrabatene, căci 
ei năvăleau mereu peste Israel; şi i-au bătut cumplit şi i-au strâmtorat şi le-au 
luat prăzi bogate. 

4. ŞI şi-a adus aminte de răutatea fiilor lui Beon, care erau poporului spre laţ şi 
spre piedică, păzind cu vicleşug drumurile. 

5. Şi i-a închis în turnuri, a tăbărât asupra lor, 1-a ucis şi a ars turnurile împreună 
cu toţi cei dinăuntru. 

6. Şi a trecut la fii lui Amon şi a aflat mână tare şi popor mult şi pe Timotei, 
povăţuitorul lor. 

7. Şi a făcut împotriva lor războaie şi i-a înfrânt şi i-a bătut pe ei. 

8. Şi a luat lazerul şi locurile lui, şi s-a întors la Iuda. 

9. Şi s-au adunat neamurile din Galaad împotriva Israeliților care locuiau în 
hotarele lor, ca să-i piardă dar ei au fugit în cetatea Datema. 

10. Şi au trimis scrisori la luda şi la frații lui, zicând: 

11. "Adunatu-s-au asupra noastră neamurile cele dimprejurul nostru, ca să ne 
piardă, şi se gătesc să vină şi să prindă cetatea în care am fugit şi Timotei este în 
fruntea taberii lor. 

12. Acum dar, venind, scoate-ne din mâna lor, că mulți au căzut dintre noi. 

13. Şi toţi fraţii noştri, care erau în ţinutul Tubi, au fost omorâţi şi au dus în 
robie pe femeile lor şi pe fiii şi averea lor şi au pierdut acolo ca la o mie de 
bărbaţi”. 

14. Încă citindu-se scrisorile, alţi soli au venit din Galileea cu hainele rupte, 
spunând după cuvintele acestea, 

15. Şi zicând că s-au adunat asupra lor de la Ptolemaida, de la Tir, de la Sidon şi 
toată Galileea celor de alt neam, ca să-i piardă. 

16. Şi dacă a auzit luda şi poporul aceste cuvinte, s-a adunat mulţime mare să se 
sfătuiască ce vor face pentru aceşti fraţi în nevoie, pe care îi băteau aceia. 

17. Şi a zis luda lui Simon, fratele său: "Alege-ţi oameni şi mergi şi scapă pe 
fraţii tăi cei din Galileea, iar eu şi Ionatan, fratele meu, vom merge în Galaad". 
18. Şi a lăsat pe Iosif, fiul lui Zaharia, şi pe Azaria, căpetenia poporului, cu 
cealaltă oştire în luda spre pază. 

19. Şi le-a poruncit, zicând: Fiţi mai mari peste poporul acesta şi nu porniţi cu 
război asupra neamurilor, până ne vom întoarce. 

20. Şi s-au împărţit: Lui Simon, bărbaţi trei mii, ca să meargă în Galileea; iar lui 
Iuda, bărbaţi opt mii, ca să meargă în Galaad. 

21. Şi mergând Simon în Galileea a făcut războaie multe împotriva neamurilor 
şi, zdrobind neamurile înaintea lui, le-a urmărit până la poarta Ptolemaidei. 

22. Şi au căzut din neamuri ca la vreo trei mii de oameni şi le-au luat pradă 
bogată. 

23. ŞI i-au luat din Galileea şi din Arbata cu femeile şi cu pruncii lor şi cu toate 
câte aveau şi i-au dus în ludeea cu veselie mare. 

24. Şi luda Macabeul şi Ionatan, fratele lui, au trecut Iordanul şi au mers cale de 
trei zile în pustiu. 

25. Şi au dat peste Nabateeni, care, venind înaintea lor cu pace, le-au povestit 
toate câte li s-au întâmplat fraţilor lor în Galaad, 

26. Şi că mulţi dintre ei sunt prinşi în Bosra şi în Beter, în Alema, Casfon, 
Mached şi Carnaim; toate acestea sunt cetăţi tari şi mari. 

27. Şi în celelalte cetăți ale Galaadului sunt închişi, şi pentru mâine s-au pregătit 
să năvălească asupra cetăților şi să le 1a şi pe toți să-i piardă într-o zi. 

28. Şi a întors luda şi oastea lui calea spre pustiu la Bosra, fără de veste, şi a luat 
cetatea şi a omorât toată partea bărbătească cu ascuţişul sabiei şi i-a luat toate 
prăzile şi au ars-o cu foc. 

29. Şi s-au sculat de acolo noaptea şi au mers drept asupra cetăţii Datema. 

30. Şi dacă s-a făcut ziuă, ridicându-şi ochii, iată popor mult, nenumărat, ridica 
scări şi unelte, ca să ia cetatea şi aducea război asupra lor. 

31. Şi văzând luda că s-a început războiul şi strigarea cetăţii s-a suit până la cer 
cu trâmbiţe şi cu glas mare, a zis bărbaţilor puterii: 

32. Faceţi război astăzi pentru fraţii voştri! 

33. Şi au ieşit cu trei rânduri în spatele lor şi au trâmbiţat cu trâmbiţele şi au 
strigat cu rugăciuni. 

34. Şi a cunoscut tabăra lui Timotei că Macabeu este, şi a fugit de la el, şi i-a 
bătut cu luptă mare şi au căzut dintre ei în ziua aceea ca la vreo opt mii de 
bărbaţi. 

35. Şi abătându-se Iuda la Miţpa, a făcut război asupra ei şi a luat-o şi a omorât 
toată partea bărbătească într-însa, i-a luat prăzile şi a ars-o cu foc. 

36. De acolo purcezând, a luat Casfonul, Machedul, Beterul şi celelalte cetăţi 
ale Galaadului. 

37. Şi după întâmplările acestea, a adunat Timotei altă oaste şi a tăbărât în faţa 
Rafonului, dincolo de pârâu. 

38. Şi a trimis luda să iscodească tabăra, iar aceştia i-au spus lui, zicând: 
"Adunatu-s-au la ei toate neamurile cele dimprejurul nostru, putere multă foarte. 
39. Şi pe Arabi i-a tocmit spre ajutorul lor şi sunt tăbărâți dincolo de pârâu, gata 
să vină asupra ta cu război; şi a mers luda întru întâmpinarea lor. 

40. Şi a zis Timotei căpeteniilor oştirilor sale: "Când se va apropia Iuda şi tabăra 
lui la pârâul cel cu apă, de va trece la noi el mai înainte, nu vom putea sta 
înaintea lui, că va fi mai tare decât noi; 

41. lar de se va spăimânta şi va tăbăr? dincolo de pârâu, să trecem la el şi vom fi 
mai tari”. 

42. Dacă s-a apropiat luda la pârâul cel cu apă, a pus pe căpeteniile oastei la 
pârâu şi le-a poruncit zicând: "Să nu lăsaţi pe nimeni să se oprească aici, ci să 
vină toţi la război”. 

43. Şi mergând asupra lor, a trecut cel dintâi dincolo şi tot poporul lui după el; 
au fost înfrânte toate neamurile şi, lepădând armele, au fugit la capiştea din 
Carnaim. 

44. Şi a luat cetatea şi capiştea, au ars-o cu foc împreună cu toţi cei care erau în 
ea, şi a fost înfrânt Carnaimul şi n-a mai putut să mai stea înaintea lui uda. 

45. Şi a adunat luda pe tot Israelul, pe cei care erau în Galaad, de la cel mic 
până la cel mare, şi pe femeile şi fiii lor şi averea lor, tabără mare foarte, ca să 
vină în pământul lui luda. 

46. Şi a venit până la Efron, şi aceasta este cetate mare şi la intrarea ei foarte 
tare; nu se putea abate de la ea de-a dreapta sau de-a stânga, ci trebuia să meargă 
prin mijlocul ei. 

47. Şi i-au închis afară cei din cetate. 

48. Şi au astupat porţile cu pietre. 

49. Şi a trimis la ei luda cuvinte de pace, zicând: 

50. "Trece-vom prin pământul tău, ca să ne ducem în pământul nostru, şi nimeni 
nu vă va face rău, numai cu picioarele vom trece", şi n-au vrut să-i deschidă. 

51. Şi a poruncit luda să strige în tabără, ca să tabere fiecare în care loc este; şi 
au tăbărât ostaşi, şi au făcut război cetăţii toată ziua aceea şi toată noaptea, şi a 
căzut cetatea în mâinile lui. 

52. Şi a pierdut toată partea bărbătească cu ascuţişul sabiei, şi a luat prăzile ei, şi 
a trecut prin cetate pe deasupra celor omorâţi, şi a trecut Iordanul la câmpul cel 
mare dinspre Betşean. 

53. Şi luda aduna pe cei mai de pe urmă şi mângâia poporul pe tot drumul, până 
ce a venit în pământul ludei. 

54. Şi s-a suit în muntele Sionului cu veselie şi cu bucurie şi au adus arderi de 
tot, căci n-a căzut dintre ei nimeni până ce s-a întors cu pace. 

55. lar în zilele în care erau luda şi lonatan în Galaad, şi Simon, fratele lui, în 
Galileea în faţa Ptolemaidei, 

56. Au auzit Iosif, fiul lui Zaharia, şi Azaria, mai-marii oştirilor, despre vitejiile 
şi despre războiul care s-a făcut, şi au zis: 

57. "Să ne facem şi noi faimă şi să mergem să ne războim cu neamurile 
dimprejurul nostru”. 

58. Şi au poruncit celor din oştire, care erau cu ei, şi au mers asupra lamniei. 

59. Şi au ieşit Gorgias din cetate şi bărbaţii lui înaintea lor la război. 

60. Şi au fost înfrânți losif şi Azaria şi alungaţi până la hotarele ludei şi au căzut 
în ziua aceea din poporul lui Israel ca vreo două mii de bărbaţi şi s-a făcut 
înfrângere mare în Israel, 

61. Pentru că n-au ascultat de Iuda şi de fraţii lui, gândind să facă vitejie. 

62. lar aceştia nu erau din seminţia bărbaţilor acelor prin ale căror mâini s-a 
făcut mântuire lui Israel. 

63. lar luda şi fraţii lui s-au mărit înaintea a tot Israelul şi a tuturor neamurilor, 
unde se auzea numele lor, 

64. Încât mulţi se adunau la ei lăudându-i. 

65. Şi a ieşit luda şi fraţii lui, ca să bată pe fui lui Edom în pământul de către 
miazăzi, şi au bătut pe Hebron şi fratele lui şi au stricat tăria lui, şi turnurile lui i 
le-au ars. 

66. Şi s-au sculat să meargă în pământul celor de alt neam şi au trecut prin 
Samaria. 

67. În ziua aceea au căzut preoţii cetăților, vrând să facă bărbăţie şi ieşind la 
război fără de sfat. 

68. Şi s-a abătut luda la Azot, pământul celor de alt neam, şi a surpat capiştile 
lor, şi idolii cei ciopliţi i-a ars cu foc şi a luat prăzile cetăților şi s-a întors în 
Iudeea. 

Capitolul 6 - Nefericitul sfârşit al lui Antioh Epifan. Antioh al V-lea Eupator 
în Iudeea. Bătălia de la Bet-Zaharia. Moartea lui Eleazar. Cucerirea 
Betțurului şi împresurarea templului. Regele le acordă ludeilor 
libertatea religioasă. 


1. lar regele Antioh, umblând prin ţările cele de sus, a auzit că este în Elimaida 
Persiei o cetate mărită cu avuţie, cu argint şi cu aur, 

2. Şi templul din ea bogat foarte, şi că acolo sunt acoperăminte de aur şi zale şi 
arme, pe care le-a lăsat acolo Alexandru, fiul lui Filip, regele Macedonenilor, 
care a stăpânit întâi între Elini. 

4. Şi s-au sculat asupra lui cu război, şi a fugit şi s-a dus de acolo cu întristare 
mare, întorcându-se în Babilon. 

5. Şi a venit un oarecare în Persia care i-a spus că au fost înfrânte taberele care 
s-au dus în ţara lui luda, 

6. Că a mers Lisias cu putere tare întâi, şi a fost înfrânt de către ei, şi ei s-au 
întărit cu arme şi cu putere şi cu prăzi multe, pe care le-au luat din taberele pe 
care le-au nimicit, 

7. Şi că au stricat urâciunea care a fost zidită deasupra jertfelnicului în 
Ierusalim, şi templul, ca şi mai înainte, l-au înconjurat cu ziduri înalte, precum 
şi Betţura, cetatea sa. 

8. Şi auzind regele cuvintele acestea, s-a înspăimântat şi s-a îmbolnăvit de 
întristare, căci nu i s-a făcut precum gândea. 

9. Şi a fost acolo zile multe, pentru că a stăruit într-însul mâhnirea şi a gândit că 
va muri. 

10. Şi a chemat pe toţi prietenii săi şi a zis către ei: Luatu-s-a somnul de la ochii 
mei şi mâhnirea mi-a zdruncinat inima. 

11. Şi am zis în inima mea: La ce necaz am ajuns şi în ce tulburare mă aflu? Eu 
care eram bun şi iubit întru stăpânirea mea; 

12. lar acum îmi aduc aminte de răutățile pe care le-am făcut la Ierusalim, luând 
toate vasele cele de aur şi cele de argint, care erau în el şi am trimis ca să piardă 
fără de pricină pe cei care locuiesc în luda. 

13. Cunosc eu că pentru acelea m-au aflat pe mine răutățile acestea, şi iată că 
pier de mare mâhnire în pământ străin. 

14. Şi a chemat pe Filip, care era unul dintre prietenii săi, şi l-a pus peste toată 
stăpânirea sa, 

15. Şi i-a dat lui stema şi veşmântul său şi inelul, ca să aducă pe Antioh, fiul 
său, şi să-l crească pentru domnie. 

16. Şi a murit acolo regele Antioh în anul o sută patruzeci şi nouă. 

17. Şi a aflat Lisias că a murit regele şi a pus pe Antioh, feciorul lui, rege în 
locul lui, pe care de tânăr l-a crescut şi l-a numit cu numele Eupator. 

18. lar oastea din cetate ţinea încercuit pe Israel împrejurul templului şi căuta 
mereu să-i facă neajunsuri, iar pentru păgâni să le fie sprijin. 

19. Şi a gândit luda să o piardă şi a adunat tot poporul ca să o înconjoare. 

20. Şi s-au adunat împreună, şi i-au înconjurat în anul o sută cincizeci, şi au 
făcut asupra lor întărituri de împresurare de maşini de război. 

21. Şi ieşind unii dintre ei din împresurare, s-au lipit lângă aceştia o seamă din 
cei necredincioşi din Israel şi au mers la rege şi i-au zis: 

22. Până când nu vei face judecată şi nu vei răzbuna pe fraţii noştri? 

23. Nouă ne-a plăcut a sluji tatălui tău şi a umbla întru poruncile lui şi a asculta 
de poruncile lui. 

24. Din această pricină fiii poporului nostru au ajuns să ne fie duşmani. Şi 
oriunde afla pe cineva dintre noi, îl omora şi moştenirile noastre le jefuia. 

25. Şi nu numai peste noi a întins mâna, Ci şi peste toate hotarele lor. 

26. Şi iată au tăbărât astăzi asupra întăriturii în Ierusalim ca să o ia; iar templul 
şi Betţurul le-au întărit. 

27. Şi de nu vei apuca mai înainte degrabă, mai mari decât acestea vor face şi 
nu-i vei mai putea birui. 

28. Şi auzind regele s-a mâniat şi a adunat pe toți prietenii săi, căpeteniile 
puterii sale, şi pe cei care erau peste călărime. 

29. Şi de la alţi regi şi de la ostroavele mărilor au venit la el oştiri plătite. 

30. Şi a fost numărul puterii lui o sută de mii de pedeştri, douăzeci de mii de 
călăreţi şi treizeci şi doi de elefanţi învăţaţi la război. 

31. Şi au venit prin Edom, au tăbărât la Betţur, au făcut război în multe zile şi au 
făcut maşini de război; dar cei împresuraţi au ieşit şi le-au ars pe ele cu foc, 
războindu-se cu bărbăţie. 

32. Şi s-a sculat luda din cetate şi a tăbărât la Bet-Zaharia în preajma taberei 
regelui. 

33. Şi sculându-se regele de dimineaţă, a ridicat tabăra, a pornit spre calea Bet- 
Zahariei, s-au împărțit oştirile la război şi au trâmbiţat cu trâmbiţele. 

34. Şi elefanților le-au dat sânge de strugure şi de mure, ca să-i întărâte la 
război. 

35. Şi au împărțit animalele în rânduri şi au pus lângă fiecare elefant o mie de 
bărbaţi înzăuaţi cu lanţuri şi coifuri de aramă peste capetele lor şi cinci sute de 
călăreți aleşi erau rânduiţi la fiecare fiară. 

36. Aceştia întovărăşeau fiara din capul locului, şi oriunde era fiara erau şi ei, şi 
oriunde mergea, mergeau cu ea şi nu se despărțeau de ea. 

37. Şi turnuri tari de lemn erau pe elefanţi şi-i acoperea pe fiecare, turnurile 
fiind întărite cu chingi şi la fiecare turn erau treizeci şi doi de bărbaţi, care se 
războiau de sus, afară de călăuza elefantului. 

38. Şi călărimea au aşezat-o de o parte şi de alta a taberei, ca să tulbure pe 
duşman şi să ocrotească laturile. 

39. Şi când strălucea soarele peste scuturile cele de aur, sclipeau munţii de ele şi 
străluceau ca nişte făclii aprinse. 

40. Şi s-a întins o parte din tabăra regelui peste munţii cei înalți, iar alta peste 
locurile cele de jos, şi mergeau cu pază şi cu rânduială. 

41. Şi se cutremurau toţi cei care auzeau glasul mulțimii lor şi păşirea mulţimii 
şi lovirea armelor, că era tabăra mare şi puternică. 

42. Şi s-a apropiat luda şi tabăra lui la război şi au căzut din tabăra regelui şase 
sute de bărbaţi. 

43. Şi a văzut Eleazar Avaran animalul înzăuat cu zaua regească, şi era mai înalt 
decât toţi elefanții, şi i s-a părut că pe acela este regele. 

44. Şi s-a dat pe sine, ca să mântuiască pe poporul său şi să-şi câştige nume 
veşnic. 

45. Şi alergând la ea cu îndrăzneală în mijlocul rândului, el omora de-a dreapta 
şi de-a stânga, şi se dădeau în lături din faţa lui, încoace şi încolo. 

46. Şi a intrat sub elefant, i-a vârât sabia în pântece şi l-a omorât, şi elefantul a 
căzut pe pământ deasupra lui şi Eleazar a murit. 

47. Şi văzând ludeii puterea regelui şi năvălirea oştilor, au dat înapoi din faţa 
lor. 

48. lar cei din tabăra regelui s-au suit asupra lor la Ierusalim, şi a tăbărât regele 
în luda şi la muntele Sionului. 

49. Şi regele a făcut pace cu cei din Betţur şi au ieşit din cetate, că nu aveau 
acolo hrană, ca să se închidă în ea, că era an de odihnă în pământul acela. 

50. Şi a luat regele Betţurul şi a pus acolo pază, ca să-l păzească. 

51. Şi a tăbărât asupra templului zile multe, a făcut acolo turnuri de împresurare, 
maşini şi aruncătoare de foc şi aruncătoare de pietre şi scorpioane, ca să arunce 
săgeți, şi praştii. 

52. Şi au făcut şi cei împresuraţi maşini împotriva maşinilor lor şi a ţinut 
războiul zile multe. 

53. Şi bucate nu erau în vase, pentru că era anul al şaptelea, şi cei care au scăpat 
în luda de la neamuri au mâncat rămăşiţa pusă la păstrare. 

54. Şi au rămas în locul sfânt bărbaţi puţini, că 1-a biruit pe ei foamea, şi s-a 
risipit fiecare la locul său. 

55. Când a auzit Lisias că Filip - pe care l-a pus regele Antioh încă fiind el în 
viaţă să crească pe Antioh, fiul lui, ca să-l facă rege, 

56. S-a întors din Persia şi din Media, el şi oştirile regelui cele ce au fost cu el, 
ŞI că încearcă să ia stăpânirea, 

57. Atunci el s-a grăbit ca să se ducă din cetate şi să zică regelui şi căpeteniilor 
oastei şi către bărbaţi: "Ne împuţinăm în toate zilele, hrană avem puţină, iar 
locul unde suntem tăbărâţi este tare şi sunt asupra noastră grijile regatului. 

58. Acum dar să întindem mâna oamenilor acestora şi să facem pace cu ei şi cu 
tot neamul lor. 

59. Şi să le îngăduim să umble după legile lor ca şi mai înainte, că pentru 
legiuirile lor, pe care le-am risipit, s-au mâniat şi au făcut toate acestea”. 

60. Şi a plăcut cuvântul înaintea regelui şi a căpeteniilor şi a trimis la ei să facă 
pace, şi ei au primit. 

61. Şi li s-au jurat lor regele şi căpeteniile pentru acestea şi au ieşit din cetate. 

62. Şi a intrat regele în muntele Sionului şi a văzut tăria locului, a călcat 
jurământul făcut şi a poruncit, şi a surpat zidul împrejur. 

63. Şi s-a sculat degrabă şi s-a întors la Antiohia, a aflat pe Filip stăpânind 
cetatea, a făcut război împotriva lui şi a luat cetatea cu sila. 

Capitolul 7 - Demetru I cucereşte coroana. Lupta lui Bacchide. Uneltirile 
marelui preot Alchim. Nicanor, amenințările asupra templului, înfrângerea şi 
moartea lui. 


1. În anul o sută cincizeci şi unu a fugit Dimitrie, fiul lui Seleuc, din Roma, şi a 
venit cu oameni puţini la o cetate de lângă mare şi a domnit acolo. 

2. Şi după ce a venit în casa domniei părinţilor săi, a prins oştirea, pe Antioh şi 
pe Lisias, ca să-i ducă la el. 

3. Şi când i s-a dat de ştire, el a zis: "Nu-mi arătaţi feţele lor”. 

4. Şi i-au omorât pe ei oştirile, şi a şezut Dimitrie în scaunul regatului lui. 

5. Şi au venit la el toţi bărbaţii cei fără de lege, şi necredincioşii din Israel şi 
Alchimos, conducătorul lor, care voia să fie arhiereu. 

6. Şi au pârât pe popor către rege, zicând: "Pierdut-au luda şi fraţii lui pe toţi 
prietenii tăi, şi pe noi ne-au risipit din pământul nostru. 

7. Acum, dar, trimite un om credincios, ca, mergând, să vadă toată pieirea 
aceasta, pe care au făcut-o nouă şi ţării regelui, şi să-i pedepsească pe ei şi pe 
toţi cei care le ajută lor”. 

8. Şi a ales regele pe Bacchide, prietenul său, care stăpânea dincolo de râu, mare 
dregător al domniei şi credincios regelui. 

9. Şi l-a trimis pe el şi pe Alchimos nelegiuitul, pe care l-a făcut arhiereu, şi 1-a 
poruncit lui să se răzbune asupra fiilor lui Israel. 

10. Şi au purces şi au venit cu putere multă în ţara lui luda şi au trimis cu 
vicleşug soli lui Iuda şi fraților lui cu cuvinte de pace. 

11. Dar ei n-au crezut cuvintele lor, pentru că au văzut că veniseră cu putere 
multă. 

12. Şi s-a adunat la Alchimos şi la Bacchide adunare de cărturari, să caute cele 
drepte. 

13. Şi Asideii erau întâi între fiii lui Israel şi cereau de la ei pace. 

14. Că ziceau: "Un preot din seminţia lui Aaron a venit cu oştirile şi nu ne va 
face strâmbătate". 

15. Şi el a grăit către ei cuvinte de pace şi li s-a jurat, zicând: "Nu vom face rău 
vouă şi prietenilor voştri”. 

16. Şi ei au crezut lui, însă aceia au prins şaizeci de bărbaţi şi i-au omorât într-o 
zi, după cuvintele scrise: 

17. "Trupurile cuvioşilor Tăi şi sângele lor l-au vărsat împrejurul Ierusalimului 
şi nu era cine să-i îngroape”. 

18. Şi a căzut frica şi cutremurul peste tot poporul şi ziceau: "Că nu este la ei 
adevăr şi judecată, că au călcat legătura şi jurământul făcut". 

19. Şi a plecat Bacchide de la Ierusalim şi a tăbărât la Betzet şi a trimis ca să 
prindă pe cei care fugiseră din ceata lui, precum şi o seamă din popor, pe care, 
după ce i-a omorât i-a aruncat într-o fântână. 

20. Şi a încredinţat ţara lui Alchimos şi a lăsat cu el oştire multă să-i ajute şi s-a 
dus Bacchide la rege. 

21. Şi s-a nevoit Alchimos ca să pună mâna pe arhierie. 

22. Şi s-au adunat la el toţi cei care tulburau poporul său şi au biruit ţara lui luda 
şi au pricinuit necaz mare lui Israel. 

23. Şi a văzut toată răutatea pe care au făcut-o Alchimos şi cei care erau cu el 
între fiii lui Israel, mai mult decât neamurile. 

24. Şi a ieşit la toate hotarele Iudeii împrejur şi a pus pedepse asupra bărbaţilor 
care au mers de bună voie cu Alchimos şi i-a oprit a merge în ţară. 

25. lar dacă a văzut Alchimos că s-a întărit luda şi cei care erau cu el, a 
cunoscut că nu le va putea sta împotrivă şi, întorcându-se la rege, i-a pârât de 
cele mai rele fapte. 

26. Şi a trimis regele pe Nicanor, una din cele mai de seamă căpetenii ale lui, 
care avea ură şi vrăjmăşie asupra lui Israel, şi i-a poruncit să piardă poporul. 

27. Şi a venit Nicanor în Ierusalim cu oştire multă şi a trimis la luda şi la fraţii 
lui cu vicleşug cuvinte de pace, zicând: 

28. "Să nu fie vrajbă între noi şi voi; eu voi veni cu oameni puţini să văd feţele 
voastre cu pace”. 

29. Şi a venit la luda şi s-au sărutat unii cu alţii cu pace, iar vrăjmaşii erau gata 
să răpească pe luda. 

30. Şi a cunoscut luda că a venit asupra lui cu vicleşug, s-a temut de el şi n-a 
voit să mai vadă faţa lui. 

31. Şi a cunoscut Nicanor că s-a descoperit planul lui şi a ieşit în întâmpinarea 
lui luda, înspre Cafarsalam, la război. 

32. Şi au căzut din cei care erau cu Nicanor ca la vreo cinci sute de bărbaţi, iar 
ceilalți au fugit în cetatea lui David. 

33. Şi după întâmplările acestea, s-a suit Nicanor în muntele Sionului şi au ieşit 
unii dintre preoţii din locul sfânt şi dintre bătrânii poporului să se închine lui cu 
pace şi să-i arate arderea de tot, care se aduce pentru rege. 

34. ar el i-a batjocorit şi i-a ocărit, grăind cu trufie. 

35. Şi s-a jurat cu mânie, zicând: "De nu mi se va da luda şi tabăra lui în mâinile 
mele acum, când mă voi întoarce biruitor, voi arde templul acesta!" Şi a ieşit cu 
mânie mare. 

36. Şi au intrat preoţii şi stând în faţa altarului şi a templului Domnului, au plâns 
zicând: 

37. "Tu, Doamne, ai ales acest templu să se cheme numele Tău în el, să fie locaş 
de rugăciune şi de cerere pentru poporul Tău. 

38. Adu pedeapsă asupra omului acestuia şi asupra taberei lui şi să cadă în 
sabie; adu-Ți aminte de hulele lor şi nu-i suferi pe ei”. 

39. Şi a ieşit Nicanor din Ierusalim şi a tăbărât la Bethoron şi l-a întâmpinat pe 
el încă o armată siriană. 

40. lar Iuda a tăbărât în Adasa cu trei mii de bărbaţi şi s-a rugat luda, zicând; 

41. "Când au hulit solu cei trimişi de regele Asirienilor, a ieşit îngerul Tău, 
Doamne, şi a bătut dintre ei o sută optzeci şi cinci de mii. 

42. Aşa zdrobeşte oastea aceasta înaintea noastră astăzi, ca să cunoască şi 
ceilalți că a hulit templul Tău. Judecă-l după răutatea lui”. 

43. Şi s-au lovit taberele la război în treisprezece ale lunii Adar şi a fost înfrântă 
tabăra lui Nicanor şi întâi el a căzut în război. 

44. Şi dacă a văzut tabăra lui că Nicanor a căzut, lepădând armele sale, a fugit. 
45. Şi i-au gonit cale de o zi de la Adasa până unde vine Ghezer şi au trâmbiţat 
după ei neîncetat cu trâmbiţele. 

46. Şi au ieşit din toate satele ludeii de primprejur şi i-au înconjurat. Şi s-au 
încăierat unii cu alţii şi au căzut toţi vrăjmaşii şi n-a rămas dintre ei nici unul. 
47. Şi au luat prăzi bogate, iar capul lui Nicanor şi dreapta lui pe care o ridicase 
cu trufie, le-au adus şi le-au spânzurat la Ierusalim. 

48. Şi s-a bucurat poporul şi a petrecut în ziua aceea cu veselie mare. 

49. Şi au rânduit ca în tot anul să se ţină ziua aceasta a treisprezecea a lui Adar. 
50. Şi a avut pace Iuda puţine zile. 

Capitolul 8 - Lauda Romanilor şi înţelegerea ludeilor cu aceştia. 


1. Şi a auzit luda de numele Romanilor, că sunt puternici şi sunt voitori de bine 
tuturor celor care se lipesc de ei şi cu toţi care vin la ei fac prietenie şi că sunt 
tari şi puternici. 

2. Şi 1 s-a spus lui războaiele lor şi vitejiile pe care le-au făcut asupra 
Galatenilor şi cum i-au biruit şi i-au adus sub dajdie. 

3. Şi câte au făcut în ţara Spaniei şi au pus mâna pe zăcămintele de argint şi de 
aur de acolo. 

4. Şi cu toate că această ţară este departe, ei au pus stăpânire pe ea prin 
cuminţenia şi răbdarea lor; şi pe regii care au venit împotriva lor de la marginea 
pământului, i-au zdrobit şi i-au bătut cu înfrângere mare; şi ceilalți le dau bir pe 
fiecare an. 

5. Şi pe Filip şi Perseu, regele Chitenilor şi pe cei care s-au sculat împotriva lor 
i-au zdrobit cu războiul şi i-au biruit. 

6. Şi Antioh cel Mare, regele Asiei, care a mers împotriva lor la război, având o 
sută douăzeci de elefanţi şi călărime şi care de război şi putere multă foarte, a 
fost biruit de ei. 

7. Şi pe el l-au prins viu şi au făcut legătură cu ei, ca şi el şi cei care vor domni 
după el să le dea bir mare şi ostatici şi pământ zălog, 

8. Adică ţara Indiei şi Media şi Lidia şi altele din cele mai bune ţinuturi ale lor, 
pe care, luându-le de la el, le-a dat regelui Eumene. 

9. Şi că cei din Elada s-au sfătuit să meargă şi să-i piardă şi Romanii au aflat 
cuvântul acesta, 

10. Şi au trimis împotriva lor pe o căpetenie şi a pornit război împotriva lor şi au 
căzut dintre ei răniți mulţi şi pe mulți au robit, pe femeile şi pe fiii lor, şi i-au 
prădat şi le-au stăpânit pământul şi au stricat cetăţile lor, şi i-au jefuit şi i-au 
robit până în ziua aceea. 

11. Şi pe celelalte regate şi ţinuturi, care li s-au împotrivit, le-au stricat şi le-au 
robit. 

12. lar cu prietenii lor şi cu cei care se unesc cu ei, au păzit prietenia şi au biruit 
stăpânirile cele de aproape şi cele de departe şi câţi au auzit de numele lor s-au 
temut de ei. 

13. Cei pe care vor să-i ajute şi să-i facă să stăpânească, stăpânesc, şi pe care 
vor, îi lipsesc de stăpânire; şi s-au înălţat foarte; 

14. Şi cu toate acestea la ei nimeni n-a pus stemă şi nu s-a îmbrăcat cu porfiră ca 
să se mărească întru ea. 

15. Şi şi-au făcut senat şi în toate zilele se sfătuiesc trei sute şi douăzeci de 
senatori asupra treburilor poporului, ca bine să le îngrijească. 

16. Şi-şi încredinţează stăpânirea lor unui om într-un an, care stăpâneşte tot 
pământul lor şi toţi ascultă de unul şi nu este vrăjmăşie, nici râvnire între ei. 

17. Iuda a ales pe Evpolemos, feciorul lui loan al lui Acos şi pe Iason, feciorul 
lui Eleazar şi i-a trimis la Roma ca să încheie cu ei prietenie şi alianţă. 

18. Şi ca să ridice de la ei jugul, că ei vedeau că stăpânirea Grecilor ameninţă pe 
Israel cu robie. 

19. Şi au mers la Roma, iar calea era foarte lungă şi au intrat în senatul lor şi au 
grăit, zicând: 

20. luda Macabeul şi fraţii lui şi mulțimea ludeilor ne-au trimis la voi ca să 
aşezăm legătură şi pace şi să ne înscrieţi între tovarăşii şi prietenii voştri. 

21. Şi a plăcut cuvântul înaintea lor. 

22. Şi aceasta este copia cărţii pe care au scris-o pe table de aramă şi au trimis-o 
la Ierusalim, să fie acolo la ei pomenire de pace şi de alianţă. 

23. Bine să fie Romanilor şi neamului ludeilor, pe mare şi pe uscat în veac şi 
sabia şi vrăjmaşul departe să fie de la ei. 

24. lar de se va întâmpla război asupra Romei mai întâi sau asupra oricăruia din 
aliaţii lor întru toată stăpânirea lor, 

25. Neamul ludeilor să ajute cu inimă plină, pe cât le vor îngădui împrejurările. 
26. Vrăjmaşilor să nu le dea nici bucate, nici arme, nici argint, nici corăbii. 
Aceasta este voinţa Romei, iar ludeii vor păzi aceste îndatoriri fără să primească 
NIMIC. 

27. Şi asemenea de se va întâmpla mai înainte ludeilor război, vor ajuta 
Romanii din suflet, pe cât le vor îngădui împrejurările. 

28. Şi vrăjmaşilor nu le vor da grâne, arme, argint, corăbii; aşa hotărăsc 
Romanii şi vor păzi aceste îndatoriri cu bună credinţă. 

29. Pe cuvintele acestea au aşezat Romanii legământ cu poporul ludeilor. 

30. lar după cuvintele acestea de vor avea aceştia sau aceia să adauge sau să 
scadă ceva, vor face după cum se vor înţelege şi ce vor adăuga sau ce vor 
scădea, întărit va fi. 

31. Şi pentru răutățile pe care li le face regele Dimitrie, i-am scris lui, zicând: 
Pentru ce ai îngreuiat jugul tău peste prietenii şi aliaţii Iudeii 

32. Deci, de se vor mai plânge înaintea noastră de tine, le vom face dreptate şi 
vom porni război împotriva ta şi pe mare şi pe uscat. 

Capitolul 9 - Bătălia de la Bereea şi moartea lui luda Macabeul. Ionatan, 
urmaşul lui luda. Primele porniri împotriva lui Bacchide. Bătălia de la 
Iordan. Bacchide se întăreşte în Iudeea. Moartea lui Alchim. Bacchide caută 
înţelegere cu Ionatan. 


1. Şi a auzit Dimitrie că a căzut Nicanor şi oștirea lui în război şi a trimis a doua 
oară pe Bacchide şi pe Alchimos în Iudeea în fruntea aripii drepte a oştirii. 

2. Şi au mers pe calea cea dinspre Galileea şi au poposit cu tabăra la Mesalot, în 
Arbel, pe care l-au cuprins şi au omorât mulți locuitori. 

3. Şi în luna întâi în anul o sută cincizeci şi doi, au tăbărât asupra Ierusalimului. 
4. şi s-au sculat şi au mers la Bereea cu douăzeci de mii de pedestraşi şi două 
mii de călăreţi. 

5. Şi luda avea tabăra în Eleasa, cu trei mii de bărbaţi aleşi. 

6. Şi a văzut mulţimea oştirilor şi s-a temut foarte şi mulţi au fugit din tabără şi 
n-au rămas dintr-înşii decât opt sute de bărbaţi. 

7. Văzând luda că s-a risipit tabăra lui şi războiul îl grăbea, se sfărâma cu inima, 
căci nu avea vreme să-i strângă pe fugari şi a slăbit. 

8. Atunci a zis celor rămaşi: "Să ne sculăm şi să ne suim asupra potrivnicilor 
noştri, poate îi vom putea bate pe ei”. 

9. Şi l-au întors, zicând: "Nu vom putea, ci numai să ne mântuim sufletele 
noastre acum; întoarce-te, că frații noştri s-au risipit şi noi să ne batem cu 
aceştia aşa puţini fiind?" 

10. Şi a zis luda: "Departe de mine să fac lucrul acesta şi să fug de ei, că de s-a 
apropiat vremea noastră, să murim vitejeşte pentru fraţii noştri, să nu lăsăm hulă 
măririi noastre". 

11. Şi au mers oştirile de unde aveau tabăra; s-a împărțit călărimea în două părţi 
iar prăştiaşii şi arcaşii mergeau înaintea oștirii, fiindcă erau cei mai de frunte 
războinici, fiind toți tari. 

12. Şi Bacchide era în aripa dreaptă şi s-au apropiat oştirile din amândouă 
părţile şi strigau cu trâmbiţele. 

13. Şi au trâmbiţat şi ostaşii lui luda cu trâmbiţele şi s-a cutremurat pământul de 
glasul taberelor şi s-a făcut război de dimineaţă până seara. 

14. Şi a văzut luda că Bacchide şi tăria taberei este de-a dreapta şi au venit la el 
toți cei tari de inimă. 

15. Şi au zdrobit aripa dreaptă şi i-au urmărit până la măgura Azotului. 

16. lar cei din aripa stângă au văzut că s-a zdrobit aripa dreaptă şi s-au întors 
după luda şi după cei care erau cu el prin spate. 

17. Şi s-a îngreuiat războiul şi au căzut mulţi răniți şi din aceştia şi din aceia. 

18. Şi luda a căzut şi ceilalți au fugit. 

19. Şi au ridicat lonatan şi Simon pe luda, fratele lor, şi l-au îngropat în 
mormântul părinților lui în Modein. 

20. ŞI l-a plâns şi I-a jelit tot Israelul cu plângere mare, în multe zile şi a zis: 

21. Cum a căzut cel tare, care a izbăvit pe Israel? 

22. lar celelalte cuvinte ale lui luda şi războaiele şi vitejiile pe care le-a făcut şi 
măreția faptelor lui nu s-au scris, pentru că erau foarte multe. 

23. Şi după moartea lui luda, s-au arătat cei fără de lege în hotarele lui Israel şi 
au răsărit toţi cei care lucrau nedreptate. 

24. În zilele acelea a fost foamete mare şi de bunăvoie s-a dat ţara împreună cu 
EI. 

25. Şi a ales Bacchide pe oamenii cei nelegiuiţi şi 1-a pus conducătorii țării. 

26. Aceştia urmăreau şi căutau pe prietenii lui luda şi-i aduceau la Bacchide şi 
se răzbunau pe ei şi-i batjocoreau. 

27. Şi s-a făcut mare necaz în Israel, cum nu s-a făcut din ziua de când nu se 
mai arătase prooroc între el. 

28. ŞI s-au adunat toţi prietenii lui luda şi au zis lui lonatan: 

29. De când a murit fratele tău luda, nu este om asemenea lui, să iasă asupra 
vrăjmaşilor şi asupra lui Bacchide, asupra celor care pizmuiesc neamul nostru. 
30. Acum dar pe tine te-am ales astăzi, ca să ne fii căpetenie în locul lui şi 
povăţuitor, ca să duci războiul nostru. 

31. Şi a primit lonatan în vremea aceea povăţuirea şi s-a sculat în locul lui Iuda, 
fratele său. 

32. Şi a înţeles Bacchide şi căuta să-l omoare. 

33. Dar înțelegând Ionatan şi Simon, fratele lui, şi toţi cei care erau cu el, au 
fugit în pustiul Tecoa şi au aşezat tabăra la apa lacului Asfarului. 

34. Şi aflând Bacchide a venit şi el cu toată oştirea lui, în zi de odihnă, dincolo 
de Iordan. 

35. Şi lonatan a trimis pe fratele său, loan, care era povăţuitor poporului, să 
roage pe Nabateeni, prietenii săi, ca să ducă la ei avuţiile sale cele multe. 

36. Şi au ieşit fiii lui lambre de la Medeba şi au prins pe loan şi toate câte avea 
ŞI s-au dus cu ele. 

37. Şi după faptele acestea s-au spus lui Ionatan şi lui Simon, fratele lui, că fiii 
lui lambre fac nuntă mare şi aduc mireasă cu alai mare de la Nadabat, fiica unei 
căpetenii din cele mari a Canaaneilor. 

38. Şi şi-a adus aminte de loan, fratele său şi s-a suit şi s-a ascuns într-o 
văgăună a muntelui. 

39. Şi ridicându-şi ochii săi, a văzut apărând în mijlocul unui zgomot mare, o 
mulțime numeroasă şi mirele şi prietenii lui şi frații lui, ieşind întru 
întâmpinarea lor cu timpane şi cu muzici şi cu arme multe. 

40. Şi s-a sculat asupra lor de unde erau ascunşi ai lui lonatan şi i-au ucis şi au 
căzut răniţi mulți, iar cei care au rămas au fugit în munte; şi au luat toate prăzile 
lor. 

41. Şi s-a întors nunta în plângere şi glasul muzicilor în jale. 

42. Şi au răzbunat sângele fratelui lor şi s-au întors la râpa Iordanului. 

43. Şi a auzit Bacchide şi a venit într-o zi de odihnă până la malul Iordanului cu 
putere multă. 

44. Şi a zis lonatan celor care erau cu el: "Să ne sculăm acum şi să facem război 
pentru sufletele noastre, că nu este astăzi ca ieri şi ca alaltăieri. 

45. Că iată, războiul este înaintea noastră şi înapoia noastră şi apa Iordanului de 
o parte, iar de cealaltă parte mocirlă şi dumbravă şi nu este loc de scăpare. 

46. Acum dar strigaţi la cer, ca să scăpaţi din mâna vrăjmaşilor noştri; şi a 
început lupta. 

47. Şi a întins lonatan mâna sa să lovească pe Bacchide şi el s-a dat înapoi. 

48. Şi a sărit lonatan şi cei care erau cu el în Iordan şi au înotat până de cealaltă 
parte, iar aceia n-au trecut lordanul după ei. 

49. Şi au căzut din oștirea lui Bacchide în ziua aceea ca o mie de bărbaţi. 

50. Şi s-a întors Bacchide în Ierusalim şi a zidit cetăţi tari în luda: cetatea din 
Ierihon, Emaus, Bethoron, Betel, Timnota, Farathon şi Tefonul, cu ziduri înalte 
şi porţi şi zăvoare. 

51. Şi a pus pază în ele, ca să hărțuiască pe Israel. 

52. Şi a întărit cetatea cea din Betţur şi Ghezer şi marginea, şi au pus în ele 
oştire şi hrană. 

53. Şi au luat ostatici pe fiii povăţuitorilor ţării şi i-a pus în cetate, în Ierusalim, 
sub pază. 

54. Şi în anul o sută cincizeci şi trei, în luna a doua, a poruncit Alchimos să 
surpe zidul curții celei dinăuntru a templului şi să strice lucrurile proorocilor şi 
au început a le strica. 

55. În vremea aceea Alchimos a fost lovit de Domnul şi i s-au împiedicat 
planurile şi i s-a închis gura şi a slăbit şi n-a mai putut grăi cuvânt, nici a 
porunci în casa lui. 

56. Şi a murit Alchimos cu chin mare. 

57. Şi văzând Bacchide că a murit Alchimos s-a întors la rege şi a avut pace 
Iudeea doi ani. 

58. Şi s-au sfătuit toți cei fără de lege, zicând: "lată, lonatan şi cei care sunt cu 
el, cu linişte, locuiesc fără de frică; acum dar să aducem pe Bacchide şi-i va 
prinde pe toţi într-o noapte. 

59. Şi mergând s-au sfătuit cu el. 

60. Şi pornind cu putere multă, a trimis cărți pe ascuns la toți tovarăşii din 
Iudeea, ca să prindă pe lonatan şi pe cei care sunt cu el; dar n-au putut, că s-a 
descoperit acestora planul lor. 

61. Din această pricină ei au prins din bărbaţii ţării pe căpeteniile răutăţii, ca la 
Vreo CINCIZECI, şi i-au omorât. 

62. După aceea Ionatan şi Simon şi cei care erau cu el s-au dus la Betbasa, care 
era în pustiu şi au zidit-o din nou şi au întărit-o. 

63. Şi a înţeles Bacchide, şi a adunat toată mulţimea sa, şi a dat de ştire 
oamenilor lui din Iudeea. 

64. Şi venind a tăbărât împotriva Betbasiei şi a făcut război asupra ei zile multe 
şi a adăugat întărituri. 

65. Şi a lăsat lonatan pe Simon, fratele său, în cetate, şi a ieşit în ţară şi a venit 
cu un număr mare de oştire. 

66. Şi a lovit pe Odomir şi pe fraţii lui şi pe fiii lui Fasiron în sălaşurile lor, şi a 
început a bate şi a se sui cu putere. 

67. Şi a ieşit din cetate şi Simon şi cei care erau cu el, şi au ars întăriturile lor. 
68. Şi au pornit război asupra lui Bacchide şi l-au zdrobit şi l-au necăjit foarte, 
pentru că planul bătăliei dăduse greş. 

69. Acesta s-a aprins de mânie asupra bărbaților celor fără de lege, care i-au dat 
sfat să vină în ţară, şi a omorât pe mulţi dintre ei şi a făcut sfat să se întoarcă în 
pământul său. 

70. Şi a înţeles Ionatan şi a trimis la el soli, ca să facă pace cu el şi să le întoarcă 
pe cei robiţi. 

71. Şi a primit şi a făcut după cuvintele lui, şi s-a jurat că nu-i va mai face rău în 
toate zilele vieţii sale. 

72. Şi a întors pe cei robiţi, pe care 1-a robit mai înainte din pământul ludeii, şi 
întorcându-se, s-a dus în pământul său şi n-a mai venit în hotarele lor. 

73. Şi a încetat sabia din Israel, şi a locuit Ionatan în Micmas, şi a început a 
judeca pe popor, şi a pierdut pe cei nelegiuiţi din Israel. 

Capitolul 10 - Întrecerea dintre Alexandru şi Demetru L. Ionatan, mare preot. 
Îmbierile lui Demetru I faţă de ludei, pe care aceştia nu le primesc, luând 
partea lui Alexandru. Alianţa lui Alexandru cu Egiptul şi apoi cu Ionatan. 
Înfrângerea lui Apoloniu. 


1. În anul o sută şaizeci s-a suit Alexandru, fiul lui Antioh Epifan, şi a luat 
Ptolemaida şi l-a primit pe el, şi a domnit acolo. 

2. Şi auzind regele Dimitrie, a adunat oştire multă foarte şi a pornit împotriva lui 
cu război. 

3. Şi a trimis Dimitrie la lonatan scrisori pentru pace şi de înaltă preţuire. 

4. Că zicea: "Să apucăm să facem pace cu el, mai înainte de a face el cu 
Alexandru împotriva noastră. 

5. Că-şi va aduce aminte de toate răutăţile pe care le-am făcut asupra lui şi 
asupra fraţilor lui şi asupra neamului lui”. 

6. Şi i-a dat putere să strângă oştire şi să facă arme, ca să fie aliatul lui, şi pe cei 
care erau ostatici, care erau în cetate, a zis că-i dă înapoi. 

7. Şi venind Ionatan în Ierusalim, a citit scrisorile în auzul a tot poporul şi a 
celor care erau în cetate. 

8. ŞI s-a temut cu frică mare, auzind că regele i-a dat putere să strângă oştire. 

9. Şi cei care erau în cetate au dat lui lonatan pe cei care erau ostatici şi 1-a dat 
pe ei părinţilor lor. 

10. Şi a locuit Ionatan în Ierusalim şi a început a zidi şi a înnoi cetatea. 

11. Şi a zis către lucrători să zidească zidurile şi muntele Sionului primprejur cu 
pietre cu patru muchii spre întărire, şi au făcut aşa. 

12. Şi au fugit cei de alt neam, care erau în cetăţile pe care le-a zidit Bacchide, 
13. Şi a lăsat fiecare locul său şi s-a dus în pământul lui. 

14. Numai în Betţur au rămas unii din cei care au lăsat legea şi poruncile lui 
Dumnezeu, pentru că le era aceasta loc de scăpare. 

15. Şi a auzit regele Alexandru făgăduinţele ce a trimis Dimitrie lui lonatan şi i 
s-a povestit războaiele şi vitejiile pe care le-a făcut el şi fraţii lui şi ostenelile pe 
care le-au avut. 

16. Şi a zis: "Oare vom afla noi un om ca acesta? Şi acum să-l facem prieten şi 
aliat nouă". 

17. ŞI a scris scrisori şi 1 le-a trimis cu aceste cuvinte zicând: 

18. "Alexandru regele, fratelui Ionatan, bucurie. 

19. Auzit-am despre tine că eşti bărbat tare cu putere şi vrednic să ne fu prieten; 
20. Şi acum te-am pus astăzi să fii arhiereu neamului tău şi prieten regelui să te 
chemi şi ţi-am trimis porfiră şi cunună de aur ca să te uneşti cu noi şi să fi 
prieten cu noi". 

21. Şi s-a îmbrăcat Ionatan cu haina cea sfântă în luna a şaptea, în anul o sută 
şaizeci, la sărbătoarea corturilor, şi a strâns oştire şi a făcut arme multe. 

22. ŞI auzind Dimitrie cuvintele acestea, s-a întristat şi a zis: 

23. "Cum de a apucat mai înainte de noi Alexandru să facă prietenie cu Evreii 
spre întărire? 

24. Le voi scrie şi eu cuvinte de mângâiere şi-i voi preaînălţa şi le voi trimite 
daruri, ca să-mi fie ei spre ajutor”. 

25. ŞI le-a trimis cuvintele acestea: "Dimitrie regele, neamului ludeilor, bucurie! 
26. De vreme ce aţi ținut legătura, pe care aţi făcut-o cu noi, şi aţi rămas în 
prietenia noastră şi nu v-aţi lipit de vrăjmaşii noştri, am auzit şi ne-am bucurat. 
27. Şi acum rămânețţi încă a ţine credinţa către noi şi vă vom răsplăti cu bunătăţi 
pentru cele ce faceţi cu noi. 

28. Şi vă vom lăsa cele ce trebuie a se lăsa şi vă vom da daruri. 

29. Şi acum vă scutesc şi vă iert pe toți Iudeii de dajdii şi de preţul sării şi de 
dajdia către rege. 

30. Şi a treia parte din sămânță şi jumătate din roadele pomilor, ce mi se 
cuveneau mie, le iert de astăzi înainte; să nu se mai ia din ţara lui luda și din 
cele trei ţinuturi, ce i s-au adăugat de la Samaria şi Galileea, din ziua de astăzi şi 
până în veac. 

31. Şi Ierusalimul să fie sfânt şi scutit de zeciuială şi de biruri, precum şi 
hotarele lui. 

32. Las şi stăpânirea cetăţii celei din Ierusalim şi o dau arhiereului, ca să pună 
pază bărbaţii pe care-i va voi el. 

33. Şi pe toți ludeii care au fost duşi robi din Iuda în tot regatul meu, îi liberez 
fără răscumpărare; şi toţi să-i scutească de dări pe ei şi pe vitele lor. 

34. Şi toate sărbătorile şi zilele de odihnă şi lunile noi, şi zilele cele rânduite, şi 
trei zile mai înainte de sărbătoare şi trei zile după sărbătoare, să le fie scutite şi 
slobode tuturor ludeilor care sunt în stăpânirea mea. 

35. Şi nimeni nu va avea putere a face ceva sau a sminti pe cineva dintre ei 
pentru orice lucru. 

36. Şi să se înscrie din ludei în oştirea regelui treizeci de mii de bărbaţi, şi li se 
vor da aceeaşi soldă ca şi tuturor oştirilor regelui. 

37. Şi se vor pune dintre ei în cetăţile cele întărite şi mari ale regelui; iar altora li 
se vor încredința dregătorii în cârmuirea regatului, şi căpeteniile care vor fi 
peste ei să fie dintre ei şi să umble după legile lor, precum a şi poruncit regele 
pentru ţara lui luda. 

38. Şi cele trei ţinuturi, care s-au adăugat la Iuda de la ţara Samariei, să se 
adauge la luda, ca să se socotească şi să fie sub unul, şi să nu asculte de alt 
stăpân decât numai de arhiereu. 

39. Ptolemaida şi ținutul ei, am dat-o dar templului din Ierusalim, pentru 
cheltuielile care se cuvin la cele sfinte. 

40. Şi eu am pe an cincisprezece mii de sicli de argint din veniturile regelui, de 
la locurile ce se cuvin lui. 

41. Şi tot ce a rămas, ce n-au dat cei care erau peste venituri, în anii trecuţi, de 
acum vor da pentru nevoile templului. 

42. Şi în afară de acestea, cei cinci mii de sicli de argint, care se luau din 
veniturile templului Domnului în toţi anii, să fie lăsaţi, că se cuvin aceştia 
preoţilor care slujesc. 

43. Şi oricine va scăpa în templul Domnului cel din Ierusalim şi în toate hotarele 
lui, fiind datornici domneşti sau pentru orice altă pricină, să se libereze, cu toate 
cele ce sunt ale lor, întru stăpânirea mea. 

44. Şi la zidirea şi la înnoirea lucrurilor templului, cheltuieli se vor da din 
veniturile regelui. 

45. Şi la zidirea zidurilor Ierusalimului şi la întărirea de jur împrejur, cheltuiala 
se va da din venitul regelui, şi tot aşa la zidirea întăriturilor din luda”. 

46. Şi dacă a auzit lonatan şi poporul cuvintele acestea, nu le-a crezut, nici nu 
le-a primit, pentru că-şi aducea aminte de răutatea cea mare pe care o făcuse în 
Israel şi de necazurile avute. 

47. Şi le-a plăcut mai mult Alexandru, pentru că el a început a grăi cu ei cuvinte 
de pace şi le-a fost într-ajutor în toate zilele. 

48. Şi a adunat regele Alexandru oştire mare şi a tăbărât împotriva lui Dimitrie. 
49. Şi s-au războit aceşti doi regi şi a fugit oastea lui Dimitrie, şi l-a gonit 
Alexandru şi l-a biruit. 

50. Şi s-a întărit războiul, până a apus soarele şi a căzut Dimitrie în ziua aceea. 
51. Şi după întâmplările acestea, a trimis Alexandru la Ptolomeu, regele 
Egiptului, soli, zicând: 

52. "Fiindcă m-am întors în regatul meu şi am şezut pe scaunul părinţilor mei, şi 
am dobândit domnia, şi am biruit pe Dimitrie şi am stăpânit ţara noastră 

53. Şi am făcut război cu el, şi a fost înfrânt el şi tabăra lui de noi, şi am şezut pe 
scaunul domniei lui, 

54. Să aşezăm acum între noi prietenie; dă-mi pe fiica ta să o iau de soţie şi îţi 
voi fi ginere şi voi da ţie şi ei daruri vrednice de tine”. 

55. Şi a răspuns regele Ptolomeu zicând: "Bună a fost ziua în care te-ai întors în 
țara părinţilor tăi şi ai şezut pe scaunul lor de rege. 

56. Şi acum voi face ţie cele ce ai scris; vino să ne întâlnim la Ptolemaida, ca să 
ne vedem unul cu altul, şi te voi face ginere, precum ai zis”. 

57. Şi a ieşit Ptolomeu din Egipt, el şi Cleopatra, fiica lui, şi a venit în 
Ptolemaida în anul o sută şaizeci şi doi. 

58. Şi s-a întâlnit cu regele Alexandru şi i-a dat lui pe Cleopatra, fiica sa, şi a 
făcut nunta la Ptolemaida, cum fac regii, cu cinste mare. 

59. Şi a scris regele Alexandru lui Ionatan să vină întru întâmpinarea lui. 

60. Şi a mers cu mărire la Ptolemaida şi s-a întâlnit cu cei doi regi şi le-a dat, lor 
şi prietenilor lor, argint şi aur şi daruri multe, şi a aflat trecere înaintea lor. 

61. Şi au uneltit împotriva lui bărbaţi ucigaşi din Israel, oameni fără de lege care 
l-au pârât, dar nu i-a ascultat regele. 

62. Şi a poruncit regele şi a dezbrăcat pe Ionatan de hainele lui şi l-a îmbrăcat pe 
el cu porfiră. 

63. Şi l-a pus de a şezut cu sine şi a zis căpeteniilor sale: "eşiţi cu el în mijlocul 
cetății şi strigaţi, ca nimeni să nu-l pârască de nici un lucru şi nimeni să nu-l 
supere pentru nici o pricină. 

64. Şi dacă au văzut cei care îl pârau mărirea lui, precum s-a strigat, şi că a fost 
îmbrăcat cu porfiră, au fugit toți. 

65. Şi l-a mărit regele şi l-a scris între prietenii cei mai de frunte şi l-a pus 
povăţuitor şi părtaş domniei. 

66. Şi s-a întors lonatan la Ierusalim, cu pace şi cu bucurie. 

67. lar în anul o sută şaizeci şi cinci, a venit Dimitrie, fiul lui Dimitrie din Creta, 
în ţara părinţilor săi. 

68. ŞI a auzit regele Alexandru şi s-a mâhnit şi s-a întors la Antiohia. 

69. Şi a pus Dimitrie pe Apoloniu, mare căpitan care era peste Cele-Siria, şi a 
adunat putere mare şi a tăbărât la lamnia şi a trimis la lonatan arhiereul zicând: 
70. "Tu singur te ridici împotriva noastră şi eu m-am făcut de râs şi de batjocură 
pentru tine; pentru ce strângi tu putere împotriva noastră în munţi? 

7]. Acum dar de nădăjduieşti în puterile tale, coboară-te la noi, la câmp, şi să ne 
batem amândoi acolo, căci cu mine este puterea cetăților. 

72. Întreabă şi află cine sunt eu şi ceilalţi care ne ajută. Şi zi că nu pot să stea 
picioarele voastre în faţa noastră, că de două ori au fost înfrânți părinții tăi în 
ţara lor. 

73. Şi acum nu vei putea sta înaintea călărimii şi a unei puteri ca aceasta la 
câmp, unde nu este piatră, nici pietricică, nici loc de fugă". 

74. Auzind Ionatan cuvintele lui Apoloniu, s-a mâniat şi a ales zece mii de 
bărbaţi şi a ieşit din Ierusalim şi i-a întâmpinat Simon, fratele lui, care îi venea 
în ajutor. 

75. Şi a tăbărât la lafa, dar cetatea şi-a închis porțile, că paza lui Apoloniu era la 
lafa, şi au pornit cu război asupra ei. 

76. Şi temându-se cei din cetate, i-au deschis lui şi a stăpânit lonatan Iafa. 

77. Şi a auzit Apoloniu şi a tăbărât aproape cu trei mii de călăreți şi cu putere 
multă şi a mers la Azot, ca şi cum ar fi dat înapoi, dar el înainta în câmpie, căci 
avea mulţime de călăreţi şi nădăjduia în ei. 

78. Şi lonatan l-a urmărit până la Azot şi s-au ciocnit oștile în război. 

79. Şi a lăsat Apoloniu o mie de călăreţi ascunşi în urma lor. 

80. Şi a aflat Ionatan că sunt curse în urma sa, şi a înconjurat duşmanul tabăra 
lui lonatan şi au aruncat săgeți asupra ludeilor de dimineaţă până seara. 

81. Dar oastea ludeilor sta, precum i-a poruncit lonatan, şi au obosit călăreţi 
duşmani. 

82. Atunci a împins înainte Simon oastea sa şi s-a lovit cu duşmanii, pentru că 
se ostenise călărimea, şi i-au zdrobit şi au fugit. 

83. Şi călărimea s-a risipit prin câmp şi a fugit la Azot şi a intrat în templul lui 
Dagon, capiştea lor, ca să scape. 

84. ŞI a aprins lonatan Azotul şi cetățile cele dimprejurul lui şi a luat prăzile lor 
şi capiştea lui Dagon, şi pe toţi cei care au fugit în ea i-a ars cu foc. 

85. ŞI au fost cei care au căzut de sabie împreună cu cei care au fost arşi, ca la 
opt mii de bărbaţi. 

86. Şi s-a sculat Ionatan de acolo şi a tăbărât la Ascalon şi au ieşit cei din cetate 
înaintea lui cu cinste mare. 

87. Şi s-a întors Ionatan la Ierusalim cu cei care erau cu el, având prăzi multe. 
88. Şi dacă a auzit regele Alexandru cuvintele acestea, i-a arătat lui Ionatan mai 
mare cinste. 

89. Şi i-a trimis o agrafă de aur, precum este obicei a se da rudelor domneşti, şi 
i-a dat Ecromul şi toate hotarele lui să-i fie moşie. 

Capitolul 11 - Moartea lui Alexandru. Ionatan şi Demetru II; alianţa 
împotriva lui Trifon. Ionatan, aliat al lui Antioh VI împotriva lui Demetru II. 


1. lar regele Egiptului a adunat puteri multe, ca nisipul de pe țărmurile mării, şi 
corăbii multe şi a încercat să ia domnia lui Alexandru cu vicleşug şi să o adauge 
la stăpânirea sa. 

2. Şi a ieşit în Siria cu cuvinte de pace şi cei din cetăţi îi deschideau porțile şi-i 
ieşeau înainte, că era porunca regelui Alexandru să iasă înaintea lui, pentru că 
acela îi era socru. 

3. lar Ptolomeu, când intra în cetăţi, punea pază de ostaşi în fiecare cetate. 

4. Şi când s-a apropiat de Azot, i s-a arătat capiştea lui Dagon arsă, şi Azotul şi 
cele de primprejurul lui stricate şi trupurile lepădate şi pe cei pe care i-a ars în 
război, că erau făcute grămezi de ei în calea lui. 

5. Şi au spus regelui cele ce a făcut Ionatan, ca să-l învinovăţească, însă regele a 
tăcut. 

6. Şi l-a întâmpinat lonatan în lafa cu mărire, s-au închinat unul altuia şi au 
poposit acolo. 

7. Şi a mers lonatan cu regele până la râul ce se cheamă Elefteros şi s-a întors în 
Ierusalim. 

8. lar regele Ptolomeu, supunând cetăţile cele de pe lângă mare, până la 
Seleucia cea de lângă mare, cugeta asupra lui Alexandru planuri rele. 

9. Şi a trimis soli la regele Dimitrie, zicând: "Vino să punem între noi legătură 
şi-ţi voi da ţie pe fata mea, pe care o ţine Alexandru, şi vei împărăţi în locul 
tatălui tău, 

10. Că-mi pare rău că i-am dat pe fiica mea, că a căutat să mă omoare". 

11. Şi a grăit rău asupra lui, pentru că poftea el domnia lui. 

12. Şi luându-și fata, a dat-o lui Dimitrie. Astfel el a rupt rudenia cu Alexandru, 
şi s-a vădit vrăjmăşia lor. 

13. Şi a intrat Ptolomeu în Antiohia şi a pus două steme pe capul său, a Asiei şi 
a Egiptului. 

14. lar Alexandru era în Cilicia în vremurile acelea, că nu vrea să rămână sub 
ascultarea lui cei din locurile acelea. 

15. Şi a auzit Alexandru, şi a venit împotriva lui cu război şi a ieşit Ptolomeu şi 
l-a întâmpinat cu mână tare şi l-a înfrânt. 

16. Şi a fugit Alexandru în Arabia, ca să scape acolo, iar regele Ptolomeu s-a 
înălţat. 

17. Şi a luat Zabdiel arabul capul lui Alexandru şi l-a trimis lui Ptolomeu. 

18. Şi regele Ptolomeu a murit a treia zi, şi ostaşii care erau în cetăţi au fost 
ucişi de către locuitori. 

19. Şi s-a înălţat regele Dimitrie în anul o sută şaizeci şi şapte. 

20. În zilele acelea a adunat Ionatan pe cei din uda, ca să cucerească cetatea din 
Ierusalim şi a aşezat împotriva ei multe maşini de război. 

21. Şi au mers oarecare bărbaţi fără de lege, care îşi pizmuiau neamul, la rege şi 
i-au spus că lonatan este cu oştire împrejurul cetăţii; 

22. lar el auzind, s-a mâniat şi, îndată purcezând, a venit la Ptolemaida şi a scris 
lui Ionatan să nu stea cu oştirea împrejurul cetăţii, ci degrabă să vină la el în 
Ptolemaida, să se întâlnească. 

23. Şi dacă a auzit Ionatan, a poruncit să stea cu oştirile împrejurul cetăţii şi a 
ales din cei mai bătrâni ai lui Israel şi din preoţi şi a înfruntat primejdia. 

24. Şi luând argint şi aur şi haine şi alte daruri multe, a mers la rege în 
Ptolemaida, şi a aflat trecere înaintea lui. 

25. Şi deşi-l pârau câţiva oameni ai fărădelegii dintre ludei, 

26. Regele i-a făcut precum au făcut şi cei mai înainte de el şi l-a înălţat înaintea 
tuturor prietenilor săi. 

27. Şi i-a întărit lui arhieria şi altele câte a avut mai înainte spre cinste, şi l-a pus 
pe el printre prietenii cei mai de frunte. 

28. Şi s-a rugat lonatan regelui să scutească Iuda de bir şi cele trei ţinuturi şi 
Samaria, şi 1-a făgăduit în schimb trei sute de talanţi. 

29. Şi a plăcut regelui şi a scris lui lonatan scrisori despre toate acestea, care 
erau aşa: 

30. Regele Dimitrie, fratelui lonatan şi neamului iudeu, bucurie! 

31. Copia scrisorii pe care am scris-o lui Lastene, rudenia noastră, pentru voi, 
am scris-o şi vouă, ca să ştiţi, şi este aşa: 

32. Regele Dimitrie lui Lastene părintele său, bucurie! 

33. Neamului ludeilor, prietenilor şi aliaţilor noştri credincioşi, am judecat să le 
facem bine pentru bunăvoința lor către noi. 

34. Le-am întărit şi hotarele ludeii şi cele trei ţinuturi: Efraim şi Lida şi 
Ramataim, care s-au adăugat ludeii de la Samaria, şi toate câte se hotărăsc cu 
ele; tuturor celor ce aduc jertfă în Ierusalim le facem scutire de dăjdiuile ce lua de 
la ei mai înainte regele pe an, din roadele pământului şi din fructele pomilor. 

35. Şi celelalte care ni se cad nouă, zeciuielile şi vămile şi lacurile cele de sare 
şi dăjdiile pentru rege care se cad nouă, toate de ajutor le îngăduim lor. 

36. Şi nici una dintr-acestea nu se va călca de acum înainte în toată vremea. 

37. Acum dar aveţi grijă ca să faceţi hrisov de acestea, care să se dea lui lonatan 
şi să se pună în muntele cel sfânt într-un loc de unde să se poată vedea. 

38. lar văzând regele Dimitrie că este linişte în ţară şi nimeni nu i se 
împotriveşte, a slobozit pe toţi ostaşii săi, pe fiecare la locul său, afară de ostaşii 
cei străini, pe care-i adunase din insulele neamurilor. Dar atunci s-au făcut 
vrăjmaşe lui toate oştirile care fuseseră în slujba părinților lui. 

39. Trifon, cel care fusese mai înainte între cei ai lui Alexandru, văzând că toate 
oştirile cârtesc asupra lui Dimitrie, a mers la arabul lamblic, care creştea pe 
Antioh, copilul lui Alexandru, 

40. Şi l-a rugat să-i dea copilul ca să-l pună rege în locul tatălui său. I-a spus 
apoi câte a făcut Dimitrie şi neînţelegerea pe care o au oştirile lui cu el şi a 
rămas acolo multe zile. 

41. Şi a trimis lonatan la regele Dimitrie ca să-i scoată pe cei din cetatea 
Ierusalimului şi pe cei din cetăţile cele întărite, că porneau război împotriva lui 
Israel. 

42. Şi a trimis Dimitrie la lonatan, zicând: "Nu numai acestea îți voi face ţie şi 
neamului tău, ci cu mărire te voi mări pe tine şi pe neamul tău, de voi avea 
vreme bună. 

43. Acum dar lucru bun vei face de-mi vei trimite bărbaţi care să mă ajute, că s- 
au viclenit asupra mea toate oştirile mele”. 

44. Şi i-a trimis lonatan trei mii de voinici aleşi la Antiohia, şi au venit la rege, 
şi s-a veselit regele de venirea lor. 

45. Că s-au adunat cei din cetate, în mijlocul cetăţii, ca la vreo sută douăzeci de 
mii de bărbaţi şi voiau să-l omoare pe rege. 

46. Şi a fugit regele în palat şi au cuprins cei din cetate căile cetăţii şi au început 
războiul. 

47. Şi a chemat regele pe Iudei într-ajutor şi s-au adunat toți împreună la el şi 
îndată s-au risipit în cetate. 

48. Şi au omorât în cetate în ziua aceea ca vreo sută de mii şi au ars cetatea şi au 
luat prăzi multe şi au izbăvit pe rege. 

49. Şi văzând cei din cetate că au biruit Iudeii cetatea precum au voit, şi-au 
pierdut curajul şi au strigat către rege, rugându-se şi zicând: 

50. Întinde-ne mâna cu pace şi să înceteze Iudeii de a ne mai bate pe noi şi 
cetatea. 

51. Şi au lepădat armele şi au făcut pace şi s-au mărit ludeii înaintea regelui şi 
înaintea tuturor celor de sub stăpânirea lui şi s-au întors la Ierusalim cu prăzi 
multe. 

52. Şi a şezut Dimitrie regele pe scaunul domniei şi s-a liniştit ţara înaintea lui. 
53. Însă a minţit în privinţa a toate câte a zis şi s-a înstrăinat de Ionatan şi nu i-a 
răsplătit după facerile de bine, pe care le-a făcut, ci a început să-i facă necazuri. 
54. lar după aceasta s-a întors Trifon aducând pe Antioh cu el, încă fiind copil, 
şi l-a ridicat rege şi i-a pus stemă. 

55. Şi s-au adunat la el toate oştirile pe care le-a risipit Dimitrie, şi s-au războit 
cu el, iar el a fugit şi a fost biruit. 

56. Şi a luat Trifon elefanții şi a stăpânit Antiohia. 

57. Şi a scris Antioh cel tânăr lui Ionatan, zicând: "Îţi întăresc arhieria şi te pun 
mai mare peste cele patru ținuturi şi vreau să fu din prietenii regelui”. 

57. lar lonatan şi tabăra lui a tăbărât la Marea Ghenizaretului şi, sculându-se de 
dimineaţă, a mers în câmpul Haţorului. 

58. Şi i-a trimis vase de aur pentru slujbă şi i-a dat putere să bea din năstrapă de 
aur şi să se îmbrace în porfiră şi să aibă agrafă de aur. 

59. Şi pe Simon, fratele lui, l-a pus cârmuitor de la hotarul Tirului până la 
marginile Egiptului. 

60. Şi a ieşit lonatan şi a mers dincolo de râu şi în cetăţi şi s-au adunat la el toate 
oştirile Siriei într-ajutor şi a venit la Ascalon, şi au ieşit cei din cetate înaintea 
lui cu mărire. 

61. Şi de acolo s-a dus la Gaza şi a înconjurat-o cu oştire şi a ars împrejurimile 
cetăţii şi le-a prădat. 

62. Cei din Gaza au rugat pe Ionatan şi el a făcut pace cu ei, dar a luat pe fii 
căpeteniilor ostatici, i-a trimis în lerusalim, iar el a mers prin ţară până la 
Damasc. 

63. Şi a auzit lonatan că au venit căpeteniile lui Dimitrie la Chedeş în Galileea 
cu oştire multă, vrând să-l scoată din ţara aceea. 

64. Şi a ieşit înaintea lor, iar pe fratele său Simon l-a lăsat în ţară. 

65. Şi Simon a tăbărât asupra Betţurului şi a făcut război împotriva lui zile 
multe şi l-a închis. 

66. Şi l-au rugat pentru pace, şi el le-a dat-o, şi i-a scos de acolo şi a luat cetatea 
şi a pus în ea pază. 

68. Dar dintr-o dată le-a ieşit în faţă, în câmpie, o armată păgână, care după ce 
lăsase o parte din oştire în munţi să-l pândească, înainta drept în faţa lui. 

69. lar oştirea cea ascunsă s-a ridicat din locurile ei şi a început războiul. 

70. Şi au fugit toţi cei care erau cu Ionatan; nici unul n-a rămas dintre ei, fără de 
Matatia, fiul lui Absalom, şi luda, fiul lui Alfeu, căpeteniile cetelor de oaste. 

71. Şi şi-a rupt lonatan hainele şi şi-a pus ţărână pe cap şi s-a rugat. 

72. Şi s-a întors împotriva lor cu război şi i-a biruit, şi ei au fugit. 

73. Şi văzând cei care fugiseră de la el, s-au întors la el şi i-au izgonit cu ei până 
la Chedeş, unde era tabăra lor, şi au poposit cu tabăra acolo. 

74. Şi au căzut din cei de alt neam, în ziua aceea, ca la vreo trei mii de bărbaţi, 
şi s-a întors lonatan în Ierusalim. 

Capitolul 12 - Solii lui Ionatan în Roma şi Sparta. Un nou război împotriva 
lui Demetru II. Noi întărituri în Ierusalim şi Iudeea. Trădat de Trifon, 
Ionatan cade în mâinile duşmanilor. 


1. Şi văzând Ionatan că-i ajută vremea, a ales bărbaţi şi i-a trimis la Roma, să 
întărească şi să înnoiască prietenia cu ea. 

2. Şi la Spartani şi în alte locuri a trimis scrisori ca acestea. 

3. Şi au mers la Roma şi au intrat în senatul lor şi au zis: "Ionatan arhiereul şi 
neamul ludeilor ne-au trimis, ca să înnoiţi cu noi legătura de prietenie, ca şi mai 
înainte". 

4. Şi Romanii le-au dat scrisori către fiecare ţinut ca să-i petreacă spre pământul 
Iudeii cu pace. 

5. Iar cuprinsul scrisorilor pe care le-a scris Ionatan Spartanilor este acesta: 

6. "Ionatan arhiereul şi obştea poporului şi preoţii şi celălalt popor al ludeilor, 
fraților Spartani, bucurie! 

7. Încă de demult s-au trimis scrisori la Onia arhiereul, de către Arie, unul din 
regii voştri, în care se adeverea că sunteţi fraţii noştri, precum se vede din copia 
de faţă. 

8. Şi cu cinste a primit Omia pe bărbatul cel trimis şi a primit scrisorile în care se 
arăta legătura şi prietenia dintre noi. 

9. Drept aceea, noi neavând lipsă de acestea şi având mângâiere cărţile cele 
sfinte, care sunt în mâinile noastre, 

10. Am încercat să trimitem soli la voi care să înnoiască frăţia şi prietenia, ca să 
nu ne înstrăinăm de voi, că multă vreme a trecut de când aţi trimis la noi. 

11. lar noi neîncetat în toată vremea şi la sărbători şi la celelalte zile cuvioase vă 
pomenim în jertfele şi rugăciunile pe care le facem, precum este bine şi se 
cuvine a ne aduce aminte de fraţi. 

12. Şi ne bucurăm de mărirea voastră. 

13. lar pe noi ne-au înconjurat multe necazuri şi războaie multe, că s-au sculat 
cu bătaie asupra noastră regii cei din jurul nostru. 

14. Dar n-am vrut să vă supărăm pe voi şi pe ceilalţi aliaţi şi prieteni ai noştri cu 
vestea acestor războaie. 

15. Pentru că avem ajutor din cer, care ne ajută, şi ne-am izbăvit de vrăjmaşii 
noştri, şi s-au supus vrăjmaşii noştri. 

16. Drept aceea, am ales pe Numeniu, fiul lui Antioh, şi pe Antipater, fiul lui 
Iason, şi i-am trimis la Romani, ca să înnoiască prietenia şi legătura de până 
acum cu noi. 

17. Şi le-am poruncit să meargă şi la voi şi să vă aducă închinăciuni şi să vă dea 
scrisorile de la noi pentru înnoirea frăţiei noastre. 

18. Şi acum bine veţi face de ne veţi răspunde la acestea”. 

19. lată copia scrisorii trimisă de Spartani: 

20. "Arie, regele Spartanilor, lui Onia, preotul cel mare, bucurie! 

21. Aflatu-s-a în scrieri vechi despre Spartani şi ludei că sunt frați şi că sunt din 
neamul lui Avraam. 

22. Şi acum de când am cunoscut acestea, bine veţi face scriindu-ne pentru 
pacea voastră. 

23. Şi noi vă răspundem cu scrisoare că turmele voastre şi averea voastră ale 
noastre sunt, şi cele ce sunt ale noastre, ale voastre sunt: poruncim drept aceea, 
ca să vi se vestească acestea". 

24. După acestea a auzit lonatan că s-au întors căpeteniile lui Dimitrie cu putere 
mai multă decât mai înainte, ca să pornească război împotriva lui. 

25. Şi plecând din Ierusalim, s-a întâlnit cu ei în ţara Amatitei, că nu i-a lăsat să 
calce în ţara lui. 

26. Şi a trimis iscoade în tabăra lor, şi s-a întors şi i-au spus lui că aşa au 
rânduit, ca să vină peste ei noaptea. 

27. Şi după ce a apus soarele, a poruncit lonatan celor care erau cu el să 
privegheze şi să fie înarmaţi şi gata de bătaie toată noaptea; şi a pus străji 
împrejurul taberei. 

28. Şi au auzit vrăjmaşii că lonatan şi cei care erau cu el s-au gătit de luptă, şi s- 
au temut şi s-au speriat şi, fugind, au aprins focuri în tabăra lor. 

29. Şi lonatan şi cei care erau cu el n-au priceput până dimineaţa, că vedeau 
focurile arzând. 

30. Şi a alergat Ionatan pe urma lor, şi nu i-a prins, pentru că trecuseră râul 
Elefteros. 

31. Şi s-a abătut Ionatan la Arabii care se cheamă Zabadei, şi i-a bătut şi le-a 
luat prăzile. 

32. Şi plecând, a venit la Damasc şi a străbătut toată ţara. 

33. lar Simon, ieşind, a mers până la Ascalon şi la cetăţile cele învecinate şi s-a 
abătut la lafa pe care a cucerit-o. 

34. Că a auzit că ei vor să dea cetatea oamenilor lui Dimitrie şi a pus acolo să o 
păzească. 

35. Şi s-a întors Ionatan şi a adunat pe bătrânii poporului şi s-au sfătuit cu ei, ca 
să zidească cetăţi întărite în luda, 

36. Şi să înalțe zid mare între cetăţuie şi oraş, ca să o despartă de Ierusalim, şi să 
rămână despărțită, aşa încât nici să cumpere, nici să vândă. 

37. Şi s-au adunat să zidească cetatea, fiindcă se dărâmase zidul de deasupra 
pârâului Chedron în latura de răsărit, şi au reparat partea ce se cheamă Cafenata. 
38. Şi Simon a întărit Hadidul din Sefala şi i-a pus porţi şi încuietori. 

39. Şi a încercat Trifon să domnească peste Asia şi să-şi pună stemă şi să pună 
mâna pe regele Antioh. 

40. Dar se temea ca nu cumva să nu-l lase Ionatan şi ca nu cumva să pornească 
război împotriva lui; şi căuta să prindă pe lonatan şi să-l piardă şi, sculându-se, 
a venit în Betşean. 

41. Şi a ieşit Ionatan înaintea lui la Betşean cu patruzeci de mii de bărbaţi aleşi 
de război. 

42. Şi văzând Trifon că a venit lonatan cu putere multă, s-a temut a-şi întinde 
mâinile asupra lui. 

43. Şi l-a primit cu mărire şi l-a împrietenit cu toţi prietenii săi şi i-a dat daruri şi 
a poruncit supuşilor săi să asculte de el, ca şi de sine. 

44. Şi i-a zis lui lonatan: "Pentru ce ai ostenit tot poporul acesta, nefiind între 
noi război? 

45. Şi acum trimite-i la casele lor, şi-ţi alege câţiva bărbaţi, care să fie cu tine, şi 
vino cu mine în Ptolemaida şi ţi-o voi da ţie, ca şi pe celelalte cetăţi şi oştiri, şi 
pe toţi cei care sunt peste treburi, şi întorcându-mă, mă voi duce înapoi, că 
pentru aceasta am venit". 

46. lar Ionatan, crezându-l, a făcut cum i-a zis, şi a trimis oştirile să meargă în 
ţara lui luda. 

47. Şi a lăsat cu sine trei mii de bărbaţi, dintre care două mii în Galileea, iar o 
mie a mers cu el. 

48. Şi după ce a intrat lonatan în Ptolemaida, au închis Ptolemaidenii porţile şi 
l-au prins pe el şi pe toţi cei care veniseră cu el i-au omorât cu sabia. 

49. Şi a trimis Trifon pedestraşi şi călărime în Galileea şi la câmpul cel mare, ca 
să piardă pe toţi cei ai lui Ionatan. 

50. Şi au înţeles că Ionatan este prins şi că au pierit cei care erau cu el, şi se 
îndemnară şi se întocmiră pentru război. 

51. Şi văzând cei care îi izgoneau că ei pentru sufletul lor se vor bate, s-au 
întors. 

52. Şi au ajuns toţi sănătoşi în ţara lui luda şi au plâns pe Ionatan şi pe cei care 
erau cu el şi s-au temut şi a jelit tot Israelul cu jale mare. 

53. Şi au încercat toate neamurile cele de primprejurul lor, ca să-i piardă. 

54. Că ziceau: "N-au căpetenie şi ajutor; acum dar să-i batem şi să pierdem 
dintre oameni pomenirea lor”. 

Capitolul 13 - Simon, căpetenia lui luda, îl alungă pe Trifon. Uciderea lui 
Ionatan şi înmormântarea lui. Alianţa dintre Simon şi Demetru IL. Simon 
cucereşte Gaza, apoi Cetăţuia. 


1. Şi a auzit Simon că a adunat Trifon putere multă, ca să vină în ţara lui luda s- 
o piardă. 

2. Şi văzând că poporul este spăimântat şi plin de frică, s-a suit în Ierusalim şi a 
adunat poporul. 

3. Şi i-a mângâlat pe ei şi le-a zis: "Voi ştiţi câte am făcut eu şi fraţii mei şi casa 
tatălui meu pentru legi şi pentru cele sfinte, şi războaiele şi nevoile pe care le- 
am făcut. 

4. Pentru aceasta toți fraţii mei au pierit pentru Israel şi am rămas eu singur, 

5. Şi acum să nu dea Dumnezeu ca să-mi cruţ eu sufletul în toată vremea 
necazului; că nu sunt mai bun decât fraţii mei. 

6. Ci voi căuta răzbunare pentru legea mea şi pentru cele sfinte şi pentru femeile 
ŞI fiii noştri, că s-au adunat toate limbile, ca să ne piardă cu vrăjmăşie. 

7. Şi s-a aprins duhul poporului, îndată ce a auzit cuvintele acestea, şi a răspuns 
cu glas mare, zicând: 

8. "Tu ne eşti căpetenia noastră în locul lui Iuda şi al lui Ionatan, fratele tău. 

9. Poartă războiul nostru, şi toate câte vei zice, vom face. 

10. Şi a adunat pe toţi bărbaţii cei de război şi a grăbit a săvârşi zidurile 
Ierusalimului şi a-l întări primprejur. 

11. Şi a trimis pe Ionatan al lui Absalom cu putere destulă la Iafa şi, scoțând pe 
cei care erau acolo, a rămas în ea. 

12. Şi a pornit Trifon din Ptolemaida cu oştire multă, să intre în pământul ludei 
şi avea cu sine pe lonatan în lanţuri. 

13. lar Simon a tăbărât la Hadid în preajma câmpului. 

14. Şi înțelegând Trifon că s-a sculat Simon în locul lui Ionatan, fratele său, şi 
că vrea să pornească asupra lui cu război, a trimis la el soli, zicând: 

15. "Pentru banii ce era dator Ionatan, fratele tău, la vistieria împărătească, pe 
urma slujbelor ce a avut, îl ţinem închis. 

16. Şi acum trimite o sută de talanţi de argint şi pe doi fu ai lui ostatici, ca nu 
cumva, căpătând libertatea, să se viclenească spre noi, şi noi îl vom elibera". 

17. Şi a cunoscut Simon că grăieşte cu înşelăciune către el, însă tot a trimis banii 
şi pe prunci, ca să nu ridice vrăjmăşie mare din partea poporului şi să nu se zică: 
18. "Pentru că Simon nu a trimis banii şi pruncii, de aceea a pierit Ionatan”. 

19. Şi a trimis pruncii şi cei o sută de talanţi; iar el a minţit şi n-a slobozit pe 
Ionatan. 

20. Şi după aceea a venit Trifon, ca să intre în ţară şi să o supună şi a înconjurat 
pe calea cea dinspre Adoraim; iar Simon şi tabăra lui îl urmăreau în tot locul 
unde mergea. 

21. lar cei din cetate au trimis la Trifon soli, grăbindu-l să vină la ei prin pustiu 
şi să le trimită hrană. 

22. Şi a gătit Trifon toată călărimea sa, ca să vină în noaptea aceea, dar a fost 
zăpadă multă şi n-a putut veni din pricina zăpezii şi, purcezând, a venit în 
Galaad. 

23. Şi când s-a apropiat de Bascama, a omorât pe Ionatan şi l-a îngropat acolo. 
24. Şi s-a înapoiat Trifon şi s-a dus în pământul său. 

25. ŞI a trimis Simon şi a luat oasele lui Ionatan, fratele său, şi l-a îngropat în 
Modein, în cetatea părinţilor. 

26. Şi l-a plâns tot Israelul cu plângere mare şi l-a jelit zile multe. 

27. Şi a zidit Simon mormântul tatălui său şi al fraților lui şi l-a înălțat cu chip 
frumos la vedere din piatră cioplită pe dinainte şi pe dinapoi. 

28. ŞI a pus deasupra şapte turnuri, unul în faţa altuia: tatălui şi maicii şi celor 
patru frați. 

29. Şi le-a făcut împrejur lucrări meşteşugite şi a pus stâlpi mari şi a făcut pe 
stâlpi chipuri cu arme spre nume veşnic şi lângă arme corăbii cioplite, ca să 
vadă toţi cei care umblă pe mare. 

30. Acesta este mormântul pe care l-a făcut în Modein şi care este până în ziua 
de azi. 

31. lar Trifon, umblând cu vicleşug către regele Antioh cel Tânăr, l-a omorât. 
32. Şi a domnit în locul lui şi şi-a pus stema Asiei şi a făcut prăpăd mare pe 
pământ. 

33. Şi a zidit Simon cetăţile Iudeii şi le-a întărit cu turnuri înalte şi cu ziduri 
mari şi cu porţi cu zăvoare şi a pus strânsură de bucate în cetăţi. 

34. Şi alegând Simon bărbaţi. i-a trimis cu daruri la regele Dimitrie, ca să ierte 
țara, pentru că toate faptele lui Trifon erau jafuri. 

35. Şi a trimis la el regele Dimitrie după faptele acestea şi 1-a răspuns şi i-a scris 
această scrisoare: 

36. "Regele Dimitrie, lui Simon arhiereul şi prietenul regilor, bătrânilor şi 
neamului evreiesc, bucurie. 

37. Am primit coroana de aur şi ramura de finic şi suntem gata să vă dăm pace 
mare şi am scris celor mai mari peste treburi să vă lase cele ce vă iertăm. 

38. Şi câte am aşezat cu voi rămân, şi cetățile, pe care le-aţi zidit, să fie ale 
voastre. 

39. lertăm scăpările din vedere şi greşelile făcute până în ziua de astăzi şi 
dăjdiile către rege cu care eraţi datori şi orice se vămuia în Ierusalim să nu se 
mai vămuiască. 

40. Şi care vor fi vrednici dintre voi să se înscrie între ai noştri, să se înscrie şi 
să fie între noi pace”. 

41. În anul o sută şaptezeci s-a ridicat jugul neamurilor de deasupra lui Israel. 
42. Şi a început poporul lui Israel a scrie în scrisori şi în zapise: "În anul întâi pe 
vremea lui Simon arhiereul cel mare, mai-marele şi cârmuitorul ludeilor”. 

43. În zilele acelea a tăbărât Simon asupra Ghezerului şi a înconjurat-o cu oştiri 
şi a făcut un turn pe roate pentru luarea cetăţii şi s-a apropiat de cetate şi a lovit 
un turn şi l-a luat. 

44. Şi cei din turnul pe roate au sărit în cetate şi s-a făcut tulburare mare. 

45. ŞI s-au suit cei din cetate cu femeile şi cu fui lor pe zid, rupându-şi hainele 
şi au strigat cu glas mare rugând pe Simon să facă pace cu ei şi au zis: 

46. "Să nu ne faci nouă după răutăţile noastre; ci după mila ta”. 

47. Şi i s-a făcut milă lui Simon de ei şi nu i-a bătut, ci scoţându-i din cetate a 
curăţit casele în care erau idolii, şi aşa au intrat în ea, lăudând şi binecuvântând 
pe Domnul. 

48. Şi a scos din ea toată necurăţia, a aşezat acolo oameni care ţin legea, a 
întărit-o şi a zidit în ea locaş. 

49. Iar cei din cetăţuia din Ierusalim erau opriţi a ieşi şi a merge în ţară şi a 
cumpăra şi a vinde şi au flămânzit foarte şi mulţi dintre ei au pierit de foame. 

50. Şi au strigat către Simon să-i primească şi i-a primit şi a scos pe cei care 
erau acolo şi a curăţit cetăţuia de necurăţenii. 

51. Şi au intrat în ea în douăzeci şi trei ale lunii a doua, în anul o sută şaptezeci 
şi unu, cu laude şi cu stâlpări şi harpe şi chimvale şi cu alăute şi cu cântări şi 
cântece, fiindcă marele vrăjmaş al lui Israel fusese înfrânt. 

52. Şi a rânduit ca în fiecare an să serbeze această zi cu veselie. 

53. Şi a întărit muntele templului Domnului cel de lângă cetate şi au locuit 
acolo, el şi cei care erau cu ei. 

54. Şi a văzut Simon că loan, feciorul său, este om deplin şi l-a pus căpetenie 
peste toate oştirile şi a locuit în Gaza. 

Capitolul 14 - Demetru II, prizonier în Persia. Lauda lui Simon. Înnoirea 
alianţei cu Sparta şi cu Roma. Cinstirea lui Simon. 


1. Şi în anul o sută şaptezeci şi doi, regele Dimitrie şi-a adunat puterile sale şi s- 
a dus în Media să-şi caute ajutor, ca să bată pe Trifon. 

2. lar auzind Arsachis, regele Persiei şi al Mediei, că a venit Dimitrie în hotarele 
sale, a trimis pe unul din căpeteniile sale, ca să-l prindă viu. 

3. Acesta, mergând, a bătut oştirea lui Dimitrie, l-a prins, l-a dus la Arsachis şi 
l-a pus sub pază. 

4. Şi s-a odihnit ţara în pace în toate zilele lui Simon şi a căutat el cele bune 
neamului său şi le-a plăcut stăpânirea lui şi mărirea lui în toate zilele. 

5. Şi sporind mărirea sa, a luat lafa, ca să aibă port şi a făcut intrare la insulele 
mării. 

6. Şi a lăţit hotarele neamului său şi a stăpânit ţara. 

7. Şi a adunat mulţi robi şi a stăpânit Ghezerul şi Betţurul şi cetatea şi a scos 
necurăţeniile din ea, că nu i se mai împotrivea nimeni. 

8. ŞI lucrau pământul cu pace şi pământul da roadele lui şi pomii câmpurilor 
fructele lor. 

9. Bătrânii şedeau în uliţe, toţi vorbeau de lucrurile cele bune şi tinerii se 
îmbrăcau în haine de mărire şi cu îmbrăcăminte de război. 

10. Cetăţilor le-a dat hrană şi le-a făcut întărituri, încât s-a vestit numele măririi 
lui până la marginea pământului. 

11. A adus pace pe pământ şi s-a veselit Israel cu veselie mare. 

12. Şi a şezut fiecare sub viţa sa şi sub smochinul său, că nu avea cine să-i 
înspăimânte. 

13. Că se sfârşiseră de pe pământ cei care aduceau războaie asupra lor şi regii se 
prăbuşiseră în zilele acelea. 

14. Şi a întărit pe toţi smeriţii poporului său, a păzit legea şi a pierdut pe cel fără 
de lege şi viclean. 

15. Sfântul locaş l-a mărit şi a înmulţit vasele cele sfinte. 

16. Şi s-a auzit la Roma şi până la Sparta că a murit lonatan şi s-au mâhnit 
foarte. 

17. Şi au auzit că Simon, fratele lui, s-a făcut în locul lui arhiereu şi stăpâneşte 
ţara şi cetăţile cele din ea. 

18. Şi i-au scris lui pe table de aramă, ca să înnoiască prietenia cu el şi tovărăşia 
pe care o făcuseră cu luda şi cu Ionatan, fraţii lui. 

19. Şi s-a citit înaintea adunării în Ierusalim. 

20. Iar copia scrisorilor pe care le-au trimis Spartanii este aceasta: "Căpeteniile 
Spartanilor şi cetatea lor, lui Simon arhiereul, bătrânilor şi preoților şi la tot 
poporul ludeilor, bucurie. 

21. Solii cei trimişi la poporul nostru ne-au spus de mărirea şi cinstea voastră şi 
ne-am bucurat de venirea lor. 

22. Şi am scris cele zise de ei în cartea sfaturilor poporului, precum urmează: 
Numeniu, fiul lui Antioh şi Antipater, fiul lui Iason, solii ludeilor, au venit la 
noi ca să înnoiască prietenia cu noi. 

23. Şi a primit poporul pe oamenii aceştia cu cinste şi a pus copia de pe 
cuvintele lor în arhiva ţării ca amintire pentru poporul spartan. lar o copie de pe 
ele am trimis-o arhiereului Simon”. 

24. După aceasta a trimis Simon pe Numeniu la Roma, având o pavăză mare de 
aur care preţuia o mie de mine, ca să întărească tovărăşia cu ei. 

25. Şi dacă a auzit poporul lucrurile acestea, a zis: "Cu ce daruri vom răsplăti pe 
Simon şi pe fii lui? 

26. Că au fost viteji, el şi frații lui, casa tatălui său şi au bătut pe vrăjmaşii lui 
Israel şi au întărit stăpânirea lui Israel". Atunci au scris toate acestea pe table de 
aramă, pe care le-au pus pe stâlpi în muntele Sionului. 

27. Şi iată copia scrisorii: "În ziua a optsprezecea a lunii Elul, în anul o sută 
şaptezeci şi doi, care este al treilea an, pe vremea lui Simon arhiereul, 

28. Căpetenia poporului Domnului, când era mare adunare de preoţi şi de popor 
şi de căpetenii ale neamului şi bătrâni ai ţării, vi s-au făcut cunoscut acestea: 
Fiindcă de multe ori au fost războaie în ţară, 

29. Simon, fiul preotului Matatia, din neamul lui Ioiarib şi fraţii lui, s-au pus în 
primejdie, stând împotriva vrăjmaşilor neamului său, ca să apere templul şi 
legea şi cu mărire a preamărit neamul său. 

30. Şi a adunat Ionatan neamul său şi s-a făcut lui arhiereu, şi s-a adăugat la 
poporul său. 

31. Şi au vrut vrăjmaşii să le calce ţara, ca să le-o supună şi să-şi ridice mâinile 
asupra celor sfinte ale lor. 

32. Atunci s-a sculat Simon şi a pornit război pentru neamul său şi a cheltuit 
bani mulţi dintr-ai săi şi a dat arme şi simbrie bărbaţilor viteji din neamul său, 
33. Şi a întărit cetăţile Iudeii şi Betţurul cel de la hotarele Iudeii, unde erau 
armele vrăjmaşilor mai înainte şi a pus acolo pază bărbaţi iudei. 

34. Şi a întărit lafa cea de la mare şi Ghezer cea de la hotarele Azotului, în care 
mai înainte locuiau vrăjmaşii şi au locuit acolo ludei şi câte mai trebuia le-a 
făcut. 

35. Şi văzând poporul credinţa lui Simon şi mărirea adusă de el neamului său, l- 
a pus cârmuitor şi arhiereu, pentru că el a făcut toate acestea, păstrând dreptatea 
şi credinţa neamului său şi râvnind în tot chipul să înalțe pe poporul său. 

36. Şi în zilele acelea a mers bine lucrul prin mâinile lui, că s-au izgonit străinii 
din ţara lor şi cei din cetatea lui David din Ierusalim, care îşi făcuseră cetate, din 
care ieşeau şi pângăreau împrejurimea templului şi aduceau mult necaz cu 
întinăciunea lor. 

37. Şi a pus să locuiască în el bărbaţi iudei şi I-a întărit spre apărarea ţării şi a 
cetăţii şi a înălţat zidurile Ierusalimului. 

38. ŞI regele Dimitrie 1-a întărit arhieria după aceasta, 

39. Şi l-a făcut dintre prietenii săi, şi l-a mărit apoi cu cinste mare, 


Ar dr Ar Ar dr dr dr dr dr Ar Ar Ar dr dr dr dr dr Ar Ar Ar dr Ar A 


Xp IP IP PI e IE 30 IE E 0 30 IE 3 2 E E 3 EP IP E E XX 


Die De e De De De Dr De dr de fe fr dr dr dr dr dr dr dr de de dr dr dr d 


XP XP IP IP 37 3 3 2 e 30 3 E 0 30 5 2 2 0 IP 3 E E IE 30 E 0 E E E XX 


40. Pentru că a auzit că Romanii îi au pe Evrei de prieteni şi aliaţi; şi că ei au 
ieşit înaintea solilor lui Simon cu cinste; 

41. Pentru toate acestea au voit ludeii şi preoţii să le fie Simon cârmuitor şi 
arhiereu în veac, până se va scula prooroc credincios, 

42. Şi să fie peste ei cârmuitor şi să aibă grijă de cele sfinte, să facă rânduieli 
mai mari peste lucrurile lor şi peste ţară şi peste arme şi cetăţi. 

43. Şi să poarte grijă de templu şi toți să asculte de el şi cu numele lui să se scrie 
toate scrisorile în ţară şi să se îmbrace cu porfiră şi să poarte podoabe de aur. 

44. Şi nimănui din popor şi din preoţi nu va fi îngăduit să calce ceva din acestea 
şi să fie împotriva celor ce va zice el, sau să facă adunare în ţară fără de el, sau 
să se îmbrace cu porfiră şi să poarte agrafă de aur; 

45. lar cine va face afară de acestea sau va călca ceva dintr-acestea să fie 
vinovat". 

46. Şi a primit tot poporul să-i facă lui Simon, după cuvintele acestea. 

47. lar Simon a primit şi a voit să fie arhiereu şi cârmuitor şi stăpânitor 
neamului evreiesc şi preoţilor şi să poarte grijă de toți. 

48. ŞI a zis ca scrisoarea aceasta să fie săpată în table de aramă, 

49. Şi să le aşeze în curtea templului în loc ales şi copii după ele să le pună în 
vistierie, ca să le aibă Simon şi fiii lui. 

Capitolul 15 - Antioh VII îl recunoaşte pe Simon; tot el îl închide pe Trifon. 
Scrisoarea Romanilor către ludei. Antioh VII, duşman al lui Simon; 
Cendebeu năvăleşte în Iudeea. 


1. Şi a trimis Antioh, feciorul regelui Dimitrie, scrisori din insulele mării lui 
Simon preotul şi stăpânitorul Evreilor şi către tot neamul iudeu. 

2. Şi erau scrise în acest chip: "Regele Antioh, lui Simon arhiereul şi 
stăpânitorul Evreilor şi neamului evreiesc, bucurie. 

3. De vreme ce oameni mişei au biruit împărăția părinţilor noştri, 

4. Şi vreau să o aşez din nou precum era mai înainte, am adunat oştire multă, am 
făcut corăbii de război şi am hotărât să pedepsesc pe cei care au prădat ţara 
noastră şi pe cei care au pustiit cetăţile din hotarele stăpânirii mele. 

6. Şi-ţi îngăduiesc să faci bani sub numele tău, în ţara ta. 

7. Şi lerusalimul şi templul să fie libere şi toate armele ce ai şi cetăţile pe care 
le-ai zidit şi le stăpâneşti să-ţi rămână ţie; 

8. ŞI toată datoria domnească şi oricâte erau să fie pentru domnie, de acum şi în 
tot veacul, se lasă ţie. 

9. Şi după ce vom aşeza stăpânirea noastră, te vom mări pe tine şi neamul tău şi 
templul Domnului cu slavă mare, încât să fie arătată mărirea voastră în tot 
pământul". 

10. În anul o sută şaptezeci şi patru, a ieşit Antioh în pământul părinţilor săi şi s- 
au adunat acolo toate oştirile, încât puţini au rămas cu Trifon. 

11. ŞI l-a izgonit regele Antioh, iar el a fugit în Dora cea de lângă mare. 

12. Că a văzut că s-au adunat peste el răutățile şi l-au părăsit oştirile. 

13. Şi a tăbărât Antioh asupra Dorei împreună cu o sută douăzeci de mii de 
bărbaţi războinici şi opt mii de călăreți. 

14. Şi a înconjurat cetatea şi cu corăbii şi o lovea şi dinspre uscat şi dinspre 
mare şi pe nimeni n-a lăsat nici să iasă, nici să intre. 

15. Şi a venit Numeniu şi cei care erau cu el de la Roma având scrisori către 
regi şi ţări, în care erau scrise acestea: 

16. "Lucius, consul al Romanilor, regelui Ptolomeu, bucurie. 

17. Sol ludeilor au venit la noi prieteni şi aliați ai noştri, ca să înnoiască 
prietenia şi legătura cea din început, trimişi de Simon arhiereul şi de poporul 
Iudeilor. 

18. Şi au adus un scut de aur de o mie de mine. 

19. Pentru aceasta scriem regilor şi ţărilor, ca să nu le facă rău, lor şi cetăților şi 
țării lor, şi să nu dea ajutor celor care se războiesc împotriva lor. 

20. Şi ni s-a părut că este bine a lua scutul de la ei. 

21. Deci de vor fi fugit vreunii oameni făcători de rele din ţara lor la voi, să-i 
dați lui Simon arhiereul, să-i pedepsească după legea lor”. 

22. Aceeaşi scrisoare a fost adresată regelui Dimitrie, lui Atalus, lui Ariarate şi 
lui Arsachis, 

23. Precum şi tuturor ţărilor: Sampsame, Sparta, Delos, Mindus, Sicion, Caria, 
Samos, Pamfilia, Licia, Halicarnas, Cos, Side, Aradus, Rodos, Faselis, Gortina, 
Cnidus, Cipru şi Cirene. 

24. Şi copia lor a trimis-o lui Simon arhiereul. 

25. lar regele Antioh a tăbărât asupra Dorei a doua zi, aducând din ce în ce mai 
aproape oştirile sale şi făcând maşini, a închis Antioh pe Trifon, încât nu putea 
Nici să intre, nici să iasă. 

26. Şi i-a trimis Simon două mii de bărbaţi aleşi să-i ajute şi argint şi aur şi vase 
preţioase. 

27. Şi n-a vrut să le primească, ci a stricat tot ceea ce s-a înţeles cu el mai 
înainte şi s-a înstrăinat de el. 

28. Şi a trimis la el pe Atenobiu, unul din prietenii săi, spre a vorbi cu el astfel: 
"Voi ţineţi lafa şi Ghezer şi întăritura din lerusalim, cetăţi ale stăpânirii mele. 
29. Hotarele lor le-aţi pustiit şi aţi adus necaz mare pe pământ, stăpânind locuri 
multe în hotarele stăpânirii mele; 

30. Acum dar daţi cetățile pe care le-aţi luat şi birurile ținuturilor pe care le-aţi 
stăpânit din hotarele cele din afară de Iuda. 

31. lar de nu, daţi pentru ele cinci sute de talanţi de argint şi pentru stricăciunea 
făcută şi pentru birurile cetăților, alți cinci sute de talanii; iar de nu, vom veni şi 
vom face război împotriva voastră". 

32. Şi a venit Atenobiu, prietenul regelui, la Ierusalim şi a văzut mărirea lui 
Simon şi rafturi cu vase de aur şi de argint şi slugărime multă, încât se minuna şi 
apoi i-a spus cuvintele regelui: 

33. Şi răspunzând Simon, i-a zis lui: "Nici pământ străin n-am luat, nici ţinem 
ceva străin, ci moştenirea părinţilor noştri, pe care vrăjmaşii noştri fără judecată 
cu orice prilej au apucat-o. 

34. lar noi ne ţinem acum de moştenirea părinţilor noştri. 

35. Cât despre lafa şi Ghezer, pe care le ceri, acestea făceau tulburare în popor 
Şi în ţara noastră. Pentru ele vom da o sută de talanţi”. Şi Atenobiu nu i-a 
răspuns nici un cuvânt. 

36. Şi întorcându-se cu mânie la rege, i-a spus cuvintele acestea şi mărirea lui 
Simon şi toate câte a văzut şi s-a mâniat regele cu mare furie: 

37. lar Trifon, intrând în corabie, a fugit la Ortosia. 

38. Şi a pus regele pe Cendebeu comandant la marginea mării şi i-a dat oştire 
pedestrași şi călăreți. 

39. Şi i-a poruncit să se aşeze în preajma ludeii şi să zidească Cedronul, să 
întărească porțile şi să facă război împotriva poporului. lar regele a început să 
urmărească el însuşi pe Trifon. 

40. Şi a venit Cendebeu la lamnia şi a început să asuprească poporul şi să intre 
în luda, robind şi ucigând. Şi a zidit Cedronul. 

41. Şi a rânduit acolo călăreţi şi oaste, ca să facă năvăliri şi să închidă căile 
Iudeii, precum i-a poruncit regele. 

Capitolul 16 - Biruinţa celor doi fii mai mari ai lui Simon. Moartea lui 
Simon; loan, fiul său, îi urmează. 


1. Şi s-a suit loan de la Ghezer, şi a spus lui Simon, tatăl său, cele ce a făcut 
Cendebeu. 

2. Şi a chemat Simon pe cei doi fii mai mari ai săi, pe luda şi pe loan, şi le-a zis: 
"Eu şi frații mei şi casa tatălui meu ne-am luptat cu vrăjmaşii lui Israel din 
tinereţe până în ziua de astăzi, şi prin mâinile noastre de multe ori s-a izbăvit 
Israel. 

3. Şi acum am îmbătrânit, iar voi pentru această slujbă, din mila lui Dumnezeu, 
aveţi ani destui; fiți în locul meu şi în locul fratelui meu şi faceţi război pentru 
neamul nostru, şi ajutorul cel din cer să fie cu voi”. 

4. Şi a ales din ţară douăzeci de mii de bărbaţi războinici şi călăreţi, şi a mers 
asupra lui Cendebeu, şi au dormit la Moden. 

5. Şi ieşind dimineaţa la câmp, au fost întâmpinați de oştire multă, pedeştri şi 
călări; iar între ei era un râu. 

6. Şi a tăbărât el şi poporul lui în fala lor. Şi văzând că poporul se teme să treacă 
râul, a trecut întâi el, şi l-au văzut oamenii lui, şi au trecut şi ei după el. 

7. Şi a despărţit oastea în două şi pe călăreţi 1-a aşezat în mijlocul pedestraşilor, 
căci călărimea vrăjmaşilor era foarte multă. 

8. ŞI au trâmbiţat cu trâmbiţele sfințite, şi Cendebeu a fost înfrânt împreună cu 
tabăra lui, şi au căzut dintre ei răniți mulți, şi câţi au mai rămas au fugit în 
cetate. 

9. Atunci a fost rănit luda, fratele lui loan, iar loan i-a gonit până la Cedron, pe 
care-l zidise. 

10. Şi au fugit până la turnurile cele din țarina Azotului, şi le-au ars cu foc, şi au 
căzut dintre ei ca la vreo două mii de bărbaţi, şi s-au înapoiat în pământul Iudeii 
cu pace. 

11. lar Ptolomeu al lui Abub era pus cârmuitor în câmpul lerihonului, şi avea 
argint şi aur mult. 

12. EI era ginere al arhiereului. 

13. Şi s-a înălțat inima lui şi a vrut să stăpânească ţara, şi s-a sfătuit cu vicleşug 
asupra lui Simon şi a fiilor lui, ca să-l omoare. 

14. lar Simon umbla prin cetăţile din iară şi purta grijă de nevoile lor, şi s-a 
coborât din Ierihon, el şi Matatia şi Iuda, fiii lui, în anul o sută şaptezeci şi 
şapte, în luna a unsprezecea, luna Şebat. 

15. Şi i-a primit cu vicleşug feciorul lui Abub într-un castel mic, ce se chema 
Doc, pe care-l zidise, şi le-a făcut ospăț mare, şi a ascuns acolo bărbaţi. 

16. Şi când s-au ameţit de vin Simon şi fiii lui, s-a sculat Ptolomeu şi cei care 
erau cu el, şi-au luat armele şi au intrat asupra lui Simon la ospăț, şi l-au omorât 
împreună cu cei doi feciori ai lui, şi o seamă din slugile lui. 

17. Şi a făcut răutate mare şi a răsplătit rele pentru bune. 

18. Şi scriind acestea, Ptolomeu a trimis la rege să-i dea oştire într-ajutor, şi-i va 
supune în schimb ţara şi cetăţile sale. 

19. Şi a trimis pe alţii la Ghezer să omoare pe loan, şi celor mai mari peste mii 
le-a trimis scrisori să vină la el, să le dea argint, aur şi daruri. 

20. lar pe alţii i-a trimis să cuprindă lerusalimul şi muntele templului Domnului. 
21. Dar alergând cineva înainte, i-a spus lui loan la Ghezer că au pierit tatăl şi 
fraţii lui şi că a trimis să-l omoare şi pe el. 

22. Şi auzind, s-a spăimântat şi, prinzând bărbaţii care veniseră să-l piardă, 1-a 
omorât, că a cunoscut că voiau să-l omoare. 

23. lar celelalte fapte ale vieţii lui loan, războaiele lui şi vitejiile lui, pe care le-a 
făcut bărbăteşte, şi zidurile Ierusalimului pe care le-a făcut, şi toate isprăvile lui, 
24. lată acestea s-au scris în cartea zilelor arhieriei lui, după ce s-a făcut 
arhiereu în locul tatălui său. 

Cartea a doua a macabeilor 





Capitolul 1 - Întâia scrisoare către Iudeii din Egipt. A doua scrisoare: 
Moartea lui Antioh; înnoirea focului sfânt în vremea lui Neemia. 


1. Fraților ludei, care sunt prin Egipt, bucurie! Fraţii voştri ludei, cei din 
Ierusalim şi cei din ţara ludeii, vă doresc vouă tuturor pace şi sănătate! 

2. Să vă facă bine Dumnezeu şi să-şi aducă aminte de legământul Său care l-a 
făcut cu Avraam, cu Isaac şi cu lacov, robii cei credincioşi. 

3. Să vă dea inimă vouă tuturor ca să vă închinaţi Lui şi să faceţi voia Lui cu dor 
mare şi cu râvnă în suflet; 

4. Să deschidă inima voastră în legea Sa şi întru poruncile Sale, şi pace să facă. 
5. Şi să asculte rugăciunile voastre şi să se împace cu voi şi să nu vă părăsească 
în vreme rea. 

6. Aşa ne rugăm acum aici pentru vol. 

7. Domnind Dimitrie în anul o sută şaizeci şi nouă, noi ludeii am scris vouă din 
necazul şi din strâmtorarea ce a venit peste noi în anii aceştia, de când Iason şi 
cei care au fost cu el trădaseră pământul cel sfânt şi regatul. 

8. ŞI au dat foc porților, şi au vărsat sânge nevinovat, şi ne-am rugat Domnului, 
şi ne-a ascultat, şi am adus jertfă şi făină de grâu, şi am aprins lumini, şi am pus 
pâini înainte. 

9. Şi acum vă scriem ca să ţineţi sărbătoarea corturilor în luna Chislev”. 

10. Scrisă în anul o sută optzeci şi opt. " Cei din Ierusalim şi din Iudeea şi sfatul 
bătrânilor şi luda, lui Aristobul, sfetnicul regelui Ptolomeu, care este din neamul 
preoţilor celor unşi şi ludeilor celor din Egipt, bucurie şi sănătate. 

11. Din mari primejdii izbăvindu-ne Dumnezeu, mulțumim neîncetat Lui, ca cei 
care suntem gata să ne războim împotriva regelui. 

12. Că Dumnezeu a lovit pe cei care s-au războit asupra sfintei cetăţi. 

13. Că fiind în Persia căpetenia potrivnicilor şi oştirile cele ce erau cu el, cărora 
se părea că nimeni nu le poate sta înainte, au fost măcelăriți în templul zeiţei 
Nanaia, înşelându-i cu cuvinte viclene preoţii zeiţei Nanaia. 

14. Căci Antioh, prefăcându-se că vrea să se căsătorească cu zeiţa Nanaia, a 
sosit acolo cu prietenii săi, ca să ridice multele bogății ale templului în chip de 
zestre. 

15. Şi preoţii zeiţei Nanaia, punând comorile înainte şi el apropiindu-se cu 
câţiva din suita sa de curtea capiştei, ei au închis templul; 

16. Şi după ce a intrat Antioh, ei au deschis o uşă ascunsă a podului, şi aruncând 
cu pietre, au omorât pe căpetenie şi pe cei care erau cu el, şi desfăcându-i în 
bucăţi şi tăindu-le capetele le-au aruncat celor din afară. 

17. Întru toate binecuvântat este Dumnezeul nostru, Cel care a dat pierzării pe 
cei care au făcut fapte păgâneşti. 

18. Vrând drept aceea să facem în douăzeci şi cinci de zile ale lunii lui Chislev 
sărbătoarea sfințirii templului, cu cuviință am socotit a vă înştiinţa, ca şi voi 
asemenea să prăznuiți sărbătoarea corturilor şi a focului, în amintirea lui 
Neemia, cel care a zidit templul Domnului şi jertfelnicul pe care a adus jertfă. 
19. Căci, când au fost duşi în Persia strămoşii noştri, bunii credincioşi preoţi, 
care erau atunci, luând din focul jertfelnicului, l-au ascuns în taină într-o groapă 
ca de fântână fără de apă, în care l-au astupat, încât locul nu era ştiut de nimeni. 
20. lar după ce au trecut câţiva ani, când a voit Dumnezeu, trimis fiind Neemia 
de regele Persiei, a trimis după foc pe nepoţii preoţilor celor ce l-au ascuns, şi, 
precum ne-au spus, n-au aflat foc, ci apă mocirloasă. 

21. Şi le-a poruncit să scoată de acolo apă şi să aducă, şi după ce s-au adus cele 
de jertfă, a poruncit Neemia preoţilor să stropească cu apa aceea lemnele şi cele 
ce erau puse deasupra. 

22. După ce s-a făcut aceasta şi a vestit vremea, când a strălucit soarele care mai 
înainte era în nori, s-a aprins foc mare, încât toţi s-au minunat. 

23. Şi rugăciune făceau toţi preoţii, când se mistuia jertfa, preoţii toţi începând 
cu Ionatan; iar ceilalți răspundeau împreună cu Neemia. 

24. lar rugăciunea era într-acest chip: "Doamne! Doamne Dumnezeule! 
Făcătorul tuturor, Cel înfricoşător şi tare şi drept şi milostiv. 

25. Cel care unul este Împărat şi bun şi unul dătător de bunătăţi şi singur drept şi 
atotțiitor şi veşnic Cel care mântuieşti pe Israel din tot răul, Cel care ai ales pe 
părinţi şi i-ai sfinţit. 

26. Primeşte jertfa aceasta, pentru tot poporul Tău Israel, şi păzeşte partea Ta şi 
o sfinţeşte. 

27. Adună risipirea noastră, izbăveşte pe cei care slujesc între neamuri, spre cei 
ocăriţi şi urâţi caută, ca să cunoască neamurile că Tu eşti Dumnezeul nostru. 

28. Pedepseşte pe cei care ne asupresc şi ne hulesc cu mândrie. 

29. Răsădeşte pe poporul Tău în locul cel sfânt al Tău, precum a zis Moise”. 

30. Şi preoţii cântau laude. 

31. lar după ce s-au mistuit cele ce erau ale jertfei, a poruncit Neemia să ude cu 
cealaltă apă, care a rămas, pietrele cele mai mari. 

32. Îndată ce s-a făcut aceasta, s-a aprins din ele flacără, dar flacăra de pe altar o 
covârşea în strălucire. 

33. Şi după ce s-a făcut aievea lucrul acesta, s-a spus regelui Perşilor că în locul 
în care ascunseseră focul preoţii duşi în robie s-a arătat apă, din care Neemia şi 
cei care erau cu el a sfințit jertfele. 

34. lar regele, cercetând lucrul, a îngrădit locul şi a făcut jertfelnic. 

35. Şi multe daruri şi lucruri luând regele, le-a dăruit preoţilor. 

36. Şi a numit Neemia locul acela Neftar, care se tălmăceşte curăţenie, dar se 
cheamă de către cei mulţi Neftai. 

Capitolul 2 - leremia ascunde lucrurile sfinte; biblioteca lui Neemia. 
Precuvântarea autorului. 


1. Şi se află în arhive cum că leremia proorocul a poruncit celor care erau duşi 
în robie să ia foc, precum s-a arătat. 

2. Şi că a poruncit proorocul celor care erau duşi în robie, când le-a dat sulul 
legii, ca să nu uite poruncile Domnului şi să nu rătăcească cu cugetele, văzând 
chipuri de aur şi de argint şi podoaba cea de primprejurul lor. 

3. Şi altele ca acestea zicând, îi îndemna să nu depărteze legea de la inima lor. 

4. Şi era tot în acele scrieri cum că proorocul, luând poruncă de la Domnul, a 
poruncit ca să aducă cu sine cortul şi chivotul. 

5. Şi ieşind la muntele în care s-a suit Moise şi a văzut ţara ce i s-a dat ca 
moştenire, Ieremia a venit acolo şi a aflat loc în peşteră, şi cortul şi chivotul şi 
jertfelnicul tămâierii le-a băgat acolo şi a astupat uşa. 

6. Şi venind unii din cei care mergeau după el, ca să însemne calea, n-au putut-o 
găsi. 

7. Aflând acest lucru, leremia i-a înfruntat şi a zis că necunoscut va fi locul 
acela, până când va aduna Dumnezeu adunarea poporului şi Se va milostivi. 

8. Şi atunci Domnul va arăta acestea, şi se va arăta slava Domnului şi norul, 
precum s-a arătat şi lui Moise, şi precum cu slavă s-au arătat când s-a rugat 
Solomon să se sfinţească templul, 

9. Şi ca un înţelept a adus jertfă de sfințirea şi de săvârşirea templului 
Domnului; 

10. Precum, când s-a rugat Moise către Domnul, şi s-a coborât foc din cer şi a 
mistuit cele ale jertfei, aşa şi Solomon s-a rugat, şi coborându-se foc, a ars 
arderile de tot. 

11. Moise a zis: "Fiindcă jertfa pentru păcat n-a fost mâncată, ea a fost 
mistuită”. 

12. Asemenea şi Solomon opt zile a prăznuit. 

13. Şi se spuneau nu numai acestea în pomenirile lui Neemia, dar şi cum el, 
întemeind o bibliotecă, a adunat cele despre regi şi despre prooroci, şi ale lui 
David, şi cărțile cele trimise de regii perşi pentru dări, 

14. Asemenea şi luda, cărțile care s-au risipit din pricina războiului ce s-a făcut 
nouă, toate le-a adunat, şi sunt la noi. 

15. Dintre acestea, de vă vor trebui, să trimiteţi oameni care să vi le aducă. 

16. Vrând dar a prăznui sărbătoarea curăţirii templului, v-am scris vouă; drept 
aceea bine veţi face de veţi ţine zilele acestea. 

17. Şi Dumnezeu, Cel care a izbăvit pe tot poporul Său a dat tuturor moştenirea 
şi împărăţia şi preoţia şi sfinţenia. 

18. Precum a făgăduit prin lege, să nădăjduim în Dumnezeu, că în curând ne va 
milui pe noi şi ne va aduna de sub cer la locul cel sfânt. 

19. Că din mari răutăţi ne-a scos şi locaşul sfânt l-a curăţit”. 

20. Despre istoria lui luda Macabeul şi a fraților lui, curățirea marelui templu şi 
înnoirea altarului, 

21. Şi războaiele ce au făcut împotriva lui Antioh Epifan şi împotriva lui 
Eupator, fiul lui, 

22. Şi arătările cele din cer ce s-au făcut celor care vitejeşte s-au nevoit pentru 
iudaism, încât, puţini fiind ei, toată ţara au cucerit din nou şi mulţime de barbari 
au izgonit, 

23. Şi templul cel în toată lumea vestit au zidit, şi cetatea au făcut-o slobodă, şi 
legile cele părăsite le-au adus la loc, Domnul cu toată bunătatea, milostiv fundu- 
le; 

24. Aceste toate de către Iason Cirineanul istorisite în cinci cărți vom încerca 
într-o carte a le scrie. 

25. Că socotind mulțimea numerelor şi greutatea care este celor care vor să 
pătrundă cu de-amănuntul povestirile istoriei, din pricina mulțimii materiei, 

26. Am avut grijă ca, celor care vor vrea să citească, să le fie mângâiere 
sufletească; iar celor care se vor nevoi a le ţine minte, uşurare, şi tuturor celor 
care vor citi, folos. 

27. lar noi, care ne-am apucat a scurta acest lucru, nu de mică osteneală, ci de 
lucru plin de priveghere ne-am apucat, 

28. Lucru nu de mai puţină îndemânare decât a celui care găteşte ospăț şi caută 
folosul altora. Deşi lucrul nu este uşor, pentru mulţumirea celor mulți vom 
suferi bucuroşi pătimirea aceasta. 

29. A alege cu amănuntul adevărul fiecărui lucru, lăsăm celui care a scris; iar 
aici mai mult ne ostenim, ca să ne ţinem de regulile prescurtării. 

30. Că precum meşterul casei celei noi se cade să poarte grijă de toată aşezarea, 
iar cel care se apucă a o înfrumuseţa şi a o zugrăvi trebuie să caute cele ce sunt 
spre podoabă, aşa trebuie a socoti şi despre noi. 

31. Că a căuta şi a culege multe cu amănuntul, şi a vorbi despre toate, este de 
datoria celui care scrie istoria; 

32. lar a urmări scurtarea povestirii şi a lăsa cercetarea lucrării este în voia celui 
care face prescurtarea. 

33. De aici dar vom începe istorisirea, la cele de mai sus atâta adăugând, că 
neînţelept lucru ar fi în precuvântare a înmulţi cuvintele şi istoria a o scurta. 

Capitolul 3 - Simon şi Onia, potrivnici. Eliodor, învinuit de jefuirea templului. 
Mare necaz în cetate. Pedeapsa, apoi pocăinţa lui Eliodor. 


1. Când sfânta cetate cu toată pacea se locuia, şi legile foarte bine se păzeau 
pentru evlavia lui Onia arhiereul şi ura împotriva răutăţii, 

2. S-a întâmplat că înşişi regii au cinstit locul acesta şi templului i-au trimis 
daruri foarte bune, 

3. Atât încât chiar şi Seleuc, regele Asiei, a dat din veniturile sale toate 
cheltuielile la slujbele cele de obşte ale jertfelor. 

4. Şi un oarecare Simon, din neamul lui Veniamin, fiind pus ispravnic al 
templului Domnului, s-a certat cu arhiereul pentru treburile târgului din cetate. 
5. Şi neputând birui pe Onia, a mers la Apoloniu, feciorul lui Traseu, care pe 
vremea aceea era cârmuitor în Cele-Siria şi în Fenicia, 

6. Şi i-a spus cum că vistieria sa din Ierusalim este plină de nenumărați bani, 
căci mulțimea banilor ce se adună din biruri este nenumărată şi fără legătură cu 
ce se cheltuieşte la jertfe, şi s-ar putea ca aceste comori să vină sub puterea 
regelui. 

7. Şi întâlnindu-se Apoloniu cu regele, l-a înştiinţat de banii despre care i s-a 
spus, iar el, chemând pe Eliodor, care era mai mare peste bani, l-a trimis şi i-a 
poruncit să aducă banii mai sus pomeniţi. 

8. Şi Eliodor îndată a pornit la călătorie, însă dând veste că merge în cetățile 
Cele-Siriei şi ale Feniciei, iar cu fapta plinind porunca regelui. 

9. Şi după ce a sosit la Ierusalim, a fost primit cu cinste de arhiereul cetăţii, şi a 
spus de înştiinţarea aceea, şi i-a arătat pentru ce pricină a venit, şi a întrebat de 
sunt adevărate acestea. 

10. Iar arhicreul a arătat că bogăţiile sunt pentru văduve şi pentru săraci, 

11. lar o seamă sunt şi ale lui Hircan, fiul lui Tobie, care este om foarte de 
cinste; iar nu precum a făcut pâra necredinciosul Simon; dacă se scad toate 
aceste bogății, toţi banii sunt patru sute de talanţi de argint şi două sute de aur. 
12. Şi cum că strâmbătate se face celor care au încredinţat lucrurile lor sfinţeniei 
locului aceluia şi templului Domnului, care în toată lumea se cinsteşte pentru 
mărirea şi sfinţenia lui. Aceea nicidecum nu poate să fie. 

13. lar Eliodor, potrivit poruncilor împărăteşti ce avea, a zis că acelea în 
vistieria domnească trebuie să fie duse. 

14. Dar într-o zi, când el s-a dus să vadă cu de-amănuntul vistieria templului, s-a 
făcut mare zarvă în toată cetatea. 

15. Preoţii îmbrăcați cu veşmintele cele sfințite, căzând înaintea altarului, 
chemau din cer pe Cel care a dat legea pentru punerile acestea, ca să păzească 
întregi banii celor care ii încredinţaseră acolo. 

16. Şi oricine vedea faţa arhiereului nu putea să nu se mâhnească adânc în inima 
lui, că vederea lui şi schimbarea feţei arăta necazul cel dinăuntru al sufletului 
lui. 

17. Că se revărsase peste omul acela oarecare temere şi groază a trupului, din 
care cei care vedeau cunoşteau durerea din inima lui. 

18. lar alţii din case alergau cu grămada spre rugăciunea obştească, ca să nu 
ajungă locul cel sfânt spre defăimare. 

19. Şi femeile, încinse pe sub sâni cu saci de pocăință, umpleau căile, iar 
fecioarele, care erau închise în casă, unele alergau la porţi, unele la ziduri şi 
altele se plecau pe ferestre. 

20. Şi toate cu mâinile ridicate spre cer se rugau. 

21. Şi era jalnică privire, cum cădea mulțimea amestecată şi, în necaz mare fiind 
arhiereul, aştepta ce avea să fie. 

22. Aceştia dar se rugau Atotputernicului Dumnezeu, ca bogăţiile încredințate 
întregi şi cu toată siguranţa, să se păzească pentru cei care le-au încredinţat. 

23. lar Eliodor vrând să îndeplinească porunca, fiind cu ostașii la vistierie, 

24. Domnul părinților şi Stăpânul a toată puterea a făcut o minunată arătare, 
încât toţi cei ce îndrăzniseră să vină, spăimântându-se de puterea lui Dumnezeu, 
au leşinat şi s-au înfricoşat. 

25. Că li s-a arătat un cal care avea pe el un călăreț groaznic şi era împodobit cu 
foarte frumos acoperământ şi, pornindu-se iute, a lovit pe Eliodor cu copitele 
cele dinainte; iar cel care şedea pe cal se vedea având arme de aur. 

26. Şi încă alţi doi tineri s-au arătat înaintea lui, puternici foarte, strălucind de 
mărire şi cu îmbrăcăminte luminoasă, care, stând de amândouă părțile, neîncetat 
îl băteau cu multe lovituri, copleşindu-l. 

27. Şi fără de veste, căzând Eliodor pe pământ şi cu mult întuneric 
împresurându-se, l-au apucat şi l-au pus într-o lectică. 

28. Pe cel care cu puţin mai înainte cu mulţi alergători şi ostaşi a intrat în mai 
sus-arătata vistierie, l-au dus, neputând avea nici un ajutor de la arme. 

29. Aievea cunoscând puterea lui Dumnezeu, şi Dumnezeu lucrând aşa, acela 
zăcea mut şi lipsit de toată nădejdea de mântuire. 

30. lar aceia binecuvântau pe Domnul, Cel care a mărit locul Său şi templul 
Său, care cu puţin mai înainte fusese plin de frică şi de tulburare iar când S-a 
arătat Domnul Atotţiitorul, s-a umplut de veselie şi de bucurie. 

31. Şi unii dintr-ai lui Eliodor curând s-au rugat lui Onia ca să cheme pe Cel 
Preaînalt şi să dăruiască viaţa celui care zăcea în ghearele morţii. 

32. Atunci, temându-se arhiereul ca nu cumva să socotească regele că Iudeii au 
făcut ceva vicleşug asupra lui Eliodor, a adus jertfă pentru izbăvirea omului. 

33. Şi după ce arhiereul s-a rugat lui Dumnezeu, tinerii aceia iarăşi s-au arătat 
lui Eliodor cu aceleaşi haine îmbrăcaţi şi, stând, au zis: "Multă mulţumire să 
aduci lui Onia arhiereul că pentru el ţi-a dăruit Domnul viaţă. 

34. lar tu din cer fiind bătut, spune la toți puterea cea prea mare a lui 
Dumnezeu". Şi după ce au zis acestea, s-au făcut nevăzuţi. 

35. lar Eliodor aducând jertfă Domnului şi făgăduinţe foarte mari făcând Celui 
care i-a dăruit viaţa, şi mulțumind lui Onia, s-a întors la rege, 

36. Mărturisind tuturor lucrurile prea marelui Dumnezeu, pe care le-a văzut. 


Ar dr Ar Ar dr dr dr dr dr Ar Ar Ar dr dr dr Ar dr Ar Ar Ar dr Ar A 


IP IP 3 EI 3 IE E 0 30 3 ID E IP 3 E IP IE E XX 


Die De de De e De Dr De dr de fe fr dr dr de dr dr dr dr dr de dr dr dr d 


37. Şi regele, întrebând pe Eliodor cine ar fi vrednic, care să se mai trimită odată 
în Ierusalim, el a răspuns: 

38. "De ai pe cineva vrăjmaş sau pânditor domniei tale, trimite-l pe acela acolo 
şi bătut îl vei primi, chiar de va scăpa; pentru că în locul acela este cu adevărat 
puterea lui Dumnezeu. 

39. Că Cel care locuieşte în cer este privitor şi ajutător locului aceluia, şi pe cei 
care vin ca să facă rău, îi bate şi îi pierde". 

40. Şi aşa s-a întâmplat cu Eliodor şi cu paza vistieriei. 

Capitolul 4 - Onia îl pârăşte pe Simon la Seleuc. Iason şi elenismul. Menelau, 
mare preot. Moartea lui Onia. Neorânduieli în Ierusalim. Menelau scapă 
datorită banilor. 


1. lar Simon de care am vorbit mai înainte, care a fost vânzătorul banilor şi al 
patriei, grăia rău de Onia, ca şi cum el ar fi abătut nenorocirea asupra lui Eliodor 
şi ar fi fost urzitorul răutăţilor; 

2. Şi pe făcătorul de bine al cetăţii şi pe cârmuitorul celor de un neam cu sine, şi 
pe râvnitorul legilor, vrăjmaş al ocârmuirii îndrăznea a-l arăta. 

3. Atât a crescut vrajba, încât şi prin oarecare om al lui Simon ucideri s-au făcut. 
4. Gândind Onia la primejdia învrăjbirii şi că se va mânia Apoloniu, stăpânitorul 
Cele-Siriei şi al Feniciei, auzind de răutatea lui Simon, s-a dus la rege, 

5. Nu ca să pârască pe cetăţeni, ci socotind folosul cel de obşte şi deosebi la tot 
neamul. 

6. Că vedea că nu este cu putință a se împăca lucrurile, fără de rânduială 
domnească şi că Simon nu va înceta de la nebunia aceasta. 

7. Ci murind Seleuc şi luând domnia Antioh, cel poreclit Epifan, a poftit arhieria 
Iason, fratele lui Onia. 

8. Şi mergând Iason la rege, s-a rugat făgăduind trei sute şaizeci de talanţi de 
argint, şi încă alt venit de optzeci de talanţi. 

9. Afară de acestea, făgăduia încă şi alţi o sută cincizeci, de i s-ar îngădui 
putinţa de a înfiinţa şcoală pentru tineri şi pe cetăţenii Ierusalimului a-i trece 
cetăţeni ai Antiohiei. 

10. Şi îngăduind regele, a dobândit stăpânirea şi îndată a început să înveţe 
obiceiuri greceşti pe cei din neamul său. 

11. Şi lepădând milostivele îngăduinţe domneşti, care s-au îngăduit Evreilor 
prin loan, tatăl lui Evpolemos care fusese sol la Romani pentru împrietenire şi 
alianţă şi stricând rânduielile cele legiuite, rânduieli fără de lege înnoia. 

12. Că, fără ruşine, tocmai sub cetate a întemeiat şcoală şi pe cei mai tari dintre 
tineri îi silea să înveţe obiceiurile şi jocurile elineşti. 

13. Şi într-acest chip se întărea elenismul şi sporeau obiceiurile celor de alt 
neam, pentru acea prea mare necurăţie a acestui lason, păgân şi nu arhiereu. 

14. Aşa încât preoţii nu se mai sârguiau spre slujbele altarului; ci nebăgând 
seamă de templul Domnului şi părăsind jertfele, se grăbeau să se împărtăşească 
cu privirea cea fără de lege a luptei la disc, după ce se auzea chemarea 
crainicilor. 

15. Şi datina părintească nebăgând-o în seamă, măririle cele elineşti mai bune le 
socoteau. 

16. De aceea grea nevoie i-a cuprins, că aceia a căror povăţuire o pofteau şi 
cărora voiau a se asemăna, pe aceia vrăjmaşi şi stăpânitori i-au avut. 

17. Că a face păgâneşte împotriva dumnezeieştilor legi nu este prea lesne, însă 
acestea timpul le va arăta. 

18. lar când se ţineau jocurile cele din cinci în cinci ani, la care era de faţă 
regele, 

19. A trimis nelegiuitul Iason din Ierusalim, ca soli, pe cei care erau cu drept de 
cetăţenie antiohiană, care au adus trei sute de drahme de argint pentru jertfa lui 
Hercule, pentru care şi cei care au dus argintul s-au rugat ca să nu se dea la 
jertfe, că nu se cuvine, ei să fie întrebuinţaţi la alte cheltuieli. 

20. lar aceste trei sute de drahme fuseseră sortite de cel care le trimisese pentru 
jertfă lui Hercule, dar, după voia celor care le-au adus, le-au hărăzit pentru 
dresul corăbiilor celor de oştire. 

21. Şi Apoloniu al lui Menesteu fiind trimis în Egipt de regele Antioh, cu 
prilejul ridicării la tron a regelui Ptolomeu Filometor, Antioh a aflat că 
Ptolomeu avea asupra lui gânduri dușmănoase, de aceea Antioh, căutând să se 
pună la adăpost, s-a dus la Iafa şi apoi la Ierusalim. 

22. Şi cu mare cuviinţă a fost primit de către Iason şi de către cetate, cu făclii 
aprinse şi cu strigări a fost întâmpinat, şi de aici spre Fenicia a pornit cu tabăra. 
23. Şi după trei ani a trimis lason pe Menelau, fratele lui Simon mai sus- 
numitul, ca să ducă bani regelui şi ca să-i aducă aminte de lucrurile cele de 
lipsă. 

24. lar el plăcând regelui, pentru că l-a preamărit cu înfăţişarea lui de mare 
curtean, a ajuns să ia arhieria, dând cu trei sute de talanți de argint mai mult 
decât Iason. 

25. Şi luând porunci domneşti, a venit, nimic vrednic de arhierie aducând, 
numai mânie de tiran crud şi urgie de fiară sălbatică având. 

26. Şi aşa lason, care a îndepărtat pe fratele său, îndepărtatu-l-a şi pe el altul şi l- 
a izgonit în ţara Amoniţilor. 

27. lar Menelau a ajuns arhiereu, dar de banii pe care îi făgăduise regelui nici o 
grijă n-a avut, deşi Sostrate, mai marele cetăţii, îi cerea. 

28. Acesta era pus peste adunarea birurilor. Pentru aceea pe amândoi i-a chemat 
regele. 

29. Şi Menelau a lăsat locţiitor de arhiereu pe Lisimah, fratele său; iar Sostrate 
pe Crates, mai-marele Ciprului. 

30. Şi acestea aşa fiind, s-a întâmplat de s-au răsculat locuitorii oraşelor Tars şi 
Malus, pentru că au fost daţi dar Antiohidei, țiitoarea regelui. 

31. Degrabă dar a venit regele ca să potolească răscoala, lăsând în locul său pe 
Andronic, unul din marii dregători. 

32. lar Menelau, socotind că a aflat vreme bună, furând nişte vase de aur de ale 
templului, le-a dăruit lui Andronic, şi pe altele le-a vândut în Tir şi în cetăţile 
cele de primprejur. 

33. Aflând Onia acest lucru, l-a mustrat, fiind el în loc fără de frică, în Dafne 
cea de lângă Antiohia. 

34. Pentru aceea Menelau, luând deosebi pe Andronic, l-a rugat să omoare pe 
Onia. Deci venind el la Onia şi cu înşelăciune dându-i dreapta şi încredinţându-l 


Ar dr Ar Ar dr dr dr dr dr Ar Ar Ar dr dr dr Ar dr Ar Ar Ar dr Ar A 


XP IP IP 3 Ie IP 30 IE E 0 30 5 3 2 E E 3 EP IP IE E E e XX 


Die De De De De De Dr De dr de fe fr dr dr de dr dr dr dr de de dr dr dr d 


XP XP IP IP 37 Ie 3 2 E 30 3 E 2 30 5 2 2 0 3 3 E E IP 30 E E XX 


cu jurământ, şi cu toate că acest lucru dădea de bănuială lui Onia, el a izbutit să- 
| scoată din sihăstria lui şi l-a omorât îndată fără teamă de dreptate. 

35. Din această pricină nu numai Iudeii, ci mulţi şi dintr-alte neamuri s-au 
scârbit şi s-au mâhnit pentru nedreapta ucidere a bărbatului acestuia. 

36. lar după ce s-a întors regele din părţile Ciliciei, ludeii cei din cetate, 
împreună cu Elinii, urând vicleşugul, s-au plâns cum că fără de dreptate Onia a 
fost omorât. 

37. lar lui Antioh, din suflet mâhnindu-se, i s-a făcut milă şi a lăcrimat pentru 
înţelepciunea şi multa bună rânduială a răposatului. 

38. Şi aprinzându-se de mânie, îndată a luat de la Andronic porfira şi 1-a rupt 
hainele şi l-a purtat împrejur prin toată cetatea, şi într-acelaşi loc, în care asupra 
lui Onia a făcut sângeroasa lui ispravă, acolo l-a omorât pe nelegiuitul ucigaş, 
Domnul răsplătindu-l cu pedeapsa de care a fost vrednic. 

39. Şi Lisimah, cu ştirea lui Menelau, furând multe vase sfinte, a ieşit vestea în 
cetate şi s-a adunat mulțimea asupra lui Lisimah, după ce multe vase de aur se 
cheltuiseră. 

40. Şi după ce s-au sculat asupră-i mulțimile mânioase, Lisimah a înarmat 
împotrivă ca la vreo trei mii de bărbaţi, şi a început fără de dreptate a omori, 
comandant fiind un anume Tyranus, om bătrân şi cu vârsta şi cu nebunia. 

41. Mulţimile, dacă au văzut că se scoală Lisimah asupra lor, apucând unii 
pietre, alții măciuci, alții ţărână, aruncau spre cei care erau împrejurul lui 
Lisimah şi spre cei care se sculaseră asupră-le. 

42. Şi astfel pe mulţi dintre ei i-au rănit, pe unii i-au omorât şi pe toţi i-au pus pe 
fugă, iar pe furul de cele sfinte lângă vistierie l-au omorât. 

43. Apoi a început judecata pricinii lui Menelau. 

44. Şi când a venit regele în Tir, trei inşi, trimişi de înaltul sfat, au adus 
plângerea cea dreaptă înaintea lui. 

45. lar Menelau, aflându-se vinovat, a făgăduit bani mulţi lui Ptolomeu, fiul lui 
Dorimene, ca să îmblânzească pe rege. 

46. Deci, apucând Ptolomeu pe rege într-un foişor, unde se dusese să se 
răcorească, l-a făcut să-şi schimbe părerea. 

47. Şi pe Menelau, capul a toată răutatea, l-a scos nevinovat; iar pe nenorociţii 
aceia, care măcar şi la Sciţi, de şi-ar fi spus pricina, s-ar fi slobozit nevinovaţi, 
pe aceştia i-a judecat spre moarte. 

48. Drept aceea, degrabă, nedreaptă moarte au suferit cei care purtaseră cuvânt 
pentru cetate şi pentru popor şi pentru sfintele vase. 

49. Pentru care lucru şi locuitorii din Tir, mâhnindu-se de această răutate, cu 
mare cuviinţă au dat lucrurile cele de îngroparea lor. 

50. lar Menelau, din pricina lăcomiei celor puternici, era în cinste, şi, crescând 
întru răutate, mare vrăjmaş a fost celor de un neam cu el. 

Capitolul 5 - Răzvrătirea şi moartea lui Iason. Antioh Epifan jefuieşte 
templul. Relele guvernatorilor. luda Macabeul fuge în pustiu. 


1. lar în vremea aceasta, Antioh a călătorit a doua oară în Egipt. 

2. Şi s-a întâmplat că în timp de patruzeci de zile s-a văzut peste toată cetatea 
prin văzduh, alergând, călăreți cu haine aurite îmbrăcaţi şi cu sulițe ca şi ostaşii 
cei înarmaţi, 

3. Şi cetele de călăreți rânduite şi bătându-se unii cu alții, şi năvăliri de 
amândouă părţile şi vălmăşag de paveze şi mulţime de suliți şi săbii scoase şi 
aruncări de săgeți şi străluciri de podoabă de aur şi de tot felul de platoşe. 

4. Pentru aceea, toţi se rugau ca să fie spre bine arătarea aceasta. 

5. Şi făcându-se vorbă mincinoasă, cum că a murit Antioh, luând lason ca la o 
mie de bărbaţi, fără de veste a lovit asupra cetăţii şi, cei de pe zid împingându- 
se, mai pe urmă a luat cetatea, iar Menelau a fugit în castel. 

6. lar lason omora pe cetăţenii săi fără de milă, nesocotind că izbânda asupra 
rudeniilor sale este cea mai mare nenorocire. 

7. Şi gândea că prăpădeşte pe vrăjmaşi, când în faptă ucidea pe cei de un neam 
cu sine; totuşi n-a dobândit stăpânirea, iar mai pe urmă pentru viclenie, ruşine 
şi-a agonisit şi pribeag s-a dus iarăşi în ţara Amoniţilor. 

8. ŞI aşa s-a sfârşit viaţa lui de nelegiuiri, că l-a închis Areta, tiranul Arabilor. 
Iar el, dintr-o cetate într-alta fugind, fiind gonit de toţi şi urât ca un călcător de 
lege şi în necinste fiind la toţi ca un ucigaș al patriei şi al cetăţenilor, a fost gonit 
în Egipt. 

9. Şi el, cel care trimisese în surghiun pe mulți, a murit în pământ străin între 
Lacedemonieni, unde nădăjduise să găsească sprijin pe socoteala rudeniei dintre 
Lacedemonieni şi ludei. 

10. Şi cel care a lepădat mulțime de morţi neîngropaţi, a fost nejelit şi de nici un 
fel de îngropăciune, în mormântul părintesc, n-a avut parte. 

11. lar după ce a aflat regele acestea ce s-au făcut, a socotit că ludeii s-au 
răzvrătit, pentru aceea, pornind din Egipt, cu mânie de fiară sălbatică a luat 
cetatea cu năvala. 

12. Şi a poruncit ostaşilor să taie fără de milă pe cei care le sunt înainte şi pe cei 
care se suie în case să-i omoare. 

13. Deci au fost omorâţi tinerii şi bătrânii, bărbaţii şi femeile şi feciorii au pierit, 
şi fecioarele şi pruncii au fost junghiaţi, 

14. Astfel că în trei zile optzeci de mii au fost tăiaţi, iar alții, cam tot atâţi câți 
cei tăiați, au fost vânduți. 

15. Şi neîndestulându-se cu acestea, au îndrăznit a intra şi în templul Domnului, 
cel mai sfânt decât tot pământul, având călăuză pe Menelau, cel care şi legilor 
patriei s-a făcut vânzător. 

16. Şi cu mâini nelegiuite a luat sfintele vase şi cele ce au fost puse de alți regi 
spre creşterea, mărirea şi cinstea locului, cu nelegiuite mâini trăgându-le, le da. 

17. Şi s-a smerit cu cugetul Antioh, căci nu socotea că pentru păcatele celor care 
locuiau cetatea S-a mâniat puţină vreme Domnul şi că pentru aceea a fost urgisit 
locul acela. 

18. lar de nu s-ar fi întâmplat să fi fost mai dinainte cuprinşi de multe păcate, 
aşa precum Eliodor, pe care l-a trimis Seleuc regele, ca să vadă vistieria, aşa şi 
acesta, când a năvălit să intre, degrabă ar fi fost bătut şi s-ar fi întors de la 
îndrăznirea sa. 

19. Că n-a ales Domnul pe poporul Său pentru acest loc, ci locul acesta pentru 
poporul Său. 

20. Pentru aceea şi locul acesta a avut parte de răutățile ce s-au întâmplat în 
popor, ca după aceea să se facă părtaş bunătăţilor celor de la Domnul; părăsit 
altădată în mâna Atotputernicului, el a fost iarăşi aşezat în toată mărirea lui, 
după ce marele Stăpân S-a împăcat cu poporul Său. 

21. Deci Antioh, luând o mie şi opt sute de talanți din templul Domnului, 
degrabă s-a întors în Antiohia, gândind, de multă trufie, să facă pământul cale 
de corăbii şi marea drum de mers cu picioarele pentru semeţia inimii. 

22. Şi a lăsat şi dregători, ca să necăjească poporul: în Ierusalim, pe Filip de 
neam frigian, mai păgân în obiceiuri decât cel care l-a pus; 

23. La Garizim pe Andronic şi pe lângă aceştia pe Menelau, care mai rău decât 
ceilalți se ridica împotriva cetăţenilor. 

24. Şi având gând vrăjmaş asupra locuitorilor evrei, a trimis pe Apoloniu, capul 
răutăţilor, cu douăzeci şi două de mii de oşteni, poruncind "ca pe cei în vârstă pe 
toţi să-i omoare, iar pe femei şi pe cei mai tineri să-i vândă. 

25. lar acesta, venind în Ierusalim, s-a prefăcut a fi cu pace şi a aşteptat până în 
ziua cea sfântă de odihnă şi, apucând pe ludei în zi de praznic, a poruncit 
ostaşilor celor de sub ascultarea sa să se înarmeze. 

26. Şi pe toţi cei care au ieşit să privească i-au omorât şi alergând prin cetate cu 
armele, multă mulţime au omorât. 

27. lar luda Macabeul cu alți nouă inşi, care s-au alăturat lui, retrăgându-se în 
pustiu, ca fiarele în munţi trăia împreună cu cei care erau cu el şi se hrăneau cu 
buruieni ca să nu se spurce. 

Capitolul 6 - Elenismul în ţară. Îndemnurile autorului. 
Moartea lui Eleazar. 


1. Şi nu după multă vreme, a trimis regele pe un bătrân atenian, ca să silească pe 
ludei să se lase de legile lor părinteşti şi să nu mai trăiască după legile lui 
Dumnezeu. 

2. Şi să pângărească şi templul din Ierusalim şi să-l numească al lui Zeus 
Olimpianul, iar pe cel din Garizim, al lui Zeus, iubitorul de oaspeţi, precum erau 
locuitorii locului. 

3. Ci cu anevoie şi grea era poporului tocmeala răutății acesteia. 

4. Căci păgânii au pângărit templul cu desfrânări şi beţii, desfătându-se cu 
desfrânatele în sfintele curţi, şi aducând cele ce nu se cuvenea. 

5. Şi altarul s-a umplut de lucruri nelegiuite, pe care le oprea legea, 

6. Şi nu era voie nici a ţine ziua Domnului, nici a păzi sărbătorile părinteşti, nici 
măcar a spune că ești ludeu. 

7. Şi erau duşi cu sila la jertfele care se aduceau în fiecare lună de ziua naşterii 
regelui, şi când era sărbătoarea lui Dionysos, erau siliți Iudeii, având cununi de 
iederă, să ia parte la alaiul în cinstea lui Dionysos. 

8. Şi din îndemnul lui Ptolomeu a ieşit poruncă în cetăţile elineşti cele de prin 
vecini, ca şi pe ludei la fel să-i facă să jertfească, 

9. lar pe cei care nu vor vrea să treacă la obiceiurile elineşti, să-i omoare; de 
aceea, nimic altceva nu se vedea decât numai greutăți cu care erau asupriţi. 

10. Că s-au adus două femei, care au fost pârâte că şi-au tăiat împrejur pruncii 
lor. Pentru aceea au spânzurat pruncii de sânii lor şi prin cetate, pe uliţe 
purtându-le, le-au aruncat jos de pe zid de au murit. 

11. Iar alții alergau la peşterile cele de pe aproape, ca ascunzându-se să serbeze 
ziua de odihnă. De acest lucru, dându-se ştire lui Filip, i-a ars, fără ca ei să se 
împotrivească pentru mărirea acelei preacinstite zile. 

12. Rog dar pe cei care vor citi această carte, să nu se îngrozească din cauza 
acestor suferinţe; ci să socotească că aceste munci, nu spre pieire, ci spre 
învăţătură au fost neamului nostru. 

13. Că dacă Domnul nu lasă multă vreme pe cei care lucrează fărădelege, ci 
degrabă îi aruncă în munci, este semn de mare facere de bine. 

14. Că pe când la alte neamuri cu îndelungă răbdare aşteaptă Domnul, până ce 
vor ajunge la plinirea păcatelor şi apoi să-i muncească; asupra noastră aşa a 
socotit că este bine ca, nu la sfârşitul păcatelor ajungând noi, să aducă pedeapsă 
asupra noastră. 

15. Pentru aceea niciodată nu depărtează mila de la noi, ci, certându-ne cu 
nevoi, nu părăseşte pe poporul Său. 

16. Însă acestea să fie zise, pentru ca să ne aducem aminte. 

17. lar după aceste puţine cuvinte se cuvine să venim la poveste. 

18. Unui om anume Eleazar, care era cărturar de frunte şi trecut cu vârsta şi la 
față foarte frumos, căscându-i gura, îl silea să mănânce carne de porc. 

19. lar el mai vârtos primind moartea cea de cinste, decât viaţa cea de urâciune, 
de bună voie s-a dus la munci, 

20. Scuipând carnea din gura lui şi apropiindu-se de moarte, aşa cum se cuvine 
a se apropia cei care îndrăznesc a se apăra de cele ce nu se cuvine să le 
mănânce, oricare ar fi dragostea vieţii. 

21. lar cei care erau rânduiţi la acea nelegiuită jertfă, pentru că-l cunoşteau de 
mulți ani pe omul acesta, luându-l deoparte, îl rugau să aducă alte cărnuri făcute 
de el, care îi erau slobod a le mânca şi să se prefacă tocmai ca şi cum ar mânca 
de cele ce a poruncit regele din cărnurile jertfei, 

22. Ca, făcând aceasta, să scape de moarte şi, pentru prietenia veche cu ei, va 
afla milă. 

23. lar el gând bun luând şi vrednic fiind de vârstă şi de adâncile bătrâneţi, şi de 
cinstitele cărunteţi, care şi le agonisise şi de creşterea cea foarte bună din 
pruncie şi mai vârtos de cea sfântă şi de rânduiala legii, pusă de Dumnezeu, 
îndată a răspuns, zicând să-l trimită curând la moarte. 

24. "Că nu se cuvine vârstei noastre a fățărnici, ca mulţi din cei tineri să 
socotească cum că Eleazar cel de nouăzeci de ani a trecut la obiceiurile celor de 
alt neam. 

25. Şi din pricina prefăcătoriei mele, pentru această puţină şi scurtă vreme, ei să 
se amăgească prin mine şi urâciune şi ocară bătrâneţilor să-mi agonisesc. 

26. Că deşi în această vreme de acum voi scăpa de munca de la oameni, dar din 
mâinile Atotputernicului, nici viu, nici mort nu voi scăpa; 

27. Pentru aceea, bărbăteşte acum dându-mi viaţa, mă voi arăta vrednic de 
bătrâneţe. 

28. Şi celor tineri pildă vitejească le voi lăsa, ca degrabă şi cu bărbăţie să moară 
pentru cinstitele şi sfintele legi”. Acestea zicând, a păşit către chinuri. 

29. lar cei ce-l aduceau au schimbat inima lor cea bună, pe care cu puţin înainte 
o arătaseră către dânsul, în inimă răuvoitoare pentru cuvintele pe care mai 
înainte le-a grăit, care, precum socoteau ei, erau nebunie. 

30. Şi când era să moară de bătăi, suspinând, a zis: "Domnului, Celui care are 
sfânta ştiinţă, arătat este că putând eu să scap de moarte, grele dureri rabd cu 
trupul, bătut fund; iar cu sufletul bucuros pentru frica Lui pătimesc toate 
acestea”. 

31. Şi într-acest chip a murit acesta, şi nu numai tinerilor, ci şi întregului popor, 
moartea sa lăsând o pildă de vitejie şi pomenire de faptă bună. 

Capitolul 7 - Mucenicia celor şapte fraţi şi a mamei lor. 


1. Întâmplatu-s-a şi cu şapte fraţi, pe care, împreună cu maica lor prinzându-i, i- 
a silit regele, cu biciul şi cu vine bătându-i, să mănânce cărnuri de porc, care nu 
le era slobod a mânca. 

2. lar unul dintre ei, care a grăit mai întâi, aşa a zis: "Ce vrei să întrebi şi să ştii 
de la noi? Pentru că mai bucuroşi suntem a muri, decât a călca legile părintești”. 
3. lar regele, umplându-se de mânie, a poruncit să înfierbânte tigăi şi căldări, 

4. Şi după ce s-au înfierbântat acelea, îndată a poruncit să taie limba celui care a 
grăit întâi, apoi să-i jupoaie pielea de pe cap şi să-i taie mâinile şi picioarele, în 
faţa celorlalți frați şi a mamei lor. 

5. Şi după ce l-u ciopârțit aşa, a poruncit să-l aducă la foc şi să-l frigă de viu. Şi 
ieşind foarte mare sfârâială din tigaie, unii pe alţii împreună cu mama lor se 
îndemnau a muri vitejeşte zicând aşa: 

6. "Domnul Dumnezeu vede şi cu adevărat mângâiere are dintre noi, precum 
chiar a arătat prin cântarea cu care ne-a mărturisit nouă Moise, zicând: şi întru 
robii Săi se va mângâia". 

7. Şi după ce s-a săvârşit cel dintâi într-acest chip, a adus pe al doilea să-l 
batjocorească şi, jupuindu-i pielea capului cu părul, îl întreba: "Vrei să mănânci 
carne de porc înainte ca să ţi se ciopârţească toate mădularele trupului?" 

8. lar el; răspunzând în graiul părinţilor săi, a zis: "Nu". 

9. Pentru aceea şi acesta, ca şi cel dintâi, pe rând toate chinurile le-a suferit şi, 
când era să moară, a zis: "Tu dar, nelegiuitule, ne scoţi pe noi dintr-această 
viaţă, însă Împăratul lumii, pe noi cei care murim pentru legile Lui, iarăşi ne va 
învia cu înviere de viaţă veşnică". 

10. Şi după aceasta al treilea a fost batjocorit, şi cerându-i-se limba, îndată a 
scos-o şi mâinile cu îndrăzneală le-a întins şi vitejeşte a zis: 

11. "Din cer le-am dobândit acestea şi pentru legile Lui nu ţin seamă de ele, 
pentru că nădăjduiesc că de la EI iarăşi le voi dobândi”. 

12. Aşa încât însuşi regele şi cei ce erau cu el, cu spaimă, se minunau de sufletul 
tânărului, că nu ţinea seamă de dureri, ca de nimic. 

13. Şi după ce s-a sfârşit şi acesta, a adus pe al patrulea, aşijderea muncindu-l şi 
chinuindu-l: 

14. Şi când era să moară, aşa a zis: "Bine este a muta nădejdile cele de la 
oameni şi a aştepta pe cele de la Dumnezeu, că noi iar vom învia prin EI, iar ţie 
nu-ți Va fi înviere spre viaţă”. 

15. Şi îndată aducând pe al cincilea îl muncea, iar el, căutând către rege, a zis: 
16. "Putere între oameni având, muritor fiind, faci ce vrei; însă să nu socoteşti 
că Dumnezeu a părăsit poporul nostru; 

17. Ci tu aşteaptă şi vei vedea puterea Lui cea mare, cum pe tine şi pe urmaşii 
tăi îi va chinui”. 

18. Şi după acesta a adus pe al şaselea şi când era să moară, a zis: "Nu te înşela 
în zadar, că noi pentru noi înşine pătimim acestea, de vreme ce am păcătuit 

împotriva Dumnezeului nostru şi pentru aceasta s-au făcut aceste lucruri 
vrednice de mirare. 

19. lar tu să nu socoteşti că vei fi necertat, pentru că faci război împotriva lui 
Dumnezeu”. 

20. lar mama lor foarte minunată şi vrednică de bună pomenire este, căci într-o 
singură zi văzând pierindu-i şapte fii, cu bun suflet a răbdat, pentru nădejdile ce 
avea în Domnul: 

21. Şi pe fiecare din ei îl mângâia în graiul părintesc, plină fund de vitejesc 
cuget şi femeiasca gândire cu inimă bărbătească deşteptând-o, zicea către ei: 

22. "Nu ştiu cum v-aţi zămislit în pântecele meu şi nu v-am dat duh şi viaţă şi 
închipuirea fiecăruia nu eu am întocmit-o, 

23. Ci Ziditorul lumii, Care a zidit pe om de la naşterea lui, vă va da ca un 
milostiv iarăşi duh şi viață, de vreme ce acum nu vă este milă de voi, iubind 
legile Lui". 

24. lar Antioh, gândind că pe el îl defaimă şi socotind că pe el îl ocărăşte cu 
acele cuvinte, fiind încă cel mai tânăr viu, nu numai cu cuvintele îndemna, ci şi 
cu jurăminte îl încredința cum că şi bogat şi fericit îl va face, de se va lăsa de 
obiceiurile părinteşti şi prieten îl va avea şi vrednicii îi va încredința. 

25. lar tânărul, neascultând, a chemat regele pe mama sa şi o învăţa ca să-l 
sfătuiască cele ce sunt spre scăpare. 

26. Şi cu multe îndemnând-o, ea a primit că va sfătui pe fiu. 

27. Şi plecându-se la el, înşelând pe crudul tiran, aşa a zis în limba părintească: 
"Fiule, fie-ţi milă de mine, care în pântece te-am purtat nouă luni şi te-am 
alăptat trei ani şi te-am hrănit şi te-am adus la vârsta aceasta şi te-am crescut, 
purtându-te în braţe. 

28. Rogu-te, fiule, ca, la cer şi la pământ căutând şi văzând toate cele ce sunt 
într-însele, să cunoşti că din ce n-au fost le-a făcut pe ele Dumnezeu şi pe 
neamul omenesc aşijderea l-a făcut. 

29. Nu te teme de ucigătorul acesta; ci fă-te vrednic de fraţii tăi, primeşte 
moartea, ca în ziua milostivirii să te găsesc pe tine împreună cu frații tăi”: 

30. Şi grăind încă ea, tânărul a zis: "Pe cine aşteptaţi? N-ascult de porunca 
regelui, ci ascult de porunca legii, care s-a dat părinţilor noştri prin Moise. 

31. lar tu, cel care tot răul ai aflat asupra ludeilor, nu vei scăpa din mâinile lui 
Dumnezeu. 

32. Că noi pentru păcatele noastre pătimim, 

33. lar dacă, pentru cercetarea şi învăţătura noastră, Dumnezeu cel viu S-a 
mâniat puţin asupra noastră, iarăşi cu robii Săi Se va împăca. 

34. Ci tu, o, necredinciosule şi mai nelegiuit decât toţi oamenii, nu te mări 
tulburându-te în deşert şi semeţindu-te cu nişte nădejdi neştiute, asupra slugilor 
cereşti ridicându-ţi mâinile, 

35. Că încă n-ai scăpat de judecata atotputernicului Dumnezeu, Cel care de sus 
vede toate. 

36. Că acum fraţii mei, care puţină durere au suferit, au ajuns la făgăduinţa vieţii 
celei veşnice a lui Dumnezeu; iar tu cu judecata lui Dumnezeu vei suferi dreaptă 
pedeapsă de la Dânsul pentru această trufie a ta. 

37. lar eu, precum şi fraţii mei, şi trupul şi sufletul mi-l dau pentru legile 
părintești, rugându-mă lui Dumnezeu, ca să nu întârzie a Se milostivi spre 
poporul acesta şi pe tine prin certări şi prin bătăi să te facă să mărturiseşti cum 
că EI singur este Dumnezeu. 

38. lar în mine şi în fraţii mei să se oprească mânia Atotputernicului, care pe 
dreptate s-a adus peste tot neamul nostru”. 

39. Deci, mâniindu-se regele pe acesta mai mult decât pe ceilalţi, l-a chinuit, 
amărându-se pentru că l-a batjocorit. 

40. Deci şi acesta, curat întru totul; şi-a dat viaţa, nădăjduind spre Domnul. 

41. Şi mai pe urmă, după fii, s-a săvârşit şi mama. 

42. lar despre junghieri şi despre chinurile cele peste măsură să fie destule cele 
zise. 

Capitolul 8 - Răscoala şi primele biruinţe ale lui Iuda Macabeul. Înfrângerea 
lui Nicanor. Infrângerea lui Timotei şi a lui Bacchide. 
Fuga şi mărturisirea lui Nicanor. 


1. lar luda Macabeul şi cei care erau cu el, pe ascuns mergând prin sate, chemau 
pe rudenii şi pe cei care rămăseseră în legea evreiască şi luându-i cu sine, a 
strâns ca la vreo şase mii de bărbaţi. 

2. Şi s-au rugat Domnului ca să caute spre poporul cel mai necăjit decât toți şi să 
Se milostivească şi să Se îndure de templul Domnului cel pângărit de oameni 
păgâni. 

3. Şi să-i fie milă de cetatea cea stricată de tot şi care întocmai cu pământul va 
să se facă şi să audă sângele celor ucişi, care pururea strigă către EI. 

4. Şi să-ŞI aducă aminte de nelegiuita pierdere a pruncilor celor fără de păcate şi 
de hulele cele grăite asuprea neamului Lui şi să urască răutatea: 

5. lar luda Macabeul, având oştire adunată, nu-l puteau suferi neamurile şi 
mânia Domnului s-a întors în milă. 

6. Şi fără de veste venind, cetăți şi sate ardea şi locurile cele prielnice 
prinzându-le, pe mulți din vrăjmaşi biruindu-i îi punea pe fugă. 

7. Şi mai ales noaptea făcea năvăliri de acest fel, atât încât pretutindeni s-a auzit 
vestea vitejiei lui. 

8. Deci, văzând Filip că în puţină vreme acel om atâta a sporit, şi mai adeseori 
cu bun noroc merge, a scris lui Ptolomeu, cârmuitorul Cele-Siriei şi al Feniciei, 
ca să ajute la lucrurile regelui: 

9. Iar el îndată a ales pe Nicanor, feciorul lui Patrocle, unul din cei mai de frunte 
prieteni, şi l-a trimis supunându-i din tot felul de neamuri nu mai puţin de 
douăzeci de mii; ca să piardă tot neamul Evreilor. Şi i-a dat tovarăş şi pe 
Gorgias, bărbat învăţat la oştire şi priceput în lucrurile războiului. 

10. Şi a socotit Nicanor că dajdia cu care era regele dator Romanilor, a cărei 
sumă era două mii de talanţi, să o plătească din vânzarea iudeilor luaţi robi. 

11. Şi îndată a trimis la cetăţile cele de pe lângă mare, chemându-le ca să vină 
să cumpere robi Evrei, făgăduind că nouăzeci de robi va da pentru un talant, 
neaşteptând pedeapsa cea viitoare asupra lui de la Cel Atotputernic. 

12. Iar Iuda a aflat de venirea lui Nicanor. 

13. Şi, spunând celor care erau cu el de venirea taberei, cei fricoşi dintre ei şi 
care nu aveau nădejde în dreptatea lui Dumnezeu au fugit şi au ieşit din locurile 
lor. 

14. lar ceilalți toate ce le rămăsese le vindeau şi rugau pe Domnul să izbăvească 
pe cei vânduți de necredinciosul Nicanor mai înainte chiar de a se lovi în război. 
15. lar de nu pentru ei, apoi pentru aşezământul pe care l-a făcut cu părinţii lor 
şi pentru că chemau asupra lor prea cinstit şi de mare cuviinţă numele Lui. 

16. Deci, aducând luda Macabeul pe cei care erau cu el, care erau în număr de 
şase mii, îi îndemna să nu se îngrozească de vrăjmaşi, nici să se teamă de 
mulțimea cea multă a neamurilor, care cu nedreptate vin asupra lor; ci vitejeşte 

să se războiască, punându-și înaintea ochilor ocara cea fără de lege făcută de ei 
în locul cel sfânt 

17. Şi bătaia batjocoritei cetăţi şi surparea datinei strămoşeşti. 

18. Că aceia în arme şi în îndrăznire nădăjduiesc; iar noi în Dumnezeu cel 
Atotputernic nădăjduim, Care şi pe cei care vin asupra noastră şi pe toată lumea 
într-o clipă poate să-i piardă. 

19. Şi afară de acestea le-a arătat şi apărările cele făcute strămoşilor lor şi 
izbânda cea de pe vremea lui Sanherib, cum au pierit o sută optzeci şi cinci de 
mii. 

20. Şi bătaia din Babilon cea asupra Galatenilor făcută, cum toţi au venit la 
bătaie opt mii, cu patru mii de Macedoneni; iar Macedonenii trăgându-se înapoi, 
cei opt mii pe o sută douăzeci de mii i-au pierdut cu ajutorul ce li s-a făcut din 
cer, şi multă pradă au luat. 

21. Cu acestea i-au făcut să fie cu bună îndrăzneală şi gata a muri pentru lege şi 
pentru patrie. 

22. Deci în patru părți împărțind oștirea, rânduind şi pe fraţii săi povăţuitori la 
fiecare rând, pe Simon şi pe loan şi pe lonatan, fiecăruia dintre ei supunând o 
mie şi cinci sute. 

23. Şi încă şi pe Eleazar să citească sfânta carte, şi dându-le semn: cu ajutorul 
lui Dumnezeu, conducând el însuşi rândul cel dintâi, s-a lovit cu Nicanor. 

24. Şi ajutându-le Atotputernicul, au omorât din vrăjmaşi mai mult decât nouă 
mii şi au rănit şi au ciuntit de mădulare cea mai mare parte din tabăra lui 
Nicanor, şi pe toţi i-au silit să fugă. 

25. lar banii celor ce veniseră să-i cumpere robi, i-au luat şi, izgonindu-i până 
departe, s-au întors siliți de lipsa de timp. 

26. Pentru că era înainte de ziua de odihnă, pentru aceea au încetat a-i goni mai 
mult. 

27. Ci luând de la ei armele şi prădându-i, au şezut în ziua de odihnă pe loc, 
binecuvântând şi mărturisindu-se Domnului, Cel care i-a mântuit în ziua 
aceasta, începătură de milă rânduind lor. 

28. lar după ziua de odihnă, o parte din prăzi le-au dat celor neputincioşi şi 
văduvelor şi săracilor; iar celelalte le-au împărțit între ei şi pruncilor lor. 

29. Şi după ce au făcut acestea şi au făcut rugăciune de obşte, au rugat pe 
milostivul Dumnezeu, ca până în sfârşit să fie în pace cu robi Săi. 

30. După aceea, lovind pe cei care erau cu Timotei şi cu Bacchide, mai mult de 
douăzeci de mii dintre ei au omorât şi întăriturile cele înalte le-au biruit şi prăzi 
multe au împărțit, întocmai cu ei făcând părtaşi şi pe cei neputincioşi şi pe cei 
săraci şi pe văduve, precum şi pe cei bătrâni. 

31. Şi culegând armele de la ei, toate cu socoteală le-au pus în locuri bune, iar 
celelalte prăzi le-au adus la Ierusalim. 

32. Şi au omorât şi pe Filarh, care era cu Timotei, că era om foarte nelegiuit şi 
multe necazuri făcuse ludeilor. 

33. Şi când a serbat biruinţa în patrie, lui Calistene, cel care arsese sfintele porţi, 
i-au dat foc într-o căsuţă, în care fugise, şi aşa a luat pradă vrednică de credinţa 
sa cea rea. 

34. lar ticălosul Nicanor, cel care adusese o mie de neguţători să le vândă Evrei, 
35. Cu ajutorul lui Dumnezeu, smerit fiind de cei care după părerea lui erau ca 
nimic, lepădându-şi haina cea de mărire, prin mare fugind singur, a venit în 
Antiohia foarte la mare nevoie ajungând, din pricina pierderii oştirii. 

36. Iar cel care a făgăduit că va plăti bir Romanilor din robirea Ierusalimului a 
mărturisit cum că ludeii au pe Dumnezeu apărător şi pentru aceea sunt de 
nezdrobit, căci țineau legile cele puse de El mai înainte. 

Capitolul 9 - Groaznicul sfârşit al lui Antioh Epifan. 


1. Într-aceeaşi vreme s-a întâmplat de s-a întors şi Antioh fără de cinste din 
locurile cele dinspre Persia. 

2. Că intrând în Persepolis, s-a apucat a jefui templul de acolo şi a asupri 
cetatea; şi alergând mulţimea la arme, l-a biruit şi aşa s-a întors cu ruşine. 

3. lar când era el la Ecbatana, a aflat cele ce s-au întâmplat lui Nicanor şi cele ce 
au fost cu Timotei. 

4. Şi aprinzându-se de mânie, socotea că şi răutatea celor ce l-au gonit pe el să 
şi-o răzbune asupra ludeilor; pentru aceea a poruncit celui care conducea carul 
său să mâne neîncetat, ca să sfârşească mai curând călătoria, silindu-l judecata 
cea cerească, căci cu trufie a zis: Mormânt Evreilor voi face Ierusalimul îndată 
ce voi sosi acolo. 

5. lar Atotputernicul Domnul Dumnezeul lui Israel i-a lovit cu rană nevindecată 
şi nevăzută, căci, cum a sfârşit cuvântul, l-a apucat nesuferită durere în pântece 
şi amare chinuri ale celor dinlăuntrul lui. 

6. Şi suferea pe bună dreptate, căci el cu multe şi neauzite munci a chinuit cele 
dinlăuntru ale altora, iar el nicidecum n-a încetat de la semeţia sa. 

7. Ci încă şi de trufie era plin, de mânie foc suflând asupra Evreilor şi, 
poruncind să grăbească cu mergerea, s-a întâmplat de a căzut din carul care 
mergea tare şi căzătura fiind grea, toate mădularele trupului s-au zdruncinat. 

8. Şi celui care i se părea că şi peste valurile mării împărăţeşte din pricina trufiei 
pe care o avea peste firea omenească, şi socotea că va pune în cumpănă munţii 
cei înalți, acum, smerit fiind până la pământ, într-o lectică era purtat, arătând 
către toţi puterea lui Dumnezeu prin pilda sa. 

9. Căci din trupul acestui păgân izvorau viermi vii şi, trăind în chinuri şi în 
dureri, cădea de pe el carnea, şi de mirosul lui greu toată tabăra se îngreuia, 
neputând suferi duhoarea. 

10. Şi pe cel care cu puţin mai înainte i se părea că se atinge de stelele cerului, 
nimeni nu-l putea purta din pricina duhoriți nesuferite. 

11. Atunci a început, fiind rănit, a înceta de la mulțimea trufiei şi a veni întru 
cunoştinţa sa, sub bătaia lui Dumnezeu şi sub sporul durerilor. 

12. Şi nici el singur nemaiputând a-şi suferi greul miros, aceasta a zis: "Drept 
este a se supune lui Dumnezeu şi cel care este pământean să nu se asemene 
Lui”. 

13. ŞI se ruga nelegiuitul acesta către Stăpânul Care nu voia a-l mai milui, aşa 
zicând: 

14. Că şi cetatea cea sfântă, la care se grăbea a veni ca să o asemene cu 
pământul şi să o facă mormânt, o va zidi şi o va face slobodă. 

15. Şi pe Evreii, pe care nici de îngropare nu-i socotea vrednici, ci împreună cu 
pruncii lor să-i lepede să fie mâncare păsărilor şi fiarelor, pe toţi aceştia 
întocmai cu Atenienii să-i facă. 

16. Şi templul cel sfânt, pe care mai înainte îl prădase, cu frumoase daruri să-i 
împodobească şi sfintele vase toate cu mult mai multe să le dea înapoi şi 
cheltuielile care sunt trebuitoare la jertfe, din veniturile lui să le dea. 

17. Afară de acestea, că şi el se va face evreu şi va merge în tot locul cel locuit 
de oameni, mărturisind puterea lui Dumnezeu. 

18. Dar durerile nicidecum nu încetau, pentru că venise asupra lui judecata cea 
dreaptă a lui Dumnezeu şi, deznădăjduindu-se, a scris Evreilor carte cu 
rugăciune, astfel: 

19. "Bunilor cetăţeni Evrei, bucurie multă şi sănătate şi fericire, regele şi 
căpetenia oştirilor, Antioh. 

20. De sunteţi sănătoşi împreună cu pruncii voştri şi ale voastre după voia 
voastră sunt, foarte bine ne pare, mulțumind prea marelui Dumnezeu cel din cer, 
întru Care nădăjduiesc. 

21. Şi eu bolnav zăcând, de cinstea şi de bună inima voastră cu dragoste îmi 
aduc aminte; întorcându-mă de la locurile cele din Persia şi căzând în boală 
grea, am socotit că este bine să mă îngrijesc de bunăstarea voastră. 

22. Nu mă deznădăjduiesc de mine, ci mare nădejde am că voi scăpa de boală. 
23. Şi aducându-mi aminte că şi tatăl meu, pe vremurile în care s-a războit în 
locurile cele de sus, a arătat pe cel care va fi după el, 

24. Ca, întâmplându-se ceva neaşteptat sau vreo neizbândă, să ştie cei din ţări 
cui s-a lăsat domnia şi să nu se tulbure. 

25. Afară de acestea, văzând că puternicii cei de aproape şi vecinii împărăției 
păzesc vremurile, aşteptând să vadă ce se va întâmpla, am pus în scaun pe fiul 
meu Antioh, pe care de multe ori, când umblam prin ţările cele de sus, la cei mai 
mulți dintre voi îl adeveream şi-l întăream, şi am scris şi lui cele ce mai jos sunt 
scrise. 

26. Deci vă îndemn şi vă rog pe voi, ca, aducându-vă aminte de facerile de bine 
cele de obşte şi deosebi, fiecare să păzească credinţa către mine şi către fiul 
meu. 

27. Că bună nădejde am că el cu blândeţe şi cu iubire de oameni, urmând voia 
mea, va petrece cu vol. 

28. Astfel ucigătorul acela de oameni şi hulitorul a pătimit, foarte rele chinuri, şi 
aşa cum el altora a făcut, cu ticăloasă moarte, în ţară străină şi în loc muntos, şi- 
a sfârşit viaţa. 

29. Şi i-a adus trupul Filip, tovarăşul lui, care temându-se de Antioh, fiul lui, s-a 
dus în Egipt la Ptolomeu Filometor. 

Capitolul 10 - Curăţirea templului, sărbătoarea sfințirii. Ptolemeu Macron. 
Războiul cu Idumeii. Luptele împotriva lui Timotei. Cucerirea Ghezerului. 


1. lar luda Macabeul şi cei ce erau cu el, povăţuindu-i Domnul, au cuprins 
templul şi cetatea. 

2. lar jertfelnicele de prin târg, pe care le făcuseră cei de alt neam, şi capiştele, 
le-au stricat. 

3. Şi curăţind templul, alt jertfelnic au făcut, şi înfierbântând pietre şi foc din ele 
luând, după ce au trecut doi ani şi şase luni, au adus jertfă şi tămâie şi lumini şi 
au făcut punerea înainte a pâinilor. 

4. Şi după ce au făcut acestea, plecându-se cu faţa la pământ, s-au rugat 
Domnului ca să nu mai cadă în răutăţi ca acestea, ci de vor şi păcătui cândva, El 
să-i certe cu milă şi să nu-i dea neamurilor celor hulitoare şi barbare. 

5. lar în ziua în care cei de alt neam pângăriseră templul Domnului, s-a 
întâmplat că tocmai într-acea zi s-a făcut curățirea, în douăzeci şi cinci ale 
aceleiaşi luni, care este Chislev, 

6. Şi cu veselie au ţinut opt zile ca la praznicul corturilor, aducându-și aminte 
cum cu puţină vreme mai înainte sărbătoarea corturilor o au făcut în munţi şi în 
peşteri, hrănindu-se ca fiarele. 

7. Pentru aceea stâlpări şi ramuri frumoase, precum şi finici având, laude dădeau 
Celui care îi învrednicise să sfinţească templul. 

8. Şi a poruncit cu poruncă de obşte şi cu rânduială la tot neamul iudeu, ca din 
an în an să ţină zilele acestea. 

9. Şi aşa a fost sfârşitul lui Antioh care s-a numit Epifaniu. 

10. Şi acum, vom arăta pe scurt, cele întâmplate în vremea lui Eupator Antioh, 
fiul nelegiuitului Antioh, spunând relele care s-au întâmplat din războaie. 

11. Că acesta, după ce s-a făcut rege, a pus mai mare peste treburile regatului pe 
un oarecare Lisias, care fusese cârmuitor mai mare peste Cele-Siria şi Fenicia. 
12. Ptolomeu, care se chema Macron, a voit să facă dreptate față de ludei, 
pentru nedreptatea ce li se făcuse, şi se nevoia să trăiască în pace cu ei. 

13. Şi pentru aceasta a fost pârât de prieteni către Eupator, şi de multe ori auzind 
că este numit trădător, pentru că a părăsit Ciprul, pe care Filometor i-l 
încredinţase, şi a trecut la Antioh Epifaniu, nemaiputând să păstreze nici cinstea, 
nici dregătoria ce avea, de inimă rea, otrăvindu-se, a murit. 

14. lar Gorgias, după ce s-a făcut mai mare peste locurile acestea, adunând 
oştire străină, adeseori pornea război împotriva ludeilor. 

15. Şi unindu-se cu aceştia şi Edomiţii, care ţineau cetăţi tari, necăjeau pe ludei, 
şi pe cei fugiţi de la Ierusalim, primindu-i, încercau să continuie războiul. 

16. lar cei care erau cu luda Macabeul, făcând rugăciune şi cerând lui 
Dumnezeu să le fie în ajutor, au năvălit asupra cetăților Edomiţilor, 

17. Pe care lovindu-le vitejeşte, au luat locurile şi au avut izbândă asupra tuturor 
celor care se luptau de pe zid, şi pe cei care le veneau înainte i-au junghiat şi au 
omorât nu mai puţin de douăzeci de mii. 

18. Şi au fugit unii, vreo nouă mii, în două turnuri foarte tari, care aveau toate 
cele trebuitoare. 

19. lar luda Macabeul, lăsând pe Simon, pe Iosif, pe Zacheu şi pe câţiva care 
erau cu el, ca să-i înconjure şi să lupte împotriva lor, s-a dus la locurile cele mai 
primejduite. 

20. Cei care erau cu Simon, iubind argintul, au fost amăgiţi cu bani de unii din 
cei din turnuri şi, luând şaptezeci de mii de drahme de argint, au lăsat pe unii de 
au scăpat. 

21. Şi fiind vestit Macabeu de lucrul ce s-a făcut, adunând pe căpeteniile 
poporului, i-a învinuit foarte, pentru că au vândut pe argint pe fraţi, lăsând pe 
vrăjmaşi asupra lor. 

22. Pe aceşti vânzători i-au omorât şi îndată au luat cele două turnuri. 

23. Deci toate luptele lui ieşind cu bine, a ucis în acele două turnuri mai mult de 
douăzeci de mil. 

24. lar Timotei cel care mai înainte a fost biruit de ludei, adunând oştiri străine 
multe foarte şi multă călărime din Asia, a venit să robească Iudeea. 

25. luda Macabeul şi cei care erau cu el, pe când se apropia el, se rugau 
Domnului, presărându-şi capul cu ţărână şi încingându-şi coapsele cu sac. 

26. Şi căzând la pământ înaintea altarului, s-au rugat ca lor să le fie blând iar 
vrăjmaşilor lor să fie vrăjmaş şi celor potrivnici să se împotrivească, precum 
zice legea. 

27. Şi după rugăciune, luând armele, au ieşit din cetate departe şi, apropiindu-se 
de vrăjmaşi, au stat. 

28. Şi când a răsărit soarele, s-au lovit amândouă părțile, aceştia având chezaş 
de bună norocire şi de biruinţă fapta bună şi scăparea cea spre Domnul, iar aceia 
având călăuză mânia. 

29. Şi pe când se băteau cu înverşunare, s-au arătat vrăjmaşilor din cer cinci 
bărbaţi străluciți, călări pe cai cu frâie de aur, care purtau în luptă pe ludei. 

30. Doi dintre ei luând pe luda Macabeul în mijloc şi acoperindu-l cu armele 
lor, îl păzeau nevătămat; iar asupra vrăjmaşilor aruncau săgeți şi trăsnete. Deci 
învălmăşindu-se, pentru că nu vedeau, şi tulburându-se, cădeau în sabie. 

31. Şi s-au omorât douăzeci de mii cinci sute de pedestrași şi şase sute de 
călăreţi. 

32. Timotei a fugit la Ghezer, cetate tare, peste care era mai mare Chereea. 

33. lar cei care erau cu luda Macabeul au tăbărât vitejeşte împrejurul cetăţii 
aceleia patru zile. 

34. lar cei dinăuntru, nădăjduind în tăria cetăţii, foarte mult blestemau şi cuvinte 
necuviincioase aruncau. 

35. Şi când s-a luminat în ziua a cincea, douăzeci de voinici din cei care erau cu 
Iuda Macabeul, mâhnindu-se din cauza blestemelor, bărbăteşte au năvălit la zid 
ŞI, cu mânie sălbatică suindu-se, pe oricare era înainte îl tăiau. 

36. De asemenea şi alții suindu-se asupra celor dinăuntru, au dat foc turnurilor 
şi, aprinzând focuri, de vii au ars pe acei blestemători. 

37. lar alţii au tăiat porțile şi primind înăuntru cealaltă tabără, au luat cetatea; şi 
pe "Timotei, care se ascunsese într-o groapă, precum şi Chereea, fratele acestuia, 
şi pe Apolofane i-au omorât. 

38. Şi după ce au făcut acestea, cu laude şi cu mărturisiri au binecuvântat pe 
Domnul, Cel care mult bine a făcut lui Israel şi i-a dat biruinţă. 

Capitolul 11 - Înfrângerea lui Lisias. Înţelegere de pace. Patru scrisori: a lui 
Lisias către ludei, a lui Antioh Eupator către Lisias, a lui Antioh Epifan către 
Iudei, a Romanilor către ludei. 


1. lar după puţină vreme Lisias, care era epitrop al regelui şi rudenie şi ispravnic 
peste toate treburile regelui foarte greu supărându-se pentru lucrul acesta ce s-a 
făcut, 

2. A adunat aproape optzeci de mii şi toată călărimea, şi a venit împotriva 
ludeilor, gândind să facă cetatea locaş Elinilor, 

3. Templul să-l vândă cu bani, ca şi pe celelalte capişti ale păgânilor, şi arhieria 
în fiecare an să o scoată în vânzare. 

4. Şi nicidecum nu se gândea la puterea lui Dumnezeu, ci se semeţea cu zecile 
de mii de pedestraşi şi cu miile de călăreţi şi cu optzeci de elefanţi. 

5. Deci intrând în ludeea, s-a îndreptat spre Betţur, care era în loc greu de ajuns 
şi departe de Ierusalim ca la cinci stadii, şi l-a împresurat. 

6. lar dacă au aflat cei care erau cu luda Macabeul că bate cetăţile, cu plângere 
şi cu lacrimi se rugau Domnului împreună cu tot poporul ca să trimită înger bun 
spre izbăvirea lui Israel. 

7. Şi Macabeu, luând cel dintâi armele, a îndemnat pe ceilalţi să stea împreună 
cu el la primejdii şi să ajute pe frații săi. 

8. Şi împreună cu osârdie pornind, şi la Ierusalim fiind ei, s-a arătat un călăreț 
cu haină albă mergând înaintea lor şi cu arme de aur sclipind. 

9. Şi toţi împreună au binecuvântat pe milostivul Dumnezeu şi s-au întărit cu 
inimile, fiind gata a năvăli nu numai asupra oamenilor, ci şi asupra fiarelor 
sălbatice şi a zidurilor de fier. 

10. Deci, apropiindu-se cu bună rânduială, având ajutor pe Domnul cel din car, 
Care Se milostivea spre ei, 

11. Şi ca nişte lei năvălind asupra vrăjmaşilor, au doborât la pământ din ei 
unsprezece mii de pedestrași, precum şi o mie şase sute de călăreți. 

12. Şi pe toţi i-au pus pe fugă şi mai mulţi dintre ei răniţi, goi au scăpat şi însuşi 
Lisias a scăpat fugind cu ocară. 

13. Şi pentru că nu era lipsit de minte, chibzuind asupra înjosirii ce i s-a făcut şi 
socotind că Evreii sunt nebiruiţi, pentru că Atotputernicul Dumnezeu le ajută, 
14. Trimiţând la ei, a făgăduit că toate cele drepte le va primi şi că şi pe rege îl 
va îndupleca să le fie prieten. 

15. Şi a ascultat Macabeu de rugăciunile lui Lisias, în toate purtând grijă de cele 
de folos; căci câte a cerut Macabeu lui Lisias prin scrisori în privinţa ludeilor, 
regele le-a îngăduit. 

16. lar cărțile cele scrise de Lisias ludeilor erau astfel: "Lisias, mulțimii 
ludeilor, bucurie. 

17. loan şi Abesalom, pe care voi i-ai trimis, dând scrisorile cele de la voi, au 
cerut să împlinesc cele scrise în ele. 

18. Deci câte se cădeau a se arăta regelui, am arătat, şi cele ce s-au întâmplat le- 
a iertat. 

19. Deci de veţi păzi bunăvoința faţă de stăpânire, şi de aici înainte mă voi nevoi 
a mă face pricină de bunătăţi pentru voi. 

20. Şi pentru acestea am poruncit şi acestora şi celor de la mine trimişi, cu de- 
amănuntul să vă vorbească. 

21. Fiţi sănătoşi. Anul o sută patruzeci şi opt, a lunii lui Distros, ziua a douăzeci 
şi patra”. 

22. lar epistola regelui cuprindea acestea: "Regele Antioh fratelui Lisias 
bucurie. 

23. După ce tatăl nostru s-a mutat între zei, noi vrem ca acei de sub cârmuirea 
noastră să fie netulburaţi întru a lor purtare de grijă; 

24. Auzind că ludeii n-au voit a asculta de tatăl meu, ca să treacă la obiceiurile 
elineşti, ci mai bine voiesc să-şi ţină legea lor, iar acum se roagă de noi, ca să-i 
îngăduim să-şi ţină legea lor, 

25. Voind noi ca şi neamul acesta să fie fără tulburare, am judecat ca şi templul 
să li se întoarcă şi să petreacă după obiceiurile strămoşilor lor. 

26. Drept aceea bine vei face de vei trimite la ei şi vei încheia pace cu ei, ca 
ştiind voia noastră să fie cu inimă bună şi veseli să-şi isprăvească lucrurile lor”. 
27. lar Epistola pe care a scris-o regele către neamul ludeilor era astfel: "Regele 
Antioh, marelui sfat al ludeilor şi celorlalți ludei bucurie. 

28. De sunteţi sănătoşi, sunteţi precum voim, şi noi suntem sănătoşi. 

29. Arătatu-ne-a Menelau cum că voi voiți a merge în patrie şi a fi la ale 
voastre. 

30. Drept aceea, celor care se vor întoarce până în treizeci de zile ale lunii 
Xantic, le dăm liberă voie, 

31. Ca Iudeii să-şi ţină bucatele şi legile lor ca şi mai înainte, şi nimeni dintre ei 
nici o supărare să nu aibă pentru cele ce prin neştiinţă s-au făcut. 

32. Şi am trimis şi pe Menelau să vă mângâie. 

33. Fiţi sănătoşi. Anul o sută patruzeci şi opt, în cincisprezece zile ale lunii 
Xantic”. 

34. 'Trimis-au şi Romanii la ei carte aşa scrisă: "Quintus Memius, şi Titus 
Manlius, împuterniciții Romanilor, poporului ludeilor, bucurie! 

35. Cele ce Lisias, ruda regelui, v-a îngăduit, şi noi le îngăduim. 

36. lar pentru cele ce a judecat să se supună împăratului, trimiteţi pe cineva 
îndată, după ce veţi fi cercetat toată pricina, ca să înfățişăm totul împăratului 
precum voiţi voi, fiindcă noi venim la Antiohia. 

37. Drept aceea, grăbiţi şi trimiteţi pe careva, ca şi noi să ştim ce voiţi. 

38. Fiţi sănătoşi. Anul o sută patruzeci şi opt, zile cincisprezece ale lunii 
Xantic”. 

Capitolul 12 - luda Macabeul pedepseşte loppe şi lamnia. Luptele din 
Galaad. Bătălia de la Carnaim; întoarcerea pe la Efron şi Schitopolis. 
Înfrângerea lui Gorgias. Rugăciunea pentru cei morţi. 


1. După ce s-au făcut legăturile acestea, Lisias s-a dus la rege; iar Iudeii au 
început să-şi lucreze ogoarele. 

2. Însă căpeteniile oştirilor cei care erau pe locurile acelea: Timotei şi Apoloniu, 
fiul lui Geneu, precum şi Ieronim şi Demofon, şi afară de aceştia Nicanor, 
cârmuitorul Ciprului, nu-i lăsau să petreacă în pace şi linişte. 

3. Şi locuitorii din lafa răutate ca aceasta au făcut, că au îndemnat pe ludeii care 
locuiau cu ei, ca împreună cu femeile şi cu pruncii, să intre în corăbiile pregătite 
de ei, ca şi cum nici o vrăjmăşie n-ar fi între ei; 

4. Dar ei lucrau după sfatul cel de obşte al cetăţii, iar ludeii primind poftirea ca 
unii ce voiau să fie în pace, şi neavând nici o bănuială, mergând cu corăbiile au 
fost înecaţi, fiind ei în număr ca la două sute. 

5. Aflând Iuda răutatea ce s-a făcut celor din neamul său, poruncind bărbaților 
celor care erau cu sine, 

6. Şi chemând pe Judecătorul cel drept, Dumnezeu, a mers asupra ucigătorilor 
fraților săi şi a aprins noaptea portul şi corăbiile le-a ars, şi pe cei care fugiseră 
acolo i-a omorât. 

7. Şi oraşul fiind închis, s-a întors ca să vină a doua oară, şi toată cetatea lafa de 
tot să o distrugă. 

8. Aflând că şi cei din lamnia vreau să facă la fel ludeilor care locuiau la ei, 

9. Năvălind asupra locuitorilor din lamnia noaptea, a aprins portul cu corăbiile, 
încât se vedea lumina flăcării din Ierusalim, de la o depărtare de două sute 
patruzeci de stadii. 

10. Şi de acolo mergând nouă stadii, îndreptându-se asupra lui Timotei, au 
năvălit Arabii asupra lui luda ca la cinci mii cinci sute de călăreți. 

11. Şi făcându-se război tare, şi, cu ajutorul lui Dumnezeu biruind cei care erau 
cu luda, şi împuţinându-se Arabii, s-au rugat de luda să facă pace cu «ei, 
făgăduind că-i vor da dobitoace, şi întru celelalte îi vor folosi. 

12. lar luda, socotind cu adevărat că în multe îi vor fi de folos, le-a dat pace şi, 
primind învoiala cu ei, s-au dus la corturile lor. 

13. Apoi luda a năvălit şi asupra unei cetăți cu pod tare şi cu ziduri înconjurată, 
în care multe feluri de neamuri locuiau şi al cărui nume era Caspin. 

14. lar cei dinăuntru nădăjduind în tăria zidurilor şi în mulţimea bucatelor ce-şi 
strânseseră, se purtau trufaş, batjocorind pe cei care erau cu luda, şi 
blestemându-i şi grăind cele ce nu se cuvin. 

15. lar cei care erau cu Iuda, chemând pe puternicul Stăpân al lumii, Care fără 
de berbeci şi fără unelte a surpat zidurile Ierihonului, pe vremea lui losua, au 
năvălit ca nişte fiare asupra zidului. 

16. Şi cu voia lui Dumnezeu, luând cetatea, măcel cumplit au făcut, încât lacul 
cel de lângă cetate, care era lat de două stadii, plin de curgerea sângelui se 
vedea. 

17. Şi de acolo, mergând şapte sute şi cincizeci de stadii, au sosit în Haraca, la 
cei care se zic ludei Tubieni. 

18. Ci pe Timotei nu l-a apucat în locurile acelea, căci fără de nici o ispravă se 
întorsese de acolo, lăsând pază de oştire într-un loc foarte tare. 

19. lar Dositei şi Sosipatru din căpeteniile care erau cu luda Macabeul, 
mergând, au omorât pe păzitorii cei lăsaţi de Timotei mai mulți decât zece mii 
de bărbaţi. 

20. lar Iuda Macabeul, punându-și în rând oștirea, 1-a pus pe ei peste cete şi a 
plecat împotriva lui Timotei care avea cu sine o sută douăzeci de mii de 
pedestraşi şi o mie cinci sute de călăreți. 

21. Deci, aflând Timotei de venirea lui luda, a trimis femeile şi pruncii şi 
cealaltă avere la locul ce se chema Carnaim pentru că foarte anevoie se putea 
înconjura şi nu lesne putea să se apropie acela din cauza strâmtorării tuturor 
locurilor. 

22. De la început, când s-a ivit ceata lui Iuda, s-au îngrozit vrăjmaşii şi s-au 
înfricoşat de faţa Celui care toate le vede şi s-au pornit a fugi care cum putea, 
încât de multe ori ei intre ei se vătămau şi se tăiau cu ascuţişul săbiilor. 

23. lar luda, gonindu-i foarte tare, tăind pe nelegiuiţii aceia, a ucis ca la vreo 
treizeci de mii de bărbaţi. 

24. lar Timotei a căzut în mâinile oştenilor lui Dositei şi ai lui Sosipatru şi se 
ruga cu multe rugăciuni să-l slobozească viu, pentru că el are în mână pe părinţii 
şi frații multora dintre ludei şi, dacă el va muri, acelora li se va întâmpla rău. 

25. Şi cu multe legându-se el înaintea lor, cum că pe toţi aceia nevătămaţi îi va 
întoarce, l-a slobozit pentru izbăvirea fraţilor. 

26. lar luda mergând împotriva Carnaimului şi împotriva templului zeiţei 
Atargatis, a omorât douăzeci şi cinci de mii de oameni. 

27. Şi după fuga şi pierderea acestora, a tăbărât luda asupra Efronului, care era 
cetate tare, în care locuia Lisias şi mulțime de tot felul de neamuri; iar înaintea 
zidurilor stau bărbaţi voinici, care se băteau vitejeşte. Arme multe şi săgeți erau 
puse acolo. 

28. Ci chemând pe Cel Puternic, Care cu tărie zdrobeşte puterea vrăjmaşilor, a 
luat cetatea sub mâinile sale şi, din cei care erau înăuntru, a omorât ca vreo 
douăzeci şi cinci de mii. 

29. Şi mergând de acolo, a năvălit asupra cetăţii Schitopolis, ce era departe de 
Ierusalim ca la şase sute de stadii; 

30. lar Iudeii, care locuiau acolo, mărturisind dragostea pe care o aveau faţă de 
ei Schitopolitenii, şi cum că şi în vremurile cele nenorocite le-au fost blânzi, 

31. Iuda şi ai săi, mulțumindu-le, i-au îndemnat ca şi de aici înainte să fie buni 
cu neamul ludeilor, şi au venit la Ierusalim, când se apropia sărbătoarea 
Cincizecimil. 

32. lar după praznicul Cincizecimii, au pornit împotriva lui Gorgias, mai marele 
Edomului. 

33. Şi a ieşit Gorgias cu trei mii de pedeştri şi cu patru sute de călăreţi, 

34. Şi bătându-se, s-a întâmplat de au căzut puţini dintre iudei. 

35. lar un oarecare Dositei dintre Tubieni, călăreț şi bărbat tare, a prins pe 
Gorgias şi, ţinându-l de veşmânt, îl ţinea vitejeşte, vrând viu să-l aducă rob pe 
blestematul acela; iar unul din călăreţii Traci venind asupră-i şi lovindu-l peste 
umăr, Gorgias a scăpat fugind în Mareşa. 

36. lar cei care erau cu Esdris mai mult bătându-se şi ostenind, luda a chemat pe 
Domnul să-i fie ajutor şi Căpetenie în luptă. 

37. Începând în graiul părinţilor şi cu cântări strigând şi glas înălțând, fără de 
veste a năvălit asupra oştirilor lui Gorgias şi le-a înfrânt. 

38. Apoi, luda luând oştirea, s-a dus în cetatea Adulam şi, sosind ziua a şaptea, 
s-a curățit după obicei şi a petrecut acolo ziua de odihnă. 

39. Iar a doua zi au venit cei care erau cu luda, precum a fost rânduit ca să ridice 
trupurile celor omorâţi şi să le aşeze cu rudeniile în părinteştile morminte. 

40. Şi a aflat sub hainele fiecăruia din cei morţi lucruri închinate idolilor 
lamniei, de la care îi oprea legea pe ludei, şi tuturor vădit lucru a fost că pentru 
atare pricină au căzut aceştia. 

41. Şi toţi binecuvântând pe Judecătorul cel drept, pe Domnul, Cel care arată 
cele ascunse, 

42. Şi întorcându-se la rugăciuni, s-au rugat pentru păcatul ce s-a făcut, ca de tot 
să se şteargă. lar viteazul luda a îndemnat mulțimea să se păzească fără de 
păcat, văzând cu ochii cele ce s-au făcut pentru păcatul celor care mai înainte au 
căzut. 

43. Şi strângând bani după numărul bărbaţilor care erau cu el, două mii de 
drahme de argint a trimis în Ierusalim, să se aducă jertfă pentru păcat. Foarte 
bun şi cuvios lucru pentru socotinţa învierii morților! 

44. Că de n-ar fi avut nădejde că vor învia cei care mai înainte au căzut, deşert şi 
de râs lucru ar fi a se ruga pentru cei morți. 

45. Şi a văzut că celor care cu bună cucernicie au adormit, foarte bun dar le este 
pus. 

46. Drept aceea, sfânt şi cucernic gând a fost, că a adus jertfă de curăție pentru 
cei morţi, ca să se slobozească de păcat. 

Capitolul 13 - Sfârşitul lui Menelau. Campania lui Antioh V Eupator. Bătălia 
de la Modein. Antioh Eupator ajunge la o înţelegere cu Iudeii. 


1. În anul o sută patruzeci şi nouă au aflat cei care erau cu Iuda că vine Antioh 
Eupator cu mulțime asupra ludeii. 

2. Şi împreună cu el venea şi Lisias epitropul, care era mai mare peste treburile 
țării, fiecare având oştire elinească: pedestrași o sută şi zece mii, călăreţi cinci 
mii trei sute, elefanţi douăzeci şi doi şi trei sute de care de război purtătoare de 
seceri. 

3. ŞI s-a întovărăşit cu ei şi Menelau şi cu multă înşelăciune îndemna pe Antioh, 
nu la izbăvirea patriei gândind, ci nădăjduind că-l va pune căpetenie. 

4. Ci împăratul împăraţilor a întărâtat mânia lui Antioh asupra celui păcătos, şi 
arătând Lisias că acesta este pricina tuturor răutăţilor, a poruncit, precum este 
obiceiul într-acel loc, să-l piardă, ducându-l în Bereea. 

5. Şi era în locul acela un turn de cincizeci de coţi înalt plin cu cenuşă, şi acesta 
avea o unealtă cu meşteşug făcută de se pleca în toate părțile şi aluneca în 
cenuşă. 

6. Aici se aruncau toţi cei care erau furi de cele sfinte sau vinovaţi cu alte răutăți 
mari. 

7. Cu această moarte s-a întâmplat a muri nelegiuitul Menelau, neînvrednicindu- 
se nici de înmormântare. 

8. Pe bună dreptate, fiindcă multe păcate făcuse asupra jertfelnicului, ale cărui 
foc şi cenuşă erau curate şi tocmai în cenuşă şi-a găsit moartea. 

9. Iar regele venea cu gânduri barbare, ca să facă ludeilor mai mari rele decât s- 
au făcut în zilele tatălui său. 

10. Şi aflând Iuda acestea, a poruncit poporului să se roage Domnului, ziua şi 
noaptea ca, precum alteori, aşa şi acum să ajute 

11. Celor care erau să fie lipsiţi de lege, de patrie şi de sfântul locaş, iar pe 
poporul, care nu de multă vreme îşi venise în fire, să nu-l lase să fie supus 
neamurilor celor hulitoare. 

12. Şi toți împreună făcând aceasta şi rugând pe milostivul Dumnezeu cu 
plângere şi cu ajunări şi cu cădere la pământ trei zile neîncetat, i-a mângâiat 
Iuda şi le-a poruncit să se gătească. 

13. lar luda împreună cu cei mai bătrâni s-a sfătuit ca, mai înainte de a intra 
oştirea regelui în Iudeea şi de a birui Ierusalimul, să le iasă înainte şi cu ajutorul 
Domnului să hotărască lucrul. 

14. Deci, încredințându-se purtării de grijă a Celui care a făcut lumea şi 
îndemnând pe cei care erau cu el ca bărbăteşte să se nevoiască până la moarte 
pentru legi, pentru templul Domnului, pentru cetate, pentru patrie şi pentru 
datină, şi-a pus tabăra împrejurul Modeinului. 

15. Şi dând la ai săi cuvântul de taină: "Domnul este izbânda noastră", cu 
voinici preabuni aleşi a lovit noaptea tabăra regească şi a omorât ca la vreo 
patru mii de bărbaţi şi pe cel care era mai mare peste elefanţi cu toţi ai săi. 

16. Mai pe urmă, după ce a umplut tabăra de frică şi de tulburare, s-a întors cu 
bine. 

17. Aceasta s-a făcut când se lumina de ziuă, ajutându-i ocrotirea Domnului. 

18. lar regele, îndată ce a văzut îndrăznirea ludeilor, cu meşteşug a ispitit 
locurile. 

19. Şi înaintând împotriva Betţurului care era pază tare a ludeilor, a fost bătut, 
respins şi păgubit în ostaşi. 

20. lar Iuda trimitea celor dinăuntru cele trebuitoare. 

21. Şi un oarecare Rodocos din tabăra ludeilor a spus vrăjmaşilor tainele. Şi, 
cercetându-se, a fost prins şi închis. 

22. lar regele a doua oară a stat de vorbă cu cei care erau în Betţur şi dându-le 
sfat de pace, s-a dus şi s-a ciocnit cu cei care erau cu luda şi a fost biruit. 

23. Deci aflând că s-ar fi sculat asupră-i la Antiohia Filip, pe care îl lăsase mai- 
mare peste treburi, s-a tulburat şi, rugându-se de Iudei, li s-a supus şi a jurat pe 
toate cele drepte şi, împăcându-se, a adus jertfă şi a cinstit templul Domnului şi 
locul l-a miluit. 

24. Şi pe Iuda Macabeul l-a primit bine şi l-a făcut cârmuitor de la Ptolemaida 
până la ţinutul Gherar. 

25. Apoi, regele a venit de acolo la Ptolemaida, iar locuitorii din Ptolemaida 
erau nemulțumiți de această înţelegere şi voiau să calce legătura făcută cu 
Iudeii. 

26. Atunci a intrat în divan Lisias şi a spus tot lucrul şi i-a aşezat şi i-a potolit şi 
i-a făcut cu voie bună. După aceea s-a întors la Antiohia; aşa a fost înaintarea şi 
întoarcerea regelui. 

Capitolul 14 - Demetru 1 cucereşte tronul. Uneltirile marelui preot Alchim. 
Alianţa dintre Nicanor şi luda. Necredinţa lui Nicanor; luda se ascunde. 
Nevinovăţia şi moartea lui Razis. 


1. După trecere de trei ani a aflat luda şi cei care erau cu el că Dimitrie al lui 
Seleuc, trecând prin portul Tripoliei, a venit cu mulțime mare şi cu corăbii, 

2. A cuprins ţări, omorând pe Antioh şi pe Lisias, epitropul lui; 

3. lar un oarecare Alchimos, care fusese arhiereu şi se pângărise de bună voie în 
vremurile de răzvrătire, socotind că nici într-un chip nu-i mai rămâne nădejde de 
mântuire şi nici de intrare la sfântul jertfelnic, 

4. A venit la regele Dimitrie în anul o sută cincizeci şi unu, aducându-i coroană 
de aur şi finic, şi pe lângă acestea şi câteva ramuri de măslin, cum este datina să, 
se dăruiască templului. Şi în ziua aceea a stat liniştit. 

5. Şi aflând vreme bună nebuniei sale, chemându-l Dimitrie la sfat şi 
întrebându-l ce voiesc şi ce plănuiesc Iudeii, 

6. El a răspuns la aceasta: "ludeilor care se cheamă Asidei, în fruntea cărora se 
află luda Macabeul, le place să aibă război şi să se certe şi nu lasă să aibă pace 
cei care cârmuiesc. 

7. Pentru aceea şi eu lipsit de mărirea cea părintească, adică de arhierie, am 
venit acum aici, 

8. Întâi, foarte bine gândind de cele ce se cuvin regelui, iar al doilea, voind 
binele cetăţenilor mei, căci prin răutatea celor despre care am vorbit mai înainte 
tot neamul nostru mult este asuprit. 

9. Deci pe fiecare dintr-acestea cunoscându-le tu, o, rege, fie-ţi milă de ţară şi de 
neamul nostru cel asuprit, şi-l ajută pentru iubirea de oameni pe care o ai către 
toţi. 

10. Că până va fi luda, nu este cu putinţă să fie lucrurile în pace". 

11. Şi după ce a grăit el astfel, îndată ceilalți prieteni, având vrăjmăşie asupra lui 
Iuda, au aţâţat şi mai mult pe Dimitrie. 

12. Deci Dimitrie, îndată chemând pe Nicanor, care era mai mare peste elefanți 
şi făcându-l general peste Iudeea, l-a trimis acolo, 

13. Dându-i porunci ca pe luda să-l omoare şi pe cei care sunt cu el să-i 
risipească şi să pună pe Alchimos arhiereu templului celui preaslăvit. 

14. lar neamurile, care fugiseră din Iudeea din cauza lui luda, ca turmele se 
adunau lângă Nicanor, nenorocirile şi primejdiile ludeilor părându-le a fi spre 
fericirea lor. 

15. Şi auzind de venirea lui Nicanor şi de adunarea neamurilor, presărându-şi 
capetele cu pământ, se rugau Celui care pe veci a întemeiat pe poporul Său şi 
Care pururea făţiş a apărat partea sa. 

16. Şi, poruncind cârmuitorul lor, ludeii îndată au purces de acolo şi s-au lovit 
cu duşmanii la satul Adasa. 

17. lar Simon, fratele lui Iuda, s-a ciocnit cu Nicanor, dar s-a speriat de venirea 
cea fără de veste a vrăjmaşilor. 


Ar dr Ar Ar dr Ar dr dr dr Ar Ar Ar dr dr dr Ar dr Ar Ar Ar dr Ar A 


IP IP IP e E 30 IE E 0 30 5 IE 2 E IE 3 E 2 IE IE E E XX 


Die De e De De Dr Dr De dr de fe fr dr dr de de dr dr de de de dr dr dr d 


XP XP IP IP 37 3 3 2 e 30 3 E 2 30 5 2 2 0 3 3 E E IE 37 E E XX 


18. Însă Nicanor, auzind vitejia celor care erau cu luda şi bărbăţia pe care o 
aveau în bătăliile cele pentru patrie, s-a temut să dezlege cearta prin vărsare de 
sânge. 

19. Pentru aceea a trimis pe Posidoniu şi pe Teodot adică pe Matatia, ca să 
încerce o înţelegere. 

20. Şi mult sfat făcându-se pentru acestea şi conducătorul poporului vorbind cu 
mulțimea, toţi împreună au voit să facă pace. 

21. Şi au rânduit o zi, în care cei doi conducători deosebi să vină la un loc. Şi 
venind şi unul şi altul, fiecare a avut scaunul său de cinste. 

22. lar luda rânduise oameni înarmaţi gata, în locuri bune, ca nu cumva 
vrăjmaşii fără de veste să facă vreun lucru rău; dar vorbirea dintre ei au isprăvit- 
o cu bună pace. 

23. lar Nicanor, rămânând la Ierusalim, nici un lucru fără de cale n-a făcut şi 
oştile cele ce se adunaseră ca turmele, le-a slobozit. 

24. Şi avea pe luda pururea înaintea ochilor, din inimă iubindu-l. 

25. Şi l-a îndemnat să se însoare şi să nască fii şi s-a însurat şi a trăit în linişte 
bucurându-se de viaţă. 

26. lar Alchimos, văzând dragostea pe care o avea unul faţă de altul şi luând o 
copie după zapisul lor de pace, a venit la Dimitrie şi i-a spus că Nicanor 
gândeşte lucruri potrivnice regelui, că pe Iuda, vrăjmaşul împărăției, l-a ales să 
fie în locul lui arhiereu. 

27. lar regele, umplându-se de mânie şi întărâtându-se de pâri, vrăjmăşeşte a 
scris lui Nicanor, zicând că îi este greu să primească alianţa încheiată, şi îi 
porunceşte ca pe Macabeu curând să-l trimită legat la Antiohia. 

28. Şi sosind acesta la Nicanor, s-a mâhnit şi cu greu îi era a strica alianța 
făcută, nefăcându-i nici o strâmbătate bărbatul acesta. 

29. Ci fiindcă împotriva regelui nu se putea pune, căuta prilej ca aceasta cu 
meşteşug, să se săvârşească. 

30. lar Macabeu văzând pe Nicanor mai aspru răspunzându-i, şi petrecerea cea 
obişnuită mai sălbatică având-o, a socotit că nu este spre bine asprimea aceasta 
şi, strângând pe mulți dintre ai săi, s-a ascuns de Nicanor. 

31. Deci cunoscând el că bărbatul a biruit cu îndrăzneală vicleşugul, s-a dus la 
marele şi sfântul templu al Domnului, când aduceau preoții jertfele cele 
cuviincioase şi a poruncit să-i dea pe bărbatul acesta. 

32. Iar ei s-au jurat, zicând că pe cel care îl caută nu ştiu unde este. Întinzând 
dreapta spre templul Domnului, 

33. Nicanor astfel s-a jurat: "De nu-mi vei da legat pe Iuda, acest templu al lui 
Dumnezeu câmp îl voi face şi jertfelnicul îl voi săpa şi aici voi face lui Dionisos 
templu vestit”. 

34. Şi după ce a zis acestea, s-a dus, iar preoţii, întinzând mâinile către cer, 
chemau pe Apărătorul Cel de-a pururea al neamului nostru, zicând acestea: 

35. "Tu, Doamne, Care de nimic n-ai lipsă, bine ai voit ca templul unde Tu 
sălăşluieşti, să fie în mijlocul nostru. 

36. Şi acum, Sfinte a toată sfinţenia, Doamne, păzeşte până în veac neîntinat 
templul acesta, care de curând s-a curăţit, şi astupă toată gura nedreaptă”. 

37. lar un oarecare, anume Razis, dintre bătrânii din Ierusalim, a fost pârât lui 
Nicanor. Razis era bărbat iubitor de cetate şi cu nume bun, încât pentru bună- 
voinţa ce avea, era numit părintele ludeilor, 

38. Pentru că în vremurile cele mai dinainte ale neamestecului ludeilor cu Elinii 
era îndrăzneţ iubitor al datinilor iudaice şi trupul şi sufletul pentru evreime şi-l 
pusese cu toată nevoinţa. 

39. Deci vrând Nicanor să arate ura, pe care o avea faţă de ludei, a trimis peste 
cinci sute, să prindă pe Razis. 

40. Căci socoteau că de-l va prinde pe el, foarte mare durere va face ludeilor, 
41. Şi când gloata de ostaşi, vrând să ia turnul unde se ascunsese Razis, bătea în 
uşi şi poruncea să aducă foc să aprindă uşile, atunci Razis, aproape să fie prins, 
singur s-a junghiat cu sabia, 

42. Vrând mai bine să moară cu cinste, decât să se supună păgânilor şi 
împotriva cinstei sale să pățească ocări nevrednice. 

43. Însă din grabă nu s-a nimerit să se junghie de moarte şi gloata năvălind pe 
uşă înăuntru, el, alergând pe zid vitejeşte, s-a aruncat peste mulțime plin de 
bărbăție. 

44. lar mulțimea de jos repede dându-se înapoi, ca să facă loc căderii lui, el a 
căzut tocmai în mijlocul lor. 

45. Şi fiind încă viu şi înfierbântat, s-a sculat cu mâinile, iar sângele din el 
țâşnea tare şi, deşi rănit greu, a alergat trecând printre mulţime, 

46. Şi stând pe o piatră ridicată după ce 1-a curs tot sângele, şi-a scos maţele şi 
prinzându-le cu amândouă mâinile, le-a aruncat spre mulțime, rugându-se Celui 
care stăpâneşte peste viaţă şi peste duh, ca iarăşi să i le dea; şi în felul acesta a 
murit. 

Capitolul 15 - Blasfemiile lui Nicanor. Îndemnul şi visul lui Iuda. Pregătiri de 
luptă. Înfrângerea şi moartea lui Nicanor. Epilog. 


1. lar Nicanor, aflând că cei care erau cu luda sunt în locurile cele dimprejurul 
Samariei, a făcut sfat, ca în ziua de odihnă, fără nici o frică, să meargă cu război 
împotriva lor. 

2. Ci Evreii, care de nevoie mergeau cu Nicanor, ziceau: "Să nu-i pierzi 
nicidecum aşa sălbatic şi barbar, ci cinsteşte ziua pe care mai înainte a sfințit-o 
şi a cinstit-o Cel care vede toate”. 

3. lar de trei ori nelegiuitul acela păgân a întrebat: "Oare este în cer Puternic, 
care să fi poruncit a se ţine ziua de odihnă?" 

4. ŞI ei, răspunzând, au zis: "Domnul cel viu, Acela este puternicul Cel din cer, 
Care a poruncit să nu se lucreze în ziua a şaptea”. 

5. lar celălalt a zis: "Şi eu sunt puternic pe pământ, care poruncesc a lua arme şi 
a plini lucrurile regelui". Însă n-a ajuns să-și poată împlini sfatul său nelegiuit. 

6. Deci Nicanor, cu toată semeţia, înălțându-se, socotea să facă biruință de 
pomină asupra lui luda. 

7. Dar luda Macabeul neîncetat, cu toată nădejdea, credea că va avea ajutor de 
la Domnul. 

8. Şi îndemna pe cei care erau cu sine să nu se sperie de venirea neamurilor, ci 
aducându-și aminte de ajutoarele cele de mai înainte, care li s-au făcut din cer şi 
acum să aştepte de la Cel Atotputernic biruinţă şi ajutor. 

9. Şi-i mângâia din lege şi din prooroci şi aducându-le aminte de războaiele pe 
care mai înainte le-au purtat, mai cu osârdie i-a îmbărbătat. 

10. Şi aşa întărâtându-i cu mânie, împreună le-a arătat că neamurile n-au ţinut 
alianţa şi au călcat jurământul. 

11. Şi pe fiecare dintr-înşii nu atât cu scuturi şi cu arme îi întărea, cât îi îndemna 
cu cuvinte foarte bune, iar la urmă le-a spus şi un vis vrednic de credinţă, prin 
care pe toţi i-a făcut voioşi. 

12. lar vederea visului astfel era: că Onia, care fusese arhiereu, om bun, blând, 
cucernic la chip şi cu obiceiuri bune şi la vorbă cuvios, care din pruncie s-a 
nevoit întru toate lucrurile faptei bune, cu mâinile întinse se ruga pentru toată 
adunarea Evreilor. 

13. După aceasta s-a arătat un bărbat cu cărunteţe şi cu slavă minunată şi 
preacuvioasă mărire era împrejurul lui. 

14. Şi a grăit Onia, zicând către luda: Acesta este iubitorul de fraţi, proorocul lui 
Dumnezeu Ieremia, care mult se roagă pentru popor şi pentru sfânta cetate. 

15. lar leremia a întins dreapta şi a dat lui luda sabia de aur şi i-a zis acestea: 

16. la această sfântă sabie, care este dar de la Dumnezeu, prin care vei surpa pe 
vrăjmaşi. 

17. Deci mângâindu-se cu aceste cuvinte foarte bune ale lui luda, care putea 
aprinde inimile voinicilor şi spre vitejie a le îmbărbăta, a socotit să nu tabere, ci 

vitejeşte să năvălească şi bărbăteşte să se apuce şi să se bată, ca să se aleagă 
lucrul; pentru că şi cetatea şi sfintele şi templul Domnului erau în primejdie. 

18. lar de femei şi de prunci şi de fraţi şi de rudenii mai puţină grijă aveau; frica 
cea mai mare şi cea mai dintâi le era pentru sfântul locaş. 

19. Însă cei care erau în cetate, foarte îngrijoraţi erau şi tulburaţi pentru cei care 
aveau să poarte războiul. 

20. Şi toţi aşteptau acum sfârşitul apropiat, fiindcă se apropiaseră vrăjmaşii şi îşi 
aşezară armata în linie de bătaie, îşi puseseră elefanții la loc bun şi împărțiseră 
călărimea la dreapta şi la stânga. 

21. lar Macabeu, văzând venirea oştirii şi gătirea armelor cea de multe feluri şi 
sălbăticiunea elefanților, a întins mâinile spre cer şi s-a rugat Domnului şi 
păzitorului Celui care face minuni, cunoscând că nu în arme este biruinţa, ci, 
precum EI Însuşi judecă, dă celor vrednici biruinţă. 

22. Şi rugându-se, aşa a zis: "Tu, Doamne, ai trimis pe îngerul Tău în zilele lui 
lezechia, regele lui Iuda, şi a ucis din tabăra lui Sanherib ca la o sută optzeci şi 
cinci de mii. 

23. Şi acum, Stăpânitorule al cerurilor, trimite înger bun înaintea noastră, care 
să fie spre frică şi spre cutremur, 

24. Ca de mărirea braţului Tău să se înfricoşeze cei care cu hulă vin asupra 
sfântului Tău popor". Şi aceste cuvinte i-au fost toată rugăciunea. 

25. Nicanor şi cei care erau cu el, veneau cu trâmbiţe şi cu cântece. 

26. lar luda şi cei care erau cu el, cu chemare şi cu rugăciuni s-au luptat cu 
vrăjmaşil. 

27. Şi cu mâinile oştindu-se, iar cu inimile rugându-se către Dumnezeu, au 
doborât treizeci şi cinci de mii, veselindu-se foarte mult de această măreaţă 
arătare a lui Dumnezeu. 

28. lar încetând războiul şi cu bucurie întorcându-se, au cunoscut că Nicanor, 
îmbrăcat cu toate armele sale, a căzut. 

29. Şi făcându-se strigare şi vălmăşag, au binecuvântat pe Cel Puternic în graiul 
părinţilor. 

30. Şi a poruncit Iuda, cel care în tot chipul era gata cu trupul şi cu sufletul a 
muri pentru cetăţeni, şi din tinereţea sa a păzit bunăvoința către cei de o lege, ca 
să taie capul lui Nicanor şi mâna cu braţ cu tot şi să le aducă în Ierusalim. 

31. Şi după ce a sosit acolo, chemând pe cei de o lege cu sine şi pe preoţi 
punându-i înaintea jertfelnicului, a chemat pe cei care erau în cetate. 

32. Şi le-a arătat capul nelegiuitului Nicanor şi mâna celui rău hulitor, pe care 
cu semeţie o întinsese asupra casei celei sfinte a Atotputernicului. 

33. Şi limba răului credincios Nicanor a poruncit să o taie şi să o facă bucăţi 
mărunte şi să o dea păsărilor; iar în faţa sfântului locaş, să spânzure braţul 
răufăcătorului. 

34. Şi toţi căutând la cer, au binecuvântat pe Domnul Dumnezeu, zicând: Bine 
este cuvântat Cel care a păzit locul Său neîntinat. 

35. Capul lui Nicanor l-a spânzurat pe zidul cetăţii, ca să-l vadă toţi şi să 
cunoască cum că este adevărat semn al ajutorului lui Dumnezeu. 

36. Şi au hotărât toți într-un cuget să nu lase neînsemnată ziua aceasta; 

37. Ci serbarea ei să fie în ziua a treisprezecea a lunii a douăsprezecea, care în 
limba siriană se zice Adar, cu o zi mai înainte de ziua lui Mardoheu. 

38. Deci cele ce au fost cu Nicanor aşa s-au întâmplat şi din vremurile acelea au 
stăpânit Evreii cetatea Ierusalimului; iar eu voi sfârşi aici cuvântul. 

39. Şi de este bine întocmit şi cum se cuvine, aceasta şi eu am vrut; iar de este 
cu ponosuri şi de mijloc, eu unul am făcut tot ce am putut. 

40. Că precum a bea numai vin sau numai apă, nepotrivit lucru este, pe când 
vinul amestecat cu apă este dulce şi desfătează, tot aşa şi meşteşugul de a 
orândui istorisirea încântă urechile celor ce citesc. Iar aici să fie sfârşitul. 

Cartea a treia a macabeilor 





Capitolul 1 - Ptolemeu Filopator încearcă să profaneze templul. 


1. lar Ptolomeu Filopator, înțelegând de la cei care s-au întors că Antioh a luat 
locurile cele de sub stăpânirea sa, a poruncit tuturor oştilor sale, pedestraşilor şi 
călăreţilor, să se strângă. 

2. Şi luând cu sine pe sora sa Arsinoe, a mers până la locurile cele dinspre Rafia, 
unde erau tăbărâţi cei care erau cu Antioh. 

3. lar un oarecare Teodot, gândind să facă viclenie, a luat cei mai viteji ostaşi ai 
lui Ptolomeu, care mai înainte fuseseră supuşi lui, şi a pornit noaptea la cortul 
lui Ptolomeu, ca să-l omoare el singur şi în acest chip să se risipească războiul. 
4. Ci pe acesta l-a scăpat Dositei, cel care se zicea al lui Drimilus, care de neam 
era iudeu, dar după aceea şi-a schimbat legea şi s-a înstrăinat de la dogmele 
părinteşti; acesta a pus să se culce în cortul regelui un necunoscut, căruia i s-a 
întâmplat ceea ce era să pătimească regele. 

5. lar după aceea, făcându-se război mare şi izbânda fiind de partea lui Antioh, 
Arsinoe umbla şi ruga pe ostaşi cu jale şi cu lacrimi, cu părul despletit, ca şi pe 
sine şi pe pruncii săi şi pe femeile sale, bărbăteşte să le ajute, făgăduind că celor 
care vor birui, fiecăruia va da două mine de aur. 

6. Şi aşa s-a întâmplat că mulți vrăjmaşi au pierit în lupte şi mulţi au fost robiţi. 
7. Zădărnicind această uneltire, Ptolomeu a socotit să meargă în cetățile cele 
mai de aproape, ca să le mângâie, şi după ce a făcut aceasta şi a împărțit daruri 
capiştilor, a făcut pe cei supuşi ai săi să fie cu inimă bună. 

8. lar ludeii au trimis la el din marele sfat si dintre cei mai de frunte, ca să i se 
închine şi să-i ducă daruri şi să-i facă urări pentru cele ce s-au petrecut; dar s-a 
întâmplat că şi el tocmai avea de gând să meargă către ei. 

9. Şi după ce s-a dus la Ierusalim, a jertfit prea marelui Dumnezeu şi a dat daruri 
şi semne de cinstire locului. 

10. Şi venind la templu şi cu sârguinţă şi cu bună cuviință minunându-se şi 
mirându-se de rânduiala cea bună a templului Domnului, a gândit să se 
sfătuiască, să intre în el. 

11. lar când i s-a spus că nu se cuvine a se face aceasta, că nu numai celor din 
neamuri nu este slobod, ci nici tuturor preoților, fără numai arhiereului, care pe 
toţi povăţuieşte, ci şi acestuia o dată în an, el nicidecum n-a vrut să asculte. 

12. Ci măcar de s-a şi citit înaintea lui legea, tot n-a renunţat a intra, zicând că 
trebuie să intre, şi măcar că ei sunt lipsiţi de această cinste, "eu nu trebuie să fiu 
lipsit", şi i-a întrebat pentru ce, intrând el prin tot templul Domnului, nimeni din 
cei care erau acolo nu l-a oprit. 

13. Şi un oarecare, fără să gândească, a zis: "Rău s-a făcut aceasta; iar el a voit 
să ştie din care pricină nu trebuie să intre cu voia sau fără voia lor? 

14. lar preoţii, cu toate veşmintele îmbrăcaţi, căzându-i înainte, se rugau prea 
marelui Dumnezeu să le ajute la această nevoie ce li s-a întâmplat şi să întoarcă 
pornirea răului năvălitor, de strigare cu plâns umplând templul Domnului, iar 
cei care erau în cetate, tulburându-se, au sărit cuprinşi de groază, neştiind ce se 
face. 

15. Şi fecioarele cele închise în cămări, împreună cu mamele ce le-au născut, s- 
au pornit, şi cu cenuşă şi cu praf presărându-şi capetele, au umplut ulițele de 
suspinuri şi de plânsete. 

16. Şi cele care se închiseseră de curând în cămările lor de nuntă, aşa cum erau 
găsite, lăsând ruşinea ce li se cuvenea, degrabă au alergat în cetate. 

17. lar mamele şi doicele lăsând pruncii cei de curând născuţi, încoace şi încolo, 
unele prin case, altele prin uliţe fără de opreală se adunau la prea marele locaş. 
18. Şi de multe feluri era rugăciunea celor care se adunaseră, din pricina 
lucrurilor fără de cuviinţă pe care încerca regele să le facă. 

19. Şi împreună cu aceştia, cetăţenii luând îndrăzneală, nu-l sufereau să 
plinească planul din gândul lui; ci au strigat să se pornească la arme, şi 
bărbăteşte pentru legea părintească să moară, şi mare zarvă au făcut în sfânta 
cetate. 

20. Şi cu greu preoţii şi bătrânii l-au înduplecat şi s-au întors iarăşi la locul lor 
de rugăciune. 

21. Şi mulţimea ca şi mai înainte aştepta rugându-se; iar bătrânii, care erau cu 
regele, în multe chipuri ispiteau, ca să mute gândul lui cel semeţ de la planul ce- 
] gândise. 

22. lar el mai îndrăzneţ făcându-se, lăsând toate, se gătea să intre, ca să 
săvârşească cele ce mai înainte a zis. 

23. Văzând acestea şi cei care erau cu regele, s-au întors să se roage cu ai noştri 
Celui care are toată puterea, ca acelor care erau acolo să le ajute şi să nu treacă 
cu vederea această faptă fără de lege şi semeaţă. 

24. Şi strigarea cea necontenită şi plină de durere a mulţimii care se adunase s-a 
făcut strigăt neînchipuit, 

25. Incât părea că nu numai oamenii, Ci şi pereţii şi pământul întreg strigă, toţi 
vrând mai degrabă moartea decât pângărirea locului sfânt. 

Capitolul 2 - Rugăciunea marelui preot Simon şi a celorlalți ludei. Ptolemeu 
este pedepsit, apoi se face sănătos. 


1. lar Simon arhiereul, îngenunchind înaintea templului şi cu cuviință 
întinzându-şi mâinile, s-a rugat aşa: 

2. "Doamne! Doamne, Împăratul cerurilor şi Stăpânul a toată făptura, Cel sfânt 
între sfinţi, singur stăpânitor, atotţiitor, caută spre noi, cel care suntem asupriţi 
de păgânul cel nelegiuit care este înfierbântat de îndrăzneală şi de putere, 

3. Că Tu eşti Cel Care ai făcut toate şi toate le stăpâneşti; Doamne, drept eşti, 
Cel care judeci pe cei care cu semeţie şi cu trufie se poartă. 

4. Tu pe cei care mai înainte au făcut strâmbătate, între care şi uriaşi erau, care 
intru vitejie şi întru îndrăzneală nădăjduiau, i-ai pierdut, aducând peste ei apă 
nemăsurată. 

5. Tu pe Sodomenii cei semeţi şi cuprinşi cu vădită şi cu nespusă răutate, cu foc 
şi cu pucioasă I-ai ars, pildă dându-i urmaşilor. 

6. Tu, pe îndrăzneţul Faraon, care pe Israel, poporul Tău cel sfânt, l-a robit, cu 
multe şi osebite munci ispitindu-l, ai arătat puterea Ta. 

7. Şi după aceasta, ai arătat puterea Ta cea mare, când l-ai înecat în fundul 
mării, în timp ce gonea el după poporul Tău cu care şi cu mulţime de gloate; iar 
pe cei care au crezut întru Tine, Cel care stăpâneşti peste toată făptura, întregi 1- 
ai trecut, care, cunoscând lucrul mâinilor Tale, Te-au lăudat pe Tine Cel 
Atotţiitor. 

8. Tu, Împărate, Cel care ai zidit acest pământ nemărginit şi nemăsurat, ales-ai 
cetatea aceasta şi ai sfințit locul acesta spre numele Tău, Tu, Cel care nu ai 
trebuinţă de nimic şi l-ai preamărit cu strălucita arătare, înălțându-l spre slava 
marelui şi preacinstitului Tău nume. 

9. Şi, iubind casa lui Israel, ai făgăduit că oricând, abătându-ne noi de la Tine, 
ne va cuprinde strâmtorarea şi venind în locul acesta să ne rugăm, vei asculta 
rugăciunea noastră. 

10. Şi cu adevărat credincios şi adevărat eşti, că de multe ori, când erau în 
nevoie părinţii noştri, întru smerenia lor le-ai ajutat şi i-ai izbăvit de mari nevoi. 
11. lată dar acum, împărate sfinte, pentru păcatele noastre cele multe şi mari, ne 
asuprim şi suntem supuşi vrăjmaşilor noştri şi părăsiţi întru neputinţe. 

12. Şi într-această cădere a noastră, îndrăzneţul şi nelegiuitul acesta se nevoieşte 
ca să ocărască locul cel sfânt, pe care l-ai ales pe pământul acesta numelui Tău 
celui slăvit. 

13. Că locaşul Tău este cerul cerului, la care oamenii nu se pot apropia; dar Tu 
ai binevoit, întru slava Ta, să sfinţeşti locul acesta pentru poporul Tău Israel. 

14. Nu aduce peste noi răzbunarea Ta prin necuraţii aceştia, nici ne pedepsi pe 
Noi, prin cei nelegiuiți, ca să nu se laude cei fără de lege întru mânia lor, nici să 
se veselească întru trufia limbii lor, zicând: "Noi am călcat casa sfinţeniei, cum 
se calcă locaşul urâciunilor". 

15. Şterge păcatele noastre şi risipeşte greşelile noastre şi arată mila Ta în ceasul 
acesta, degrabă să ne întâmpine pe noi îndurările Tale şi pune laudă în gura 
celor care au căzut şi s-au zdrobit cu sufletele, fă-ne nouă pace”. 

16. lar atotvăzătorul Dumnezeu, Cel decât toate mai sfânt, întru sfânt locașul 
Său auzind rugăciunea cea după lege făcută, pe semeţul şi îndrăzneţul acela 
trufaş, foarte l-a lovit, 

17. Încoace şi încolo clătinându-l pe el, cum se clatină trestia de vânt, încât 
zăcea pe pământ neputând face nimic şi era cu mădularele slăbănoage şi nici a 
grăi nu putea, cu dreaptă judecată fiind certat. 

18. Deci prietenii şi păzitorii trupului lui văzând acea iute bătaie care l-a apucat, 
temându-se ca să nu fie lipsit de viaţă, degrabă l-au scos afară, spăimântaţi de 
nespusă frică. 

19. lar după câtăva vreme, trezindu-se, nicidecum nu s-a pocăit după acea 
bătaie, ci cuvinte amare şi îngrozitoare grăind, s-a dus. 

20. Şi sosind în Egipt şi adăugând răutățile cu ajutorul tovarășilor celor lepădaţi 
de toată dreptatea, pe care mai înainte i-am arătat, 

21. Nu s-a îndestulat numai cu acele nenumărate nelegiuiri, ci şi la atâta 
îndrăznire a venit, încât în toate locurile grăia blesteme asupra poporului şi 
mulți din prieteni, văzând gândul regelui, căutau să-i facă voia. 

22. Că îşi pusese în gând regele ca asupra poporului iudeu să dea hulă, şi 
ridicând la turnul cel de lângă curte stâlp, a săpat pe el scrisoare, 

23. Ca niciunul din cei care nu aduc jertfă să nu intre în templele lor şi toți 
Iudeii să fie scrişi de-a valma cu poporul de rând şi să fie trecuţi la un loc cu 
băştinaşii; iar cei care ar răspunde împotrivă, cu sila luându-i, să-i omoare. 

24. Pe cei înscrişi să-i însemne cu foc, cu semnul lui Dionisie, încrustându-le pe 
trup frunză de iederă şi trecându-i astfel în rândul celor care au dreptul să fie 
cruțaţi. 

25. Însă ca să nu se vadă cum că tuturor este vrăjmaş, a scris dedesubt: "Că de 
vor voi unii dintre ei să petreacă între cei care sunt aleşi spre slujbele jertfelor, 
aceştia să aibă aceleaşi drepturi ca şi Alexandrinii”. 

26. Deci unii din cetate, urând rânduielile bunei credinţe ale cetăţii, lesne s-au 
dat pe sine, ca şi cum mare cinste ar dobândi petrecerea ce vor avea cu regele. 
27. lar cei mai mulţi, cu vitejesc suflet întărindu-se, nu s-au despărțit de buna 
credinţă, ci, cu bani răscumpărându-şi viaţa, fără de frică se nevoiau a scăpa de 
la înscriere, bună nădejde având că le va veni apărare. 

28. Şi de cei care se depărtau de la ei se scârbeau şi ca pe nişte vrăjmaşi 
neamului lor ii judeca şi îi lipsea de petrecerea cea de obşte şi de ajutor. 

Capitolul 3 - Ptolemeu Filopator porunceşte stârpirea ludeilor. 


Î. Înţelegând acestea necredinciosul, atât s-a mâniat, încât s-a înfuriat nu numai 
pe ludeii care locuiau în Alexandria, ci şi celor din ţară se împotrivea cu mai 
multă străşnicie şi a poruncit ca degrabă să-i strângă pe toţi la un loc şi cu 
moarte grea să-i omoare. 

2. Şi acestea gătindu-se, veste rea asupra ludeilor s-a vestit la oamenii cei 
poftitori de rău, cărora li se da prilej a-şi împlini voia, oprindu-i de la legile lor. 
3. lar Iudeii în tot timpul păstrau dragoste şi credinţă regilor şi fiindcă ei se 
temeau de Dumnezeu şi umblau în legea Lui, se osebeau prin mâncărurile lor şi 
pentru aceasta erau urâţi de unii, dar pentru că cinsteau pe Dumnezeu cu faptele 
cele bune ale lucrurilor celor drepte, împodobindu-şi petrecerea lor, tuturor 
oamenilor erau plăcuţi. 

4. Buna vieţuire a neamului iudeu care la toți era vestită, acei străini de neam 
nici într-un chip nu au socotit-o; iar osebirea închinăciunii şi a mâncărurilor o 
vesteau, zicând că nici de rege, nici de puteri nu ascultă oamenii aceştia, ci sunt 
răi la inimă şi foarte împotrivitori lucrurilor şi mare defăimare au aţâţat. 

5. lar Elinii din cetate, nefiind cu nimic nedreptățiţi de ludei, văzând acea 
gâlceavă neaşteptată şi năvălire fără de veste asupra oamenilor acestora şi 
alergături împreună neostenite făcându-se, a le ajuta nu puteau, că era porunca 
domnească. 

6. Ci se rugau şi cu greu sufereau gândind că se vor schimba acestea, deoarece 
un popor atât de numeros nu putea fi lăsat fără ajutor, întrucât el nu săvârşise 
nimic rău. 

7. lar unii vecini şi prieteni şi neguţători grăiau pe ascuns unii cu alții, 
făgăduindu-le că le vor fi credincioşi şi cu toți dimpreună îi vor apăra şi 
bucuroşi vor veni să le ajute. 

8. lar Ptolomeu, pentru că îi mergea bine acum, semeţindu-se şi necăutând la 
puterea prea mare a lui Dumnezeu, ci gândind că pururea acelaşi plan va 
rămâne, a scris asupra lor cartea aceasta: 

9. "Regele Ptolomeu Filopator, povăţuitorului de oştire şi ostaşilor celor care 
sunt în Egipt şi în orice loc, bucurie şi sănătate şi eu sunt sănătos şi treburile 
noastre merg bine. 

10. Oştirea noastră cea trimisă în Asia, de care ştiţi şi voi, cu ajutorul zeilor şi cu 
vitejia noastră, foarte bună izbândă a avut; drept aceea am socotit ca nu cu sila 
armelor, ci cu blândeţe şi cu multă iubire de oameni să câştigăm neamurile care 
locuiesc în Cele-Siria şi în Fenicia şi bine să le fac cu bucurie. 

11. Şi capiştilor celor de prin cetăţi împărțindu-le venituri multe, mers-am şi la 
Ierusalim, suindu-ne să cinstim templul celor necredincioşi, care niciodată nu 
încetează de la nebunie. 

12. lar ei cu cuvântul au primit venirea noastră, însă cu fapta au lucrat 
vicleneşte, căci vrând noi să intrăm în templul lor şi cu cuviincioase şi frumoase 

daruri să-l cinstim, ei semeţindu-se ca şi mai demult, ne-au oprit a intra; iar noi 
am rămas de bună socotinţa noastră. 

13. ŞI ei n-au simţit puterea noastră cu care noi ne arătăm către toți oamenii, 
călăuziţi fiind de iubirea faţă de oameni, ei gândul lor cel rău care îl au pentru 
noi l-au arătat aievea, ca acei care numai ei singuri se împotrivesc regilor şi 
binefăcătorilor lor şi nimic ce este adevărat nu vor să sufere. 

14. Şi noi, nepotrivindu-ne nebuniei lor şi întorcându-ne cu biruinţă în Egipt, am 
arătat dragoste tuturor neamurilor şi am făcut ceea ce se cuvenea să facem. 

15. Pentru acestea nimănui din cei care sunt de un neam cu ei n-am ţinut 
vrăjmăşie şi pentru ajutorul ce ne-au dat şi pentru cele ce le-am încredinţat lor 
de la început şi de care ei au avut grijă, ca să le schimbăm starea lor de până 
acum, am voit cetăţeniei Alexandrinilor să-i învrednicim şi părtaşi preoților 
celor de-a pururea să-i facem. 

16. lar ei, împotrivire luând şi, cu răutatea cea împreună cu ei născută, lepădând 
binele şi pururea la rău abătându-se, nu numai că s-au întors de la cea nepreţuită 
cetăţenie, ci încă şi de la cei puţini dintre ei care se află spre noi cu bunăvoință 
se întorc şi cu cuvântul şi cu tăcerea pururea mărturisesc ura lor, pândind 
neîncetat ca noi, din pricina vieţuirii lor ticăloase, să călcăm rânduielile date. 

17. Pentru aceea şi cu semne bine adeverindu-ni-se, că aceştia în tot chipul au 
gând rău spre noi, şi mai înainte socotind, ca nu cumva mai pe urmă, tulburare 
fără de veste făcându-se, pe aceşti necredincioşi tainici vânzători şi barbari, să-i 
avem vrăjmaşi, 

18. Am poruncit, ca îndată ce va sosi la voi scrisoarea aceasta, pe cei însemnați 
în ea, împreună cu femeile şi cu pruncii, ocărâţi-i şi-i jefuiţi şi într-aceeaşi zi să- 
i trimiteţi la noi, de pretutindeni, cu legături de fier legaţi, ca, precum se cuvine 
celor răi, cu moarte nemiloasă şi de ocară să piară. 

19. Că după ce se vor pedepsi toţi aceştia, am socotit că de aici înainte lucrurile 
noastre se vor temeinici întru bunăstare şi mai bună rânduială. 

20. Iar oricine va ascunde pe vreun ludeu, ori bătrân, ori tânăr, ori prunc la sânul 
mamei, cu groaznice chinuri se va chinui cu toată casa. 

21. Şi cine va spune pe cel care va ascunde, acela va lua averea celui care va 
cădea sub vină şi din argintul domnesc două mii de drahme şi cu slobozenie se 
va încununa. 

22. lar tot locul unde se va afla ascuns ludeu, pustiit şi ars de foc să se facă, 
încât la toată firea cea pieritoare fără de treabă să se socotească în toată 
vremea". Aşa a fost scrisă cartea. 

Capitolul 4 - Plângere prin cetăţi. Scribii regelui nu pot termina 
recensământul, aceasta fiind de la Dumnezeu. 


1. lar oriunde sosea porunca aceasta păgânii făceau ospăț poporului cu strigări şi 
bucurie şi cu îndrăzneală îşi arătau pizma cea rea, pe care o aveau demult în 
inima lor. 

2. Însă printre ludei era neîncetată plângere şi tânguire cu foarte mare strigare, 
cu lacrimi şi suspinuri fierbinţi ale inimii, pretutindeni plângând pieirea cea 
neaşteptată mai înainte, care fără de veste s-a hotărât asupra lor. 

3. Ce ţinut sau cetate, sau ce aşezare locuită de pretutindeni sau ce căi nu erau 
pline de vaietele şi de plânsetele lor? 

4. Că aşa de groaznic şi fără de milă de mai marii cetăților erau scoşi afară toţi 
laolaltă, încât şi unora dintre vrăjmaşii lor, cu mintea privind cumplitele chinuri, 
li se făcea milă şi, văzând neaşteptata schimbare a vieţii, lăcrimau pentru 
prigoana lor cea afară din cale de jalnică. 

5. Că se aducea mulţime de bătrâni albi de cărunteţe, ale căror picioare, fiind 
încovoiate de bătrâneţe şi păşind încet, îi sileau, fără ruşine, să păşească iute. 

6. Şi femeile tinere, de curând măritate, în loc de a se veseli, se văitau şi cosiţele 
cele unse cu mir, cu praf presărându-le, erau aduse neacoperite cu văl; şi în loc 
de cântări de nuntă, toate laolaltă începeau a plânge, ca şi cum ar fi smulse ca 
prăzi de alte neamuri, şi fiind legate cu sila, poporul le trăgea să le bage în 
corabie. 

7. Şi bărbaţii acestora cu lanţuri în loc de cununi erau legaţi la grumaji în vârsta 
cea ca o floare a tinereţilor; în loc de desfătare şi de veselie tinerească, zilele 
celelalte de nuntă în plângeri le petreceau, văzându-şi lângă picioare groapa 
deschisă. 

8. Şi-i duceau ca pe nişte fiare, legaţi cu lanţuri de fier: unii de cumpenele 
corăbiilor aveau grumajii prinşi în cuie, alţii aveau picioarele strâns legate cu 
obezi şi deasupra cu podine astupaţi, spre a nu vedea lumina şi de toate părțile 
să le fie ochii în întuneric, ca să-i ducă pe apă ca pe nişte uneltitori. 

9. Pe aceştia, după ce i-au băgat în corabie şi au săvârşit călătoria precum 
poruncise regele, a dat ordin să-i aşeze în tabără, înaintea cetăţii, în locul cel de 
alergare al cailor, care era foarte larg împrejur şi bun de a-i putea vedea, pentru 
ca să-i batjocorească toţi cei care intrau în cetate şi cei care ieşeau de călătoreau 
în ţară, ca nici cu oştirile lui să nu se împreune, nici în cetate să nu fie primiţi. 
10. lar după ce s-a făcut aceasta, auzind regele că Iudeii cei din cetate adesea ies 
pe ascuns îşi plâng ticăloşia cea de ocară a fraţilor lor, mâniindu-se, a poruncit 
ca şi acestora să le facă la fel ca şi celorlalți şi nici într-un chip să nu scape de 
chinuri. 

11. Şi a mai poruncit să fie înscrisă pe nume toată seminţia şi să nu fie puşi la 
muncile şi la chinurile care au fost arătate pe scurt mai înainte, ci să fie 
pedepsiți cu chinurile din sentinţa regelui; apoi într-o singură zi să fie omorâţi. 

12. Făcutu-s-a dar înscrierea acestora cu amară silință şi cu semeţească 
nevoinţă, de la răsăritul soarelui până la apus, lucru care nu s-a sfârşit deplin 
până după patruzeci de zile. 

13. lar regele tare şi neîncetat s-a umplut de bucurie şi a făcut ospeţe la toţi 
idolii şi cu mintea rătăcită, depărtată de la adevăr, şi cu spurcată gură lăuda pe 
idolii cei mulţi, care nici nu pot să grăiască, nici nu pot să vină în ajutor; iar 
asupra prea marelui Dumnezeu, lucruri necuvioase grăia. 

14. lar după ce a trecut vremea cea mai înainte zisă, au adus scriitorii răspuns 
regelui că nu mai pot face înscrierea ludeilor mai departe din cauza nenumărate 
lor mulţimi; că cei mai mulţi erau adunaţi prin ţară, alții adunaţi prin case, iar 
alții într-alte locuri, încât cu neputinţă era la toți cârmuitorii care erau peste 
Egipt să isprăvească lucrul. 

15. Deci a crezut regele că este adevărat aceasta, dar îi înfricoşa pe aceia, 
spunând că ei ar fi luat daruri şi ar fi făcut vicleşug ca să scape; iar ei ziceau şi 
arătau cum că şi hârtia şi condeiele cele de scris s-au sfârşit. 

16. lar aceasta a fost lucrarea purtării de grijă a lui Dumnezeu, cea nebiruită a 
Celui Care din cer ajuta iudeilor. 

Capitolul 5 - Dumnezeu dejoacă încă o dată planul regelui. 


1. Atunci regele, chemând pe Ermon, care purta grijă de elefanți şi umplându-se 
de grea iuţime şi de mânie şi neînduplecându-se în nici un chip, 

2. A poruncit ca, spre ziua cea următoare, cu tămâie de ajuns şi cu vin mult 
neamestecat să adape pe toţi elefanții - care erau de toţi cinci sute - şi după ce se 
vor sălbătici de acea băutură multă, să-i slobozească asupra ludeilor ca să-i 
omoare. 

3. Şi după ce a poruncit el acestea, s-a întors la ospăț, adunând pe cei mai mari 
dintre prieteni şi din oştire, care erau cei mai înverşunaţi împotriva ludeilor. 

4. lar Ermon, cel mai mare peste elefanţi, a îndeplinit după cuviinţă cele ce i s- 
au poruncit. 

5. Şi slujitorii cei rânduiți la aceasta, decuseară ieşind, au legat mâinile 
nenorociţilor ludei şi alte meşteşuguri au făcut toată noaptea împrejurul lor, 
socotind că va pieri deodată cu totul neamul acela. 

6. lar ludeii, care se vedeau lipsiţi de tot acoperământul între păgâni din cauza 
greutăţii legăturilor, care de toate părțile îi cuprinsese, 

7. Către Domnul cel Atotţiitor, Cel Care stăpâneşte toată puterea, către 
Dumnezeu şi Părintele cel milostiv al lor, toți cu lacrimi neîncetate au strigat, 
rugându-se, 

8. Ca să zădărnicească planul cel nelegiuit şi cu mărire arătată să-i izbăvească 
de moartea care era gata la picioarele lor. 

9. Şi rugăciunea acestora neîncetat se suia la cer. 

10. lar Ermon, după ce pe cumpliţii elefanți, adăpându-i, i-a umplut de vin mult 
şi i-a săturat de tămâie, a venit de dimineaţă a doua zi la curte, ca să spună 
regelui acestea. 

11. Însă Cel care dăruieşte tuturor cărora voieşte acest lucru bun, făcut de la 
început şi pentru noapte şi pentru zi, adică somnul, a trimis regelui un somn 
prelungit, 

12. Încât prin purtarea de grijă a Domnului, fiind cuprins cu prea dulce şi adânc 
somn, tot planul lui cel nelegiuit a fost răsturnat în întregime şi pentru hotărârea 
lui cea neschimbată a fost groaznic înşelat. 

13. lar ludeii scăpând de ceasul care mai înainte era însemnat, pe Dumnezeu cel 
Sfânt al lor L-au lăudat şi iarăşi s-au rugat Celui care S-a împăcat cu ei, ca să 
arate tăria mâinii Sale celei puternice asupra neamurilor trufaşe. 

14. Şi fund ceasul aproape zece şi jumătate, crainicul regesc, văzând că cei 
chemaţi la masă s-au strâns, s-a dus la rege ca să-l trezească. 

15. Şi abia deşteptându-l, i-a spus că vremea ospăţului aproape a trecut şi i-a 
mai dat de ştire şi despre ceea ce se făcuse. 

16. Şi acestea ascultându-le regele, s-a întors la ospăț şi a poruncit celor ce 
veniseră la ospăț să şadă în preajma lui. 

17. Şi după ce s-a făcut aceasta, i-a îndemnat să fie voioşi şi să se desfăteze, că 
aceasta este partea cea mai de cinste a ospăţului. 

18. lar înmulţind vorba, regele a chemat pe Ermon şi cu amară înfricoşare l-a 
întrebat pentru ce pricină au fost lăsați Iudeii să fie vii astăzi? 

19. lar el a spus că în noaptea trecută a împlinit ce i s-a poruncit. Şi au mărturisit 
şi prietenii lui. 

20. Iar regele, având cruzime mai grea decât Falaris, a zis: Pentru somnul de 
astăzi, să-i lăsăm; iar tu, fără întârziere, pe mâine să pregăteşti la fel elefanții 
spre pieirea necuvioşilor ludei. 

21. Acestea zicând regele, toţi cei ce erau aici au încuviinţat cu linguşire şi 
veseli s-au dus fiecare în casa sa, 

22. Unde în acea noapte nu atâta au dormit, cât s-au chibzuit să facă tot felul de 
batjocură împotriva celor care păreau uitaţi de Dumnezeu. 

23. Şi când cânta cocoşul de dimineaţă, Ermon, înarmând elefanții, i-a adus la 
curtea cea mare unde se făceau jertfe; 

24. Mulțimea din cetate s-a adunat să vadă acea privelişte ticăloasă, aşteptând 
cu nerăbdare dimineaţa, 

25. lar ludeii, neîncetat trăgându-şi sufletul, cu rugăciune, cu multe lacrimi şi cu 
cântări jalnice, cu mâinile întinse la cer, se rugau prea marelui Dumnezeu, ca 
iarăşi degrabă să le ajute. 

26. Şi când încă razele soarelui nu se revărsaseră - regele primind prietenia venit 
Ermon şi l-a chemat să iasă, spunându-i că ceea ce a poftit este gata. 

27. lar el auzind şi îngrozindu-se de acea neobişnuită îmbulzeală de popor, fiind 
cuprins de o desăvârşită uitare, a întrebat pentru ce a făcut el aceasta cu atâta 
sârguinţă. 

28. lar aceasta era lucrarea lui Dumnezeu atotstăpânitorul, care a făcut ca 
mintea lui să-şi uite de cele ce mai înainte a gândit să facă. 

29. Ermon şi prietenii toţi i-au spus: elefanții şi oastea, o, rege, sunt gata din 
porunca ta. 

30. Iar el umplându-se de grea mânie pentru aceste cuvinte - pentru că cu 
purtarea de grijă a lui Dumnezeu i se risipise tot gândul cel despre acestea - şi 
căutând groaznic către eu, a zis: 

31. "De ar fi părinţii tăi aici sau fu fiilor, aceştia ar fi gata de mâncare fiarelor 
sălbatice, încât s-ar sătura din trupurile lor în locul nevinovaţilor ludei, care, mie 
şi părinților mei, întreagă şi nemutată credinţă au arătat. 

32. Şi de ce nu m-aş gândi la dragostea de a fi crescut împreună şi la slujba ta, 
îți ridicam viaţa pentru acestea”. 

33. Atunci Ermon de năpraznă s-a umplut de covârşitoare frică, şi cu vederea şi 
cu faţa s-a speriat. 

34. Iar prietenii s-au furişat trist unul câte unul şi pe cei adunaţi i-a slobozit pe 
fiecare la lucrul său. 

35. lar Iudeii, auzind de purtarea regelui, au lăudat pe luminatul Dumnezeu, 
Domnul şi împăratul împăraților, ca unii care au dobândit de la el acest ajutor. 
36. După aceea, iarăşi făcând regele ospăț şi îndemnând pe oaspeţi să fie cu voie 
bună, 

37. A chemat pe Ermon şi cu înfricoşare i-a zis: "De câte ori trebuie să-ţi 
poruncesc un lucru, netrebnicule? 

38. Şi acum înarmează elefanții pe mâine să piardă pe iudei". 

39. lar rudeniile care şedeau împreună cu el, mirându-se de acest nestătător 
gând, au zis acestea: 

40. "Doamne! Până când ca pe nişte dobitoace necuvântătoare ne vei ispiti, 
acum a treia oară poruncind să-i piardă şi apoi când va să facă, schimbându-ţi 
gândul, iarăşi strici cele ce ai poruncit? 

41. De aceea cetatea aceasta se tulbură aşteptând, că de multe ori s-au adunat şi 
acum este primejdie să nu se lase târâtă spre tulburări”. 

42. Pentru aceea, regele, tocmai ca Falaris, s-a umplut de nesocotinţă şi de 
schimbările sufletului, care s-au făcut în el din pricina ludeilor, nebăgând nici o 
seamă, cu jurământ spurcat s-a jurat cum că el, fără de nici o zăbavă, îi va 
trimite la iad pe aceştia, aruncându-i la genunchii şi la picioarele fiarelor. 

43. După aceea porni-va război împotriva Iudeii, ca să o facă tot una cu 
pământul, cu foc şi cu sabie degrab să o bată şi templul lor cel necălcat de el, cu 
foc să-l ardă curând, şi pentru cei ce aduc acolo jertfe, pustietate să devină 
pentru toată vremea. 

44. Atunci, bucuroşi ducându-se prietenii şi rudeniile, cu credinţă rânduiau 
oştirile gata de pază în locurile cele mai potrivite ale cetății. 

45. lar cel mai mare peste elefanţi a adus fiarele la patimă nebună - ca să zicem 
aşa - cu băuturi foarte mirositoare şi cu vin netămâiat, groaznic pregătindu-le. 
46. Drept aceea, către luminarea de ziuă, când era cetatea plină de nenumărată 
mulţime care se îndrepta spre locul de alergare al cailor, el a intrat în palat ca să 
poftească pe rege la priveliştea care fusese pregătită. 

47. Şi el umplându-şi mintea sa cea păgână de mânie grea, cu toată greutatea 
împreună cu fiarele s-a pornit, dorind să vadă cu inimă tare şi cu ochii săi 
jalnica şi ticăloasa pieire a celor mai înainte însemnați. 

48. lar când au văzut Iudeii pe la poartă praful elefanților care ieşeau şi al oştirii 
celei înarmate, care venea pe urmă, şi al picioarelor mulțimii şi au auzit larma 
cea cu groaznic sunet, 

49. Socotind că aceea este clipa cea mai de pe urmă a vieţii şi sfârşitul chinuitei 
aşteptări, spre jale şi plângere întorcându-se, se sărutau unul pe altul şi, 
îmbrățişându-se, cădeau pe grumajii rudelor, părinții peste fii şi maicile peste 
fiice, şi unele având la sâni pruncii de curând născuţi, îi aplecau să sugă laptele 
cel de pe urmă. 

50. Şi aducându-și aminte şi de ajutorinţele cele de mai înainte, care li s-au făcut 
din cer, toţi odată căzând cu faţa la pământ şi pe prunci luându-i de la sâni, 

5l. Au strigat cu glas foarte mare, rugându-se Celui Atotputernic, ca, cu 
arătarea să se milostivească spre ei, cei ce sunt acum la porţile pieirii. 

Capitolul 6 - Rugăciunea preotului Eleazar. Arătarea îngerilor apărători. 
Fiarele se întorc asupra ostaşilor. Inima regelui se schimbă 
spre bine, Iudeii scapă de moarte. 


1. lar un oarecare Eleazar, om de treabă, unul din preoţii ţării, în vârsta 
bătrâneţilor fiind şi cu toată fapta vieţii celei bune împodobit, potolind pe 
bătrânii cei dimprejurul său, chemând pe Dumnezeu cel sfânt, acesta s-a rugat: 
2. "Împărate mare, ţiitorule prea înalte, atotputernice Dumnezeule! Cel ce toată 
zidirea o cârmuieşti, caută cu milostivire, 

3. Caută spre sămânţa lui Avraam, spre fiii lui lacov celui sfințit, poporul 
moştenirii Tale celei sfinte, cel ce este acum străin în pământ străin şi care fără 
vină piere, Părinte! 

4. Tu pe Faraon, regele Egiptului acestuia, cel ce avea multe, şi cel ce s-a înălțat 
cu semeţie nelegiuită şi cu limbă lăudăroasă, împreună cu oştirea lui cea trufaşă, 
în mare, înecaţi i-ai pierdut, cu lumina milii luminând pe neamul lui Israel. 

5. Tu pe Sanherib, cel ce cu nenumărate puteri s-a semeţit, regele cel crud al 
Asirienilor, cel ce cu sabia supunea tot pământul şi se ridica asupra sfintei Tale 
cetăți, cu mândrie şi cu îndrăzneală blasfemii grăind, Doamne, l-ai înfrânt, 
luminat arătând neamurilor tăria ta cea multă; 

6. Tu pe cei trei tineri în Babilon care de bună voie şi-au dat focului viaţa lor, ca 
să nu se închine celor deşarte, răcorind cuptorul cel aprins, i-ai izbăvit, păzindu- 
le şi părul nevătămat, trimițând para focului asupra tuturor vrăjmaşilor; 

7. Tu pe Daniel, cel de învinuirile cele pline de pizmă, aruncat în groapă spre 
mâncare leilor, nevătămat l-ai scos la lumină. 

8. Şi pe lona cel hrănit întru adâncuri, chinuit fără de cruţare în pântecele 
chitului, nevătămat la toţi ai lui l-ai arătat, o, Părinte! 

9. Şi acum nu zăbovi mult milostive, scăparea tuturor, degrabă Te arată celor 
din neamul lui Israel, care asuprit este de neamurile cele urâte şi fără de lege. 

10. lar dacă, prin robirea în ţară străină, ne-am întinat viaţa cu fărădelegi, scapă- 
ne din mâna vrăjmaşilor noştri şi apoi pierde-ne, Doamne, cum vei vrea. 

11. Ca să nu se laude cei ce cugetă cele deşarte, din pricina pieirii celor iubiţi ai 
Tăi, zicând: Nici Dumnezeul lor nu i-a izbăvit. 

12. lar Tu, cel veşnic, cel ce ai toată tăria şi toată puterea, caută acum şi ne 
miluieşte pe noi, cei ce cu silnicia nedreaptă a celor fără de lege, ca nişte tâlhari, 
suntem omorâţi. 

13. Înfricoşează neamurile cu puterea Ta cea nebiruită astăzi, Cel ce poţi izbăvi 
pe neamul lui Iacov. 

14. "ie se roagă toată mulțimea pruncilor şi părinţii acestora cu lacrimi. 

15. Vădit să fie tuturor neamurilor că eşti cu noi, Doamne, şi nu Ţi-ai întors faţa 
de la noi, ci, precum ai zis, că nici în pământul vrăjmaşilor pe ai Tăi nu i-ai 
trecut cu vederea, aşa săvârşeşte, Doamne". 

16. lar Eleazar, sfârşind rugăciunea, regele, cu fiarele şi cu tot alaiul ostăşesc, a 
venit la locul de alergare al cailor, 

17. Şi văzând Iudeii, au strigat tare la cer, încât şi văile cele de aproape 
împreună răsunând, mare plângere au făcut în toată tabăra. 

18. Atunci marele, slăvitul, atotțiitorul şi adevăratul Dumnezeu, arătând sfânta 
Sa faţă, a deschis porţile cele cereşti , din care doi slăviţi îngeri înfricoşați la 
chip s-au pogorât văzuţi de toţi, afară de ludei. 

19. Şi s-au aşezat în faţa oştirii vrăjmaşilor, şi puterea vrăjmaşilor au umplut-o 
de zbucium şi de frică, şi cu obezi au legat-o din care nu s-au putut mişca, 

20. Şi sub frică a fost şi trupul regelui, îndrăznirea lui cea cu grea mânie uitând- 
O. 

21. ŞI s-au întors fiarele asupra puterii celei înarmate, care venea dinapoi, şi-i 
călcau pe aceia şi-i pierdeau. 

22. Şi s-a întors mânia regelui spre jale şi spre lacrimi, din pricina celor ce 
uneltise mai înainte, 

23. Că auzind strigarea şi văzându-i pe toți cu faţa la pământ spre pieire, 
lăcrimând el, cu mânie pe prieteni îi mustra, zicând: 

24. "Alături cu mine domniţi şi pe tirani i-aţi covârşit cu tirania şi pe mine 
însumi, cel care sunt al vostru binefăcător, vă ispitiţi să mă lipsiţi de domnie şi 
de suflet, în ascuns uneltind cele ce nu folosesc domniei. 

25. Cine a strâns aici pe cei care cu credinţă ne-au ţinut tăriile țării, depărtându-i 
de la casele lor pe fiecare fără de socoteală? 

26. Cine a chinuit aşa fără de cuviinţă pe cei care sunt din început cu bun cuget 
către noi, înaintea tuturor neamurilor, şi de multe ori foarte rele primejdii au 
primit mai mult decât toți oamenii? 

27. Dezlegaţi! Dezlegaţi aceste nedrepte legături şi cu pace îi sloboziţi la casele 
lor, rugându-vă să se ierte cele mai înainte făcute. 

28. Sloboziţi pe fiii Atotţiitorului, cerescului Dumnezeu cel viu, căci ei din 
vremea strămoşilor noştri şi până astăzi fac să propăşească pe deplin şi neîncetat 
treburile noastre”. 

29. Deci el acestea a zis; iar ei, îndată ce au fost dezlegaţi, pe Sfântul 
Dumnezeu, Izbăvitorul lor, L-au binecuvântat, căci au scăpat de la moarte. 

30. După aceea, regele mergând în cetate şi chemând pe cel care era peste 
venituri, a poruncit ca vinuri şi celelalte, care sunt trebuincioase la ospăț, să le 
dea pe şapte zile ludeilor, judecând ca în locul în care li s-a părut că vor pieri, în 
acela să prăznuiască cu toată veselia zilele de izbăvire. 

31. Atunci cei care mai înainte erau asupriţi şi aproape de locuinţa morţilor, în 
care erau ca şi intrați prin moartea cea amară şi plină de jale, desfătare de 
izbăvire făcând în locul cel gătit de pieire şi de îngropăciunea lor, cu tihnă l-au 
împărţit plini de bucurie. 

32. Şi părăsind glasul plângerii cel cu totul înlăcrimat, au luat cântare 
părintească, lăudând pe Izbăvitorul şi Făcătorul de minuni Dumnezeu şi toată 
plângerea şi vaietul lepădând, danţuri de veselie au prins să joace, în semn de 
pace şi de bucurie. 

33. De asemenea şi regele, pentru acestea făcând ospăț mare, neîncetat 
mărturisire înălța la cer cu mare cuviință pentru izbăvirea cea minunată, ce s-a 
făcut. 

34. lar cei care mai înainte cu bucurie îi rânduiau la pieire şi îi puneau să fie 
mâncare păsărilor, au suspinat, cu ruşine îmbrăcându-se şi îndrăznirea cea 
înfocată fiind stinsă fără de cinste. 

35. lar Iudeii, precum mai înainte am zis, întru veselie şi desfătare cu mărturisiri 
bune şi cu cântări petreceau. 

36. Apoi în privinţa aceasta au luat hotărâre de obşte, pentru toată vremea robirii 
lor petrecută între păgâni şi au rânduit ca neam de neam să se țină aceste zile de 
veselie, care mai înainte s-au zis, nu pentru băutură şi pentru lăcomie, ci pentru 
izbăvirea cea făcută lor prin Dumnezeu. 

37. Şi s-au rugat de rege, cerându-i să le dea voie să se întoarcă în ţara lor. 

38. Iar înscrierea lor s-a făcut din douăzeci şi cinci ale lui Pahon până în patru 
ale lui Epifi, în patruzeci de zile şi din cinci ale lui Epifi până la şapte, în trei 
zile, urma să-i piardă, 

39. Întru care cu mare mărire arătând mila Sa, Stăpânul tuturor, fără vătămare 1- 
a izbăvit deodată. 

40. Şi se ospătau, toate de la rege dându-li-se, până la a paisprezecea zi, în care 
au făcut şi rugăciunea pentru slobozenia lor. 

41. Şi lăudându-i regele către mai marii cetăților, a scris această carte plină de 
mărinimie, ce urmează mai jos: 

Capitolul 7 - Scrisoarea lui Ptolemeu Filopator pentru ocrotirea ludeilor. 
Aceştia îşi rânduiesc o nouă sărbătoare, inscripţionează o coloană şi 
îşi fac un loc de rugăciune. 


1. "Regele Ptolomeu Filopator, celor mai mari din Egipt şi tuturor celor rânduiţi 
peste treburile domneşti, bucurie şi sănătate. 

2. Sănătoşi suntem şi noi şi fiii noştri, îndreptându-ne marele Dumnezeu 
lucrurile după cum voim. 

3. Unii dintre prieteni, cu rău nărav adeseori îndemnându-se, ne-au făcut ca să 
adunăm pe toţi Iudeii de sub stăpânirea noastră la un loc, să-i muncim ca pe 
nişte vicleni cu mari chinuri, 

4. Zicând că, din cauza urii, pe care o au aceştia către, toate neamurile, niciodată 
lucrurile noastre nu vor fi bine aşezate până ce se va face aceasta. 

5. Pe aceştia legaţi aducându-i, cu batjocuri, ca pe nişte robi şi mai vârtos ca pe 
nişte vicleni, fără de nici o cercetare şi iscodire s-au apucat a-i ucide, mai cu 
sălbatică cruzime fiind cuprinşi decât în datinile Sciţilor. 

6. lar noi, pentru aceasta, aspru certându-i pe aceştia, după blândeţea pe care o 
avem către toţi oamenii, cu greu le-am cruțat viaţa, cunoscând că Dumnezeul 
cel ceresc apără şi scuteşte pe ludei, ca un tată care pururea ajută pe fu; 

7. Socotind şi prietenia, pe care au adeverit către noi şi către părinţii noştri, 
cugetând bine după dreptate i-am slobozit pentru orice vină ar fi, 

8. Şi am poruncit fiecăruia, toţi la casele lor să se întoarcă în tot locul, şi nimeni 
întru nimic să nu-i vatăme, nici să-i ocărască pentru cele ce fără de socoteală s- 
au făcut. 

9. Că să ştiţi că asupra acestora, de vom meşteşugi cu vreun rău vicleşug sau îi 
vom mâhni cu totul, nu pe om, ci pe Dumnezeul cel Preaînalt, Care stăpâneşte 
toată puterea, Împotrivitor nouă spre izbândirea lucrurilor, totdeauna neapărat 
întru toate Îl vom avea. Fiţi sănătoşi”. 

10. Şi luând ludeii de la rege cartea aceasta, nu s-au nevoit îndată a pleca, ci l-au 
rugat pentru cei din neamul ludeilor, care de bună voie au făcut rău înaintea lui 
Dumnezeu cel Sfânt şi legea lui Dumnezeu au călcat-o, să li se facă prin ei 
mustrarea care li se cuvine, 

1]. Zicând că cei care pentru pântece au călcat poruncile cele dumnezeieşti 
niciodată nu vor cugeta bine, nici poruncilor regelui nu vor fi credincioşi. 

12. Şi spunând ei adevărul, regele a primit şi, lăudându-i, le-a dat voie slobodă 
la toate, ca pe cei care au călcat legea lui Dumnezeu să-i piardă în tot locul cel 
de sub stăpânirea sa, cu îndrăzneală, fără de nici o împuternicire sau cercetare 
domnească. 

13. Atunci, făcându-şi urări de plecare unii altora, precum se cădea, preoții şi 
toată mulţimea lor glăsuind aliluia, cu bucurie s-au despărțit. 

14. Şi aşa pe cei care le cădea în mână din cei pângăriţi, care erau de un neam 
cu ei, pe drum îi certa şi cu arătări din lege îi omora. 


Ar dr Ar Ar dr Ar dr dr dr Ar Ar Ar dr dr dr dr dr Ar Ar Ar dr Ar A 


IP IP 3 e IE 30 IE E 0 30 5 3 2 E E 3 E DP IP IE E E E XX 


Die De e De De Dr Dr De dr de fe fr dr dr fe de dr dr dr de de dr dr dr d 


XP XP IP IP 37 3 3 2 E 30 3 E 2 30 5 2 2 0 IP 3 E E IE 30 2 E 0 0 XX 


15. Şi în acea zi au omorât mai mult decât trei sute de bărbaţi şi s-au bucurat şi 
s-au veselit omorând pe cei fără de lege. 

16. lar cei ce s-au lipit de Dumnezeu până la moarte, desăvârşit dobândirea 
izbăvirii luând, au plecat din cetate, încununaţi cu toate felurile de flori cu bun 
miros, cu veselie şi cu strigăte de laude şi cu cântări de toate viersurile, 
mulțumind Dumnezeului celui Sfânt al părinților, Izbăvitorul lui Israel. 

17. Şi sosind în Ptolemaida, care pentru firea locului se numeşte Rodoforon 
(adică aducătoare de trandafir), unde-i aştepta tabăra, după sfatul lor cel de 
obşte, 

18. Şapte zile au făcut acolo ospăț de izbăvire, dându-le regele cu bună inimă 
toate cele trebuincioase la călătorie fiecăruia până la casa lui. 

19. Şi sosind în pace cu cuvioase mărturisiri, asemenea şi acolo au rânduit a ţine 
aceste zile de veselie, 

20. Şi ei le-au sfinţit şi printr-o inscripție săpată pe o columnă, apoi au înălţat pe 
locul ospăţului o casă de rugăciune şi s-au întors acasă sănătoşi, liberi şi foarte 
veseli, scăpaţi din primejdii, cu porunca regelui, pe uscat, pe mare şi pe fluviu. 
21. Şi mai multă putere decât mai înainte având între vrăjmaşi, cu mărire şi cu 
frică şi de nimeni întru nimic n-au fost tulburaţi în averile lor, 

22. Şi toate ale sale fiecare după scrisoare le-au luat, încât cei care aveau câte 
ceva de ale lor, cu mare frică li le da, slavă desăvârşită aducând lui Dumnezeu 
cel prea mare, pentru izbăvirea lor. 

23. Bine este cuvântat Dumnezeu, izbăvitorul lui Israel, în vremuri veşnice. 
Amin. 

Vieţile Sfinţilor - Pătimirea Sfinţilor mucenici Macabei şi a celor împreună 
cu dânşii 





Mai înainte de a începe povestirea pătimirii sfinților mucenici - care s-a scris pe 
pământ în cărțile Macabeilor, iar la ceruri în cărțile vieţii veşnice -, este lucru 
cuviincios să povestim, pe scurt, ca o înainte cuvântare, începutul tulburării 
Ierusalimului, care a fost în anii aceia, şi a prigonirii celor ce păzeau cu dreaptă 
credinţă legea lui Dumnezeu. Această prigonire s-a ridicat mai întâi de către 
învățătorii cei mincinoşi ai legii şi de către arhiereii Ierusalimului, iubitori de 
stăpânire. Apoi, prin voinţa lui Dumnezeu care se mâniase, s-au înmulțit limbile 
cele necurate care stăpâneau pe evrei, şi care au umplut de sânge şi de urâciuni 
Sfânta Cetate şi sfinţenia lui Dumnezeu. 


După marea şi înfricoşata dărâmare a Ierusalimului de către Nabucodonosor, 
împăratul Babilonului, care s-a întâmplat în zilele lui Sedechie, împăratul 
iudeilor, despre care se scrie în viețile sfinților Prooroci Ieremia şi lezechiel, 
trecând şaptezeci de ani şi poporul iudeu întorcându-se din robie, prin 
milostivirea lui Dumnezeu, atunci lerusalimul împreună cu templul Domnului s- 
au înnoit cu frumoase şi puternice zidiri. Cu toată buna podoabă s-a încuviinţat 
sfințenia Domnului, după asemănarea celei dintâi, precum despre aceasta se 
povesteşte pe larg în cartea lui Neemia şi a lui Ezdra. Deci, popoarele lui 
Dumnezeu, înmulţindu-se, locuiau în Palestina ca şi mai înainte, iar Sfânta 
Cetate înflorea în legea lui Dumnezeu prin bună credinţă şi prin linişte, multă 
vreme îndreptându-se de boierii şi de judecătorii lor care stăpâneau peste dânşii, 
măcar că erau sub stăpânirea împăraților păgâni. 


4 Ei erau în slavă şi în cinste dinspre toţi; căci şi împărații neamurilor şi 
mulți Stăpânitori, deşi erau închinători de idoli, însă cinsteau pe 
Dumnezeul lui Israel, trimiteau daruri în lerusalim la templul Domnului 
şi pe arhiereii lui Dumnezeu îi aveau în mare cinste, precum a făcut 

Alexandru, împăratul Macedoniei, care, întâmpinând şi văzând pe Ada 
arhiereul, i s-a închinat lui până la pământ; apoi, intrând în cetate şi în 
templu, au adus daruri şi jertfe Domnului Savaot. 

4 Acelaşi lucru, după dânsul, l-au făcut şi alți stăpânitori elineşti. 
Ptolomeu Filadelful, împăratul Egiptului, a trimis multe daruri bisericii 
Domnului din Ierusalim şi a scris către Eleazar arhiereul, rugându-l să-i 
trimită cărţile Legii Domnului şi bărbaţi înţelepţi, ca să le poată tălmăci 
din limba evreiască în limba elinească. 

4 După dânsul, un alt Ptolomeu, care se numea Filopator, împăratul 
Egiptului, biruind puterea lui Antioh cel Mare, împăratul Siriei, şi, 
venind în Iudeea, a intrat în templu Domnului din Ierusalim şi a adus 
jertfă de mulțumire adevăratului Dumnezeu. 

4 Asemenea a făcut şi marele Antioh, după ce a biruit puterea Egiptului; s- 
a dus în Ierusalim la închinarea cerescului Dumnezeu şi a adus în sfântul 
templu mulțumire Domnului cu jertfe. El a dăruit arhiereului mai multe 
daruri, precum şi celorlalți mai mari ai iudeilor. 


Într-o cinstire ca aceasta era Ierusalimul din partea păgânilor, asemenea era şi 
templul Domnului. Despre aceasta se pomeneşte în Sfânta Scriptură, unde se 
scrie astfel: Înşişi împărații cinsteau locul şi preamăreau templul cu multe 
daruri. O cinste ca aceasta a Ierusalimului a fost până când cei mai mari 
vieţuitori ai lui, petrecând în frica lui Dumnezeu, păzeau Legea Domnului şi 
petreceau viață plăcută Lui. Însă, după ce s-au abătut la fărădelegi, atunci toate 
relele, ca şi mai înainte, s-au abătut asupra lor. 


Începutul răului a fost astfel: În zilele dreptului şi sfântului arhiereu Onia, care 
era fiu al dreptului Simon arhiereul, cel lăudat în cărțile lui Sirah, şi pe vremea 
împărăției lui Seleuc, fiul marelui Antioh ce domnea peste Siria, era în 
Ierusalim un bărbat oarecare, anume Simon, din seminţia lui Veniamin. Aceluia 
îi era încredinţată cârmuirea averilor templului, a slujitorilor, şi dregătoria 
ostaşilor rânduiţi spre paza templului. Fiind el mândru şi plin de răutate, se 
împotrivea totdeauna arhiereului şi făcea oarecare răutăți în popor. Deci, 
nesuferind el certările şi sfătuirile care i se făceau adeseori de arhiereu, s-a 
gândit să facă supărare nu numai arhiereului, dar şi templului. Drept aceea, 
ducându-se la Apolonie, voievodul ţării Siriei şi Feniciei, i-a spus despre 
adunarea sinedriului şi despre bogăţia care este în cămările casei Domnului; şi 1- 
a mai spus că se păzeşte, împreună cu cele bisericeşti, o vistierie nespus de mare 
a poporului cel de obşte, şi zicea că toate acelea pot să cadă în mâinile 
împăratului. 


Voievodul a înştiințat despre aceasta pe împărat, iar acela, ca un iubitor de aur 
ce era, a trimis îndată la Ierusalim cu putere de oaste pe Eliodor, vistiernicul 
bogățiilor împărăteşti, ca să ia de acolo vistieriile cele bogate care se aflau în 

templu, şi să le aducă la împărăție. Eliodor ducându-se, când a început a 
îndrăzni să facă silă templului şi să jefuiască averile ei, care erau adunate pentru 
hrănirea săracilor, a străinilor, a văduvelor şi a sărmanilor, ce a pătimit? Despre 
aceasta se scrie pe larg în a doua carte a Macabeilor, în capitolul al treilea: "A 
fost bătut cumplit de îngeri, aproape să moară şi, nesporind nimic, S-a întors 
la cel ce l-a trimis". 


Apoi, nu după multă vreme, a pierit împăratul Seleuc, ucis de ai săi. După el a 
luat împărăția cel mai rău la obicei, un frate bun al lui, cu numele Antioh, cu 
porecla Epifanis, adică luminos, dar care mai mult era numit de alţii Epimanis, 
adică nebun, pentru că s-a sculat cu nebunie împotriva lui Dumnezeu cel 
adevărat şi împotriva sfinţeniei Lui, făcându-se chip al lui Antihrist. 


În împărăţia lui Antioh s-a început cea mai mare tulburare în Ierusalim. Un frate 
al arhiereului, anume Iason, dorind să aibă dregătoria arhierească, a mers la 
împărat şi i-a dat mult aur, cumpărând stăpânirea Ierusalimului. Acel ticălos 
iubitor de stăpânire, vrând să placă împăratului, s-a alipit de păgâni şi se 
făgăduia să aducă poporul evreiesc la păgânism. Astfel, câştigând stăpânire de 
la împărat, a izgonit de la arhierie pe Sfântul Onie, fratele său şi, făcându-se 
singur arhiereu, a început a strica legile cele bune ale cetăţii şi a aduce înăuntru 
păgâneştile fărădelegi. 


EI a zidit la marginea Muntelui Sionului o privelişte şi şcoli elineşti, făcătoare 
de născocite înţelepciunii, de lupte tinereşti şi de jocuri; iar pe tinerii care se 
deprindeau la acelea i-a rânduit să petreacă în casele desfrânatelor; căci 
poruncise să fie în sfânta cetate, împotriva legii, şi femei destrăbălate, ca, fără 
de opreală, după obiceiul elinesc, să se săvârşească poftele trupeşti. Astfel, 
băgând în Ierusalim necurăţia elinească, pe mulţi i-a întors de la dreapta cinstire 
de Dumnezeu. Pe preoţi i-a făcut să lase templul lui Dumnezeu şi să ia aminte la 
privelişte, la alergări de cai, la lupte şi la toate jocurile şi neorânduielile 
păgâneşti, cu care, înşelându-se cei tineri şi fără de minte, lăudau legile şi 
obiceiurile elineşti. Deci, părăsind legea lui Dumnezeu, se plecau cu înlesnire la 
fărădelegea păgânilor. Cei ce erau înţelegători şi adevăraţi iubitori ai dreptei 
credinţe, văzând fărădelegile care se făceau, suspinau pentru călcarea legii 
Domnului şi pentru spurcarea sfintei cetăți şi plângeau pentru pierzarea 
poporului de un neam cu dânşii, care mergea în urma lui lason, povăţuitorul cel 
orb. 


Acela, pentru iubirea de stăpânire, a părăsit pe Dumnezeu şi legea Lui cea sfântă 
şi a vândut libertatea bunei credinţe părinteşti; deci, o sminteală şi împiedicare 
ca aceasta a făcut poporului lui Dumnezeu. Acel Iason, arhiereu mincinos, fiind 
trei ani în stăpânire, a fost izgonit de altul, asemenea lui, iubitor de stăpânire şi 
iubitor de păgânătate elinească, cu numele Menelae; şi ceea ce i-a făcut el mai 


Ar dr Ar Ar dr dr dr dr dr Ar Ar Ar dr dr dr Ar dr Ar Ar Ar dr Ar A 


Xp IP IP 3 e IP 30 IE E 0 30 3 IE 2 E E IE EP IE 3 E E XX 


Sie De de De De De Dr De dr de fe fr dr dr de dr dr dr dr dr de dr dr dr d 


XP XP IP IP 37 3 3 2 E 30 3 E 0 30 5 2 2 0 3 3 E E IE 30 E 0 E XX 


înainte fratelui său cel drept, tot aceea a pătimit el însuşi. Acel Menelac, dând 
mai mult aur împăratului, a luat arhiereasca stăpânire şi a izgonit pe Iason, iar 
Sfântului Onie, cel dintâi arhiereu, i-a mijlocit ucigaşa moarte de la păgâni. 


Dar, nepetrecând mult la arhierie, în acelaşi chip, a pătimit şi izgonire. Căci 
Lisimah, fratele lui, umplând mâinile împăratului cu mită, a câştigat arhieria. 
Dar şi el, răpind tâlhăreşte vasele şi furând aurul bisericesc, a fost ucis de popor 
şi, Menelac, fratele său, iarăşi a luat de la păgânul împărat stăpânirea 
arhierească. 


Făcându-se în Ierusalim nişte neorânduieli şi tulburări ca acestea, din zi în zi se 
înmulțea păgânătatea elinească, iar fărădelegile făcându-se la arătare, se 
necinstea Dumnezeu. Deci, i s-a apropiat izbândirea lui cea cu dreaptă judecată 
şi s-a făcut un semn minunat, vestind mai înainte mânia lui Dumnezeu, care 
venea asupra cetăţii. 


S-au văzut în văzduh nişte cete de oaste adunându-se la război, ostaşi 
îmbrăcaţi cu haine de aur, având coifuri pe capetele lor, în mâini săbiile trase 
şi sulițe, şi astfel alergau pe cai. Deci, se tăiau cu săbiile unul pe altul; alții 
ridicau suliţele şi pavezele, iar alţii se însăgetau cu sulițe. Ei făceau diferite 
lupte şi războaie şi ieşea strălucire din arme şi din zale în chipul aurului. 
Acea vedere era înfricoşată şi înspăimântătoare. Ea s-a arătat până la 
patruzeci de zile şi tot poporul era în mare cutremur şi în nepricepere, zicând 
în sine: "Ce să fie aceasta?” 


În acea vreme a venit o veste mincinoasă în Ierusalim despre moartea 
împăratului, ca şi cum ar fi murit în războiul Egiptului; pentru că atunci se 
dusese să se lupte împotriva Egiptului. lerusalimitenii care erau drepteredincioşi 
s-au bucurat şi dănţuiau cu veselie, socotind că într-adevăr a pierit acel rău şi 
păgân împărat, apoi, înştiinţându-se că n-a murit, ci este viu şi se întoarce din 
Egipt în Siria, s-au sfătuit să lepede de pe dânşii jugul lui şi să nu-i mai 
slujească; deci s-au pregătit să se împotrivească lui. Împăratul, înştiinţându-se 
de toate acestea, s-a umplut de multă mânie şi a plecat cu oastea sa spre 
Ierusalim. Atunci ierusalimitenii au închis cetatea împotriva lui, însă nu au putut 
să se împotrivească puterii lui, de vreme ce era neunire între cetățeni; pentru că 
unii dintr-înşii, care se abătuseră spre elinism, erau prieteni ai împăratului, iar 
mai vârtos Menelae, mincinosul arhiereu. 


De aceea, împăratul a luat cetatea cu puterea sa de oaste şi a poruncit ostașilor 
să ucidă fără de cruţare pe toţi cei ce se vor întâmpla pe ulițele cetăţii; apoi, 
intrând prin case, să înjunghie pe bărbaţi şi pe femei, pe bătrâni, pe tineri şi pe 
prunci. Numărul celor ucişi în cele trei zile a fost optzeci de mii, iar al celor 
legaţi şi aruncaţi în temniţă, patruzeci de mii. Mulţi din acei cetăţeni au fost daţi 

în robia ostaşilor, care au îndrăznit a intra cu mândrie în templul Domnului, 
având înainte conducător pe Menelae, care se făcuse vânzătorul patriei şi al 
legii. Deci au luat altarul cel de aur, sfeşnicul de aur, cădelniţele de aur şi toate 
vasele cele de mult preţ ce erau date de alţi împărați spre înfrumusețarea 
templului. Au luat catapeteasma, coroanele şi toată podoaba cea de aur şi 
vistieriile cele tăinuite pe care le-au găsit de aur şi argint, pe toate le-au luat. 
Pustiind şi spurcând templul lui Dumnezeu şi umplând cetatea de sângiuiri, de 
risipire şi de multă tânguire, s-au întors în Antiohia, lăsând în Ierusalim şi în 
toată Iudeea, chinuitori mai cumpliţi decât ei, spre muncirea poporului lui Israel. 


După câtăva vreme, împăratul Antioh a scris la toată împărăţia sa poruncă, ca 
toate popoarele din toate seminţiile să fie una cu dânsul, ținându-se împreună de 
zei şi de legile elineşti. Toate neamurile s-au plecat la porunca împăratului şi 
mulți din iudei s-au supus aceluia, au jertfit idolilor şi au spurcat sâmbetele lor. 
După câteva zile, împăratul a trimis la Ierusalim pe unul din sfetnicii săi, bărbat 
bătrân şi de neam atenian, ca să silească pe toți evreii să se lepede de legile lor 
părinteşti, să se închine idolilor şi să guste din cele jertfite lor; dar mai ales le-a 
poruncit să-i silească să mănânce carne de porc, de la care îi opreşte legea 
evreiască. El a mai poruncit ca templul Domnului să o facă capişte idolească, 
schimbându-i numele ei în capiştea lui Zeus al Olimpului, iar pe idolul Zeus să-l 
pună în locul cel sfânt. 


Deci, trimisul acela, venind cu oaste în Ierusalim, împlinea porunca împăratului, 
spurcând cu jertfe necurate sfinţenia lui Dumnezeu şi silind poporul Lui la 
păgânătatea aceea. Deci, mulți evrei mici la suflet au alergat cu sârguinţă la 
jertfele idoleşti; însă cei care erau statornici în credinţă au fugit în munţi şi în 
pustii, ascunzându-se în peşteri şi în prăpăstiile pământului, temându-se de 
chinuri şi ferindu-se de spurcăciunile idoleşti. Alţii, fiind prinşi, erau duşi cu sila 
în ziua naşterii împăratului şi în celelalte praznice elineşti urâte lui Dumnezeu, 
spre a aduce jertfă; dar erau şi mulţi din acei care nu voiau să se supună la 
porunca cea necurată. Şi era frică mare peste toate popoarele, dar nimeni nu 
îndrăznea să se numească iudeu, să ţină sâmbăta, să taie împrejur pe fiii lor, nici 
să facă ceva după legea lui Moise, pentru că toţi vedeau înaintea ochilor lor 
chinurile şi moartea care îi aştepta. 


În vremea aceea, două femei evreice au fost pârâte la trimisul acela, cum că 
pruncii pe care i-au născut, i-au tăiat împrejur, după legea lor. Atunci, 
muncitorul a poruncit să le prindă şi, spânzurându-le pruncii de grumaji lor, să 
le poarte, spre batjocură, prin cetate; apoi au fost aruncate jos de pe zidurile 
cetăţii într-o groapă, luând astfel sfârşitul cel mucenicesc împreună cu fiii lor. 


Alţii dintre iudei se adunaseră prin peşterile cele din jurul cetăţii, ca să-şi 
prăznuiască în taină ziua sâmbetei, despre care înştiințându-se tiranul, a poruncit 

ca pe toți să-i ardă în foc. După aceasta a fost prins unul din cei mai mari 
cărturari, cu numele Eleazar şi cu rânduiala preot, bătrân de ani, cu cinstea feţei 
bine împodobit, înfrumusețat cu căruntețile şi cu înţelepciunea. EI era ştiut de 
toţi ca un bun învăţător de lege în Ierusalim, fiind unul din cei şaptezeci şi doi 
de tâlcuitori, care a tălmăcit cărțile evreieşti în limba elinească, după porunca lui 
Ptolomeu Filadelful, împăratul Egiptului. 


Despre pătimirea acestui cinstit DEI EIGAZAA se povesteşte astfel: Fiind adus 
înaintea păgânului, când îi băga în gură cu sila carne de porc ca să mănânce, 
voia mai bine să-şi aleagă moartea cea slăvită şi mucenicească pentru legea 
Domnului, decât viaţa cea necinstită şi hulită, întru mânierea lui Dumnezeu. 
Deci, mergând de voie la chinuri, scuipa din gură carnea cea spurcată de care se 
atinsese şi se dădea pe dânsul chip celorlalți evrei temători de Dumnezeu care 
voiau să moară pentru Legea Lui, învăţându-i un singur lucru, că nu se cade a 
îndrăzni la păcat, nici să mânie cu fărădelege pe Dumnezeu pentru această 
vremelnică viaţă, care este iubită de oameni. 


Unii din păgâni, arătându-se miloşi față de Eleazar pentru cunoştinţa cea de 
demult cu dânşii, îi aduceau în taină cărnuri, nu de porc, ci de alte animale 
neoprite de lege, şi-i ziceau la ureche: "Primeşte acestea în locul celei de porc şi 
mănâncă înaintea tuturor, ca şi cum ar fi de porc, ca toţi, văzându-te că mănânci 
carne, să creadă că mănânci carne de porc, cum porunceşte împăratul, că numai 
aşa vei scăpa de chinuri şi de moarte!" 


Dar binecunoscătorul şi plăcutul lui Dumnezeu bătrân, îndată a răspuns către 

Astfel grăind, Sfântul Eleazar a fost tras spre chinuire; iar aceia care mai înainte 
se arătau că se milostivesc spre dânsul, s-au schimbat pentru cuvintele lui spre 
mânie şi iuţime. Deci, preotul lui Dumnezeu a fost muncit cu multe chinuri şi 
bătut cumplit. 


nu numai celor tineri, ci şi la tot poporul, pomenirea morții lui. 


Să se adauge în cărţile bisericeşti şi aceasta spre pomenirea lui: după cumplita 
bătaie, au turnat peste rănile lui oţet cu miros greu şi l-au aruncat în foc. Iar el, 
rugându-se lui Dumnezeu, ca sângele şi moartea lui pentru neamul evreiesc să 
fie primite, şi-a dat sufletul său. 


SR 5 e 


După sfârşitul cel mucenicesc al Sfântului Eleazar, 4 fost prinşi, împreună cu 
maica lor, şapte fraţi de neam cinstit şi, ca unii ce erau de bun neam, au fost 
trimişi la împărat în Antiohia spre cercetare. 


Ei au fost siliți, împotriva legii evreieşti, să mănânce carne de porc. Mâncarea 
cărnii de porc pentru evrei era în acea vreme semn de depărtarea de Domnul 
Savaot, în care credeau ei, şi dovadă de păgânătate, la care se abăteau evreii cei 
mici la suflet. 


Aceşti şapte fraţi, fiind ucenicii preotului Eleazar, învățătorul Ierusalimului, 
acela care a pătimit mai înainte, şi pomenind învăţătura lui cu bine, au stat cu 
mărime de suflet întru bună lor credință şi nu S-au supus poruncii 
împăratului, nevrând să-şi calce legea. De aceea i-au bătut cu vine de bou şi i- 
au muncit mult. Despre muncirea şi îndrăzneala lor cea cu bărbăţie înaintea 
chinuitorului, dumnezeiasca Scriptură povesteşte astfel în cartea Macabeilor: 


Unul din Macabei, care era mai întâi, a zis către împărat astfel: "Ce voieşti să 
întrebi şi să înveţi de la noi? Fiindcă suntem gata a muri, decât a călca legile 
cele împărăteşti”. 


Împăratul, mâniindu-se, a poruncit să ardă nişte tigăi şi căldări. Acelea fiind 
înfierbântate, a poruncit ca celui ce era între dânşii mai vorbăreţ la cuvânt să-i 
taie limba, să-i jupoaie pielea de pe trup şi să-i taie marginile mădularelor 
trupeşti; iar fraţii ceilalți şi maica lor să privească. După ce îi tăiase toate 
mădularele, a poruncit să-l bage în foc şi să-l frigă în tigaie, deşi abia mai suflă. 

Aburii înălțându-se din tigaie, toți ceilalţi, împreună cu maica lor, îl îndemnau 
să moară cu bărbăţie, şi-i ziceau astfel: "Domnul Dumnezeu vede şi se 
mângâie de adevărul nostru, precum de faţă a arătat Moise prin cântarea care 
mărturiseşte, zicând: Şi pentru robii Săi se va mângâia. ” 


Cel dintâi murind în acest fel, pe al doilea l-a scos spre batjocură; deci şi 
acestuia 1-a jupuit pielea cu perii de pe cap, întrebându-l: "Vei mânca carne de 
porc mai înainte de a se schingiui trupul tău?" 


EI, răspunzând cu glas părintesc, a zis: "Nu". 


De aceea şi acesta a fost chinuit, ca şi cel dintâi. Când era în suflarea cea de pe 
urmă, a zis: "Tu, preaticălosule, ne pierzi pe noi din viaţa aceasta de acum, iar 
Împăratul lumii ne va învia întru învierea vieţii veşnice, pe noi, cei omorâţi 
pentru legile Sale”. 


După această a fost batjocorit al treilea; deci, cerându-i limba, el a scos-o afară 
îndată şi, întinzându-şi mâinile cu îndrăzneală şi cu bărbăţie, a zis: "Acestea le- 
am câştigat din cer şi pentru legile Lui le defăimez; deci nădăjduiesc să le iau 
de la Dânsul'. 


Impăratul singur şi cei ce erau cu dânsul se minunau de mărimea de suflet a 
tânărului, că întru nimic nu socotea chinurile. 


Acesta sfârşindu-se, păgânii au luat pe al patrulea şi l-au muncit asemenea. lar 
când era aproape de moarte, a zis astfel: "Mai bine ucişi de oameni să aşteptăm 
nădejde de la Dumnezeu, ca Să fim iar înviaţi de Dânsul, căci pentru tine nu 
va fi înviere!" 


După aceasta au adus pe al cincilea şi l-au muncit şi pe el. Acela, căutând spre 
dânsul, a zis: "Fiind stricăcios, ai stăpânire peste oameni şi faci ceea ce 
voieşti, însă să nu socoteşti că neamul nostru este părăsit de Dumnezeu. Tu să 
mai aştepţi şi vei vedea stăpânirea Lui cea mare, cum te va munci pe tine şi 
seminţia ta”. 


După această a adus pe al şaselea; şi acela, fiind aproape să moară, a zis: "Nu te 
înşela în zadar că noi pătimim acestea pentru că am greşit Dumnezeului 
nostru; iar tu Să nu Socoteşti că eşti nevinovat, începând a te lupta cu 
Dumnezeu". 


Dar maica cea fără de măsură minunată şi vrednică de bună pomenire, 
văzând pe cei şapte fii pierind într-o singură zi, răbda cu bărbăţie, pentru 
nădejdea în Domnul şi îndemna pe fiecare din ei cu glas părintesc, fiind plină 

de vitejească înţelepciune. Deci, întărind gândul femeiesc cu suflet bărbătesc, 
zicea către dânşii: "Nu ştiu cum v-aţi arătat în pântecele meu, pentru că nu v- 
am dat eu duh şi viaţă, nici n-am alcătuit mădularele fiecăruia; ci Făcătorul 
lumii, care a zidit neamul omenesc, Acela care a dat viaţă tuturor, vă va da 
iarăşi duh şi viaţă cu milă sa, căci vă defăimaţi pe voi singuri pentru legile 
Lui”. 


Lui Antioh părându-i că este defăimat şi trecând cu vederea glasul de ocară, cel 
mai tânăr fiind încă viu, îl sfătuia nu numai cu cuvintele, dar îl întărea şi cu 
jurământ, că-l va face bogat şi fericit, dacă se va depărta de la legile părintești; îl 
va face prietenul lui şi-i va încredința averi. Tânărul neluând aminte nicidecum 
la acestea, împăratul a chemat-o pe maica sa şi a îndemnat-o să-i fie tânărului 
sfătuitoare spre scăpare. EI stăruind mult, ea a făgăduit că va sfătui pe fiul său; 
dar ea, plecându-se către dânsul, a râs de cumplitul chinuitor şi a zis cu glas 
părintesc: ”Fiule, miluieşte-mă pe mine, care nouă luni te-am purtat în 
pântece, te-am hrănit cu lapte doi ani, te-am crescut, te-am adus la această 
vârstă şi ţi-am suferit durerile creşterii; te rog să cauţi spre cer şi spre pământ 
şi, văzând toate cele dintr-însele, să cunoşti că Dumnezeu le-a făcut pe toate 
din nimic, şi neamul omenesc tot aşa l-a făcut. Să nu te temi de acest flămând 
de carne, ci, fiind vrednic fraţilor tăi, să primeşti moartea, ca să primeşti milă 
împreună cu fraţii tăi!” 


Ea grăind acestea, tânărul a zis: "Pe cine aşteptaţi? Nu voi asculta porunca 
împăratului, ci voi asculta porunca legii date părinţilor noştri prin Moise; iar 
tu, fiind aflător de toate răutăţile asupra iudeilor, nu vei scăpa de urgia lui 
Dumnezeu, pentru că noi pătimim acestea pentru păcatele noastre! Dacă 
Domnul nostru Cel viu S-a mâniat puţin spre înfricoşare şi învăţătură, apoi 
iarăşi Se va milostivi spre robii Săi. lar tu, nelegiuitule şi spurcatule mai mult 
decât toţi oamenii, nu te înălța în zadar, îngâmfându-te prin nădejdea cea 
deşartă, înălțându-ţi mâna asupra robilor Lui cereşti, pentru că n-ai scăpat 
încă de judecata lui Dumnezeu; căci fraţii noştri, răbdând puţine dureri după 
legea lui Dumnezeu, au câştigat viaţa cea veşnică; iar tu, cu judecată lui 
Dumnezeu, vei lua pedeapsa cea dreaptă, după mândria ta. Eu îmi dau 
sufletul şi trupul pentru legile părinteşti, precum şi-au dat şi fraţii mei. Eu 
chem pe Dumnezeu, ca degrab să fie milostiv asupra lui Israel; iar tu, cu 
muncirea şi cu bătaia, vei mărturisi că numai unul este Dumnezeu. La mine 
şi la fraţii mei va înceta mânia Atotţiitorului, adusă cu dreptate asupra a tot 
neamul nostru”. 


Împăratul, aprinzându-se de mânie asupra lui mai cumplit decât asupra 
celorlalți, suferea ocărârea cu amar. Deci şi acesta a fost ucis şi s-a mutat curat 
din viaţă, nădăjduind spre Domnul. 

Văzând aceasta fericita maică, al cărei nume era Solomonia, s-a umplut de 
veselie negrăită, că şi-a trimis fără prihană înaintea lui Dumnezeu pe cei 
şapte fii ai săi. Apoi, stând deasupra trupurilor lor, şi-a întins mâinile în sus 
şi, rugându-se cu lacrimi fierbinţi, şi-a dat sufletul în mâinile lui Dumnezeu. 
Astfel s-a sfârşit maica cu fiii săi. S-au sfârşit punându-şi sufletele pentru 
legea Atotţiitorului Dumnezeu. 


Apoi Dumnezeu s-a milostivit spre neamul evreiesc pentru vărsarea sângelui 
robilor săi; căci a ridicat între evrei pe un bărbat viteaz, cu numele luda, din 
neamul preoţesc, care se chema Macabeul. Acela, cu putere ostăşească, s-a 
împotrivit bărbăteşte păgânului împărat Antioh şi, biruindu-l, a izgonit pe 
volevozii lui şi a ucis pe mulți din cei ce se abătuseră la păgânătatea elinească, 
şi a curăţat templul Ierusalimului de spurcăciunile idoleşti, precum povestesc pe 
larg cărțile Macabeilor. 


Antioh, pedepsindu-se cu dreapta judecată a lui Dumnezeu, încă din această 
viaţă de acum, a început el a pătimi muncile cele cumplite; căci, fiind lovit de 
bubă netămăduită, îl umpluseră viermii şi ieşea din trupul său o duhoare 
nesuferită. Atunci ticălosul acela, după proorocia mucenicului celui mai tânăr, a 
mărturisit pe Dumnezeul lui Israel, pe care mai înainte Îl hulea, şi a început a 
căuta pe Cel care-l prigonea; dar n-a câştigat milă de la Dumnezeu, căci el n-a 
făcut milă oamenilor. N-a aflat loc de locuit şi cel rău a pierit cu sunet. Deci, 
Atotputernicul Dumnezeu era preamărit atunci, şi acum se preamăreşte de toate 
neamurile şi de-a pururea preamărit va fi întru toţi vecii. Amin. 


Notă - Numele acestor şapte fraţi sfinți mucenici, fraţi după trup, nu s-au pus 
înăuntrul istoriei acesteia pentru pătimirea lor; pe de o parte pentru că în 
dumnezeiasca Scriptură a cărții Macabeilor nu sunt puse, iar pe de altă parte, 
pentru că la alţi povestitori se află numele acestora nepotrivite. 


În Prolog şi în Sinaxarul lunilor se numesc aşa: Avim, Antonin, Gurie, 
Eleazar, Evseon, Alam şi Marcel. 


lar în cel evreiesc, vrednic de credinţă al faptelor celor mai vechi, cum şi 
povestitorul şi scriitorul pe larg al pătimirii sfinţilor acestor mucenici, losif 
Flaviu, care a vieţuit în zilele lui Vespasian, împăratul Romei, scrie astfel despre 
fraţii Macabei: 


Cel dintâi se cheamă Macabeu; al doilea, Aver; al treilea, Mahir; al patrulea, 
Iuda; al cincilea, Ahaz; al şaselea, Aret, şi al şaptelea, Iacov. Deci, mai 
vrednică de credinţă este povestirea acestuia, decât cea scrisă în Prolog şi în 
Sinaxare, de vreme ce în acelea nu se află nume evreieşti, ci elineşti, precum 
Antonin şi Marcel, cu care nu se cădea atunci evreilor ierusalimiteni să se 

numească. Dar, de vreme ce s-a aflat de nepotrivirea numelor, de aceea n-am 
vorbit despre ele, pe care singur Dumnezeu le ştie mai bine, ca Cel ce le-a scris 
în cartea vieţii; iar nouă ne ajunge să ne folosim din bărbăteasca lor pătimire 
pentru legea lui Dumnezeu. 

Sfinţii şapte mucenici Macabei, mama lor Solomonia şi dascălul Eleazar — 
drumul spre sfinţenie 





Forţaţi de regele păgân să mănânce carne de porc şi să se lepede de Dumnezeu, 
dascălul, cei şapte fraţi și mama lor au ales să primească mai degrabă moartea, 
păstrându-și inima curată. 


ie e se 


Născuţi în secolul al II-lea, sub domnia regelui păgân Epifaniu, martirii au fost 
supuşi la grele încercări, pentru a renunţa la obiceiurile lor şi a aduce jertfe 
zeilor. Mai întâi au fost forţaţi să mănânce carne de porc, iar dascălul Eleazar a 
scuipat îmbucătura, preferând să moară sub loviturile biciului. 


Cei şapte ucenici ai lui, fraţi, au fost arestaţi împreună cu mama lor și aduşi la 
judecată. 


Jupuiţi de piele, înjunghiaţi, întinşi pe jăratec, dați chinurilor roții, unul după 
altul, cei şapte frați şi-au dat sufletele în mâinile Domnului, alegând viaţa cea 
veşnică. 


lar mama lor, după ce i-a încurajat să sufere chinurile pentru Hristos, a fost şi ea 
schingiuită şi s-a aruncat în focul pregătit de tiran, luând cununa muceniciei. 
Sfintele sale moaște sunt cinstite în Biserica Patriarhatului de la Constantinopol. 

Sinaxar - Pomenirea Sfinţilor şapte mucenici Macabei: Avim, Antonie, 
Gurie, Eleazar, Evsevona, Ahim şi Marcel, a Maicii lor Solomonia şi a 
dascălului lor Eleazar 





Tot în această zi (1 august), pomenirea Sfinţilor şapte mucenici Macabei: 
Avim, Antonie, Gurie, Eleazar, Evsevona, Ahim şi Marcel, a Maicii lor 
Solomonia şi a dascălului lor Eleazar. 


Aceşti sfinți martiri au trăit sub domnia regelui Siriei Antioh Epifaniu, din 
dinastia Seleucizilor (175-164 i.Hr.) care, după ce a adus în sclavie poporul 
evreu, a încercat să constrângă pe fiii lui Israel să îşi renege obiceiurile 
moştenite de la Părinţii lor, pentru a-i face să adopte moravurile păgâne 
(Rezumat al textului II Macabei 6-7, precum şi istorisirea apocrifă intitulată a 
IV a Carte a Macabeilor care uneori este transmisă sub numele lui Flavius 
Iosif). În acest scop, el decretă că toţi trebuiau să mănânce carne de porc, animal 
al necurăţiei, interzis de Lege (cf. Levitic 11 :7-8). 


Mai întâi au încercat să îl constrângă pe dascălul Eleazar (După unii, el era 
Preot), deschizându-i-se gura cu forța. Dar bătrânul Sfânt scuipa cu dispreţ 
îmbucătură. Rămânând surd la îndemnurile celor care îl sfătuiau să se prefacă a 
se supune pentru a-şi salva viaţa, el le răspunse : “La vârsta noastră, nu_se 


Vorbind astfel, se duse de-a dreptul să se dea supliciului roții. În chinuri, arăta 
bravura unui tânăr luptător şi stârnea admiraţia călăilor. Fiind pe punctul de a 

Sapte fraţi, care fuseseră învăţaţi de Eleazar în tradiţia poporului lor, fură 
arestaţi şi se prezentară înaintea regelui, asemeni unui cor armonios, în 
mijlocul căruia se ţinea mama lor. Un singur lucru conta pentru ei : ca acest 
cor, în număr de şapte, număr Sacru, binecuvântat de Dumnezeu, să nu fie 
distrus de căderea vreunuia dintre ei. Şi se încurajau unul pe altul la 
mărturisire, prin cuvinte ca acestea : "Dacă nu murim acum, va trebui oricum 
Să murim într-o zi. Să facem din necesitatea naturii o ocazie de cinstire” (Cf 
Sfântului Grigorie Teologul, Elogiul Sfinților Macabei, 7 , PG 35, 924). 


Suveranul ceru să fie instalate înaintea lor instrumentele de tortură şi încerca să 
îi convingă ; dar, triumfând în faţa argumentelor sale printr-o filozofie de 
inspirație divină, ei îi răspunseră prin glasul celui mai în vârstă: ” Suntem gata 
mai degrabă să murim decât să călcăm Legea Părinților noştri ! "'. 


Antioh, ieşindu-şi din fire, dădu ordin să i se taie limba acestui impertinent, apoi 
să îi fie smulsă pielea şi să îi fie tăiate extremităţile membrelor. Supus chinurilor 
roții, apoi întins pe jăratec, el declară : ” Tăiaţi-mi mâinile şi picioarele, ardeţi- 
mi carnea, rupeți-mi articulațiile ! Prin toate aceste chinuri, vă voi demonstra 
că fiii Evreilor sunt de neînvins când este vorba de virtute ! ”. 


Transfigurat de foc, părea de nezdruncinat şi îşi duse la capăt mărturisirea fără 
să scoată măcar un geamăt, în timp ce mama şi fraţii săi, încurajați de acest 
spectacol, se rugau lui Dumnezeu să le acorde cinstea de a muri în mod 
destoinic, asemeni lui. 


Apoi cel de-al doilea fu supus chinurilor. Cu unghii de fier îi fu tăiată bucăţi 
carnea apoi fu întins pe o catapultă. Gata să îşi dea sufletul, strigă, în limba 
ebraică : ” Nebunule, ne scoţi din viaţa aceasta, dar Regele lumii ne va învia 
pentru viaţa veşnică, pe noi care murim pentru legile lui ”. 


Al treilea îşi prezentă cu îndrăzneală mâinile sale călăului declarând că avea 
încrederea că îşi va regăsi membrele în viaţa viitoare. Muri în chinurile roții. 


Al patrulea ceru tiranului să găsească cele mai groaznice chinuri, pentru a-i 
demonstra că era gata să rivalizeze în cutezanţa cu fraţii săi ; înainte de a-i fi 
smulsă limba, spuse : ” Chiar dacă mă lipseşti de organul care îmi serveşte 
vorbirii, Dumnezeu aude glasul celor tăcuţi. Cât de dulce e să fii schilodit 
pentru Dumnezeu |!" 

In grabă de a triumfa la rândul său, al cincilea se prezentă el însuşi torționarilor. 
Următorul fu dat chinurilor roții iar când fu străpuns strigă : ” Știința pe care o 
deţinem noi din cucernicie este de neînvins ! ”. 


Aceşti atleți de valoare îşi sacrificară astfel vieţile unul după altul, arătând că 
raţiunea iluminată de credinţă poate nu doar să pună stăpânire peste patimile 
sufletului, dar şi că ea triumfă în faţa suferințelor şi a morţii, căci procură 
siguranţă vieţii veşnice şi neîntinate. 


Mama lor, Solomonia, asista la chinurile fiilor săi şi, nelăsându-se nici pe 
departe pradă durerii, cerea fiecăruia dintre ei, în limba Părinților săi, să îndure 
plini de curaj încercarea în Numele Domnului şi în speranţa reînvierii. 


Ea le spunea: ” Nu ştiu cum aţi ajuns în pântecele meu ; nu eu v-am dat viaţa 
şi mintea ; nu eu am organizat elementele din care sunteţi făcuţi fiecare 
dintre voi. De aceea, Făcătorul lumii, care i-a plămadit pe oameni şi care este 
izvorul fiecărui lucru, vă va da, cu mila lui, şi mintea şi viaţa, pentru că voi vă 
dispreţuiţi voi înşivă din cauza Legilor sale ”. 


Cât cel mai tânăr dintre cei şapte fraţi era încă în viaţă, tiranul îi făcu tot felul de 
promisiuni şi, chemând-o pe mama lui, îi ceru să îşi convingă fiul să îşi salveze 
viaţa. Trecând peste orice ataşament trupesc, Solomonia se aplecă asupra 
tânărului băiat şi îi ceru dimpotrivă să sufere toate durerile, pentru ca ea să îl 
poată regăsi, cu fraţii săi, în Împărăţie. 


Însufleţit de un nou elan, fiul său începu atunci să îl blesteme pe tiran, 
prezicându-i că avea în curând să sufere dreaptă pedeapsă pentru mândria sa. Şi 
încheie rugându-se că sacrificiul său şi al fraților săi să împace mânia cerească 
dezlănţuită împotriva poporului opresat. 


Antiohius, rănit în amorul propriu, se dezlănțui împotriva sfântului mucenic cu 
şi mai multă cruzime decât împotriva celorlalți. În fine, după ce acesta din urmă 
îşi dădu sufletul cu slavă, Solomonia fu la rândul ei schingiuită şi plecă să îşi 
regăsească fiii în corul Sfinţilor Mucenici (După IV Mac. 17:1, ea se aruncă 
singură în foc, înainte de a fi apucată de călăi. Preţioasele sale Moaşte sunt 
cinstite astăzi în biserica Patriarhatului de la Constantinopol). 


Ar dr Ar Ar dr dr Ar dr dr Ar Ar Ar dr dr dr Ar dr Ar Ar Ar dr Ar A 


IP IP PI e IP 30 IE E 0 30 E 3 2 E IP 0 E IE 0 E E XX 





Ard d 








Dr Dr dr dr dr Dr dr dr dr dr dr dr de dr dr dr de dr Pr dr dr A 


| | 
d d 
A PER A 
„| d dl & GOV A 
= PA A > sei 3 d 
| | HD 
A i „Î_ 
pd E pd 
) A 
> pad 
ps pad 
A Ai 
[) Ş I) 
A Sfânta Solomonia A 
ps pad 
Pr Căci deşi au mărturisit înainte de venirea lui Hristos, aceşti sfinţi mucenici nu Îr 
A sunt cu nimic mai prejos celor care au urmat Domnului retrăindu-i Patima A 
și revigorantă, căci credinţa în Hristos, care sălăşluia deja în ei prin speranţa A 
ad reînvierii, e cea care îi făcu să depăşească orice ataşament la cele pământeşti d 
Îr (Cf. Sfântului Grigorie Teologul, PG 35, 913). Pr 
Pr Jr 
A ad 
= A 
A e 
Pr dr 
fe Ac 
A A 
Ar e 
e pad 
Ar ps 
3 Sfintele relicve ale Macabeilor - păstrate Biserica Sfântului Andrei, Koln, 2 
te Germania vi 
A dd 
A A 


N ho ha dz do a ha haz haz ba da N o do 
Ar Ar dr dr dr dr dr Ar Ar dr dr dr Ar Ar A A W > 


|) / 


A A d do do do do d 
A A A A A A A 


Sie De de De De De Dr De dr De fe fr dr de de de dr dr dr dr de dr dr dr d 


XP XP IP IP 37 IE 3 2 e 30 3 E 2 30 5 2 2 0 3 3 E E IE 30 E 0 E E E XX 


Arhid. Ştefan Sfarghie - Sinaxar - Scoaterea Sfintei Cruci; Sfinţii 7 fraţi 
mucenici Macabei (Inceputul postului Adormirii Maicii Domnului) 


A ai 
a 


“— 





Această sărbătoare aminteşte o rânduială mai veche a Bisericii din Constan- 
tinopol, când, la 1 august, o parte din lemnul Sfintei Cruci era scoasă din para- 
clisul Palatului imperial şi purtată în procesiune spre Biserica „Sfânta Sofia”, 
unde rămânea spre cinstire până la 14 august, când era readusă la palat. 


Aceasta era legată de apariția pe cer a Sfintei Cruci, înainte de lupta de la Podul 
Milvius a Sfântului împărat Constantin cel mare, dar şi de descoperirea lem- 
nului Sfintei Cruci la lerusalim de către Sfânta Elena. 


O altă tradiție spune că sărbătoarea este legată de o victorie a împăratului 
bizantin Manuel I Comnen (1143-1180) împotriva turcilor, cu puterea Sfintei 
Cruci. 
= e 2 

Tot în această zi pomenim pe Sfinţii şapte frați mucenici Macabei: Avim, 
Antonie, Gurie, Eleazar, Evsevona, Ahim şi Marcel, a maicii lor, Solomoni şi a 
lui Eleazar preotul (168 î.Hr.). Aceştia au trăit pe vremea lui Antioh al 4-lea 
Epifan (175-164 î.Hr.). 


Regele Antioh dăduse poruncă să fie cinstiţi zeii greci. În Palestina această 
poruncă a întâlnit rezistenţă, unii dintre cei care s-au împotrivit fiind cei şapte 
frați, după modelul preotului Eleazar. Fraţii erau însoţiţi de mama lor şi au fost 
chinuiți, apoi ucişi. 

Iulian Dumitraşcu - Calendar Ortodox - Scoaterea Sfintei Cruci; Sfinţii 7 
fraţi mucenici Macabei (Inceputul postului Adormirii Maicii Domnului) 





1. La sărbătoarea scoaterii Sfintei Cruci, în Constantinopol, o parte din lemnul 
Sfintei Cruci era scoasă din paraclisul palatului împărătesc şi purtată în 
procesiune până la Biserica „Sfânta Sofia”, unde rămânea până la 14 august. 


Acest moment liturgic se săvârşea în amintirea arătării pe cer a Sfintei Cruci, 
Sfântului împărat Constantin cel mare. 


De această sărbătoare este legată şi biruința, cu puterea Sfintei Cruci, a 
împăratului Manuel I Comnen (1143-1180) asupra turcilor. 


2. Astăzi pomenim şi pe Sfinții 7 frați mucenici Macabei, care au trăit pe 
vremea lui Antioh al IV-lea (175-164 î.Hr.). Aceşti fraţi nu s-au supus poruncii 
împăratului de a cinsti pe zeii greci, fiind aruncaţi în foc şi primind astfel 
cununile mucenicești. 

Sfântul loan Gură de Aur - Cuvântare la pomenirea Sfinţilor şapte 
mucenici Macabei şi a maicii lor Solomoni 





Toate mamele să citească istorisirea despre frații Macabei şi maica lor! Şi să 
„invidieze” curajul acestei femei, dar şi tandreţea ei! Aşa să-și crească şi ele 
copiii! Căci nu te poţi numi mamă doar pentru simplul fapt că ai dat naștere 
copiilor, aceasta ţine de natura voastră. Ceea ce te face să fii cu adevărat mamă 
este osteneala de a-ţi creşte şi educa copiii! Şi dacă în adevăr vreţi să înțelegeți 
că ceea ce te face să fii cu adevărat mamă nu este dat de faptul de a aduce copii 
pe lume, ci de osteneala de a-i creşte, ascultaţi-l pe Sfântul Apostol Pavel care le 
laudă pe văduve nu pentru simpul fapt că au născut prunci, ci pentru faptul că i- 
au crescut. Căci după ce spune „Să fie înscrisă între văduve cea care nu are mai 
puţin de şaizeci de ani şi a fost femeia unui singur bărbat, dacă are mărturie de 
fapte bune” adaugă imediat un cuvânt care arată care este îndeletnicirea cea mai 
importantă a femeii. Şi care este aceasta? Creşterea copiilor, spune el. 


Să ne gândim aşadar ce trebuie să fi fost în inima acestei femei, dacă se cuvine 
s-o numim aşa, văzând degetele unuia dintre copii arzând în foc, capul tăiat, 
unghiile de fier strujindu-i trupul celui de-al doilea, carnea tăiată în bucăţi şi 
totuşi, pe unul ca acesta, rămânând în picioare și grăind din mijlocul chinurilor: 
„Chiar dacă mă lipseşti de organul care îmi serveşte vorbirii, Dumnezeu aude 
glasul celor tăcuţi. Cât de dulce e sa fii schilodit pentru Dumnezeu!” Cum mai 
putea să-şi deschidă gura? Cum mai putea să-şi mişte limba? 


Cum de nu i-a ieșit sufletul din trup acestei mame? Vă voi spune eu, pentru că 
ea nu era lipită deloc de cele pământești, ci avea privirea aţintită doar spre 
veșnicie. Ea nu avea decât o singură teamă, aceea ca tiranul să nu se 
îmblânzească şi să nu înceteze chinurile și să-i rămână vreun copil fără cunună. 
lar dovada acestui lucru este faptul că, într-un fel, l-a împins pe ultimul dintre ei 
cu propriile mâini spre cazanul înfierbântat, doar că în locul mâinilor a folosit 

cuvântul, îndemnându-l spre martiriu. Să nu luăm în ușor astfel de fapte, ci 
fiecare să tragă învăţăminte din această istorisire şi aşa să-şi educe copiii! 
Vorbiţi cu ei cât mai des despre această scenă plină de iubire! 


Traducere și adaptare: Vlad Botez 


(Cuvânt al Sfântului loan Gură de Aur extras din Le Quatrieme livre des 
Macchabees, Editions de Par Albocicade, 2010, p. 43) 


XP XP IP IP 37 3 3 2 E 30 3 E 2 30 5 2 2 0 IP 3 E E IE 30 E 0 E IE E XX 
IP IP IP e IE 30 IE E 0 30 3 ID 3 E 3 EP IP 3 E E e XX 


Ar dr Ar Ar dr dr dr dr dr Ar Ar Ar dr dr dr Ar dr Ar Ar Ar dr Ar A 


De dr dr Dr Ar dr Dr De Dr dr dr dr Ar dr dr de De Dr dr dr Ar Ar A A d 


XP XP IP 3 2 3 3 3 E E PI IP 5 3 2 E IP IP E e e XX 


Sfântul loan Gură de Aur - Predici la Duminici şi Sărbători - Cuvânt la 1 
august la pomenirea Sfinţilor mucenici şapte fraţi Macavei - Despre 
statornicie şi despre creşterea copiilor 





Odinioară când organizatorii jocurilor publice organizau concursuri de luptă ei 
puneau foarte mare râvnă în a aduce în arenă luptători tineri şi puternici ca 
înainte de începerea luptei privind la aceste figuri de luptători puternici spec- 
tatorii să se umple de uimire. 


La fraţii Macavei însă a fost dimpotrivă cu totul altfel. Aici nu era o luptă între 
oameni, ci o luptă grozavă şi înfiorătoare între om şi duhurile cele rele şi la 
această luptă a adus Dumnezeu nu nişte bărbaţi tari şi puternici ci nişte copii 
gingaşi împreună cu bătrânul Eleazar şi cu o femeie gârbovită de ani, mama 
acestor copil. 


Ce este aceasta? Duci tu la luptă o vârstă aşa de neputincioasă? Cine a auzit 
vreodată că o femeie de vârsta asta să fi stat la luptă? Deşi aceasta este neauzită 
răspunde Dumnezeu, nu voiesc a arăta cu aceasta un lucru de necrezut, nou şi 
nemaiauzit, căci Eu nu sunt un astfel de organizator de lupte să las totul numai 
pe tăria luptătorilor, mai mult eu stau lângă ei, îi ajut, le întind mâna mea şi cea 
mai mare parte a biruinţei trebuie a o atribui ajutorului meu. 


Deci tu când vezi o femeie bătrână, tremurândă care pentru a putea merge are 
nevoie de sprijin, înfățişându-se la luptă, dispreţuind furia tiranului, biruind 

duhurile cele rele, cu uşurinţă învingând pe diavolul şi zdrobind puterea lui, 
admiră darul lui Dumnezeu şi uimeşte-te de puterea Lui. 


Luptătorii sunt tari nu după trup ci după credinţă. Firea lor este slabă dar duhul 
care i-a întărit este puternic. Trupul lor este neputincios din cauza vârstei, dar 
duhul lor este tare prin dragostea de Dumnezeu. Această luptă nu este supusă 
simţurilor, de aceia să nu asemeni pe luptători după cele din afară ale lor ci 
socoteşte tăria sufletului lor şi gândeşte la tăria credinţei lor, ca să înveţi că cel 
ce se luptă cu păcatul şi cu duhurile cele rele, nu are trebuinţă de un trup tare 
sau o vârstă înfloritoare, că nici tinereţea cea mai fragedă şi nici vârsta cea mai 
înaintată nu-l poate împiedica dacă el ar urî suflet nobil şi tare. 


Dar ce să vorbesc eu de bătrâni sau tineri când încă şi femei au îndrăznit la 
astfel de lupte şi au dobândit din ele cununi de laudă? La luptele cele pământeşti 
se lăsă la o parte femeile, copii şi bătrâni; la luptele cele duhovniceşti dim- 
potrivă arena luptelor este deschisă tuturor vârstelor şi ambelor sexe, pentru ca 
tu să cunoşti puterea cea negrăită a lui Dumnezeu şi adevărul cuvântului apo- 
stolului: „că puterea lui Dumnezeu este tare întru cei neputincioşi” (II Cor XII, 
9). Căci atunci când copii şi bătrânii se arată viteji peste firea lor, prin aceasta se 
arată clar harul lui Dumnezeu care este întru dânşii. 


Însă ca să vezi că slăbiciunile cele din afară sau trupeşte ale acestor luptători îi 
fac şi mai slăviţi, să socotim noi nu pe cei 7 frați Macavei, ci pe mama lor care 
era mai slabă. De ce oare să ne mirăm mai întâi la dânsa? De neputinţa firei ei, 
de vârsta cea înaintată a ei ori de moliciunea simțului de mamă, care atât de uşor 
ar fi putut ajunge la slăbiciune. 


Toate acestea erau mari piedici într-o luptă care cerea foarte multă putere şi 
răbdare, eu însă am să vorbesc de altceva mai mare din care foarte clar se va 
arăta tăria femeii şi răutatea satanei, iată răutatea satanei. El a adus pe mamă la 
luptă nu la început, ci după fii ei. 


De ce? Chinurile celor 7 fii ai ei trebuia să obosească bărbăţia şi să frângă tăria 
duhului ei, pentru ca doborâtă şi slăbită prin privirea cea grozavă a completei 
sângiuiri ale copiilor ei, cu atât mai lesne să poată fi biruită. Priveşte deci nu la 
chinurile ce au suferit fu ei, gândeşte că mama la cazna fiecărui fiu suferea nişte 
dureri nouă nesuferite şi aşa zicând ea se ucidea cu fiecare din fii săi. 


Că cu am dreptate când zic acestea ştiu toate mamele. O mamă când vede pe 
fiul său lovit de friguri, ar voi bucuroasă să sufere ea toate numai să scape de 
dureri pe iubitul său copil, căci pentru o mamă numai chinul copilului este pen- 
tru ea o durere ce nu se poate spune în cuvinte, iar dacă aceasta este adevărat, şi 

sigur este, atunci mama Macaveilor în timpul persecuțiilor fiilor ei a suferit mai 
mult decât ei şi mucenicia ei a fost mai dureroasă decât a copiilor ei. 


Dacă vestea de boală a unui copil pune în cea mai mare nelinişte duhul unei 
mame, ce nu a suferit mama Macaveilor când nu numai un copil, ci toţi ai ei s- 
au răpit şi ea nu numai a auzit ci toate a trebuit să le vadă cu ochii săi? Cum a 
putut ea rămâne stăpână pe sine când a văzut în scurt timp chinuindu-se copii ei 
unul după altul cu chinuri grozave. Cum a fost cu putinţă ca ea să nu moară de 
durere? Cum a fost cu putinţă ca ea chiar la moartea celui dintâi fiu să nu sară 
de bunăvoie în focul cel arzător spre a se cruța pe sine de a vedea mai departe? 
Pentru că era îmbunătățită zici tu, dar ea era în acelaşi timp şi mamă. Pentru că 
ea era cu frica lui Dumnezeu zici tu, dar ea avea totuşi carne şi sânge, pentru că 
ea era curajoasă zici tu, dar totuşi nu era sloboadă de slăbiciunea femeiască. Ea 
măcar că ardea de râvna cea dumnezeiască dar totuşi simţea şi povara durerilor 
unei mame. 


Dacă şi noi bărbaţii când se duce un făcător de rele la moarte, prin această pri- 
vire ne mişcăm şi ne zeuduim, chiar dacă nenorocitul acela nu este nici o rudă 
cu noi şi pentru răutatea lui merită pe deplin pedeapsa; apoi oare ce trebuie să fi 
suferit acea mamă, când ea a văzut ducându-se la moarte nu vreun făcător de 
rele ci toţi cei 7 fii ai săi într-o zi şi chinuindu-se nu toţi deodată ci unul după 
altul cu felurite chinuri. 


De ar fi fost ea de piatră şi de oţel, totuşi ar fi trebuit să încremenească şi să 
sufere ceea ce suferă o mamă la o astfel de privire! Amară pentru ceea ce s-a 
întâmplat aici, dulce pentru simţământul mamei care trebuia să vadă cele ce se 
întâmplau şi aşa ea nu se uită la sângele fiilor săi care curgea, ci la cununile 
dreptăţii destinate lor; ea nu privea la coastele cele sfâşiate ci la locuinţele 
cereşti cele pregătite fiilor ei, ea nu se uită la călăii ce stau împrejur ci la îngerii 
care încurajau pe fii ei şi aşa a uitat durerile inimii de mama şi a biruit slă- 
biciunea firii omeneşti şi a vârstei. 


Ea a biruit firea, fire de altfel atât de tirană, care biruieşte chiar şi pe fiarele cele 
sălbatice. Fiarele din dragoste către fiul său uită de ele şi se aruncă ele în 
mâinile vânătorilor, şi nu este nici un dobitoc atât de slab care să nu-şi apere 
puii săi şi nici unul aşa de blând care să nu se întărâte când îi ia puii săi. Însă 
acea mamă a biruit puterea tiranică pe care o are asupra oamenilor şi a dobi- 
toacelor, ea nu s-a aruncat asupra ucigaşilor fiilor săi, nu le-a sfâşiat faţa măcar 
că i-a văzut ucigându-i fii săi, ci a fost aşa de tare, curajoasă şi statornică, ca 
atunci când ea a văzut chinul primului fiu, ea încuraja pe ceilalţi la răbdarea 
tuturor muncilor. 

De ar auzi acestea toate mamele, de ar învăţa ele de la mama Macaveilor cum 
trebuie să-şi iubească, fii ei cu adevărat şi să fie tari, de ar creşte toate mamele 
fii lor ca dânsa! 


Nu este de ajuns pentru o mamă că ea aduce copilul pe lume, căci aceasta o face 
firea, că lucrul cel mai important este creşterea şi aceasta depinde de ea. 


Şi ca să cunoşti că o femeie nu numai prin naştere este mamă, ci şi prin creş- 
terea unui copil, ascultă pe apostolul Pavel care unei văduve nu-i dă importanţă 
pentru naşterea, ci pentru creşterea copiilor săi. Când el zice: „să se înscrie între 
văduve cea care nu are mai puţin de şaizeci ani şi să aibă mărturie de fapte 
bune” şi adaugă ca punct de căpetenie „dacă a crescut fii” (| Tim V, 9, 10). El 
nu zice „de a născut fu”. 


Aşadar să socotim ce a trebuit să sufere acea femeie,dacă cineva o poate numi 
femeie, când ea a văzut mădularele unui copil tremurând pe cărbuni, capul 
altuia apucându-se cu «cleşte de fier şi jupuindu-i pielea! Cum era cu putinţă ca 
ea să trăiască văzând acea privelişte? Să vă spun. Ea nu caută la acest pământ ci 
la viaţa de dincolo, şi se temea numai ca nu cumva tiranul să înceteze chinuirea 
înainte de moartea tuturor şi să despartă ceata copiilor şi unii să rămână neîn- 
cununați. 


Că ea de acest lucru se temea, se vede de acolo ca pe cel mai tânăr ea l-a dus cu 
mâna sa la moarte povăţuindu-l şi îndemnându-l prin cuvinte şi sfătuire. Noi nu 
putem auzi fără să ne zguduim necazul altuia, ea însă privea cu bărbăție la 
propriile sale chinuri. 


Dar noi să nu ascultăm toate acestea cu uşurinţă, să-şi închipuiască fiecare din 
noi această jalnică privelişte ca şi când s-ar întâmpla cu proprii săi copii să-şi 
închipuiască fiecare pe cei mai drăgălaşi dintre copilaşi care au trebuit să sufere 
aceste chinuri şi numai atunci va pricepe bine ce am zis, dar nici atunci, căci ce 
simte firea nu se poate descrie în cuvinte, şi numai cel ce trece prin necaz ştie. 


lar la această mamă, după ce s-au încununat cei şapte fii ai săi, cu dreptate 1 se 
potrivesc cuvintele proorocului: „vei fi ca un măslin roditor în casa Domnului” 
(Ps. LI, 10). 


La vestitele jocuri olimpice ale vechii civilizaţii chiar de ar fi luat parte mii de 
luptători, totuşi numai unul câştigă cununa, aici însă s-au încununat toți cei 7 
luptători. 


Poţi tu să-mi arăţi un ogor aşa de roditor ca acesta, un pântece de mamă care a 
născut atâta slavă ca acesta? Mama fiilor lui Zevedei a fost mamă de apostoli, 

însă numai de doi şi eu nu cunosc nici un pântece de mamă care să fi purtat 
şapte mucenici şi apoi ea însăşi să-i fi însoţit la moarte. lar prin aceasta numărul 
celor munciţi s-a înmulțit nu numai cu unul ci cu mai mulţi. Fii erau 7 şi când s- 
a adăugat şi mama, numărul mucenicilor nu a crescut numai cu unul ci s-a du- 
blat căci mama a suferit moarte mucenicească cu fiecare dintre fu săi. 


Aşa ea crescând atât de frumos pe fii săi a dat bisericii o întreagă ceată de 
mucenici. Şapte copii a născut ea dar nici unul pentru pământ ci pe toţi i-a 
născut pentru cer, pentru Împăratul Slavei şi pentru viaţa cea de dincolo, însă 
diavolul a lăsat-o pe ea la urmă pentru a fi muncită pentru că aşa cum s-a zis 
mai înainte, să sfâşie puterile ei cu privirea mucenicii fulor ei ca să o poată mai 
lesne birui. Mulţi oameni cad intru nesimţire numai văzând sângele şi cu greu îi 
poţi readuce la viață. Acea mamă a văzut însă pâraie de sânge şi încă nu de 
sânge strein ci de sângele propriilor ei copii; ce a suferit ea atunci? Ce durere n- 
a trebuit să sufere sufletul ei? 


Ea a intrat ultima în luptă pentru ca ea să fie mai slabă însă s-a întâmplat cu 
totul altfel. Căci ea s-a luptat cu mai multă bărbăție. De ce? Pentru că ea acum 
nu mai avea grijă de copii săi, nu se mai temea ca să nu slăbească vreunul unul 
dintre ei şi să piardă cununa muceniciei. Mai mult după ce a trimis înainte la cer 
pe toţi copii săi ca într-o visterie sigură, la cununile cereşti şi la visteriile cele 
nepieritoare, atunci a intrat şi ea în luptă cu bărbăţie a adăugat trupul său la 
ceata copiilor săi martirizaţi, precum aşează cineva o piatră scumpă la o coroană 
şi a călătorit la Dumnezeul cel iubit prin care ne-a lăsat o mare învăţătură şi un 
puternic îndemn cu fapta, ca noi să suportăm toate nenorocirile cu suflet tare şi 
cu duh puternic. 


Sau care bărbat, femeie, bătrân sau tânăr va putea în viitor dobândi iertare, dacă 
el se teme de primejdule ce îl ameninţă cu voia lui Dumnezeu, dacă înainte de 
Hristos, când porţile iadului erau încă încuiate când păcatul nu era încă nimicit 
şi moartea nu era biruită, o femeie, o femeie bătrână, mamă a atâtor copii a ară- 
tat o aşa tărie, o aşa râvnă. 


Aşadar femei sau bărbaţi, bătrâni sau tineri să luăm aminte la toate acestea şi să 
întipărim această luptă în inima noastră. Statornicia şi tăria să ne fie un îndemn 
permanent de a dispreţui toate necazurile, a ne păzi sufletul nostru, ca aici pe 
pământ să urmăm faptele bune a acestor sfinți mucenici, iar dincolo să ne încu- 
nunăm ca dânşii. Precum ei au arătat în primejdii bărbăția cea mai mare să 
arătăm şi noi aceiaşi tărie împotriva patimilor celor nebuneşti, împotriva mâniei, 
a lăcomiei de avere, a faptelor trupeşti, a ambiţiei şi a celorlalte asemenea lor. 


Dacă noi vom birui flacăra acestor pofte precum ei au biruit pe cea a focului, 
vom sta şi noi lângă dânşii, vom avea aceiaşi cunună ca dânşii, de care fie ca noi 

toți să ne împărtăşim prin darul şi iubirea de oameni a Domnului nostru lisus 
Hristos căruia 1 se cuvine cinstea şi lauda acum şi pururea şi în vecii vecilor. 
Amin. 

Sfântul Nicolae Velimirovici — Proloagele de la Ohrida - Pomenirea celor 
şapte fraţi Macabei, a maicei lor Solomonia şi a bătrânului Eleazar, preotul 





Aceştia cu toţii au luat mucenicia pentru curăţia credinţei lui Israel sub Regele 
Antioh, numit de unii "Epifanes," adică "cel luminat," iar de către alţii 
"Epimanes," adică "cel care şi-a pierdut minţile." 


Din pricina marilor păcate care se făceau la Ierusalim, şi mai ales din pricină că 
erau acolo forţe care luptau ca să se nimicească autoritatea preoțească, şi de 
asemenea din pricina cumplitelor ucideri care aveau loc mereu în acest scop, 
Dumnezeu a îngăduit ca asupra Sfintei Cetăți să vină necazuri mari. 


Antioh voia cu orice preţ să impună evreilor idolatria grecească, şi luptă cu toate 
mijloacele pentru distrugerea credinţei lor sfinte primite de la Moise, întru Unul 
Dumnezeu Cel Viu. 


Marii arhierei ai Templului şi alţi bătrâni cinstiţi de popor îl ajutau pe Antioh în 
lupta lui nelegiuită. Regele Antioh însuşi a venit la Ierusalim şi a poruncit ca toţi 
evreii să mănânce carne de porc, şi să calce astfel Legea lui Moise, având în 
vedere că acest gest era socotit ca cea mai grăitoare lepădare de credinţă în 
Israel. 


Bătrânul Eleazar, mare preot şi unul dintre cei şaptezeci de traducători ai 
Vechiului Testament în limba greacă |ai Septuagintei], nu S-a împărtăşit 
atunci de ceea ce era necurăţie după Legea lui Israel. Din această pricină 
Eleazar a fost torturat bestial şi ars de viu. 


La întoarcerea lui la Antiohia, regele i-a luat cu el pe cei şapte fraţi cunoscuţi în 
Ierusalim sub numele de Macabei, şi pe maica lor Solomonia. Numele celor 

şapte fraţi Macabei au fost Avim, Antoninus, Eleazar, Gurie, Evsevona, 
Achim, şi Marchellus. 


Şi ei au fost cu toţii torturați bestial înaintea ochilor mamei lor, unul câte unul, 
fiind apoi Jupuiţi de vii şi aruncaţi în foc. Ei au murit ca nişte viteji, fără să se 
lepede câtuşi de puţin de credinţa lor întru Unul Dumnezeu Cel Viu. 


La urmă, când şi ultimul ei fiu, în vârstă de trei ani, a fost aruncat în foc, 
Solomonia a intrat şi ea în acele flăcări, iar sufletul ei s-a înălţat la Dumnezeu. 


Macabeii au luat cu toţii mucenicia cu cinste, murind pentru credinţa întru 
Unul Dumnezeu Cel Viu, la anul 167 înainte de Hristos. 

Mitropolitul Augustin de Florina - Predică la pomenirea Sfinţilor şapte 
mucenici Macabei, a maicii lor Solomoni și a bătrânului Eleazar — toată 
familia mucenici 





În lupte, iubiţilor, în luptele care au loc în stadioane, atleţii care se luptă sunt 
tineri ŞI se disting prin puterea lor trupească şi prin gimnastică. Dar noi astăzi vă 
vom chema la o luptă (întrecere), unde veţi vedea că iau parte nu doar tineri în 
tinereţea lor, ci şi mici copii, şi femei, şi chiar oameni bătrâni şi bolnavi, şi toţi 
se luptă şi biruiesc. 


Curioase lucruri! - îmi veţi spune. Un prunc, un bolnav şi o bătrână pot să ia 
parte la lupte, să biruiască şi să fie încoronați? Fireşte, acest lucru nu are loc în 
sala de gimnastică, pe terenul de sport şi în stadioane. Însă se întâmplă într-un 
alt stadion, care se numeşte stadion al virtuţii. În acest stadion, Dumnezeu îi 
cheamă pe oameni, iar la luptele acestuia pot să participe toţi. Pentru că ceea ce 
este necesar în aceste lupte duhovniceşti nu este puterea fizică, ci un suflet 
viteaz şi hotărât, un suflet care să fie gata să spună diavolului şi uneltelor lui: 
Trupul mi-l puteţi arde, dar de credinţa mea nu mă lepăd! Dacă însă înăuntrul 
omului nu există un suflet viteaz, ci un suflet care se teme, atunci toți văd 
jalnica privelişte a unor tineri cu trupuri de oţel, care deşi biruiesc în luptele 
atletice, sunt biruiţi şi umiliți de patimile lor, căzând şi închinându-se diavolului 
şi uneltelor lui. 


Veniţi, iubiții mei, Să urmăriţi o luptă duhovnicească minunată, la care au 
luat parte nouă Suflete viteze, ce au biruit şi s-au arătat eroi ai credinţei şi ai 
virtuţii, iar pomenirea lor rămâne nemuritoare. Biserica a hotărât 1 august ca 
zi de sărbătoare a lor. Aceşti luptători sunt cei şapte copii Macabei, mama lor 
Solomoni şi preotul Eleazar. 

Cu mintea ne aflăm în anii 160 î.Hr. Acolo jos, în Orient, şi mai precis în Israel, 
domina o mare tulburare. Un rege idolatru, pe nume Antioh Epifanis, a ajuns cu 
oştile sale la Ierusalim, ca să se răzbune pe acei iudei care nu s-au închinat şi ei 
idolilor. Pentru că în Israel apăruseră nişte bărbaţi viteji, aşa-numiţii Macabei, 
care s-au împotrivit idolatriei şi au răsculat poporul împotriva tiraniei. Vrem - 
au spus - Să trăim liberi, să ne închinăm Dumnezeului nostru şi nu Să fim 
sclavi, închinându-ne idolilor. În jurul acestora s-a adunat popor mult. 


Idolatrul Antioh a luat hotărârea să nimicească această mişcare patriotică şi 
religioasă. A ucis 80.000 de iudei. A întemeiat un tribunal în Ierusalim şi îi 
judeca el însuşi. Pe cei pe care îi prindeau şi îi aduceau înaintea lui îi punea să 
mănânce carne de porc friptă - lucru pe care religia lor îl interzicea - şi să 
jertfească idolilor. Cei care mâncau şi jertfeau erau liberi; dar cei care refuzau să 
mănânce carne de porc şi să jertfească, aceştia erau omorâţi în chinuri. 


Între cei prinşi erau şi şapte tineri împreună cu respectabilul lor părinte du- 
hovnicesc, preotul Eleazar, şi cu mama lor Solomoni. Să istorisim mucenicia 
acestor suflete viteze? N-avem timp. Cine vrea, să deschidă Vechiul Testament 
Şi să citească ultima lui carte, IV Macabei. Acolo se descrie în detaliu mucenicia 
lor. Aici vom spune câteva cuvinte despre Eleazar, Solomoni şi cel mai mic 
dintre cei şapte copil. 


Eleazar era de 90 de ani. Şi cu el a început ancheta. Tiranul credea că Eleazar, 
fiind bătrân, avea să se teamă, avea să se lepede de credinţa sa şi astfel ar fi 
devenit pricină de a-i urma exemplul şi cei şapte tineri. Pentru că tinerii ar fi zis: 
Bătrânului acesta, care de la o zi la alta îşi aşteaptă moartea, i s-a făcut milă de 
viaţa sa; şi noi, care suntem tineri, să nu ne fie milă de viaţa noastră? Dar 
bătrânul Eleazar era un suflet viteaz. 


— Mănâncă carne de porc — îi zic călăi. 


După mucenicia lui Eleazar, sunt strigați cei şapte tineri împreună cu mama lor 
Solomoni. Stau cu curaj înaintea tiranului. Buna cuviinţă şi frumuseţea lor 
provoacă minunarea lui Antioh. Fie-vă milă de tinereţile voastre, le zice. 
Mâncaţi puţină carne de porc şi eu vă voi pune în mari demnități. Tinerii refuză. 
Şi s-ar fi aşteptat cineva ca tiranul să poruncească să fie executaţi toţi împreună 
în acelaşi ceas. Dar tiranul nu a făcut-o. A poruncit să fie executaţi în ordinea 

vârstei. Executarea să înceapă de la cel mai mare şi să sfârşească cu cel mai mic. 
A făcut-o cu un scop, pentru că spera ca cei mai mici, văzând mucenicia celor 
mai mari decât ei, să se sperie şi să se lepede de credinţa lor. Căci, chiar dacă pe 
unul din ei ar fi reuşit să-l înduplece să se lepede de credinţa lui, aceasta ar fi 
fost o biruinţă a tiranului. 


Dar cu ajutorul lui Dumnezeu şi cei şapte tineri, unul după altul, şi-au 
mărturisit credinţa lor şi au păşit spre mucenicie. 


Pe fratele mezin, care era un copilaş, ce doar lăsase sânul mamei, tiranul a 
sperat că-l va câştiga. Când a venit rândul lui, tiranul l-a chemat pe copilaş 
lângă el şi a încercat cu mângâieri şi cuvinte dulci să-l facă să se lepede de 
credinţa sa. Dar mama lui, Solomoni, l-a privit în ochi şi cu semne şi cuvinte l-a 
sfătuit să nu se înfricoşeze, ci să îi imite pe fraţii lui care au mărturisit prin 
mucenicie. Micuţul a prins curaj şi Singur s-a năpustit în focul pe care-l 
aprinseseră călăii şi s-a făcut în felul acesta ardere de tot. 


A rămas acum mama, Solomoni. Aceasta, văzând mucenicia celor şapte copii 
d fost muceniţă de şapte ori. Nu de şapte ori, zice SEDERE. 
ci de paisprezece ori. Pentru că mucenicia copiilor este de două ori mucenicie 
pentru mamă. O, ce mamă eroică a fost aceasta! Ce mamă sfântă! Nu un 
mucenic, ci şapte mucenici a dat. Aceasta cu copiii ei au alcătuit o biserică 
întreagă. În urma tuturor şi-a mărturisit credinţa şi şi-a pecetluit mărturia ei cu 
propriul sânge. 


SR 5 


Iubiţii mei creştini! Sfânta Solomoni şi-a adus ca dar lui Dumnezeu pe cei şapte 
copii ai ei. Care mamă astăzi, aduce un astfel de dar lui Dumnezeu? Din 
nefericire, în blestemata noastră epocă toţi îi împing pe copiii lor spre diavolul, 
iar dacă apare vreun copil, care vrea să-l slujească lui Dumnezeu, toți îi 
îndepărtează. 


Mamelor, iubiți-L pe Dumnezeu mai mult decât pe copiii voştri! Tinerilor, să 
fiți gata ca şi Macabeii, ca să le sacrificați pe toate pentru credinţă. Bătrânilor, 
imitaţi-l pe bătrânul Eleazar. 

(traducere: Frăția Ortodoxă Misionară - “Sfinţii Trei Noi Ierarhi”, sursa: 
„Myripnoa anthi”, Atena, 2007) 

Sfântul Grigorie de Nazianz - Cuvântarea a XV-a în cinstea Macabeilor — 
Moartea din iubirea faţă de Dumnezeu 





1. Ce cinste li se cuvine Macabeilor? Ei nu sunt cinstiți de mulţi, pentru că 
lupta lor nu are loc în timpul de după Hristos. Totuşi merită să fie cinstiți de toţi, 
căci au suferit pentru credința Părinților. Dacă au ajuns la martiriu înainte de 
patimile lui Hristos, pentru care au fost gata, ar fi putut să-L urmeze şi dacă ar fi 
fost prigoniţi după Hristos şi moartea Lui prin care s-a dat pentru noi! Dacă s-au 
arătat plini de virtute fără să aibă acest Model înainte, nu s-ar fi descoperit mai 
strălucit noblețea lor sufletească în cazul în care ar fi avut Modelul acesta în 
pătimirea lor? 


Pentru mine şi pentru toţi iubitorii de Dumnezeu învăţătura este foarte clară, 
plină de taină şi adâncă: cei ce au trăit înainte de venirea lui Hristos au 
dobândit desăvârşirea numai pe baza credinţei în Hristos. Chiar dacă Logosul 
a putut să fie vestit mai târziu la timpul stabilit, El S-a descoperit totuşi mai 
înainte celor curaţi, după cum reiese din faptul că deja înaintea Lui mulţi au fost 
cinstiți. 


2. Nu avem voie aşadar să cinstim mai puţin pe cei ce au trăit înainte de Cruce. 
Dimpotrivă, aceştia merită mai mult lauda noastră, şi se cuvine ca noi să-i 
cinstim prin cuvinte dacă au trăit în conformitate cu Crucea. Prin aceasta 
cinstea lor nu trebuie mărită, căci cum ar fi posibil aşa ceva atâta timp cât fapta 
lor este răsplătită cu cinstea? 


Cei ce cântă lauda lor trebuie cu atât mai mult să găsească cinstea, şi cei ce aud 
lauda lor să le urmeze virtuțile încurajați de amintirea faţă de ei pentru a se face 
asemenea cu ei. Cine au fost Macabeii, de unde proveneau şi care era călăuzirea 
şi educaţia care i-au condus spre o astfel de virtute şi cinste, încât sunt 
sărbătoriți festiv în fiecare an, găsind în inimile tuturor o cinste încă şi mai mare 

decât cea de care se împărtăşesc în exterior, despre aceasta dă explicaţie celor 
doritori de învăţătură şi plini de râvnă "Cartea Macabeilor”. Aceeaşi carte învaţă 
stăpânirea rațiunii peste patimi şi hotărârea liberă între virtute şi păcat. Cartea 
conţine atât luptele Macabeilor, cât şi mărturii ale altor câţiva oameni. Mă 
mulțumesc cu primele. 


3. Precum Ştefan, după Hristos, aşa este înainte de Hristos, Eleazar (2 Macabei 
6, 18), menţionat în carte, prima jertfă. EI a fost un preot în vârstă, încărunţit în 
ani şi în cunoaştere. Mai întâi a oferit jertfe şi rugăciuni pentru popor, apoi s-a 
jertfit el însuşi lui Dumnezeu ca cea mai deplină jertfă spre a curăți întreg 
poporul. 


A fost un respectabil model de luptă. Atât cuvântarea, cât şi tăcerea sa au fost o 
încurajare. Pe cei şapte fii (spirituali) ai săi (2 Macabei, 7), rodurile educaţiei 
sale, i-a adus ca "jertfă vie, sfântă, bineplăcută lui Dumnezeu" (Romani 12, 1), 
mai strălucită şi mai curată decât orice jertfă a Legii. Este drept, echitabil, ca 
meritul faptelor fulor să fie atribuit tatălui. Au fost fii viteji, foarte buni, 
descendenţi nobili ai unei mame nobile, apărători ambiţioşi ai adevărului, prea 
mari pentru timpurile unui Antioh, adevărați ucenici ai Legii mozaice, 
observatori conştiincioşi ai datinei străbune. Numărul lor era privit la evrei ca 
sfânt, cinstit în amintirea odihnei (lui Dumnezeu). Năzuiau numai spre Unul, 
privirea lor era îndreptată numai spre Unul. 


Au cunoscut numai un drum al vieţii: moartea din iubirea față Dumnezeu. 
Au fost fraţi după suflet ca şi după trup. Era minunat cum se invidiau pentru 
moarte. Doreau chinurile ca avizi după o comoară. Au mers spre pericol din 
iubire spre educatorul lor, Legea. Spaima lor faţă de chinurile martirice, gata să 
fie aplicate, nu a fost atât de mare cât dorinţa lor după cele care amenințau. Ei se 
temeau că tiranul ar putea să înceteze pedeapsa şi câţiva dintre ei ar putea să 
rămână neîncoronaţi, despărțiți de frații lor, împotriva voinţei lor purtând o 
biruinţă nefericită, hpsită de suferinţă. 


4. Mama lor era curajoasă şi nobilă, iubea atât pe copii, cât şi pe Dumnezeu. Cu 
totul unică a fost suferinţa sufletului ei de mamă. Ea nu a fost cuprinsă de milă 
datorită suferinţei copiilor ei, ci se îngrijora că ei nu ar vrea să sufere. Mai mare 
decât dorul după cei ce şi-au sfârşit viaţa i-a fost dorința ca cei rămaşi să 
dorească să urmeze celorlalți. Cuvintele ei erau mai mult pentru aceştia decât 
pentru cei morţi. Lupta unora era încă nehotărâtă, în timp ce sfârşitul celorlalţi 
sigur. Pe unii ea îi dăduse deja lui Dumnezeu, în timp ce trebuia să se 
îngrijoreze pentru primirea celorlalți de către Dumnezeu. Un suflet tare în trup 
feminin! Un spirit de jertfă minunat şi curaj de erou! Dacă am voie să spun, 
mai mare era jertfa ei decât cea a lui Avraam, căci Avraam a jertfit liber numai 
un fiu, care era înainte de toate singurul născut şi făgăduit, spre care arată şi 

făgăduinţa, care - mai mult decât atât - este început şi rădăcină nu numai al 
poporului, ci şi jertfă ca atare. 


Mama fiilor Macabei însă şi-a dăruit toţi fiii lui Dumnezeu. Ea a întrecut 
maicile şi preoţii prin faptul că jertfele ei şi-au dorit masa de sacrificiu, au 
fost jertfe raţionale şi s-au grăbit spre altarul de jertfă. Fa arată la sâni 
amintind că au fost crescuţi de ei, îşi arată implorând părul cărunt şi vârsta, însă 
nu pentru a-i câştiga pe fii la viaţă, ci pentru a încuraja la suferință, deoarece 
consideră ca pericol nu moartea, ci amânarea. Nimic nu a putut să o aplece, să o 
înduplece sau să o descurajeze: nu funiile pentru dislocarea membrelor, nu roţile 
înşiruite, nu securile, nu torţionarii, nu vârfurile de fier ale cuielor, nu săbiile 
ascuţite, nu cazanele fierbinţi, nu focul arzător, nu tiranul ameninţător, nu masa 
poporului, nu zbirul constrângător, nu priveliştea lor, nu membrele sfâşiate, nu 
carnea ruptă, nu ţâşnirile de sânge, nu tinereţea nimicită, nu spaimele prezente, 
nu amărăciune. Şi ceea ce este, de altfel, cel mai greu în astfel de situaţii, anume 
cursul încet al torturilor, a fost pentru ea cel mai uşor; ea a avut bucuria ei în 
scenă. 


Nu numai modul diferit al chinurilor, care au fost dispreţuite cu totul de ei ca un 
singur chin de către unul singur, ci cuvântările diferite ale tiranului, care uneori 
batjocorea, alteori ameninţa sau linguşea, au provocat amânări ale martiriului, 
căci el a pus totul în mişcare pentru a ajunge la ceea ce spera. 


5. În ceea ce priveşte răspunsurile pe care fiii le dădeau tiranului, acestea erau 
în acelaşi timp atât de înțelepte şi curajoase încât toate cuvintele cinstite ale 
tuturor celorlalți sunt neînsemnate faţă de vitejia lor, şi vitejia tuturor celorlalți 
era mică faţă de înţelepciunea care vorbea prin cuvintele fraților, încât de acum 
înainte numai lor le este propriu să sufere astfel şi, în acelaşi timp, să răspundă 
atât de înţelept la amenințările tiranului şi la chinurile folosite, de care n-au fost 
răpuşi nici fiii curajoşi, nici mama mai curajoasă. Mama i-a întrecut pe toţi, şi, 
unind curajul cu iubirea, s-a făcut pe sine jertfă cinstită a morții pentru fii ei, 
deoarece le-a urmat în moarte celor morți. 


Şi cum a fost cuvântarea pentru cei morţi pe care ea a ţinut-o? Chiar dacă 
cuvintele pe care fiii le-au spus în faţa tiranului au putut fi înţelese ca frumoase, 
depăşind totul în frumuseţe, deoarece erau armele lor cu care l-au doborât la 
pământ pe tiran, mult mai cinstite însă au fost cuvintele mamei care mai întâi au 
fost cuvinte de atenţionare şi apoi cuvinte de înmormântare. Care au fost atunci 
cuvântările fiilor? Este bine să vă amintiţi de ei în măsura în care astfel de 
timpuri vin din nou, având un model de luptă şi cuvinte care aparțin martirilor. 


Cuvintele lor erau deosebite, fiecare după cuvintele tiranului sau după arta 
torționarilor sau după râvna sufletelor. Să-i lăsăm să le redea: "0, Antioh şi voi 

toţi care staţi aici, Dumnezeu este singurul nostru împărat, de Care suntem 
creaţi şi spre Care ne reîntoarcem. Moise este singurul nostru legiuitor pe 
care nu-l vom tăgădui şi dispreţui, deoarece virtutea sa l-a condus în multe 
pericole şi el a făcut multe minuni; noi nu am face aceasta chiar dacă un alt 
Antioh ne-ar ameninţa cu ceva mai rău decât tine. 


Cunoaştem numai o armă, respectarea Legii şi întărirea ei, care este zidul 
nostru. Singura noastră măreție este că de dragul acestor suferinţe să 
acordăm mai puţină atenţie vreunei glorii. Singura noastră bogăţie sunt 
comorile pe care le nădăjduim. Lucrul cel mai înfricoşător este să te temi mai 
mult de altceva decât de Dumnezeu. Ideile acestea sunt înarmarea şi armele 
noastre. Cu astfel de oameni ai tu de-a face. Lumea aceasta este plăcută, 
pământul natal, prietenii, rudele, împreună-vieţuitorii din tinereţe, templul 
acesta, al cărui nume este mare şi vestit, sărbătorile din ţară, tainele şi toate 
acestea prin care părem să ne deosebim de celelalte popoare, dar trebuie să 
credem că nimic nu este mai plăcut ca Dumnezeu şi ca suferinţa noastră 
pentru bine. 


Patria noastră este Ierusalimul ceresc care este puternic şi necucerit şi pe 
care nici unui Antioh nu i se îngăduie să spere că-l va cuceri şi îl va supune 
sieşi. Rudele noastre sunt cei ce au Duhul şi sunt născute pentru virtute. 
Prietenii noştri Sunt Profeţii şi Patriarhii; ei ne Sunt modele în viaţa 
religioasă. Împreună-vieţuitorii noştri din tinereţe sunt cei ce astăzi sunt 
împreună cu noi martirizaţi şi în acelaşi timp, îşi arată fermitatea lor. Mult 
mai măreț decât templul este însă cerul. Adunările noastre festive sunt 
corurile îngerilor. Singura mare, chiar cea mai mare Taină a noastră, care 
rămâne ascunsă mulţimii, este Dumnezeu, Scopul tainelor acestei vieţi. 


6. Nu ne promite aşadar ceea ce este neînsemnat şi nedemn! Nu vrem onoruri 
care sunt dăunătoare şi nu vrem să câştigăm ceva ce ne dăunează. Nu vrem 
să participăm la astfel de afaceri josnice. Lasă la o parte amenințările! Altfel 
ameninţăm şi noi cu descoperirea slăbiciunii tale, şi în plus, cu pedepsele care 
ne stau la dispoziţie, căci noi avem un foc pentru a pedepsi pe tirani. 


Tu crezi că ai de-a face cu prinți laşi sau cu popoare şi oraşe? În timp ce unii 
înving, vei deveni probabil stăpân peste ceilalți. Ei nu luptă pentru acelaşi 
lucru ca noi. Ceea ce tu combaţi este Legea, tablele scrise de Dumnezeu, sunt 
tradiţiile părinteşti ce sunt însufleţite de acelaşi Duh şi care te vor ruşina prin 
triumful înşeptit. A le învinge pe acestea nu este nici o faptă eroică, însă a fi 
învins de ele este în afară ruşinos. 


Noi Suntem urmaşii şi ucenicii celor care au fost conduşi de stâlpii de foc şi de 
nori, pentru care marea s-a despărţit, răul s-a oprit, soarele a stat, a plouat cu 

pâine din cer, prin întinderea mâinilor şi prin rugăciune au fost loviți mii în 
fugă, în faţa cărora s-au retras fiarele, pe care focul nu i-a atins şi în faţa 
cărora împărații au fugit din admiraţie faţă de curajul lor. Vrem să vorbim 
încă de ceea ce ţie îţi este cunoscut. Suntem ucenicii lui Eleazar, a cărui 
fermitate ai putut să o afli. Întâi părintele a câştigat lupta, după el o vor 
câştiga şi fiii. Preotul a mers într-acolo, jertfele îl vor urma. 


Cu multe tu ne înspăimânţi, noi însă Suntem pregătiţi pentru ceva mai rău. 
Bărbat necuviincios, ce vrei să câştigi de la noi cu amenințările tale? Ce va 
trebui să mai suferim noi? Nimic nu este mai puternic decât cei ce sunt gata 
Să suporte totul. Călăilor, de ce şovăiţi? De ce amânaţi? De ce aşteptaţi 
onorată poruncă? Unde sunt săbiile, unde sunt cătuşele? Vreau să mă 
grăbesc. Aţâţaţi mai mult focul, faceţi fiarele mai sălbatice, căutaţi afară mai 
multe chinuri! Să se dezvolte mai mult splendoarea împărătească! 


Sunt primul-născut, mă jertfesc mai întâi! Sunt ultimul-născut, Să se 
inverseze ordinea! Unul din cei ce s-au născut între aceştia trebuie să fie 
primul dintre cei ce ajung aici ca să fie totodată cinstit! Vrei să cruţi? Aştepţi 
probabil schimbarea convingerii? Repetăm mereu aceeaşi explicaţie: nu 
putem Să mâncăm nimic necurat, nu vom ceda. Mai curând vei respecta tu 
învățătura noastră decât să cedăm noi celor ale tale. Pentru a spune pe scurt: 
fii convins că noi dispreţuim chinurile pregătite, tu însă trebuie să inventezi 
altele." 


7. Aşa au vorbit fraţii către tiran. Era atât de minunat şi sfânt ceea ce au dat spre 
încurajare, ceea ce au oferit ochilor! Pentru temătorii de Dumnezeu era mai 
plăcut decât tot ceea ce putea fi privit şi auzit. Ori de câte ori mă gândesc la 
aceasta mă simt umplut de bucurie; iau parte în duh la luptele lor şi îmi place să 
relatez acestea. Ei s-au îmbrăţişat şi s-au sărutat; era o sărbătoare, ca şi când 
lupta s-ar fi sfârşit. 


Strigau: "Lăsaţi-ne, fraţilor, să mergem la chinuri! Să mergem, să ne grăbim, 
cât timp tiranul este aprins împotriva noastră! El nu trebuie să se lase 
înduioşat, iar noi nu vrem Să pierdem mântuirea! Cina este pregătită. Să nu o 
scăpăm! Este frumos când fraţii locuiesc împreună, mănâncă împreună şi se 
îngrijesc pentru ei. Mai frumos însă este când pleacă împreună la luptă 
pentru bine. Dacă ar fi fost posibil, am fi luptat cu armele pentru tradiția 
părintească, căci moartea este într-o astfel de luptă lăudabilă. Pentru că 
timpul nu permite astfel de lupte vrem să aşezăm trupul nostru pe altarul de 
jertfă! Dacă nu murim acum, nu vom muri apoi absolut deloc? Nu trebuie să 
plătim naşterii soldul datorat? Ceea ce este necesar vrem să facem liber. 

Să arătăm în moarte înţelepciunea noastră! Să lăsăm ca viaţa să fie 
răscumpărată prin moarte! Nici unul din noi să nu ţină la viaţă, nici unul să 
nu se descurajeze! Precum de noi, aşa şi de alţii poate să se decepţioneze 
tiranul! El poate dispune de ordinea chinurilor, noi vrem să încheiem 
persecuția. Nu vrem Să fim la urmă în râvnă şi zel. Primul va arăta celorlalți 
drumul, ultimul va pecetlui lupta. 


Că vom fi încoronați împreună şi că tiranul nu primeşte nici o împărtăşire, că 
nu va fi îngăduit în răutatea sa crescândă ca să câştige numai unul şi să se 
bucure apoi de aceasta ca şi când ar birui peste toţi, despre aceasta toţi vrem 
Să fim convinşi în acelaşi mod. Să arătăm că suntem fraţi nu numai prin 
naştere, ci şi în moarte! Toţi vrem să mergem la moarte ca un bărbat, şi 
fiecare pentru toţi ceilalţi! Eleazar, primeşte-ne! Mamă, urmează-ne! 
Terusalime, dacă sunt lăsate membre rămase spre îngropare, înmormântează 
festiv morţii tăi! Povesteşte faptele noastre, arată celor ce vin după noi şi 
prietenilor tăi locurile sfinte de înmormântare ale fraţilor!” 


8. După ce fraţii au vorbit astfel, au acţionat şi s-au întărit reciproc, de la cel mai 
mare până la cel mai mic, încât erau în acelaşi timp ascuţiţi (pentru luptă), 
persistând unanim în fermitatea lor. Compatrioţii lor ajungeau la bucurie şi 
admiraţie, prigonitorii lor însă la spaimă şi groază. Căci deşi acestea au avut loc 
împotriva întregului popor, au câştigat şapte fraţi care au intrat cu toţii atât de 
mult în luptă, încât nu le-a lipsit multă nădejde să-i câştige pe ceilalți. 


Curajoasă şi adevărată mamă a acelor mari fii care s-au distins atât de mult, 
mare ucenică şi convinsă în mod nobil de Lege, a fost între timp plină de 
bucurie şi teamă fiind în mijlocul a două sentimente. Se bucura pentru curajul 
nobil pe care l-au arătat deja, se temea însă pentru suferinţele prea mari care 
stăteau înainte. Precum o pasăre la apropierea unui şarpe sau a unui alt pericol, 
aşa îşi înconjura ea copiii, stătea în preajma lor, îi încuraja, le ajuta în luptă. 
Cum acţiona ea prin cuvânt şi faptă în timp ce fiii ei se pregăteau de biruinţă! 
Aduna în grabă picăturile lor de sânge, ridica oasele împrăştiate şi săruta 
resturile lor. De la unul lăsa ceea ce încă mai era acolo, pe un altul îl trimitea la 
chinuri, pe un altul îl pregătea pentru torturi. 


Tuturor le strigă: "Mântuiţi-vă, fiii mei! Mântuiţi-vă, vitejii mei! Mântuiţi-vă, 
voi care locuiţi în trupuri, deşi sunteţi aproape eliberaţi de trup! Mântuiţi-vă, 
voi care apăraţi Legea, mă apăraţi pe mine, femeie în vârstă, oraşul care v-a 
educat şi care v-a ridicat la o astfel de virtute! Nu mai durează mult şi noi am 
învins. Mă nelinişteşte însă numai că gâzii au obosit, încă ceva timp şi eu voi 
fi lăudată între mame şi voi veți fi lăudaţi între tineri. Cu toate acestea vă este 
dor de mamă. Nu vă voi lăsa, vă promit. Nu, eu nu-mi urăsc aşa copiii!" 

9. Când mama a văzut că fiii ei s-au despărțit de viaţă şi s-a liniştit pentru 
împlinirea lor, şi-a ridicat bucuros capul precum un învingător olimpic, şi-a 
ridicat mâinile şi s-a rugat cu glas tare, sărbătoresc: "Îţi mulţumesc, Părinte 
Sfinte, şi ţie, stăpână Lege, ţie, părinte Eleazar, predecesor în lupta fiilor tăi, 
căci voi aţi primit roadele durerilor mele şi eu am ajuns o mamă mai scumpă 
decât toate mamele. Nu am lăsat nimic lumii, am jetfit totul lui Dumnezeu: 
comoara mea, speranţele şi sprijinul vârstei mele. Cât de mult sunt eu cinstită, 
cât de minunat s-a avut grijă de vârsta mea! 


Eu, fiii mei, am primit răsplata pentru educaţia voastră. Am văzut cum aţi luptat 
pentru bine. Am privit cum toţi aţi fost încoronați. Pe călăi îi consider ca pe 
binefăcătorii mei. Aproape că doresc să-i mulţumesc tiranului că prin ordinea 
poruncită m-a lăsat să ajung la urmă la martiriu, căci vreau să las mai întâi pe 
fiii mei să apară ca să iau parte la luptă fiecăruia şi apoi deplin liniştită să urmez 
în moarte jertfelor depline. Nu-mi smulg părul, nu-mi sfâşii hainele, nu-mi 
zgârii trupul cu cuie, nu înalț strigăt de plângere, nu strig cu plângeri femeieşti, 
nu vreau să mă închid în întuneric pentru ca aerul să se întristeze împreună cu 
mine, nu aştept un mângâietor, nu aşez înainte pâinile durerii. 


Aceasta ar face mamele fără nobleţe, care sunt numai mame după trup, ale căror 
fii se despart fără ca să li se poată da un necrolog demn. Pentru mine, fiii mei 
cei mult iubiţi, nu sunteţi morţi, ci jertfiți. Nu aţi dispărut, ci numai aţi schimbat 
locul. Nu aţi fost sfâşiaţi, ci numai uniți la un loc. Nu v-a răpit un animal 
sălbatic, nu v-a înghițit marea, nu v-a omorât un criminal, nu v-a desfiinţat o 
boală, nici un război, nu v-a secerat nici un destin mai mare sau mai mic. 


Dacă vi s-ar fi întâmplat aşa ceva v-aş fi plâns cu durere foarte mare, mi-aş fi 
manifestat iubirea mea de mamă prin lacrimi, precum o arăt acum prin aceea că 
nu vărs nici o lacrimă. Mai mult încă! V-aş plânge în orice chip dacă v-aţi fi 
găsit mântuirea ca laşi, dacă aţi fi cedat datorită chinurilor, dacă unul dintre voi 
ar fi inferior, precum persecutorii sunt acum inferiori. Acum însă s-a dat celor 
rămaşi în urmă glorie, bucurie, cinste, plăcere şi entuziasm, căci după voi mă 
jertfesc şi eu. 


Ne vom face asemenea lui Finees (Numerii 25, 7), vom fi cinstiți împreună cu 
Ana (| Regi 1, 22). Finees a fost numai unul, voi sunteţi mai mulţi, care aţi 
străpuns cu pasiune desfrânarea, nu vorbesc despre desfrânarea trupului, ci cea a 
sufletului. Şi Ana a dăruit numai un singur fiu lui Dumnezeu şi anume imediat 
după naştere; eu însă am consacrat Domnului şapte bărbaţi cu voia lor proprie. 
Ieremia îmi cântă cântecul de înmormântare, totuşi se cuvine să nu fie un cântec 
de jale, ci un cântec de laudă pentru sfârşitul sfânt. 

Mi-aţi strălucit ca zăpadă, aţi fost mai albi decât laptele, şi ceata voastră este 
mai de preţ decât safirul (Plângeri 4, 7), căci ea s-a născut şi a fost jertfită pentru 
Dumnezeu. Şi la urmă, o, tirane, alătură-te, căci duşmanii arată în special daruri 
fiilor pentru ca lupta ta să devină mai vestită! O, dacă aş fi putut totuşi să străbat 
prin toate chinurile lor, ca sângele meu să se liniştească în sângele lor şi trupul 
meu cel vârstnic în trupul lor! 


De dragul fiilor mei mi-e dor de chinurile lor. Dacă nu mi-ar fi fost dat aceasta 
aş adăuga cenuşa mea la cenușa lor, şi atunci ar putea să ne primească unul şi 
acelaşi mormânt! Invidiaţi pe cei care au fost egali în virtute, nu pe cei egali în 
cinstea morţii! Trăiţi bine, mame! Educaţi copiii voştri să devină astfel de 
oameni! Trăiţi bine, fii ai acestora! Lăsaţi-vă educați spre a deveni astfel de 
eroi! V-am dat un model bun. Luptaţi!" 


10. După această cuvântare s-a alăturat fiilor ei. În ce fel? îi îndemna la rugul la 
care au fost condamnaţi, ca şi când ar fi fost camera mirelui. Nu a aşteptat pe cei 
ce trebuiau să o tragă după ei, căci nu voia ca un trup nesfinţit să atingă trupul ei 
sfânt şi nobil. 


Un astfel de rod cinstit a dat acţiunea preoțească a lui Eleazar, care a fost iniţiat 
în tainele cereşti şi inițita, şi nu a sfințit pe Israel cu stropiri exterioare, ci cu 
propriul său sânge şi moartea sa a fost cea mai mare taină. Astfel de roduri 
cinstite a dat tinereţea fraţilor, care nu s-au predat plăcerilor, ci şi-au stăpânit 
patimile şi şi-au sfințit trupurile lor încât au intrat într-o viaţă fără suferinţă. 


Astfel de roade a dat rodnicia mamei; copiii vii erau mândria ei, cu cei morţi şi- 
a încheiat viața. Pe cei pe care i-a născut lumii i-a dăruit lui Dumnezeu. 
Numărul martirilor a fost tot atât de mare că numărul durerilor naşterii şi 
ordinea execuțiilor i-a amintit în ce ordine s-au născut fiii; lupta a început cu cel 
mai mare, la cel mai mic s-a sfârşit. Precum talazurile se îmbulzeau, tot aşa unul 
după altul dovedea vitejia sa şi îl împingea pe fiecare mai mult spre suferinţă, 
întărit prin suferinţele predecesorului. 


De aceea tiranul a fost bucuros că mama nu le-a mai dat viaţă copiilor, 
înfrângerea sa ruşinoasă ar fi fost şi mai rea încă. Pentru prima dată el a 
recunoscut inutilitatea armelor sale când a ieşit înaintea fiilor lipsiţi de apărare, 
a căror singură armă era sufletul evlavios şi se îmbulzeau mai mult spre 
suferinţă decât el însuşi spre acţiune. 


11. Jertfa fraților Macabei dă succes sigur şi este mai cinstită decât jertfa lui 
leftae (Judecători 11, 30). Căci aceea nu devenise necesară precum aceasta (a 
lui leftae) printr-o promisiune grăbită şi prin dorinţa după o biruinţă de care s-a 

îndoit deja. Slujba jertfei lor a fost cu mult mai liberă şi singura răsplată pe care 
au aşteptat-o a fost o altă lume. 


Jertfa lor nu este inferioară ca valoare luptelor lui Daniel, care a fost aruncat ca 
mâncare înaintea leilor, dar care a înfrânt animalele prin întinderea mâinilor. Nu 
este mai mică decât cea a tinerilor în Asiria, care în foc au primit răcorire de la 
un înger, căci pentru a nu încălca Legea părintească au respins mâncărurile 
necurate şi păgâne. 


Ea nu câştigă mai puţină cinste decât jertfele care au fost aduse mai târziu din 
iubirea faţă de Hristos. În timp ce acestea, precum arătăm la început, au urmat 
lui Hristos Celui jertfit şi se lăsau conduse de jertfa măreaţă şi minunată pe care 
Dumnezeu a adus-o, fraţilor Macabei le-au lipsit modelele numeroase şi cinstite 
în virtute. Toată ludeea s-a minunat de fermitatea lor, a sărbătorit cu bucurie şi 
s-a ridicat ca şi cum ea însăşi ar fi fost încoronată. Depindea de fiecare zi de 
lupta grea care ameninţa oraşul, dacă Legea va fi desfiinţată sau va trebui să fie 
cinstită. 


Martiriul fraților a fost un moment critic în istoria întregului popor evreu. 
Antioh însuşi a trebuit să fie uimit, şi ameninţarea sa s-a transformat în 
admiraţie. Chiar duşmanii înşişi ştiau să admire vitejia bărbaţilor, după ce mânia 
lor s-a potolit şi puterea faptelor şi-a arătat valoarea. De aceea Antioh a retras 
lucrurile făcute. EI l-a lăudat mult pe tatăl său, Seleucul, deoarece acesta aprecia 
poporul (evreu) şi cinstea templul; lui Simon, dimpotrivă, i-a făcut reproşuri 
grele deoarece a provocat venirea, cruzimea şi ruşinea sa. 


12. Noi toţi, preoţi, maici şi fii vrem să luăm ca model pe aceşti martiri! Se 
cuvine ca preoţii să facă aceasta spre cinstea lui Eleazar, părintele spiritual care 
a învăţat prin cuvânt şi faptă ceea ce este mai bun, mamele însă, în măsura în 
care descoperă iubirea lor de mamă spre cinstea mamei viteze, să-şi jertfească 
copiii, ca cinstea lor să fie sfințită prin astfel de jertfe, fiii însă în măsura în 
care-şi petrec tinereţea nu în patimile dăunătoare, ci în lupta împotriva lor, în 
cinstea fulor sfinţi, şi zi de zi luptă curajos împotriva lui Antioh, care prin 
persecuții felurite luptă împotriva tuturor membrelor. 


Cer ceartă în orice timp şi în orice fel, ceartă acelui gen şi acelei vârste, fie 
apărute deschis sau în taină. În istoria veche sau nouă ele pot aduce putere. 
Precum albinele, ele pot aduna de peste tot ceea ce este mai bun ca să ia naştere 
în mod măreț un singur fagure dulce, pentru ca Dumnezeu, Care este lăudat în 
Fiul şi în Duhul, să fie preamărit atât în Vechiul, cât şi în Noul Legământ, şi 
Care cunoaşte pe ai Săi şi este cunoscut de ai Săi (loan 10, 14), Care este 
mărturisit şi mărturiseşte (Matei 10, 32), este prea mărit şi prea măreşte în 
Hristos, Căruia se cuvine slava în toţi vecii! Amin. 

Cuviosul Paisie Aghioritul - Ce fel de vitejie aveau Sfinţii! 





- Părinte, mă gândesc că, dacă aş fi văzut roata Sfintei Ecaterina, aş fi murit 
de frică. 


- Dacă ai fi murit înainte de a te sui pe roată ar fi fost bine, ar fi fost bine- 
cuvântarea lui Dumnezeu. Dar dacă ai fi urcat acolo şi ai fi început să te temi, 
acesta ar fi fost chinul cel mare. Mucenicii aveau intenţie bună, ajuta şi Hristos 
şi de aceea răbdau durerile. Ce dragoste aveau sfinţii mucenici pentru Hristos, 
ce vitejie! 


Sfânta Solomoni cu cei şapte fii ai ei (pomenirea lor se prăznuieşte la | august) 
au mărturisit unul după altul. 


Sfântul Longhin (pomenirea lui se prăznuieşte la 16 octombrie) a găzduit şi a 
făcut masă celor care au mers să-l prindă. Aceia se grăbeau ca el să le arate cine 
este Longhin, ca să-i taie capul, iar acela le spunea: „O să vi-l arăt!" Iar atunci 
când le-a spus că este el, aceia au dat înapoi, dar Sfântul Longhin i-a rugat să-şi 
săvârşească porunca ce o aveau şi aşa i-au tăiat capul. 


Și Sfântul Ghedeon de la Mănăstirea Karacalu (pomenirea lui se prăznuieşte la 
30 decembrie), ce răbdare a avut! „Luaţi-mi mâna", a spus călăilor. „Luaţi-mi şi 
piciorul, luaţi-mi şi nasul. Şi ca să nu mai vorbesc prea multe, luaţi-mi-le pe 
toate", înfricoşător! 

Dar pentru ca omul să ajungă la măsura aceasta, trebuie să nu se iubească pe 
sine, ci să-L iubească pe Hristos. Mama intră în foc ca să-şi salveze copilul şi 
pentru că dragostea ei este mai puternică decât arderea focului, nu simte durere. 
Dragostea pentru copilul ei acoperă durerea. Cu atât mai mult dragostea pentru 
Hristos. 


Pentru Sfântul care merge spre mucenicie, dragostea lui pentru Hristos este 
mai presus de durere, de aceea o şi neutralizează. Mucenicii simțeau sabia 
călăului mai dulce decât arcuşul vioarei. Când dragostea pentru Hristos se 
înmulţeşte, atunci mucenicia este prăznuire. Focul răcoreşte mai bine decât baia, 
pentru că arderea lui se biruieşte de focul dragostei dumnezeieşti. Jupuirea este 
desfătare. Dumnezeiasca dragoste cuprinde şi inima, cuprinde şi mintea, iar 
omul înnebuneşte. Nu simte nici durere, nici nimic de acest fel, pentru că mintea 
lui este la Hristos, iar inima lui este inundată de bucurie. Câţi Sfinţi nu mergeau 
la mucenicie şi simțeau o astfel de bucurie, de parcă ar fi mers la vreo 
prăznuire! 


Sfântul Ignatie (pomenirea lui se prăznuieşte pe 20 decembrie) alerga la 
mucenicie şi striga: „Lăsaţi-mă să mor mucenic! Lăsaţi-mă să mă mănânce 
fiarele”! Bucuria ce o simţea acela n-o simte nici un tânăr îndrăgostit care 
spune: „Vreau s-o iau pe aceea şi nu bag în seamă pe nimeni, nici pe mamă, nici 
pe tată". „Nebunia” Sfântului Ignatie era mai mare decât nebunia celui 
îndrăgostit. 


(Cuviosul Paisie Aghioritul, Cuvinte duhovniceşti, vol.2: Trezvie duhov- 
nicească, traducere de leroschimonah Ștefan Nuţescu, Ed. a 2-a, Editura 
Evanghelismos, Bucureşti, 2011, pp. 259-260) 

Cuviosul Paisie Aghioritul - Puterea gândului bun 





- Părinte, în Vechiul Testament, în Cartea a IV-a a Macabeilor se spune: 
Gândul evlavios nu este distrugător al patimilor; ci potrivnic. Ce înseamnă 
aceasta? 


- la ascultă! Patimile sunt înrădăcinate adânc înlăuntrul nostru, dar gândul 
evlavios, gândul bun, ne ajută să nu fim robiţi de ele. Atunci când omul cultivă 
lucreze, de parcă nu ar mai exista. Adică gândul evlavios nu dezrădăcinează 
patimile, ci le războieşte, putând chiar să le răpună. 


Cred că scriitorul descrie cele pe care le-au suferit cei şapte prunci, mama lor, 
Sfânta Solomoni, şi dascălul lor, Sfântul Eleazar, din pricina cugetării 
evlavioase, tocmai ca să arate puterea gândului bun. 


Un gând bun are aceeaşi putere cu o priveghere de multe ceasuri. Are mare 
putere. Precum astăzi unele arme noi blochează cu raze laser racheta chiar la 
baza ei şi o împiedică să se lanseze, tot astfel şi gândurile bune apucă înainte şi 
paralizează gândurile rele pe „aeroporturile” diavolului, de unde pornesc. De 
aceea, încercaţi pe cât puteţi, să plantați gânduri bune mai înainte de a apuca 
diavolul să vă planteze el gândurile cele rele, astfel încât inima să vi se facă 
grădină de flori, iar rugăciunea să vă fie însoțită de mireasma duhovnicească a 
inimii voastre. 

Atunci când cineva ţine, fie şi pentru puţin timp, un gând de-a stânga, adică rău, 
asupra cuiva, orice nevoinţă ar face, fie post, priveghere etc., se pierde. La ce îl 
va ajuta asceza, dacă în paralel nu se nevoieşte să nu primească gândurile rele? 
De ce să nu golească mai întâi chiupul de depunerile din untdelemn, care sunt 
bune numai pentru săpun, şi doar apoi să pună untdelemnul cel bun, ci pune 
untdelemnul cel bun împreună cu cel nefolositor, stricându-l în acest fel? 


Un gând curat, bun, are putere mai mare decât orice nevoinţă. 


Un tânăr oarecare, de pildă, este războit de diavolul cu gânduri necurate şi face 
privegheri, postiri, posturi de trei zile ca să se slobozească de ele. Însă un gând 
curat, ce îl va aduce, are putere mai mare decât privegherile şi postirile pe care 
le face şi îl ajută mai eficient. 


(Cuviosul Paisie Aghioritul, Cuvinte duhovniceşti, Vol. III, Nevoinţă duhov- 
nicească, Editura Evanghelismos, Bucureşti, 2003, pp. 17-19) 

Cărţile Macabeilor 





Pe la 168 î. d. Hs. Asirienii s-au impus asupra iudeilor şi au profanat Templul, 
obligând pe evrei să aducă jertfe idolilor şi să lase Legea lui Moise. Câţiva 
hasidimi (tradiţionalişti), strânşi în jurul preotului Matatia din Modein au pornit 
răscoala împotriva asirienilor păgâni, suferind mult. 

„Tinerii cei binecredincioşi şi viteji, împreună cu maica lor cea cugetătoare de 
Dumnezeu, cu adevărat înălțându-şi mintea mai presus de cele văzute, au suferit 
tăierea mădularelor trupului, fiind întăriţi de prea mari nădejdi, pe care acum le- 

au câştigat, odihnindu-se în sânul lui Avraam, strămoşul lor. ” [| Mineiul pe 
August, Ziua 1, Vecernie, Stihiră la Doamne striga-am... ] 


„Sfântul Eleazar cel preasfinţit şi tinerii cei preaînţelepți, împreună cu maica lor 
cea de Dumnezeu cugetătoare, întrarmându-se tare cu vitejia sufletului şi 
învingându-ţi mânia, cu tărie au alergat împotriva luptătorului, pantru dreapta 
credinţă şi pentru paza Legii celei părintești.” | dem, Ibidem] 


„Unul pe altul îndemnându-se, aşa au strigat, Sfinţii şapte Tineri ai cinstitei 
Solomoni: După Lege să pătimim şi de bunăvoie să murim, pentru predaniile 
părinteşti.” [Idem, Cântarea 1 a Canonului sfinţilor] 


„Stâlpii înţelepciunii lui Dumnezeu, cei şapte cu numărul, şi sfeşnicele 
dumnezeieştii Lumini, cei cu şapte lumânări, frați Macabei, Sfinţi preaînţelepţi, 
cei ce sunteţi mai înainte de mucenici preamari mucenici. Cu aceia împreună la 
Dumnezeul tuturor cereți să mântuiască pe cei ce vă laudă pe voi.”| Idem, 
Condacul Sfinţilor Macabei |] 


„Pentru noi, o, Antioh, chinul este pentru părinteştile obiceiuri, au strigat Sfinţii 
Tineri în chip văzut, goi fiind: pentru aceea, am ales mai bine a muri decât a 


Sa ei 


trăi.” | Idem, Cântarea 1 a Canonului | 


„Grăbeşte-te, tirane, au strigat Sfinţii nepoți ai lui Avraam; fă cele ce voieşti şi 
te mânie cât de mult, căci noi poruncilor tale nicidecum nu ne vom supune, ci, 
mai vârtos, rănile chinurilor cu dragoste dumnezeiască le vom purta.” [Idem, 
Cântarea a III-a a Canonului |] 


„Bucură-te, Sfântă Solomoni, văzând cele şapte sfinte ramuri ale tale împreună 
înverzind cu rodurile Legii; din care Biserica cea fără prihană culegând, pe noi, 
moştenitorii sliujbei Darului, ne hrăneşte în toate zilele ca o maică.” [| Idem, 
Cântarea a IV-a a Canonului Sfinţilor Macabei | 


„Să râvnim, iubitorilor de Hristos, celor şapte Sfinţi Tineri, pe care Sfântul 
Moise după Lege i-a crescut pentru noi şi Sfântul Eleazar i-a învăţat în Legea 
părintească prin binecredincioasa obişnuinţă.”| Idem, Cântarea a V-a] 


„Înţeleapta Sfântă Solomoni a născut şapte fii, pe care i-a crescut bine Sfântul 
Eleazar înțeleptul şi i-a încununat dumnezeiescul dar, ca pe cei ce au pătimit 
mult.” | Jdem, Cântarea a VI-a] 

„Pentru ce zăboveşti tirane, încă?, au strigat Sfinții Tineri Mucenici către 
înşelătorul judecător. Noi mărturisim un Dumnezeu şi patrie avem Ierusalimul 
cel de sus, care ne-a crescut pe noi.” | Idem, Cântarea a VIl-a a Canonului |] 


„Cei ce au împodobit scaunul Sfântului Moise şi au păzit părinteştile legi, ca 
nişte şapte stele în lume luminând, cu raza virtuţiilor, prin credinţă strălucind, au 
întunecat şi stelele şi planetele.” [| dem, Cântarea a VIII-a] 


„Maica cea mult-pătimitoare, spre lupte chemându-şi fiii săi, a zis: Urmaţi 
Dreptului Avraam, ca să vă împărtăşiţi de junghierea Dreptului Isaac. Iar ei au 
primit-o când i-a îndreptat şi au urmat-o când i-a învăţat, fiecare văzând 
chinurile celuilalt. Pentru ale căror rugăciuni, Doamne, miluieşte-ne pe noi.” | 
Idem, Stihiră a Laudelor] 


„Privind la mânia adunată împotriva Sfinţilor Macabei, să luăm seama, 
credincioşilor, la vitejia lor: că tiranul împărat, cel ce stăpânea toate neamurile, 
a fost biruit de un bătrân, de şapte tineri şi de o femeie. Pentru ale căror 
rugăciuni, Dumnezeule, miluieşte-ne pe noi.” | Idem, Ibidem] 





Monede macabene 


Arată Sfântul loan Hrisostom: „Să ne gândim ce trebuie să fi suferit femeia 
aceea, dacă trebuie să o numim femeie! Vedea degetele copilor săi zvâcnind 
pe jăratec, vedea un cap aruncat, iar mâna de fier a călăului îndreptată spre 
capul altui copil, iar copilul, cu pielea jupuită a capului, Stătea încă în 
picioare şi vorbea! Cum mai putea mama deschide gura? Cum mai putea 
mişca limba? Cum nu i-a zburat sufletul din trup? Cum? 

Nu se uita la pământ, ci la toate bunătăţile ce li se pregăteau. De un singur 
lucru se temea: să nu se înduioşeze tiranul şi să pună capăt luptei înainte de 
vreme, Să nu despartă ceata copiilor, să nu rămână unii neîncununaţi.Şi după 
cum o mamă la nunta fiilor ei cu bucurie îmbracă pe unul cu haină de nuntă, 
cu bucurie îi împleteşte altuia cununile, iar altuia îi găteşte cămaşă de nuntă, 
tot aşa se bucura şi mama aceasta când vedea că un copil e aruncat în 
căldare, că altul aleargă să se întindă pe tigaia înroşită, că altuia i se taie 
capul.” | Sfântul loan Gură de Aur, op. cit., p. 412 — 425] 

Fraţii Macabei 





Mucenicia celor trei Macabei mai mari 


Intâmplatu-s-a şi cu cei şapte fraţi, pe care, împreună cu maica lor prinzându-i, 
i-a silit regele, cu biciul şi cu vine bătându-i, să mănânce cărnuri de porc, care 
nu le era slobod a mânca. 


Iar unul dintre ei, care era cel mai mare, aşa a zis: "Ce vrei să întrebi şi să ştii 
de la noi? Pentru că mai bucuroşi Suntem a muri, decât a călca legile 
părinteşti”. 


lar regele, umplându-se de mânie, a poruncit să înfierbânte tigăi şi căldări şi 
după ce s-au înfierbântat acelea îndată a poruncit să taie limba celui ce a grăit 
întâi, apoi să-i jupoaie pielea de pe cap şi să-i taie mâinile şi picioarele, în faţa 
celorlalți fraţi şi a mamei lor. 


Și după ce i-a ciopârțit aşa, a poruncit să-l aducă la foc şi să-l frigă de viu. Şi 
ieşind foarte mare sfârâiala din tigaie, unii pe alții, împreună cu mama lor, se 
îndemnau a muri vitejeşte zicând aşa: "Domnul Dumnezeu vede şi cu adevărat 
mângâiere are dintre noi, precum chiar a arătat prin cântarea cu care ne-a 
mărturisit nouă Moise, zicând: Și intru robii Săi se va mângâia”. 


Și după ce s-a săvârşit cel dintâi într-acest chip, a adus pe al doilea să-l 
batjocorească şi, jupuindu-i pielea capului cu părul, îl întrebă: "Vrei să mănânci 
carne de porc înainte ca să ţi se ciopârţească toate mădularele trupului?" 


Iar el, răspunzând în graiul părinților săi, a zis: “Nu”. Pentru aceea şi acesta, ca 
şi cel dintâi, pe rând toate chinurile le-a suferit şi, când era să moară, a zis: "Tu 
dar, nelegiuitule, ne scoţi pe noi dintr-această viaţă, însă, împăratul lumii, pe 

noi cei ce murim pentru legile Lui, iarăşi ne va învia cu înviere de viaţă 
veşnică”. 


Şi după aceea al treilea a fost batjocorit şi, cerându-i-se limba, îndată a scos-o şi 
mâinile cu îndrăzneală le-a întins şi vitejeşte a zis: "Din cer le-am dobândit 
acestea şi pentru legile Lui nu ţin seama de ele, pentru că nădăjduiesc că de 
la EI iarăşi le voi dobândi”. 


Aşa încât însuşi regele şi cei ce erau cu el cu spaimă se minunau de sufletul 
tânărului, că nu ţinea seama de dureri, ca de o nimica. 


Mucenicia celor trei fraţi mijlocii 


Și după ce s-a sfârşit şi acesta, a adus pe al patrulea, aşijderea muncindu-l şi 
chinuindu-l. Şi când era să moară, aşa a zis: Bine este a muta nădejdile cele de 
la oameni şi a aştepta cele de la Dumnezeu, că noi iar vom învia prin EL, iar 
ție nu-ţi va fi învierea spre viaţă”. 


Şi îndată, aducându-l pe al cincilea, îl chinuia, iar el, căutând către rege, a zis: 
"Putere între oameni având, muritor fiind, faci ce vrei; însă să nu socoteşti că 
Dumnezeu a părăsit neamul nostru; ci tu aşteaptă şi vei vedea puterea Lui cea 
mare, cum pe tine şi sămânţa ta o va chinui”. 


Şi după aceasta a adus pe al şaselea şi, când era să moară, a zis: "Nu fe înşela 
în zadar, că noi pentru noi înşine pătimim acestea, de vreme ce am păcătuit 
împotriva Dumnezeului nostru, şi pentru aceasta s-au făcut aceste lucruri 
vrednice de mirare. lar tu să nu socoteşti că vei fi necertat, pentru că faci 
război împotriva lui Dumnezeu”. 


Mucenicia celui mai mic din cei şapte fraţi Macabei 


lar mama lor foarte minunată şi vrednică de bună pomenire este, căci într-o 
singură zi văzând pierindu-i şapte fii, cu bun suflet a răbdat, pentru nădejdiile ce 
avea în Domnul. 


Şi pe fiecare din ei îl mângâia în graiul părintesc, plină fiind de vitejesc cuget şi, 
femeiască gândire cu inima bărbătească deşteptând-o, zicea către ei: "Nu ştiu 
cum V-aţi zămislit în pântecele meu, şi nu v-am dat duh şi viaţă, şi închipuirea 
fiecăruia nu eu am întocmit-o, ci Ziditorul lumii, Cel ce a zidit ursitoarea 
omului şi a aflat naşterea, şi duh şi viaţă tuturor vouă ca un milostiv iarăşi vă 
va da, de vreme ce acum nu vă e milă de voi, iubind legile Lui”. 

lar Antioh gândind că pe el îl defăima şi socotind că pe el îl ocărăşte cu acele 
cuvinte, fiind încă cel mai tânăr viu, nu numai cu cuvintele îndemna, ci şi cu 
jurăminte îl încredința cum că şi bogat şi fericit îl va face, de se va lăsa de 
obiceiurile părinteşti şi prieten îl va avea, şi vrednicii îi va încredința. 


lar tânărul, neascultând, a chemat regele pe mama sa şi o învaţa ca să-l 
sfătuiască cele ce sunt spre scăpare. Şi cu multe îndemnând-o, ea a primit că va 
sfătui pe fiu. 


Şi plecându-se la el, înşelând pe crudul tiran, aşa a zis în limba părintească: 
"Fiule, fie-ţi milă de mine, care în pântece te-am purtat nouă luni şi te-am 
alăptat trei ani, şi te-am hrănit şi te-am adus la vârsta aceasta, şi te-am 
crescut purtându-te în braţe. 


Rogu-te, fiule, ca la cer şi la pământ căutând şi văzând toate ce sunt în ele, să 
cunoşti că din ce n-au fost le-a făcut pe ele Dumnezeu şi pe neamul omenesc 
aşijderea l-a făcut. Nu te teme de ucigătorul acesta, ci fă-te vrednic de fraţii 
tăi, primeşte moartea, ca în ziua milostivirii să te găsesc pe tine împreună cu 
fraţii tăi”. 


Şi grăind încă ea, tânărul a zis: “Pe cine aştepţi? N-ascult de porunca regelui, 
ci ascult de porunca Legii, care s-a dat părinţilor noştri prin Moise. lar tu, 
cel ce tot răul ai aflat asupra iudeilor, nu vei scăpa din mâinile lui Dumnezeu, 
că noi pentru păcatele noastre pătimim. lar dacă, pentru cercetarea şi 
învăţătura noastră, Dumnezeu cel viu s-a mâniat puţin asupra noastră, iarăşi 
cu robii Săi se va împăca. 


Ci tu, o, necredinciosule, şi mai nelegiuit decât toţi oamenii, nu te mări 
tulburându-te în deşert şi semeţindu-te cu nişte nădejdi neştiute, asupra 
slugilor cereşti ridicându-ţi mâinile; că încă n-ai scăpat de judecata 
atotputernicului Dumnezeu, Cel ce de sus vede toate. 


Că acum fraţii mei, care puţină durere au suferit, au ajuns la făgăduinţa 
vieţii celei veşnice a lui Dumnezeu; iar tu cu judecată lui Dumnezeu vei suferi 
dreapta pedeapsă de la Dânsul pentru această trufie a ta. 


Iar eu, precum şi fraţii mei, şi trupul şi sufletul mi-l dau pentru legile 
părinteşti, rugându-mă lui Dumnezeu ca Să nu întârzie a se milostivi spre 
neamul acesta, şi pe tine prin certări şi prin bătăi să te facă să mărturiseşti 
cum că EI singur este Dumnezeu. lar în mine şi în fraţii mei să se oprească 
mânia Atotputernicului care pe dreptate s-a adus peste tot neamul nostru". 

Deci, mâniindu-se regele pe acesta, mai mult decât pe ceilalți, l-a chinuit, 
amărându-se pentru că l-a batjocorit. Deci, şi acesta, curat întru totul, şi-a dat 
viaţa, nădăjduind spre Domnul. Şi mai pe urmă, după fii, s-a săvârşit şi mama (2 
Mac. 7). 


Fericiţi cei prigoniţi pentru dreptate, că a lor este Împărăţia Cerurilor (Mt. 5, 
0). 

Olimpia Sava - Sfinţii 7 mucenici Macabei: Avim, Antonie, Gurie, 
Eleazar, Evsevona, Ahim şi Marcel, a maicii lor Solomonia şi a dascălului 
lor Eleazar 


De-Antioh fiind condusă, 
Siria a fost supusă 
Unor legi anticreştine. 


EI spunea că se cuvine 
Ca să fie renegate 
Obiceiurile toate 

Ce fuseseră transmise 
De străbuni. 


Au fost chiar scrise 

Şi decrete noi, prin care 

Pe evrei, pentru mâncare, 
Să-i oblige să consume 
Carnea cea de porc, anume 
Pentru că era spurcat, 
Până-atunci, considerat. 


Mai întâi, l-a obligat 
Pe un dascăl respectat, 
Pe Eleazar, dar el 

Nu se supunea defel. 


Nouăzeci de ani avea 
Și ştia că el dădea 
Tinerilor un model. 

Astfel îndemna la fel 
Chinurilor să se dea 
Fiecare ce-l vedea. 


Schingiuit, dar admirat 
De călăi, a îndurat 

Şi deloc nu şi-a pierdut 
Zâmbetul ce l-a avut. 


A murit tot zâmbitor, 
Arătând că-i doritor 
Ca durerea lui să-i fie 
Sufletului bucurie. 


Tot atunci, au fost chemaţi 
Şapte tineri, arestaţi, 
Spre a fi ei judecaţi. 


Dar şi ei nezdruncinaţi 
In credinţă au rămas. 


Cel mai mare, ce-a dat glas 
Hotărârii fraților, 

Însoţiţi de mama lor, 

Rău de tot l-a enervat 
Pe-Antioh şi i-a tăiat 
Limba, apoi l-au ciunţit, 
Pielea toată i-au strujit 

ŞI pe jar l-au aruncat. 


Fraţii, şase, s-au rugat 
Spre-a putea şi ei la fel 
Să reziste, ca şi el. 


Chinuri mari ei au primit 
Şi-mpreună au murit, 


După care a urmat mama. 


Ea a asistat 
La supliciul tuturor. 


Sigur, nu i-a fost uşor. 
După ei, acolo sus, 

In curând şi ea s-a dus. 


Faptele s-au petrecut 
Când era necunoscut 
Fiul Domnului, Hristos, 
Însă ei nu-s mai prejos 
Ca acei care-au pierit 
Mai târziu, că L-au iubit. 


De aceea-s preţuiți 
ŞI cu drag sunt amintiţi. 

Troparul Sfintei Cruci 
Glasul | 


Mântuieste, Doamne, 
poporul Tau si 
binecuvintează 

mostenirea Ta: biruintă 
binecredinciosilor 
crestini asupra celui 
potrivnic dăruieste si 
cu Crucea Ta păzeste 
pe poporul Tău. 








Troparul Sfinților 7 frați 
Macabsi, al manzi lor Solononi 
si al] dascălului lor Eleazar 

YA = Glam? 


Pentru durerile sfinţilor, 
cart pentru ling au 
pătinit, fii Milostiv 

Doamne si toate durerile 
npastre le vindecă, 

lubitorulg de oameni, 
rugănu-ne fie. 

S/intii 7 [uali 
Sfinții 7 (reali 
“ucenici acalrei 








Bucuraţi-vă, Sfinţilor mucenici: Avim, Antonie, Gurie, Eleazar, Evsevona, 
Ahim şi Marcel împreună cu mama voastră Solomoni şi dascălul vostru 
Eleazar! 

